
«Cind m-am născut, eram un copil bolnăvicios, slab, 
care la virsta de 5 ani se mai tira pe jos, fără să poată 
sta în picioare sau să umble... Am fost de trei or! orb 
şi a trebuit să fiu operat de trei ori... La şcoală, ca elev 
sărac, săptămini de-a rindul nu am avut decit piine şi 
sare, pentru CĂ nu âveam pe nimeni să mă ajute şi 
eram prea mindru ca să cerșesc. A trebuit să mă între 
ţin dind lecţii în particular ; şi în timp ce alţi studenţi 
iroseau banii părinţilor lor în chefuri, și odată cu banii 
şi sănătatea, iar de multe ori chiar viitorul lor, eu iarna 
scoteam cartea prin fereastra mansardei mele, ca să-mi 
repet lecţia la lumina lunii, pentru că nu aveam ban: 
de luminări şi pentru încălzit.» 

PREFAŢĂ 


Există în literatura universală autori a căror celebritate o 
întrece cu mult pe aceca a unor scriițori de prim rang, deși 
istoriile literare îi ignoră, evitind să-i citeze fie şi într-o enu- 
merare nominală privind un gen sau o perioadă. Cu siguranţă 
că un test de popularitate, propus oriunde, ar dovedi că nu- 
mele lui Karl May este incomparabil mai cunoscut, dintre ger- 
mani, decît, să spunem, acela al lui Jean Paul, marele contem- 
poran al lui Goethe. Faptul e numai aparent paradoxal şi nu 
presupune nicidecum, pentru masa cititorilor, un unghi de ve- 
dere greşit în aprecierea valorilor. Avem a face numai cu un 
caz ilustrativ pentru privilegiul de care se bucură literatura ce 
aventuri şi, în genere, aceea de divertisment. În numărul din 
26 iunie 1974, bilunarul vest-german Weltbild din Augsburg 
nota că, în cei şaizeci şi doi de ani cîţi se scurseseră de la moa:- 
tea autorului lui Winnetou, opera acestuia, totalizind şaptezeci 
de volume, a depăşit tirajul de cincizeci milioane de exemplare, 
ceea ce însemnează că librăriile vînd anual, în medie, peste opt 
sute de mii de cărţi purtînd semnătura Karl May. De altfel, ia 

Bamberg fiinţează de multă vreme Karl-May-Verlag care, pre- 
cum se vede, nu are goluri de producţie. Aşa cum remarca şi 
Hans Siemons, redactorul-şef al bilunarului, atracţia exercitată 
de aventurile lui Old Shatterhand şi Winnetou n-a fost ştirbită 
de avalanşa de literatură science-fiction și polițistă. E o vic= 
torie semnilicativă, cu atît mai mult, cu cît nu numai opera, ci 
şi persoana autorului au fost supuse în repetate rînduri, încă 
dinainte de 1912, unor atacuri iconoclaste. Mai recent, corului 
de critici i s-a adăugat şi vocea prozatorului şi eseistului Arno 
Schmidt, care exagerează şi în sens contrariu, numindu-l pe 
Karl.May un „clasic german“ și „pînă acum, cel din urmă 
mare mistic al literaturii noastre“. Detractorii află în biografia 
scriitorului destule pete de umbră, pe care le îngroaşă, cu scopul 
de a compromite imaginea atît de luminoasă gravată în con- 
ştiinţa generaţiilor de cititori. Sub prezumpţiosul titlu Kară 
May — sfîrşitul unei legende, Weltbild reactualizează criticile ce 
i s-au adus popularului autor şi încheie: „Păleşte oare definitiv 
măreţia lui Old Shatterhand ? În viaţa de toate zilele, lucrurile 
arată cu totul altfel. Cînd tinerii care au salvat viaţa cuiva sînt 
răsplătiți cu o distincţie, la conferirea medaliei salvării revine 
întotdeauna răspunsul dat cu obrajii îmbujoraţi : «Old Shatter- 
hand m-a învăţat ca în pericol să nu șovăi nici o clipă»“. Nu, le- 
genda nu ia sfîrşit. Şi nici nu e de mirare, deoarece chipul lui 
Karl May se confundă pentru cititori cu acela al bravilor săi 
eroi. Scriitorul pozînd în faţa aparatului de fotografiat în costu- 
mul oriental al lui Kara Ben Nemsi, cu turban, hanger şi pis- 
toale la briîu, afişează o seriozitate care destăinuie că şi pentru 
el travestiul e egalat cu o totală identificare. Eroarea detrac- 
torilor, oricît de autentice ar fi probele de dosar biografic, 
constă în încercarea, şi inadmisibilă, şi zadarnică, de-a înlocui 
profilul moral al scriitorului, aşa cum se reliefează din operă, 
cu acela al omului împovărat de slăbiciuni şi păcate. Păstrînd, 
desigur, proporțiile, ne putem întreba la ce rezultate s-ar ajunge 
ia aprecierea creației cutărui poet genial, dacă s-ar ţine seama 
de tulburea lui biografie. 

Cu aceste precizări, să rezumăm totuşi, pentru a răspunde 
unei curiozităţi fireşti, biografia lui Karl May, după ciie ştim 
necunoscută la noi. Scriitorul s-a născut la 25 februarie 1842 la 
Hohenstein-Ernstthal în Saxonia. Fiu al unui ţesător sărac, a 
fost orb pină la cinci ani. Să căutăm în această infirmitate un 
punct de plecare pentru exacerbarea fanteziei ? Cînd a în- 
ceput să vadă, ochii săi au căzut pe o privelişte de mizerie 
care i-a mohorit întreaga copilărie şi adolescenţă. Din dorința 
mamei, a păşit pe prima treaptă școlară spre cariera clericală. 
Dar seminaristui a încălcat porunca decalogului şi s-a făcut vi- 
novat de cea dintii însuşire de bunuri străine: a cules din bi- 
serică lumînări pe jumătate consumate și le-a adus acasă, din 
dorinţa — mărturisită — ca „pentru părinţi şi fraţi Crăciunul 
să nu fie cu totul lipsit de strălucire“. Fapta, cu o tristă expli- 
caţie în sărăcia micului infractor, a fost pedepsită cu severi- 
tate. Eliminat, fostul seminarist şi-a putut totuşi continua stu- 
diile la Plauen, unde în 1861 şi-a luat diploina de învăţător, 
după care s-a angajat la şcoala unei fabrici din Altchemnitz. 
Wot la un Crăciun (sărbătoare fatală pentru el !), a plecat la pă- 
rinţi, uitînd să înapoieze colegului de cameră ceasul de aur, pe 
care acela i-l împrumutase, ca în multe alte rînduri. Un denunţ 
prea grăbit a avut drept urmare ancheta polițienească, şase 
săptămîni de închisoare şi concedierea de la şcoală. După ce-a 
fost eliberat, învățătorul discreditat nu şi-a mai putut găsi um 
angajament. A încercat să se descurce, dînd lecţii particulare 
de limbă şi muzică. Se pare că era dotat pentru arta sunetelor 3 
a compus, între altele, cîntecul Ave Maria al gondolierilor şi 
un cvartet cu solo pentru voci bărbăteşti. Toate acestea le po- 
vesteşte el însuși în autobiografia sa (Viaţa și năzuințele mele, 
1910), apoi parcurge sumar şi discret următorii opt ani. Aa 
fost anii lui negri. Referindu-se la această perioadă, petrecută 
în două reprize a cite patru ani în detenţiune, pentru înşelă- 
ciuni, profesorul penalist Claus Roxin, actualul președinte al 
Asociaţiei Karl May, interpretează infracțiunile comise de în- 
văţătorui șomer ca acte compensatorii pentru 'reprimările Ja 


MAI! 


care fusese supus pînă atunci. Poate că interpretarea penalis- 
tului va fi conținînd un grăunte de adevăr. În orice caz, elibe- 
rat la 2 mai 1v72, tînărul saxon avea. să noteze cu satisfacția 
unui bolnav restabilit: „Sint vindecat, complet vindecat“. 

Încă din închisoare începuse să înjghebe mintal subiectul 
unor scrieri. S-a aşternut cu zel la lucru, acoperind ca dintr-o 
răsuflare peste cincisprezece mii de pagini de carte, literatură 
ieftină de colportaj, publicată în fascicule ; Măcieșul de pădure 
sau Urmărirea de jur împrejurul pămîntului, un mare roman 
care' dezvăluie tainele sufletului omenesc, Dragostea ulanuiui, 
fiul pierdut, Inimi germane — eroi germani, Calea spre feri 
cire etc. Pornise pe o fundătură care nu l-ar fi scos niciodată 
din anonimat. 

Dar iată, la solicitarea unei edituri, şi-a găsit el însuşi calea 
spre... fericire, abordind romanul de aventuri, care i-a adus de 
îndată faimă şi bunăstare. Trecutul, cel puţin pentru o vreme, 
a fost uitat, Karl May a devenit un autor mereu mai îndrăgit, 
aureolat de prestigiul unui educator al tineretului. Acum nu 
mai era vorba de un fals, ci de un rol asumat cu sinceritate, 
simţ de răspundere şi, trebuie spus, cu o eficienţă reală. Prin 
gura lui Old Shatierhand, scriitorul declară undeva că doreşte: 
să scrie cărţi, ca să fie „un mentor al cititorilor“ şi adaugă: „a 
fi dascăl e o profesiune extrem de serioasă, chiar sacră“. Șo- 
văim să ne hazardăm pe terenul alunecos al psihanalizei, totuși 
ae întrebăm: dacă profesorul Claus Roxin are într-o anume 
măsură dreptate, teza sa nu s-ar putea aplica şi pentru lărnu- 
ricea originii şi orientării literaturii lui Karl May? Poate că 
reprimarea care l-a dus la fapte inavuabile, funcţionind din 
N0u, în sens invers, i-a îndrumat spiritul aventuros spre mini- 
festări libere şi onorabile, în fantezie, sub*infăţișarea persona- 
jelor sale. Oricum, scriitorul a căzut victima propriei sale ima- 
ginaţii, ceea ce nu e rău, lăsind să se creadă că a întreprins el 
însuşi călătoriile descrise și a participat personal la extraordi- 
narele aventuri. Se pare însă că multă vreme n-a ieşit dintre 

hotarele Germaniei, deși în lipsa alior dovezi nu ne rămîn decît 
declaraţiile sale. 

începînd din 1883 a locuit în Blasewitz, cartierul răsăritean 
al Dresdei, iar din 1899 s-a stabilit definitiv la Radebeul, o 
localitate situată la nord-vest de acelaşi oraş. Aici şi-a amena- 
jat vila „Ola Shaterhand“, cu o frumoasă bibliotecă, pe ai cărei 
pereţi liberi se încrucişează săbii şi iatagane, cu o cameră de 
lucru împodobită, cam excesiv, cu covoare orientale, arme 
albe şi de foc, trofee vinătoreşti (evident, cumpărate): 
un cap enorm de elan, un leu îimnpăâiat, nu prea impună- 
tor în rigiditatea lui uscată și prăfuită. Radebeul, unde 
se conservă cu grijă respectuoasă casa memorială auten- 
tică, aflindu-se pe teritoriul Republicii Democrate Germane, 
admiratorii lui Karl May din Republica Federală Germania au 
organizat şi ei un muzeu în oraşul editorial Bamberg din Fran- 
conia Superioară. În acest al doilea muzeu, unde s-au reconsti- 
tuit fidel interioarele şi mobilierul, deosebit de pitorească este 
„secţiunea indiană“, o încăpere. unde sint adunate obiecte spe- 
cifice : pălării de gauchos, costume indiene şi podoabe din pene 
colorate, lasouri, un „cal“ de lemn cu harnașament şi şa etc, 
Pe:un perete e aninat portretul în ulei al vestmenului Palty 
Frank, care a trăit mulţi ani printre indieni şi a devenit apoi 
custode al casei memoriale din Radebeul. Mai înainte de a vi- 
zita ţările pe unde şi-a purtat eroii, Karl May şi-a adus Arne- 
rica şi Orientul la el acasă. A plecat acolo abia după ce a pu- 
blicat mai multe cărţi. Gurile rele șoptesc că, măcar în parte, 
călătoriile în America de Nord rămîn sub semnul întrebării. În 
Orient a fost cu siguranţă. O fotografie, pe care o avem îna- 
inte, ni-l arată într-un impecabil costum alb, imaculat și apre-, 
tat, cu cască colonială, călare pe o cămilă, în mijlocul unor 
turişti grupaţi fotogenic în faţa sfinxului şi a piramidelor. Nu 
pare să se afle acolo într-o călătorie de documentare. Docu- 
mentarea lui e înainte de toate livrescă şi se bizuie evident 
nu numai pe lecturi literare, ci şi pe culegerea unor informaţii 

mai amănunțite din însemnări de călătorie, manuale de geo= 
Eruiic Şi istorie, zoologie şi botanică, studii etnografice, rapoarte. 

Oricit s-ar vorbi de superficialitatea părintelui spiritual al 
lui Winnetou, întrezărim în pregătirea scrisului său o îndirjită 
muncă de informare, datorită căreia fantezia lui şi-a asigurat 
indispensabilul cadru concret, canavaua social-istorică pentru 
subiecte, jaloanele psihologice pentru caracterizarea verosimilă 
a personajelor. Dintre scriitori, James Fenimore Cooper i-a fost 
cu siguranţă principalul maestru. Mai toate cărţile lui Cooper 
s-au tradus în germană foarte curînd după apariţia origi:nale- 
lor, uneori chiar în acelaşi an. Dar şi în literatura de limbă 
germană a avut doi predecesori, cărora istoria literară le re- 
zervă un loc destul de mare în capitolul despre cărțile de că- 
lătorii şi aventuri. Unul e cam de-o virstă cu Cooper şi a pu- 
blicat paralel cu el, fiind deci un autor original care s-a hrănit 
dintr-o experienţă proprie de viață. Ne referim la Karl Anton 
Post] (1793—1864), cunoscut sub numele anglo-saxon Charles 
Sealsfield. Austriac din Moravia, Postl a fost preot şi călugăr, 
însă, fire independentă şi belicoasă, pe deasupra animat de con- 
vingeri democratice, a părăsit miînăstirea în 1822 şi s-a văzut 
nevoit să fugă peste hotțare. După un popas în Elveţia, a trecut 
oceanul, a obţinut cetățenia americană şi a trăit aproape zece 
ani în Statele Unite, unde a publicat cîteva lucrări, printre care 
Austria așa cum este, un pamflet împotriva dictaturii lui Met- 
ternich. Cărţile lui Sealsfield — Statele Unite din America de 
Nord (1827), Tokeah sau trandafirul alb (1829), Schițe de călă- 
torie dincelo de Atlantic (1834), Imagini de viaţă din cele două 
emisfere (1835—1837), Afinităţile elective germano-americane 
(1339), Cartea cabinei sau Caracteristici naţionale (1841) etc. 
— oferă nu numai tablouri pline de culoare din Lumea Nouă, 
ci şi date sociale şi etnografice vrednice de încredere. 

Un alt înaintaş al lui Karl May, mai virstnic decît el cu 
douăzeci şi şase de ani, a fost Friedrich Gerstăcker (1816— 
1872). Fiu al unui cîntăreţ din Hamburg, Gerstăcker a făcut 


studii de agronomie, după care, atras de mirajul ţării tuturor 


X 


Bosibilităţilor, s-a îmbarcat, la douăzeci şi unu de ani, pentru 
America. A stat acolo şase ani, fără nici un gînd de a deveni 
Scriitor, încercînd să-şi afle un rost în felul aventuros şi ului- 
tor al coloniștilor: a fost rînd pe rînd marinar, fochist, vină- 
tor, fermier, bucătar, argintar, tăietor de lemne, fabricant şi 
hotelier. A început să publice în 1844, dar încă timp de un 
sfert de secol a continuat să călătorească: America de Sud, 
California, Hawai, Australia, Egipt, Abisinia. Cea mai  cunos- 
cută scriere a sa este romanul Piraţii de pe Mississippi (1844). 
A mai tipărit însemnări de călătorie, amintiri, povestiri : Dru- 
meţii şi expediţii de vinătoare prin Statele Unite (1844), Aur 
(1858), Sub ecuator (1861), Sub palmieri şi fagi (1865—1867), 
Printre penciuenci (1867). Atit Sealsfield, cît şi Gerstâcker au 
văzut cu ochii lor, şi încă vreme îndelungată, ţinuturile pe 
care le-au descris, i-au cunoscut bine pe oamenii locurilor, 
cărţile lor poartă pecetea, greu de imitat, a observaţiei di- 
recte. Şi totuşi nici unul dintre ei n-a obţinut succesul ime- 
diat şi răsunător al lui Karl May. Ca valoare literară, Chartes 
Seaisfield este superior celorlalţi doi, îndeosebi lui Karl May, 
şi tocmai el a rămas multă vreme neluat în seamă. Interesul 
publicului întirzie sau se aprinde brusc din motive felurite, 
cum o arată şi soarta operei acestor trei autori care au scris 
în aceeaşi epocă” și în aceeaşi limbă, despre aceeaşi lume, în 
același gen şi cu aceeaşi destinaţie. 

Printre contemporani, numele lui Karl May s-a impus, fără 
îndoială, și datorită productivităţii excepţionale a acestuia. O 
carte, două, trei pot trece neobservate, duzina devine sesi- 
zantă. lată numai cîteva dintre volumele publicate de fecun- 
dul autor: In văgăunile Balcanilor (povestiri, 1892), De la 
Bagdad la Istanbul (povestiri, 1892), Prin deșert. (roman, 
1892), Winnetou (roman, trei volume, 1883—1910), Old Sure- 
hand (roman, 1894), Comeara din Lacul de Argint (roman, 1894), 
"In fara lui Mahdi (roman, 1895), Testamentul incasului (roman, 
1895), În imperiul Leului de Argint (povestiri, patru volunr, 
1897—1903). Chiar şi din această listă, care reține o mică parle 

din bibliografie, reiese că scriitorul compunea şi cîte patru vo- 
lume pe an! După 1912, anul morţii sale, rotativele tipogra- 
fiilor nu şi-au încetinit mersul. Dimpotrivă. Acum imboldul 
era dat de cererea pieţei. Popularitatea eroilor luase locul 
aceleia a autorului şi o întrecuse. Bătrînul din Radebeul, 
a cărui figură spiritualizată de înţelept o aminteşte, cum re- 
marca cineva, pe aceea a doctorului Albert Schweitzer, murise, 
Old Shatterhand şi Winnetou continuau să trăiască, în tinere- 
ea lor fără bătrineţe. Dincolo de exotism şi aventură, mereu 
atractive pentru tineret (şi nu numai pentru el), existente 
şi la predecesori, Karl May izbutise şi altceva. Cu sumara 
lui cultură literară şi lucrind cu un material de con- 
strucţie împrumutat, el a intuit condiţia esenţială a romanului 
de aventuri, cad şi a celui istoric: crearea unor eroi înzestrați 
cu toate însuşirile ce-i pot face impunători şi exenplari. Eve- 
nimentul oricît de important, episodul oricît de senzaţional nu 
au darul de a capliva prin simpla lor relatare. Ceea ce asigură 
participarea, emoția cititorului este modul curajos şi dibaci în 
care se comportă eroul îndrăgit. În privinţa aceasta, Karl May 
a avut o mină fericită. Suportul principal al romanelor lui este 
dat într-adevăr de galeria de personaje, în primul rînd de pe- 
rechca Old Shatterhand — Winnetou, sau, în romanele orien- 
tale, de Kara Ben Nemsi şi Hagi Halef Omar. Aceasta nu în- 
semnează mai puţin că formula psihologică după care lucrează 
învățătorul saxon e elementară. Pentru el, oamenii se împart, 
ca pe tabla neagră din clasă, în buni şi răi. Gama mijloacelor 
de caracterizare rămîne limitată. Dintre croii albi, la propriu 
şi la figurat, cei trei „Old“ — Shatterhand, Surehand, Fire- 
hand — la fel şi alţii, ca Tata Jaguar (Hammer) sînt portreti- 
zaţi aproape nediferenţiat, aşa că apar ca niște copii trase după 
acelaşi clişeu. Cel dintii, „originalul“, îi pune în umbră pe cei- 
lalţi, nu numai ca realizare liierară, ci şi ca om, atunci cînd 
întîmplarea îl face să-i îniilnească. Old Shatterhand întruneşte, 
pînă la cea din urmă, calităţile eroului ideal, aşa cum l-a îma- 
ginat literatura de aventuri dintotdeauna şi de pretutindeni, 

dar şi creaţia folclorică. Hercule şi Ulise, Robin Hood şi Făt= 
Frumos şi, mai ales, Siezlried, chiar şi (avant la lettre)... Sher- 
lock Holmes într-o persoană, e înalt și frumos, puternic şi în- 
drăzneţ, inteligent şi ingenios, neîntrecut în lupta cu braţele 
şi cu arma, călăreț perfect, înotător rezistent pe apă și sub 
apă, necruţător faţă de ticăloşi, omenos cu cei aflaţi în sulfe- 
rinţă, drept şi cinstit, devotat și afectuos în prietenie, cunos- 
cător al naturii ca unul obişnuit să trăiască sub cerul liber, ba, 
pe deasupra, şi cultivat la școli înalte. Enumerarea nemaipo- 
meniteior însuşiri ar putea continua. Doza de convenlional din 
portretul acestui magnific este enormă. Și totuşi, cine ar putea 
nega farmecul blondului superman care se descurcă în situa- 
țiile fără ieşire pentru altcineva ? Palpiiă în sufletul copilului 
şi al adolescentului, dăinuie în sufletul omului matur atita 
dorinţă de autodepășire, atita sete de mai bine, de dreptate, 
încît o biruinţă a lui Old Shatterhand, oricît de incredibilă, e 
acceptată ca realistă și resiimţită cu satisfacţie ca o victorie 
proprie. Ideea de dreptate se nuanţează uneori la Karl May în 
sensul moralei religioase. „Este o dreptate, afirmă un bătrîn în 
Testamentul încasului, mai presus de om, care pedepseşte pă- 
catul şi nelegiuirea, întorcind celui năpăstuit ceea ce i-a fost 
furat.“ Ar exista deci o instanţă transcendentă care se îngri- 
jeşte de reparația cuvenită celui ultragiat și jefuit. Micile pre- 
dici despre pocăință, despre răsplata cerească pentru virtute şi 
pedeapsa pentru păcat sînt însă doar un fel de adaosuri con- 
formiste. În rezolvarea conflictelor, eroii lui Karl May nu se 
lasă în seama unei justiţii abstracte, ci acţionează după cum le 
dictează conștiința, se apără și lovesc. ' 

Pentru cititorul german, încîntarea procurată de isprăvile lui 
Old Shatterhand este cu atît mai mare, cu cît arătosul viteaz 
e un conajional. Mai întotdeauna, bravii, oamenii de treabă, 
meşterii pricepuţi în vreun meșteșug sînt germani, ceea ce 
cîteodată se întîmplă să nu ştie nici ei şi să afle cu un prilej 
oarecare. Klekih Petra, ciudatul şi înțeleptul învăţător al in- 
dienilor, din Winnetou, este german, ca şi Bloody-Fox, din 

Old Surehand. Această pornire făţiş părtinitoare a pus la în- 
demîna “criticilor lui-Karl May încă un argument, pentru o 
acuzaţie gravă. 3 s-a reproşat scriitorului că, prea generos în 
portretizarea eroilor de origine germană -şi a albilor în genere, 
s-a lăsat dominat de prejudecăţi naţionaliste şi colonialiste. 
Acuzaţia e nedreaptă şi nefondată. „În realitate, observă filozo- 
ful Ernst Bloch, la el mişună ticăloşi, bădărani şi bătăuşi albi, 
chiar şi de origine germană. Indienii sînt priviţi cu dragoste, 
iar pieirea lor e tratată cu indignare şi tristeţe. Chiar şi în 
Orient, acest scriitor popular se află de partea curzilor opri- 
maţi şi a revoltei lor împotriva brutalilor stăpîni colonialişti 
din Mossul.“ Cea mai concretă şi convingătoare dovadă literară 
împotriva pretinsului şovinism al lui Karl May o reprezintă 
Winnetou, replica indiană, de aceeaşi dimensiune, a albului — şi 
germanului — Old Shatterhand. Dacă Old Shatterhand este în- 
truchiparea perfectă a eroului european, Winnetou sintetizează 
exhaustiv însuşirile nobile ale rasei sale. Portretul lui, care 
coincide în bună parte cu acela al „fratelui“ său alb (e şi el 
robust, frumos, viteaz etc.), se îmbogăţeşte cu ceea ce literatura 
a statornicit ca trăsături specifice indienilor : reţinere demnă, 
interiorizare, prudenţă şi răbdare, aversiune faţă de vorbărie 
şi lăudăroşenie, rezistenţă fizică şi morală, orientare fără greş 
în teren, agerime a simţurilor şi aşa mai departe. Winnetou e 
poate imaginea literară cea mai captivantă a indianului încă 
ncebiruit şi nedegradat de asaltul unor forţe superioare. Făptura 
lui plină de prestanţă şi existenţa lui zbuciumată evocă taina 
unei istorii de măreție milenară, vraja nesfirşitelor întinderi 
ale preeriei, legătura, ruptă de civilizaţia modernă, dintre om 
şi natură. În melancoliile şi tristeţile lui mute, în zbaterea 
sa între revolta miîndră și resemnarea iînțeleaptă, are ceva de 
arhanghel pe cale de a fi izgonit din paradis de către demoni. 
înfrumusețarea provine din simpatie. Vă mai amintiţi cea din- 
tii întîlnire a lui Old Shatterhand cu indienii, din trilogia 
Winnetou ? Inciu-Ciuna, tatăl tinărului războinic, e acolo o 
apariţie statuară, învestită cu o dignitate de rege şi zeu. „Mis- 

tica“ lui Karl May, de care vorbea Arno Schmidt, e o mistică de 
Mitologie, una care creează mituri și chipuri mitice. 

Multe şi felurite sînt aventurile în care neobosiiul autor își 
implică personajele, însă conilictul de bază dintre europeni şi 
indigeni, pe care-l surprinde cu realism, chiar dacă nu-l apro- 
fundează îndestul, constă în ciocnirea dintre nişte invadatori 
și stăpînii de drept ai continentului. În direcţia aceasta, Kurl 
May a fost anticipat şi probabil îndrumat de Charles Sealsfield, 
ceea ce nu se poate afirma și despre Friedrich Gerstăcker, În- 
clinat să ia partea albilor împotriva „sălbaticilor“ (die Wilden:. 
E! a înțeles că tragedia indienilor nu putea să aibă alt deznodi- 
miînt, dar a condamnat sălbăticia „civilizatorilor“. A făcut-o în 
pasaje vibrante, cum e patetica apostrofă a lui Inciu-Ciuna: 
„Nu cumva drepturile noastre pot fi călcate în picioare ? Vă zi- 
ceți creștini, vorbiţi de iubirea între semeni. Şi, în acelaşi timp, 
credeţi că aveţi dreptul de a fura şi jecmăni, iar nouă ne cereii 
purtare cinstită. Aşa arată dragostea ? Susţineţi că Dumnezeul 
vostru e părintele tuturor oamenilor, fie roşii sau albi. Nu cumva 
pentru noi e tată vitreg şi pentru voi tată bun? Oare nu e 
aceasta ţara oamenilor roşii ? Ne-aţi răpit-o. Şi ce am primit în 
schimb ? Jale, jale și restrişte. Ne mînaţi îndărăt şi ne înghe- 
suiţi mereu mai mult; peste puţin ne vom înăbuşit. De ceo 
faceţi ? De nevoie? Nu vă ajunge locul? Alta e pricina. În 
ţările voastre mai încap foarte mulţi oameni, dar lăcomia nu 
vă dă pace. Fiecare din voi rivneșşte să stăpinească o ţară ; pe 
cînd omului roșu, adevăratul stăpîn, nu-i lăsaţi un locșor unde 
să-şi culce capul... Oare nu avem și noi același drept pe care-l 
ai tu asupra casei şi grădinii tale? Dac-ar fi să ne luăm după 
legile noastre, ar trebui să vă ucidem pe toţi. Dar noi nu ce- 
rem decit ca măcar legile voastre să ne considere oameni ca şi 
pe voi...“ 

Asistăm în romanele cu indieni ale lui Karl May şi la ani- 
mozităţi între triburi, unele triburi se bucură de simpatia eroi- 
lor (şi a autorului), altele, nu; unele reprezintă ceea ce rasa 
are bun, altele ceea ce are rău. Operează aici şi o necesitate li- 


XV 


terară, nevoia asigurării unei rezerve de conilicte. Desigur că 
bătălii între triburi au existat şi în realitate, că unele triburi 
au făcut mai mult uz de violenţă, că s-au comportat neloial faţă 
de consîngeni. Un merit notabil al lui Karl May constă în fap- 
tul că priveşte „rasa“ în ansamblu cu o înţelegere amicală. În 
Old Surehand, comanşii sînt vrăjmaşi şi pun la cale acţiuni re- 
probabile. Old Shatterhand le vorbeşte totuşi aşa: „Sint un 
prieten al războinicilor roşii şi-mi pare rău cînd ei dezgroapă 
securea războiului împotriva feţelor-palide, pentru că ştiu că, 
chiar dacă uneori ies învingători, cu atit mai sigur vor îi zdro- 
biţi“. Comanşii învinşi şi luaţi prizonieri sînt puşi în libertate. 
Uneori, confruntarea dintre albi şi roşii se face deschis în fa- 
voarea celor din urmă. „Cîtă deosebire, reflectează Old Shat- 
terhand, între însoțitorii noştri albi şi aceşti indieni atît de dis- 
prețuiţi ! Fără să fi avut vreo obligaţie, doar din spirit de 
dreptate, oamenii roşii au intervenit în favoarea mea. Gestul 
cerea şi curaj.“ 

Alături de eroii principali, în romanele lui Karl Mary evo- 
luează o mulţime de alte personaje, figuri pitoreşti sau gro- 
teşti, o lume pestriță, văzută în masă sau în individualizări 
citeodată pregnante, aventurieri, vînători, căutători de aur, 
gauchos, estancieros, hacienderos, tramperos, vyerbateros, sen- 
daderos, ba şi cîte un savant amator, ca acel comic doctor Mor- 
genstern din Testamentul incasului. Karl May şi-a confecţio- 
nat, ca orice autor care lucrează pe bandă rulantă, un număr 
oarecare de figuri, pe care le transportă dintr-un roman în al- 
tul, dindu-le alt nume, schimbîndu-le îmbrăcămintea în total 
gau în parte, puniîndu-le perucă sau scoţindu-le-o, contopind 
cite două ori mai multe fiinţe într-una, adăugînd sau elimi- 
nînd cite o trăsătură de caracter. Manevrarea tiparului scapă 
cititorului prins de acţiune, şi astfel se obţine impresia de di- 
versitate. Verva autorului în creionarea chipurilor adiacente nu 
seacă, după oricite repetări. Umorul, departe de a fi subtil, e de 
efect prin suculenţa populară. Contrastul face. parte dintre pro- 

cedeele obișnuite. Un vestmen faimos, pe care cei ce nu-l cu- 
NOsc şi-l închipuie solid şi impozant, arată aşa: „Sub borul Jat 
al pălăriei de pislă, atirnînd melancolic — pălărie care, în ce - 
priveşte vechimea, culoarea şi forma, ar fi provocat dureri de 
cap şi celui mai calm observator — se detaşa dintr-o pădure de 
păr — barbă şi mustăţi — un cogeamite nas de dimensiuni 
aproape înspăimîntătoare, care ar fi putut servi cu cinste de 
arătător oricărui cadran solar... Aşadar, această porţiune supe- 
rioară a făpturii sale se planta pe un trup invizibil pînă la ge- 
nunchi, pierdut într-o haină de vînătoare din piele de ţap, des- 
tinată pe cît se părea unei persoane mult mai voluminoase şi 
dînd acestui om mărunţel o înfăţişare de copil care, în joacă, 
şi-ar fi pus halatul bunicului...“ Portretul acoperă aproape o 
pagină întreagă. L-aţi recunoscut probabil pe Sam Hawkens, 
din Winnetou, dacă nu cumva l-aţi confundat cu altcineva. O 
apariţie funambulescă similară veţi întîlni şi în Old Surehand, 
în persoana lui Old Wabble, cu deosebirea că acesta e înalt, 
iar alcătuirea lui sufletească, din care nu lipseşte aplecarea spre 
fanfaronadă atît de pronunţată la Sam Hawkens, revelă laturi 
odioase. Fiinţe caricaturale, într-o ţinută vestimentară cît mai 
insolită, sint aduse în scenă ca într-un spectacol de teatru 
popular, şi asta pînă şi în momentele de tensiune dramatică. 
Cititorul nu trebuie tulburat prea tare, iar optimismul general 
se cere întreţinut şi prin prilejuri de veselie. Procedeul a fost 
utilizat şi de Jules Verne şi s-a fixat definitiv în tradiţia 
genului. 

Pe spaţii ample, naraţiunea lasă loc dialogului, ceea ce iu- 
minează şi acriseşte pagina. Întreruperea „acţiunii“ într-o 
carte de aventuri apare cititorului ca o silnicie împotriva cu- 
riozităţii sale. Karl May dă convorbirilor vioiciune, uneori o 
solemnitate contrastantă cu mediul ambiant, totuşi întrucîtva 
adecvată împrejurării, alteori umor. Ciîte un tic verbal sau o 
exclamaţie în limbajul local pun un strop de culoare. Dialogul 
colaborează puţin la individualizare, felul de a vorbi definind, 
şi tot la modul general, mai curînd speța decît insul. Hough! 

exclamă indienii, demn, hotărît şi misterios. Albii sînt mai 
locvaci : Pshaw !, Well, Thunder-strom !, Yes ! All right !, Good 
lack ! etc. Toponimia concură și ea la pospaiul de culoare lo- 
cală : Mistake Canion, Rocky Mountains, Sascuan-cui, Llano 
Estacado, Foam Cascade etc. Locurile sînt descrise minuţios, ca 
văzute, de un observator preocupat de exactitatea schiţei, nu 
de aura de poezie a peisajului. Panourile decorului — stînci, 
rîpe, piîlcuri de copaci, văi de rîuri, întinderi de preerie, locuri 
de popas cu izvoare la îndemiînă, tabere de războinici, ferme, 
interioare de cîrciumi — sînt împinse dintr-o carte în alta, din- 
tr-un capitol în altul şi asamblate iscusit, pentru a se obţine 
cadrul necesar. Karl May, nefiind un artist, nu s-a ambiţionat 
să fie. Metalorizarea ar fi avut efecte păgubitoare. Cu tact, 
călăuzit de instinct, povestitorul priveşte locurile cu ochii per- 
sonajelor, sub aspectul practic al adecvării la nevoia de mo- 
ment : adăpost, atac sau apărare. Iluzia realităţii se obţine cu 
mijloace simple : „Dacă treci Rio Salado, cam la vreo douăzeci 
de kilometri spre nord... dai peste laguna Tostado“. Precizarea 
vine ca din partea cuiva care a parcurs el însuşi drumul men- 
ţionat. Yrucul este eficace. Descrierea modului în care se con- 
fecţionează din pielea proaspăt jupuită de pe picioarele din 
spate ale unui cal cizme fără talpă, purtate neîntrerupt pînă la 
deteriorare, aproape ie face să crezi că autorul nu numai că a 
văzut asemenea cizme, dar le-a şi încălțat. Reţeta preparării 
unei mincări specifice (punchero), sau a otrăvii în care indienii 
îşi moaie virful săgeţii, e transcrisă cine ştie de unde, sau 
poate inventată, dar, plasată unde trebuie, sună ca ceva adevă- 
rat și cunoscut din proprie experienţă. Totul e ca pana, odată 
pornită pe hirtie, să nu şovăie. Ezitarea din scrupul, teama că 
realitatea este alta decît cca descrisă ar strica totul. Un presti- 
digitator care s-ar îndoi de propria-i dexteritate şi de dreptul 
său de a profila de credulitatea privitorilor ar merge sigur la 
eşec. În literatura de aventuri, autorul îşi asumă rolul atotştiu- 
torului şi, trebuie să-l joace pină la capăt. În definitiv, cine 
ar căuta "să cerceteze dacă Buenos Aires arăta acum o sută de 

Ani aşa cum e descris în Testamentul incasului, sau dacă „,Sa- 
hara Statelor Unite“ seamănă cu peisajul dezolantului Llano 
Estacado din Old Surehand ? Karl May are ingenuitatea nara- 
torului popular care cade, spre norocul său şi al cititorilor, în 
capcana propriei sale invenţii. Relatarea la persoana întîi este şi 
cauză, şi efect al acestei binevenite conluzii. 

Romanul Old Surehand începe cu îraza : „În timpul numeroa-= 
gelor mele călătorii și pregrinări îndepărtate...“ Laţul a fost în- 
tins. Aşa debutează însemnările de călătorie, naraţiunile cele 
mai directe şi cele mai credibile. Mai departe, lucrurile se com- 
plică. Romanele de aventuri ale lui Karl May, şi Old Surehand 
într-o măsură mai mare decit altele, sint construite după arhi- 
tectura compozită a literaturii de colporiaj. Ceea ce-l interesează 
în primul rînd pe autor nu este rotunjirea epică armonioasă 
a unui material de viaţă, formarea sau drama unor personaje, 
ci episodul în sine — aventuros, sentimental, tragic, neapărat 
captivant şi, pe cît se poate, senzaţional. Dacă în suita de epi- 
soade ce se-nlănţuie mai mult sau mai puţin arbitrar persona- 
jele capătă cit de cit viaţă, încep să respire şi să se mişte, cu 
atit mai bine. Stăpine pe fântezia autorului nu vor deveni însă 
niciodată. Cită vreme foiletonul poate continua, întimplarea, 
evenimentul rămîn suverane şi, la nevoie, pînă şi un erou mort 
este reanimat (moartea fusese aparentă !), ca să se înşire pe 
firul reiînnodat al vieţii lui noi aventuri. Nu retractăm ceea ce 
am spus mai înainte despre igiportanţa eroilor în literatura lui 
Karl May şi despre faptul că aventura este urmărită cu sufle- 
tul la gură datorită pariicipării la ea a eroului îndrăgit. Preci- 
zăm numai că viaţa personajelor în întregul ei, evoluţia sufle= 
tească a acestora, destinul lor, tot ceea ce alcătuieşte conţinutul 
epicii „serioase“ nu intră de obicei în sfera de interes a roma- 
nului de aventuri. Eroul apare în acţiune gata fopmat şi nu-l 
obligă pe autor la tratarea complexă a caracterului lui, care-i 
decide existenţa şi e decis de aceasta. Subiectul nu se mai con- 
ştituie din trăiri, din episoadele unui ansamblu organic. De-o 

parte există personajele, de alta, o colecţie de episoade inde= 
pendente, din care se extrag oriciîte şi oricare, la libera alegere. 

Karl May, trecînd la romanul de aventuri după o abundentă 
producţie de literatură de colportaj, a preluat din primul său 
atelier un număr de scheme şi şabioane şi le-a combinat, într-o 
asociere relativ plauzibilă, cu motivele tradiţionale din litera- 
tura despre Vestul Îndepărtat. Subiectul romanelor sale are 
aspectul unui cadru elastic, care tolerează digresiunile, reve- 
nirile, salturile. Cadrul este umplut cu tot ceea ce constituie 
sau se acreditase că ar constitui viaţa indigenilor şi a vestme- 
nilor : lupte între indieni şi coloniști, sau între triburi vrăjmașe, 
urmăriri, pînde, măceluri, scalpări, capturări de prizonieri şi 
eliberări miraculoase, dueluri teribile cu pumnul, pușca sau -to- 
mahawkut, vînători — de urşi grizzly, elani, bizoni şi mustangi. 
Ca și personajele sau eiementele de peisaj, şi asemenea isprăvi 
sint reluate după metoda variaţiunilor pe aceeași temă. Karl 
May se avintă cu obișnuita-i dezinvoltură în povestirea unui 
episod dramatic, uitind parcă şi făcindu-l pe cititor să uite că 
uluitoarea întimnpiare s-a mai pcirecut şi altădată, doar niţel 
mai altfel. Și deşi nu există nici un dubiu că eroul va face 
față încercării, povestitorul şi, odată cu el, cititorul asistă la 
pățanie, arzînd de nerăbdare să-i vadă sfîrşitul. Senzaţia de 
prospeţime, ca în piciura naivă, nu lipsește. 

în Ola Surehand sînt două romane în unul, romane mari, 
fiindcă mici sînt mai multe. Cel dintii aparţine de fapt ciclului 
Winnetou şi e dominat de prezenţa în acţiune a lui Old Shat- 
terhand şi a bunului său prieten indian. Materialul cu aspect 
de conglomerat policrom are totuşi un centru de polarizare, 
constind în apărarea oazei lui Ploody Fox de atacul comanși- 
lor. De-a lungul celor cîtorva sute de pagini ale acestui prim 
roman, Old Surehand este o apariţie episodică, de plan secun- 
dar. Către sfirşit, autorul aruncă puntea spre povestea ce-l 
priveşte direct pe acesta. În această poveste, pecetea de roman 
senzaţional este cea mai apăsată, căpătind şi o tentă de scricre 
polițistă. E pusă în lucrare toată recuzita, nu lipseşte nimic din 

îipărele șşliute: identități false, travestiuri, întîlniri neaştep- 
tate, -reîntregiri de familii spulberate prin intervenţia malefică 
a unor răufăcători incorigibili etc. Că pină la urmă totul se 
sfîrşeşte cu bine este de la sine înţeles, şi, dacă o spunem, nu 
comitem o indiscreţie pe care cititorii ar fi indreptăiiţi să ne-o 
reproşeze. Prăbușirea celor vinovaţi, corespunzălior codului îm- 
placabil al dreptăţii, este regula de bază a jocului. Karl May, 
cu care, în amintirea senină a unor ani de demult, ne-am ferit 
să fim prea severi, se conformează acestei reguli cu o convin- 
gere ce-l onorează în munca lui de meșteşugar al scrisului 
distractiv şi educativ. Ro:vanul de aventuri e o rudă modestă, 
adesea renegată, a literaturii. Am fi, însă, ingraţi şi îpocriţi, 
dacă nu i-am recunoaşte dreptul la existenţă, pe care şi-l plă- 
teşte hrănind visele adolescenților și oferind celor maturi ci- 
teva ore de binevenită reiaxare. 


ION ROMAN 


GABEL CRONOLOGIG 


1842 25 februarie S-a născut Karl May, la Hohenstein- 
Ernstthal, în landul Saxonia din Germania. Tatăl 
era ţesător. Dintre cei 14 copii, 9 au murit înainte 
de împlinirea virstei de un ăn. În afară de Karl 
May, au mai rămas în viaţă patru fete. 


1847—1856 De la virsta de 5 ani pină la 14 ani, Karl 
May urmează școala generală. 


1857—1861 Frecventează cursurile seminarului pedago- 
gic din Waldenburg și Plauen, obţinînd, în sep- 
tembrie 1861, diploma de învăţător. 

4862—1863 Prima călătorie în America de Nord. Avea 
20 de ani. Lipsit de mijloace materiale, se anga- 


jează ca fochist pe un vapor. În America stă 

aproape un an. O vreme este învăţător pe lingă 
copiii unei familii înstărite, apoi lucrează ca topo-. 
graf-supraveghetor la căile ferate, ajungînd pină 
la Munţii Stincoși și Parcul Naţional din Yel- 
lowstone. 


1862—1876 Apar o serie de schiţe umoristice, povestirt, 

1870 

nuvele ; Predici geograţice ; Povestiri de prin sa- 
tele din Munţii Metalici (Bătrînul din Dessau ; Din 
întunericul pădurilor de brazi; Omul cel ne- 
gru din pădure); Profesorul Vitzliputzli (po- 
vestirile 3—13) ; Apa vrăjită (povestirile 2—5, 8). 


Între anii 1868—1899 a călătorit prin mai multe 
țări europene: Anglia, Franţa, Elveţia, Italia, 
Ungaria, lugoslavia, Albania, Grecia, Turcia. 


Cea de a doua călătorie în America de Nord. De 
astă dată ajunge prin statele sudice ale S.U.A,, 
trecind și în Mexic. Mărturii ale acestor călătorii 
sînt numeroasele obiecte păstrate în „Muzeul Karl 
May“, înfiinţat după moartea scriitorului. Printre 
obiecte se află și cele trei puști despre care scrie 
în povestirile sale: „doboritorul de urși“, „cara- 
bina cu 25 de focuri“, confecționată de armurierul 
Henry, şi „pușca cu ţinte de argint“. 


Trecind prin Elveţia și Italia, Karl May între- 
prinde o călătorie de vreo 5 luni în Africa. 
În legătură cu călătoriile lui Karl May, trebuie 

reţinut faptul că scriitorul vorbea o englezească 
specifică marinarilor și locuitorilor din Vestul 
Sălbatic ; de asemenea, el vorbea curent limba 
arabă. 


Apar : Metisul (povestirile 2—4) și Winnetou (ca- 
pitolele 5—6 din vol. I]). 


Căpitanul Kainan (povestirile 1, 4). 


Căpitanul Kaiman (povestirea 2) şi Portocale şi 
curmale (povestirea 1). 


Apa vrăjită (povestirea 1); Pe nalurile Oceanu- 
lui Pacific (povestirile 1, 3, 4); Pe poteci străine 

rez; Vinălorul „Cioc de vultur“ ; Îmvăratul mu 
ribund; de la Bagdad la Istanbul. 

Winnetou (capitolele 5—7 din vol. II) ; Portocale 
şi curmale (povestirea 6) ; Drumul spre Watterloo 3 


XXV 


Secretul lui Marabut, Spionul din Ortry ; Stăpinii 
din Greifenklau. 
1884 Stajia din tujiș; În văgăunile Balcanilor. 


1885 Alah il Alcih!; Dertişul; În Valea Mortii; Vi- 
nătorul de samuri. 

1856 Căpitanul Baiman (povestirea 3); Morarul zis 
„Biciul“ ;  Tăranul de Argint;  Risipitorul de 

1887 În ţara shivetarilor; Seful bandei, zis „Sut“-ulj 
Printre rnilturii lacomi ; Winnetou (capitolele 1— 
4 din vol. li); Portocuke și curmale (povestirea 3). 

1890 În Munţii Cordilieri; Caravana de sclavi. 


1891 în țara lui Alahdi (vol. I—III); Comoara din La- 

Old Surehand (vol. L—IN). 

1699—1900 La 4 aprilie 1899, Karl May porneşte într-o 


1900 


lungă călătorie în Orientul Mijlociu şi Orientul În- 
depărtat. Drumul lui trece de la Port Said la 
Cairo, apoi în Valea Nilului, se întoarce și vizi- 
tează orașele Beirut, lerusalim, Damasc, Bagdad, 
ruinele unor așezări vechi ca Babilonul, Persepo- 
Jlis, Pasargadae. Trece apoi în Sudan, ajungind 
pînă la Massua. De aici pleacă în India, Ceylon și 
Sumatra. Întors la Port Said, face o nouă călăto- 
rie, de astă dată impreună cu soția — Ciara 
May — pînă la Assuan, apoi în Palestina, Iorea- 
nia, Liban, vizitează Grecia și Italia, ajungînd în 
Germania în august 1900. 


Gânduri îndreptate spre cer (poezii): Pace pe pă- 
mânt, 

1902—1903 În imperiul Leului de Argint (vol. II-IV). 

Cascada Niagara, Toronto, lacurile Ontariv şi Erie, 

1912 30 martie, Karl May moare. 


Notă: 

În ce priveşte anul de apariţie al unor lucrări de 
Karl May, nu se poate da întotdeauna un răspuns pre- 
cis. Autorul a scris o serie de povestiri mai scurte sau 
mai lungi, care la început au apărut în diverse publi- 
cații și pe care ulterior le-a adunat în volume. Ceea ce 
se prezintă în tabelul cronologic de mai sus, a fost în- 
tocmit pe baza însemnărilor cuprinse în vol. 34 din 
Opere complete, intitulat „Eu“. Acest lucru poate îi 
exemplificat cu cele 3 volume despre Winnetou. Astfel, 
în 1876, au fost scrise capitolele 5 și 6 din vol. II, în 
1879 — capitolele 1—4 din vol. III, în 1883 — capito- 
lele 5—7 din vol. III, în 1887 — ceea ce nu apăruse 

Capitolul I 


OLD WABBLE 


În tinipul numeroaselor mele călătorii și peregrinări 
îndepărtate, am întilnit foarte des, mai ales între aşa 
zișii „sălbatici“ și „semicivilizaţi“, oameni care mi-au 
devenit prieteni şi a căror amintire mi-a rămas scumpă 
pină în ziua de astăzi și așa îmi va rămîne pînă la 
moarte. Dar pe nici unul nu l-am iubit aşa cum l-am 
iubit pe Winnetou, vestita căpetenie a apașilor. Priete- 
nia pentru el m-a adus din îndepărtata Africă sau Asie 
înapoi în preeriile, pădurile și Munţii Stincoşi ai Ame- 
rieii de Nord. Chiar dacă întoarcerea mea nu fusese 
fixată dinainte și nu stabilisem cu el o întilnire, știam 
bine cum îl pot găsi. În -asemenea cazuri, fie că mer- 
geam la Rio Pecos, seminţia apașilor de care ţinea, şi mă 
interesam unde se găseşte, fie că aflam acelaşi lucru 
de la oamenii Vestului sau de la indienii cu care mă în-. 
tilpeam. Ecoul faptelor sale se răspindea repede, iar 

prezenţa lui, ori unde ar fi apărut el, era de asemenea 
imediat cunoscută pină-n depărtări. 

Adeseori, însă, puteam să-i comunic la despărţire 
cînd o să mă întorc, și atunci stabileam cu precizie lo- 
cul şi data întilnirii noastre. Eu mă orientam după da- 
tele calendaristice, în timp ce el folosea sistemul indian 
de socotire a timpului și, cu toate că se spune că pe 
acest sistem nu te poți bizui, Winnetou venea la locul 
intilnirii atit de punctual, încît niciodată nu s-a întîm- 
plat să fiu nevoit să-l aștept. 

O singură dată am crezut că n-a fost punctual, dar 
asta a fost numai în aparenţă. Fusesem nevoiţi să ne des- 
părţim în îndepărtatul Nord, pe așa numitul „cGteau* 
— coastă — și hotărisem să ne întilnim cu patru luni 
mai tirziu în Sierra Madre. Atunci m-a întrebat: 

— Fratele meu cunoaște apa numită Clearbrook — 
Piriul-Limpede. Am fost acolo împreună la vinătoare. 
Îţi mai aduci aminte de stejarul vietii, sub care am [ă- 
cut popas in noaptea aceea ? 

— Îmi amintesc foarte bine. 

— Atunci va fi uşor să ne găsim. Creșştetul ,copa- 
cului s-a uscat, așa că nu mai crește. Winnetou va fi 
acolo la amiază, cînd umbra copacului o să aibă de cinci 
ori lungimea fratelui meu. Howgh ! 

Fireşte că a trebuit să transpun aceste indicaţii în 
orele noastre, și astfel am sosit la timp la locul stabilit, 
Dar nici urmă de Winnetou, cu toate că umbra copacu-= 
lui măsura exact de cinci ori lungimea mea. Am aștep- 
tat mai multe ceasuri ; el tot nu apărea. Începusem să 
fiu îngrijorat din cauza lui, pentru că știam că numai 
un accident ar fi putut să-l împiedice să nu-și țină Curs 

vîntul ; cînd, deodată, îmi trecu prin minte că s-ar fi 
putut ca el să fi trecut pe aici și, dintr-un motiv bine 
întemeiat, să nu fi putut să mă aștepte. În acest caz, cu 
siguranţă că mi-a lăsat vreun semn. Cercetai cu atenţie 
scoarța copacului, şi într-adevăr: la înălțimea unui 
stat de om, era înfiptă o crenguţă uscată de molidi în- 
trucît un stejar nu are crenguţe de molid, aceasta tre- 
buia să fi fost virită acolo cu un scop, iar faptul că era 
complet uscată, dovedea că a trecut ceva timp de cînd 
se afla acolo. Scoţind-o, am găsit o hîrtie înfășurată pe 
viîrlul care iusese înfipt în copac. Desfăcînd hîrtia am 
putut citi: 

„Comanşii vor să-l atace pe Bloody Fox. Fratele 
meu să vină imediat la el. Winnetou se grăbeşte să-l 
prevină din timp.“ 

Cititorii mei care-l cunosc pe Winnetou ştiu prea Bine 
că el știa să scrie și să citească periect. Aproape tot- 
deauna avea hirtie la el. Ştirea ce mi-o da nu era prea 
bună. Eram îngrijorat de soarta lui, cu toate că ştiam 
că poate face faţă oricărui pericol. Mă temeam și pen- 
tru Bloody Fox. Dacă Winnetou nu reușea să ajungă 
la el înaintea comanșilor, mai mult ca sigur că acesta 
era pierdut. Nici situaţia mea nu era prea bună. Bloody 
Fox se instalase într-o oază — probabil singura — din 
pustiul numit Ilano Estacado, dar pentru a ajunge 
acolo trebuia să trec prin ţinuturile comanșşilor, cu care 
avuseserăm multe ciocniri războinice. Dacă nimeream 
în mîinile lor, cu siguranţă că mă aștepta stilpul cazne- 
lor, cu atit mai mult cu cît acest trib dezgropase „secu- 
rea războiului“ și întreprinsese numeroase incursiună 
soldate cu pradă bogată. 


Situaţia mă obliga să nu mai zăbovesc și să trec ime- 
diat la acţiune. Este adevărat că eram singur şi că nu 
mă puteam bizui decît pe mine ; dar aveam arme bune 
şi un Cal minunat, în care puteam avea toată încrede- 
rea. lar regiunea prin Care trebuia să trec o cunoșteam 
bine şi-mi ziceam că unui om al Vestului, cu expe- 
rienţă, îi este mai uşor să răzbească singur decit în to- 
vărășia unor însoțitori în care nu poate avea deplină 
încredere. Și, în sfirşit, orice ezitare trebuia să dispară 
în faţa faptului că Bloody Fox era în primejdie : trebuia 
salvat. De aceea am încălecat și am pornit la drum pen- 
tru a îndeplini dorinţa prietenului și fratelui meu roșu. 

Atita timp cît mă aflam în Sierra propriu zisă, nu 
aveam de ce să mă tem, puteam să mă adăpostesc ușor 
şi eram obișnuit să fiu atent. După aceea însă urmau 
nişte platouri pleșuve, unde puteai fi zărit de departe. 
Locurile erau brăzdate de prăpăstii abrupte și canioane 
adinci. Numai  ici-colo creșteau diferite specii de 
cactuși şi de aloe, după care un călăreț nu avea cum să 
se ascundă. Era foarte uşor ca, într-un asemenea ca- 
nion, să dau peste comanși, și atunci singura mea scă- 
pare era să-mi întorc calul cit pot de repede și să mă 
bizui pe iuţeala şi rezistenţa lui. | 

Locul cel mai periculos dintre toate era Mistake 
Canion — Prăpastia Erorii, pentru că era drumul indian 
cel mai umblat dintre munți și cîmpie. Numele i se tră- 
gea de la o greșeală fatală. Se povestea că un vînător 
alb şi-ar fi împușcat acolo pe cel mai bun prieten al lui, 
un apaș, în locul unui comanș dușman. Nu ştiam 
cine era nici acel alb, nici cei doi indieni ; nu putusem 
afla numele lor. De atunci, independent de pericolul 


propriu zis al acestui canion, un vestmen superstiţios îl 
_ocolea. Se spunea că un alb rar reușea să-l traverseze 
nevătămat, deoarece stafia apașului ucis îl ducea la 
pieire. a 

De stafie nu prea îmi păsa mie, chiar dacă mi-ar fi 
ieşit în cale, numai de dușmani în carne și oase nu do- 
ream să dau. Dar cu mult înainte de a ajunge la ca- 
nion, dădui de urmele unor călăreţi venind din altă 
"parte şi care continuau drumul în direcţia urmată de 
“mine. Nu putea fi vorba de cai sălbatici, de mustangi ; 
prin părţile acelea nu existau. Descălecind și cercetînd 
urmele, constatai, spre liniștirea dar și spre surprinde- 
rea mea, că erau cai potcoviţi, deci călăreţii nu aparți- 
neau pieilor-roșii. Cine erau şi ce căutau pe acolo? 

La o oarecare distanţă, unul din ei se dăduse jos de 
pe cal, probabil pentru a stringe mai bine chinga, în 
timp ce ceilalţi își continuaseră drumul. Uitîndu-mă cu 
atenţie, observai în stinga urmelor lăsate de el mai 
multe adîncituri, scurte și înguste, ca muchia unui cu- 
tit. De unde proveneau ? Purta cumva Călărețul o 
sabie ? Asta însemna că aveam în faţă soldați, cava- 
Jeriști. Erau cumva trupe de pedepsire, pornite împo- 
triva comanşilor, din cauza amintitelor incursiuni de 
pradă ? Fiind foarte interesat să aflu răspuns la această 
întrebare, urmai în galop urmele şi, cu cît înaintam, 
dădeam peste tot mai multe urme, Care veneau din 
toate părţile şi se îndreptau în toate direcţiile. Nu mai 
era nici o îndoială că în faţa mea se aflau trupe, şi, în- 
tr-adevăr, cînd, după un timp, cotii după capătul unei 
pădurici dese de cactuși, zării în fața mea tabăra lor. 
- Din prima clipă constatai că tabăra nu era aşezată pro- 


vizoriu. Liziera de cactușşi oferea siguranţă împotriva 
oricărui atac lateral sau din spate, iar în faţă, cît ve- 
deai cu ochii, se întindea un teren deschis, așa că orice 
atac prin surprindere din partea dușmanului era impo- 
sibil. Desigur, apropierea mea dinspre vest nu a fost 
observată ; ar fi trebuit să pună acolo chiar şi ziua o 
strajă. În orice caz, lipsa unei străji era -o neglijenţă. 
Ce s-ar îi întîmplat dacă în locul meu ar fi venit o ceată 
de indieni ? | 

În partea cealaltă, terenul cobora într-un canion, 
unde, probabil, exista şi apa necesară taberei. Caii aler- 
gau slobozi sau dormitau ici-colo. Pentru a se apăra de 
dogoarea soarelui, ostașii legaseră foi de cort de tulpi- 
nile cactușilor. Ofițerii aveau un cort mare; în umbra 
lui părea că sînt adăpostite și proviziile. În apropiere 
se aflau opt sau zece bărbaţi, care nu făceau parte din 
trupă. Probabil că voiau doar să inopteze acolo, ziua 
fiind pe sfirșite. Eram hotărit să procedez la fel. Aș [i 
putut să merg mai departe, dar atunci ar îi trebuit să 
înnoptez singur, și, pentru securitatea mea, nu aș fi 
avut voie să dorm. Acolo găseam odihna necesară, pen- 
tru ca, a doua zi, să-mi pot continua lunga călătorie. 

Cind mă văzură, mă întîmpină un subofițer și mă 
conduse la comandant, care fusese anunţat prin stri- 
găte şi ieșise afară din cort, împreună cu ofiţerii lui. În 
timp ce descălecam, se uită la mine și la calul meu, 
apoi mă întrebă : 

— Dincotro, sir ? 

— De sus, dinspre Sierra. 

— Şi încotro ? 

— În jos, spre Rio Pecos. 

— Nu prea aţi fi reușit, dacă nu-i goneam noi pe 
Aerbedeii de comanşi. Aţi întîlnit cumva urme de 
ale lor ? 

— Nu. i 

— Hm. S-ar părea că au luat-o spre miazăzi. Stăm aici 
de aproape două săptămîni, fără să fi zărit măcar nasul 
unuia dintre ei. 

Îmi venea să-i strig în faţă : „Eşti un măgar !%, pentru 
că dacă voia să dea de pieile-roșii, trebuia să-i caute; 
deoarece acestora nici prin gînd nu le trecea să-i cadă 
lui în braţe. Dacă el nu aflase unde se găsesc indienii, 
în schimb indienii știau foarte bine unde era el. Mai 
mult ca sigur că noaptea iscoadele lor se furișau în ju- 
rul taberei. Ghicindu-mi parcă gîndurile, continuă: 

— Îmi lipsește. un scout, un cercetaş priceput, pe 
care să mă pot bizui pentru a-i putea descoperi pe.in- 
dieni. Omul potrivit ar fi fost Old Wabble, care a în- 
noptat aici, dar abia după ce a plecat am aflat cine 
era ; bănuise, probabil, ce vreau și de aceea își zicea 
Cutter. lar cu o săptămînă înainte, o patrulă l-a în- 
tilnit pe apașul Winnetou ; acesta ar fi fost și mai bun, 
dar a plecat în cea mai mare grabă. Însă acolo unde 
poate fi văzut Winnetou, trebuie să se afle și Old Shat- 
terhand pe aproape ; ce n-aş da să-mi cadă în mină] 
Dumneavoastră cum vă numiţi, sir ? . 

— Charley, îi răspunsei, dindu-i prenumele meu, 
care putea îi şi nume de familie. Nici nu-mi trecea prin 
gind să-i spun că eu sînt acel Old Shatterhand. Nu 
aveam nici un Chef și nici timp să rămîn și să fiu fo- 
Josit ca iscoadă. Între timp, îi examinai pe civilii care 
stăteau tolăniţi pe jos ; nu văzui nici un cunoscut prin- 
trei ei, ceea ce mă linişti. Firește, puteam fi trădat de 

calui și de puştile mele. Era lucru știut că Old Shatter- 
hand posedă un „doboritor de urși“ şi o carabină tip 
„Henry“, și că are un armăsar negru, un dar din partea 
lui Winnetou. Spre norocul meu, însă, comandantul nu 
era prea perspicace pentru a observa aceste lucruri ; 
se întoarse în cortul lui, fără a mai întreba ceva. 

Dar ceea ce nu reușise el să deducă, putea foarte 
bine s-o facă unul dintre civilii care, probabil, erau toţi 
oameni ai Vestului; de aceea, strecurai repede cara- 
bina în învelitoarea de piele, în așa fel încit inchizătorul, 
de o formă neobișnuită, să nu poată fi văzut; „dobori- 
torul de urşi“ era mai puţin bătător la ochi. După aceea, 
scosei şaua de pe armăsar și-l lăsai liber. Desigur, 
iarbă nu prea se găsea, în schimb, printre cactuşii uriași, 
creșteau destui cactuși pitici, constituind din belșug un 
nutreţ zemos. Murgul meu se pricepea să îndepărteze 
țepii acestor plante, fără a se răni. Întrebînd, după 
aceea, pe civili dacă-mi dau voie să mă aşez lingă «ei, 
unul îmi răspunse : 

"— Veniţi lingă noi, sir, și, dacă doriţi, luaţi cu noi o 
îmbucătură. Eu mă numesc Sam Parker, și cînd am o 
porţie de carne în plus, orice om cumsecade poate să 
guste din ea, pînă se termină. Vă e [oame ? 

— Cred și eu. 

— Atunci tăiaţi-vă de aici cit vreţi. Noi toţi sintem 
oameni ai Vestului, sir. Dar dumneavoastră ? 

Împinse spre mine o bucată de carne rece, dar friptă, 
în greutate de cel puţin opt piunzi ; tăiai din ea o por- 
tioară şi răspunsei : 

— Și eu rătăcesc uneori dincolo de Mississippi, dar 
nu știu dacă pot să mă numesc om al Vestului. Pentru 
așa ceva se cere cam mult. 


— Aveţi dreptate, sir, foarte multă dreptate, spuse 
el zimbind mulţumit pe sub mustață. Mă bucur că am 
întîlnit și eu o dată un om modest, care nu-și închipuie 
că, dacă a ajuns paznic de noapte, poate deveni şi pre- 
şedinte al Statelor Unite. În ziua de azi nu prea întil- 
nești astfel de oameni. Adineauri am auzit numele dum- 
neavoastră, domnule Charley. Şi cu ce vă ocupați aici, 
în Vest? Vinător? Puitor de capcane? Culegător de 
miere ? | 

— Căutător de morminte, mr. Parker. 

— Căutător de morminte ? exclamă el mirat. Adică... 
dumneavoastră... căutaţi morminte ? 

— Yes. 

— Vă bateţi joc de noi, sir ? 

— Nici nu mă gîndesc. 

— Atunci, fiţi aşa de bun și vorbiţi mai clar, ca să 
ru iiu nevoit să vă gidil cu cuțitul printre coaste. Nu 
permit să fiu dus de nas. 

— Well! Vreau să știu de unde se trag indienii de 
astăzi. Poate aţi auzit că descoperirea unor morminte 
este de mare folos în această privinţă. 

— Hm! Într-adevăr, am citit odată că există oameni 
care scormonesc mormintele antice, pentru a studia din 
ele istoria universală sau cam așa ceva. Curată prostie ! 
Deci, dumneavoastră, faceţi parte din acest soi de oa- 
meni ? Sinteţi poate chiar un savant ? 

— Yes. 

— Ferească-mă sfîntul, sir! S-ar putea, foarte ușor, 
să vă poticniţi cu nasul de mormiînt și să rămineţi acolo. 
Dacă vreţi să căutaţi cadavrele unor răposaţi, încercaţi 

cel puţin în altă parte unde sinteţi sigur de viaţa dum- 
neavoastră, şi nu aici, unde comanșii au pornit la război, 
iar prin văzduh şuieră gloanţele şi tomahavcurile, uite- 
aşa. Ştiţi măcar să trageţi cu arma ? 

— Oarecum. 

— Hm, îmi închipui! Şi eu crezusem cîndva că ştiu 
să trag. Poate că odată o să vă povestesc. După cite văd, 
aveţi o flintă veche, cu care poţi dărîma un zid, şi care 
mă face să mă închin, sir. Şi cealaltă pușcă, cea înve= 
lită, e probabil o adevărată armă de duminică !? Vă 
spun, pe aici e periculos să căutaţi cadavre. Luaţi-o din 
loc ! Puteţi să veniţi cu noi, aţi fi în mai mare sigu- 
ranţă, decît călătorind singur. 

— În ce direcţie mergeţi ? 

— Tot în jos, spre Pecos, unde mergeţi și dumnea- 
voastră, după cite am auzit mai înainte. 

Îmi aruncă o privire pe jumătate binevoitoare, pe ju= 
mătate ironică şi apoi continuă : 

— Nu arătaţi deloc rău, parcă abia ați ieșit din să- 
oace, dar, pentru regiunea asta, aşa ceva nu are nici o 
valoare, sir. Un adevărat vestmen arată altfel. Cu toate 
astea, vă spun din nou, veniţi cu noi, pentru că îni 
place de dumneavoastră. O să vă apărăm, pentru că 
singur tot nu aţi putea răzbate mai departe. Am văzut 
că aveţi şi un cal, cel puţin după înţelesul acestui cu- 
vînt în statele răsăritene. Probabil că aţi venit cu calul 
dumneavoastră de trăsură, nu ? 

— Cam așa, mr. Parker, răspunsei eu înveselit în si-— 
mea mea că putea compara, cu un cal de trăsură, armă- 
sarul meu indian de rasă, care nu putea fi asemuit de- 
cit cu mursgul lui Winnetou. 

Omul îmi plăcea, la fel cum îi plăceam și eu lui] 
Dacă mă întovărășeam cu el şi afla cine sînt, mă pu- 
team aştepta la niște scene pline de haz. O asemenea 
tovărăşie putea să-mi fie de folos prin Mistake Canion, 
chiar dacă mai tirziu nu mă mai interesa. De aceea mă 
hotărîi.să accept propunerea lui. 

— Mi-am închipuit imediat, reluă el discuţia. Calul 
arată la fel de curat ca și dumneavoastră. Se vede de 
la distanţă că nici el nu a făcut altceva decît să umble 
după oameni îngropaţi de demult. Deci aştept să-mi 
spuneți dacă veniţi cu noi! Dis-de dimineaţă o luăm 
din loc. 

— Primesc,cu recunoștință propunerea dumneavoas- 
tră, sir, şi vă rog stăruitor să-mi acordaţi ocrotirea 
dumneavoastră. 

— O s-o aveţi, și am impresia că are să fie și nevoie 
de ea. Aș fi bucuros să scăpăm de aici, deoarece coman- 
dantul ar vrea.să mă rețină pe mine sau pe altul dintre 
noi drept călăuză. Ce părere ai, bătrine los ? 

întrebarea era adresată unui om mai în vîrstă, care 
avea o față simpatică, cu o expresie de o adincă tris- 
te!o, ca și cînd era ros pe dinăuntru de o mare sufe= 
rințţă. los reprezintă prescurtarea numelui de losuaj 
“după cum am aflat mai tîrziu, îl chema Iosua Hawley. 

— Sint de aceeași părere, răspunse Iosua. Nimic nu 
ne mai lipsea decit să fim obligaţi să scoatem castanele 
din foc, de dragul acestor uniforme, și să ne ardem lă- 
buţele. De ce nu l-au reţinut pe Old Wabble, care era 
omul cel mai potrivit pentru ei? Pe mine n-o să mă 
rețină. M-ar bucura să pleo de aici şi să am Mistake 
Canion-ul în spate, 


— De ce? Ţi-e frică de stafia indianului împușcat ? 

— Frică ? Nu; totuși, nu pot să-l uit. Canionul ăsta 
mi-a adus numai necazuri. Acolo mi s-a întimplat un 
ducru, cum rar sc întîmplă. Am dat și de aur. 

— Aur? În Mistake .Canion ? Imposibil. Acolo nu 
există aur. 

— Trebuie să fi existat totuși, de vreme ce am 
găsit. 

— Adevărat ? Probabil că ai dat de el din întîm- 
plare, bătrîne los. 

— Nu. Locul mi l-a arătat un indian. 

— Așa ceva chiar că nu e de crezut, pentru că un in- 
dian n-ar arăta niciodată un astfel de loc unui alb, fie 
el și cel mai bun prieten al său. 

— Înseamnă că a fost o excepţie. Mai mult chiar, e 
vorba de aceeași piele-roşie, care apoi a fost împușcată 
din greşeală. Poate că am să vă spun toată povesiea 
mîine, cînd o să vedem canionul. Acum n-am chef, mai 
bine să trecem peste asta. Dă-mi carnca, vreau să mă- 
nînc. Cu toate că este de antilopă, trebuie să fie bună. 
Desigur, mai multă plăcere mi-ar face o bucăţică ain 
cocoașa unui bizon, sau din pulpa unui elan. 

— Elan ? Da, elan, ai dreptate! exclamă Parker Jin= 
gîndu-se pe buze. Este fripiura cea mai bună, cea mai 
gustoasă din cîte există. Cind mă gindesc la elan, îmi 
aduc imediat aminte de acel vestmen care, de fapt. a 
făcut din mine un vinător. 

.— Cine era ? 

— Mai înainte i s-a pomenit numele aici. Vorbesc de 
Old Wabble. 

— Cum ? Old Wabble ? Bătrînul acela tot atit de fai- 
mos pe cit este de ciudat ? Îl cunoşti ? 

— Dacă îl cunosc ? Ce întrebare! Sub îndrumarea 
lui am avut prima mea aventură în Vestul Îndepărtat, 
o aventură -care... ei, în sfirșit, am să v-o povestesc, cu 
toate că ştiu că tare o să mai rideţi de mine. Atunci am 
avut de-a face cu primul meu elan. 

După ce își drese ușor glasul, luă o mutră plină de 
importanţă şi începu să povestească : 

— De fapt îl cheamă Fred Cutter, dar, din cauza 
mersului său legănat şi a îmbrăcăminţii care îi atirnă 
mereu pe trupul uscăţiv, i se spune Old Wabble. Pe vre- 
muri a fost cowboy, jos, în Texas, și într-atît s-a obiş- 
nuit cu îmbrăcămintea de acolo, încît în nord nimeni 
nu a putut să-l facă să și-o schimbe. 

Parcă îl văd și acum, lung și foarte slab, cu pi- 
cioarele băgate în niște shufjles — niște ghete de ne- 
descris, iar 'gambele virite în niște leggins — adică 
pantaloni de la facerea lumii. Peste cămașă, a cărei cu- 
loare e mai bine să n-o pomenesc, atirna o bluză, avînd 
singurul avantaj că era cu „inima deschisă“, adică piep- 
tul și giîtul îi erau dezgolite complet; în schimb, sub 
pălăria turtită, purta, totdeauna, un fular, care-i înfă- 
șura fruntea iar capetele îi atirnau pe umăr ; la briu 
avea un cuțit lung de vînătoare, cunoscutul cuţit bouiie, 
iar în lobul urechilor purta cercei grei de argint; în 
mîna mare și osoasă, bronzată de soare, ţinea nelipsita-i 
țigară, mereu aprinsă — probabil că nimeni nu-l-a vă- 
zut altfel. 

Lucrul cel mai nostim era faţa lui bătrină, bătută de 
vînt și ploaie, plină de zbircituri și, întotdeauna, bine 
rasă, cu buze groase ca de negru, cu nas ascuţit și ochi 
de culoarea oțelului, cărora nu le scăpa nimic, cu toate 

că ţinea mereu pleoapele pe jumătate închise. Faţa 
aceasta, fie că era liniștită, fie că era zbuciumată, avea 
toi timpul o expresie de superioritate, care nu putea îi 
clintită de nimeni şi de nimic. Această superioritate era 
cu totul îndreptăţită, pentru că, în ciuda ţinutei sale 
a+zordonate, Old Wabble era un maestru în călărie, în 
minuirea puștii și a lassoului, nu-i lipsea niciuna din 
însuşirile necesare unui adevărat vestmen. Permanent 
avea o vorbă a lui — ît's clear — adică „e clar“, cu care 
vuia să arate că, deseori, chiar şi ceea ce părea greu de 
realizat, pentru el era ceva simplu și ușor. 

În ceea ce mă privește, la Princetown am fost un fel 
de pontator în construcţii şi cîştigam atit cît să-mi pot 
permite să-mi realizez un plan mai vechi și anume să 
mă echipez și să plec în Idaho, în căutare de aur. Eram 
un greenhorn, un adevărat boboc, şi, ca să nu fiu ne- 
voit să împart bogăţiile la :care speram, mi-am luat ca 
însoțitor un singur om, pe unul Ben Needler, care cu- 
noștea Vestul Sălbatic la fel de puţin ca și mine. Cînd 
la Eagle-Rock am părăsit trenul, eram echipați ca niște 
fiilizoni și incărcaţi ca niște măgari, cu tot felul de 
obiecte frumoase, bune, bune, strălucitoare, care din 
păcate aveau meritul de a nu fi de nici un folos. Iar 
cînd, după o săptămînă, am ajuns la Payette Fork, ară- 
tam ca nişte adevăraţi vagabonzi, și era să murim de 
foame. Pe drum, aruncaşem obiectele de prisos, adică 
totul, afară de arme şi muaiţii. Trebuie să vă mai spun 
că pentru o bucată bună de piine cu unt aș fi dat tot 
armamentul ; probabil la fel gîndea şi Ben Needler. 

Stăteam sub nişte tufişuri, cu picioarele numai răni 
de atîta mers, băgate în apă, şi vorbeam despre tot felul 
de delicatese, pe care tare am fi vrut să le avem, cum 

ar îi: pulpe de căprioară, file de bizon, labă de urs şi 
friptură de elan. Da, știam că prin regiunea aceea exis- 
tau elani aproape cît bizoni. Ben tocmai zicea, în timp 
ce-și lingea buzele : 

„Good lackt! De ne-ar pica un elan din ăștia, i-aş 
descărca cu cea mai mare plăcere ambele gloanţe între 
coarne, şi atunci... 

„Și atunci s-ar termina cu voi! s-a auzit un glas în 
spatele nostru, de după tufiș. Elanul v-ar face chisăliță 
cu picioarele. Un asemenea animal nu se împușcă între 
coarne, pentru că nici nu le are. Probabil, domnilor, că 
v-aţi luat zborul de la New York ca niște școlari și aţi 
picat drept aici, domnișorilor !* 

Sărind în picioare, ne uitam la cel care ne vorbea, 
și care își făcea drum către noi din tulișul de unde ne 
pindise. Înaintea noastră se afla Old Wabble, așa cum 
l-am. descris mai înainte, avind pe faţă o expresie deloo 
măgulitoare la adresa noastră, iar în ochii pe jumătate 
închiși o privire de o îngăduitoare superioritate, Am să 
trec peste discuţia care a urmat. Ne-a luat la întrebări 
ca un învățător pe elevii săi și apoi ne-a cerut să-l 
urmăm. 

Cam la o milă depărtare de riu, exista o clădire, îns 
conjurată de o preerie împădurită, și pe care el o nu- 
mea ferma lui. În spatele clădirii, erau cîteva șoproane 
deschise, avînd menirea ca, în caz de vreme rea, să 
adăpostească caii, catirii și vitele, care, la sosirea noas- 
tră, pășteau pe cimp. Pe atunci, Old Wabble, din 
cowboy, devenise un liniștit crescător de vite. Ca aju- 
toare îl avea pe Will Litton, un supraveghetor alb, și 

ciţiva indieni din tribul zis „indienii-șarpelui“, pe ca- 
re-i numise văcari şi care-i erau foarte devotați. Ve- 
deam cum acești oameni erau ocupați să încarce o că- 
rută cu diferite lucruri, printre care şi o foaie de cort. 

„lată ceva pentru voi, zise bătrinul. Vreţi să împuș- 
caţi elani și acolo tocmai se îac pregătirile pentru vînă- 
toare. Vreau să văd de ce siînteţi în stare. Veniţi cu noi. 
Dacă siînteţi nişte băieţi de ispravă, puteţi rămîne la 
mine. Dar mai întii, intraţi în casă, pentru că, it's clear, - 
un vînător flămînd trage în aer. 

Well, nouă ne convenea. Am mincat, am băut, și 
apoi am pornit-o, pentru că Old Wabble nici nu se gîn- 
dea ca din cauza noastră să amine plecarea. Ne-au dat 
cai şi am pornit cu ei, la început spre riu, unde se afla 
un vad, prin Care am trecut. Bătrînul mergea înaintea 
convoiului. La un moment dat, m-a chemat lingă el. 
Ducea de căpăstru un catir, care nu avea nimic pe spate. 
Ajunși pe malul celălalt, am văzut că în urma noastră 
venea Ben Needler, pe un cal roib, şi Bill Litton, pe 
unul bălan ; după ei venea căruţa trasă de patru cai, 
pe care o conducea unul dintre indieni. Îl chema Pap- 
muh, Mină-însîngerată ; cu toate că, îmbrăcat civilizat, 
nu arăta deloc atit de fioros pe cit îi era numele. Tova- 
rășii săi de trib rămăseseră la fermă. i 

După ce am trecut vadul, am mers o bucată de vreme 
printr-o pădure rară, apoi am pătruns într-o vale verde, 
fără copaci, care se deschidea într-o savană bogată în 
iarbă. După câteva ore de mers, am ajuns la capătul ei, 
unde terenul începea să urce. Aici ne-am oprit, pentru 
popas. Am descărcat căruţa și ne-am instalat cortul. În 
spatele cortului au fost legate animalele, în timp ce în 
faţă s-a făcut focul. Voiam să rămînem pe loc timp de o 

2i, pentru a pîndi antilopele „furcate“ sau ca să dăm de: 
bizoni, fiindcă scheletele împrăștiate în jur dovedeau 
că, uneori, pe acolo treceau bizonii. În imediata apro- 
piere a cortului, se afla tocmai un craniu albit de soare. 
Cortul urma să-l lăsăm în paza Miinii-însîngerate, în 
timp ce noi, albii, voiam să urcăm pînă la terenurile aco- 
perite cu mușchi, unde, după afirmaţia lui Old Wabble, 
existau o mulţime de elani. 

Din păcate, nici în prima, nici în a doua zi nu s-a ivit 
vreun elan, ceea ce l-a indispus teribil pe bătrîn. Mie 
însă îmi convenea, pentru că trebuia să mă tem de ju- 
decata aspră a bătrînului în legătură cu priceperea mea 
în mînuirea armelor. Pe atunci, puteam să mă încumet 
să nimeresc de la treizeci de pași turnul unei biserici, 
în schimb sînt sigur că aș fi făcut o gaură în cer, dacă 
cineva m-ar fi pus să nimeresc de la șaizeci de pași o an- 
tilopă iute de picior. 

Atunci, lui Old Wabble îi veni nefericita idee să pună 
la încercare îndemînarea noastră de a trage cu arma, ce- 
rîndu-ne să tragem asupra unor vulturi, din specia celor 
care se hrănesc cu hoituri. Aceste păsări se aşezaseră la 
vreo şaptezeci de pași de noi, pe niște schelete de bizoni, 
iar eu trebuia să fiu primul care să-mi arăt măiestria. 
Ei, pot să spun că vulturii puteau îi mulţumiţi, pentru 
că lucrurile s-au petrecut exact cum mi-am închipuit : 
am tras patru focuri, fără să nimeresc, și nici unuia din- 
tre aceşti mîncători de hoituri nu i-a trecut prin cap s-o 
ia din loc. De fapt, aceste păsări știu că nici un om cu. 
scaun la cap nu s-ar gîndi să tragă asupra lor ; dimpo- 
trivă, o împușcătură, în loc să-i sperie, îi atrage, pentru. 
că, de la orice vînat doborit, le rămîn si lor cel puţin 

măruntaiele. Ben a greșit de două ori, şi abia Ta al trei 
lea glonte a omorit un vultur și a reușit să-i gonească 
pe ceilalţi. 

„Eximious incomparable — zicea Old Wabble, prăpă-= 
dindu-se de rîs. Domnilor, it's clear, sîntetți făcuţi pentru 
Vestul Sălbatie, fără nici o teamă pentru persoanele 
dumneavoastră ! Sînteţi niște bărbaţi pe cinste, tot ceea 
ce ar îi putut ieşi din dumneavoastră, a ieșit, mai mult 
nu puteţi ajunge, oricît aţi vrea.“ 

Ben a primit liniștit această sentinţă, eu însă am sărit 
în picioare ca ars, ceea ce n-a avut alt efect decit că 
bătrinul nfi-a zis : 

„Sir, tăceţi din gură! Camaradul dumneavoastră 
măcar a nimerit a treia oară, așa că el poate să mai 
spere. Dumneavoastră, însă, sînteţi un om pierdut pen- 
trul Vestul Sălbatic, nu-mi puteţi îi de nici un folos și 
vă dau doar un singur sfat, s-o ştergeţi de aici cît mai 
repede.“ 

Tare mă dureau cele spuse, pentru că nimeni nu se 
naște meșter, și tot praful de pușcă pe care-l folosisem 
pină atunci nu ciîntărea nici măcar o livră. Eram hotăriţ 
să cuceresc cu orice preţ respectul bătriînului. 

A doua zi de dimineaţă, am pornit-o spre locurile 
mlăștinoase din Munţii Salmon River. Proviziile, va- 
sele și păturile au fost încărcate pe catir. Căruţa nu o 
puteam folosi pe cărările neumblate ale munţilor, de 
aceea am lăsat-o lingă cort. Ei, dumneavoastră cunoaş- 
teţi regiunea, așa că n-am să vă mai descriu drumul, 
care deseori prezenta un pericol de moarte, mai ales 

Acolo unde Snakes Canion-ul coteşte într-un unghi as- 
guţit şi trebuie să cobori pe o pantă abruptă, pentru.a 

butea ajunge de parteă cealaltă, la cărarea numită 
Wihinasht. La dreapta, stînci pînă la cer, în stînga pră- 
pastia întunecoasă, iar la mijloc poteca lată numai de 
vreo șaizeci de centimetri. Spre marele nostru noroc, 
caii erau obișnuiți cu astfel de drumuri, iar mie nu-mi 
vine niciodată amețeală ! Am ajuns cu bine pe partea 
cealaltă. Acolo însă ne aştepta un alt pericol. Nu apuca- 
sem să înaintăm prea mult pe cărarea Wihinasht, că am 
şi întîlnit un grup de opt indieni călare, dintre care pa- 
tru purtau podoabe de pene, însemnele căpeteniilor. Ne- 
așteptata noastră apariţie nu i-a speriat deloc. Se uitau 
în tăcere la noi cum treceam călare pe lingă ei, cu acea 
expresie melancolic-indiferentă, specifică pieilor-roşii. 
Unul dintre ei, care se afla mai în faţă, călare pe un cal 
porumbac, purta pe brațul stîng un obiect curios, de 
formă lunguiaţă, împodobit cu franjuri de piele. Eram 
oarecum impresionat de această întîlnire, tristă'şi tă- 
cută, cu stăpînii de odinioară ai acestor ţinuturi. Nu mi 
se:păreau periculoși, mai ales că nu erau vopsiți în cu- 
lorile războiului şi se părea că nu sînt înarmaţi. De abia 
am trecut de următoarea stincă și am ieșit din cîmpul 
Jor vizual, că Old Wabble s-a și oprit și, aruncînd o pri- 
vire înapoi, a Zis î 

„Damn them, fir-ar să fie! Ce caută derbedeii ăștia 
aici ? Sint din Tribul Panașilor, care trăiesc în duşmă= 
nie cu indienii din Tribul Şarpelui, trib căruia îi apar= 
tin şi văcarii mei. Unde se duc? Se pare că se în- 
dreaptă spre ferma mea. Şi eu nu sînt acasă; tii, ce 
pericol !% 

„Dar erau neinarmaţi“, am intervenit eu.! 

Old Wabble m-a fulgerat cu privirea plină de dispreţ 
a ochilor săi pe jumătate închiși ; nu m-a onorat cu nici 
un răspuns și a continuat : 

„Cel puţin pentru astăzi și mîine, s-a sfîrşit cu vină- 
toarea noastră de elani. Trebuie să ne întoarcem la 
cort și poate chiar la fermă. Trebuie să le-o luăm îna- 
inte. Din fericire, cunosc o potecă ce duce la vale, desi- 
gur nu pentru un călăreț, ci doar pentru un bun 
alpinist. Înainte, boys! MHotărirea mea este: să-i în- 
timpinăm cu puștile pregătite, it's clear ?% 

Timp de cinci minute am călărit în galop printre 
stinci spre stinga, pînă ce am ajuns într-o văgăună aco- 
perită de mlaștini și iarbă. Pe marginile stincoase. creş- 
teau brazi înalţi de Canada. lar în mijlocul văii curgea 
un piîriiaş. Old Wabble sări de pe cal și spuse: 

„Acolo, la capătul văii, e poteca ce duce la vale. Dacă 
ne grăbim, ajungem la cort înaintea pieilor-roșii. Dar 
unul trebuie să rămînă aici cu Caii, și anume acela de 
care ne putem lipsi cel mai ușor. Şi acesta este, desi- 
gur, iaimosul nostru Sam, Care a greșit de patru ori 
tinta ; și ar putea mai degrabă să ne nimerească pe noi, 
decit vreun indian.“ 

Firește, „faimosul Sam“ eram eu, Samuel Parker, 
fost pontator la construcţii în Princetown. Supărat, l-am 
contrazis, dar a trebuit să mă supun. După ce bătrinul 
mi-a poruncit să am mare grijă de cai, și nu care cumva 
să părăsesc platoul pînă la întoarcerea lui, ceilalţi trei 
și-au luat puștile și au pornit-o în goană. 

Turbam de necaz. Puteam oare să fiu de acordcu o 
atare purtare ? Şi apoi indienii aceia urmau să fie îm- 
pușcaţi și păreau atît de pașnici ! Puteam eu să fiu de 
acord ? Nu ! Erau oameni ca și noi. Şi apoi voiam să mă 

răzbun şi pentru jignivea primită ! Nu cunoşteam Ves- : 
tul Sălbatic şi ascultam numai de prostia mea. Am le: 
gat catirul şi cei trei cai de primii copaci aflaţi la în- | 
demiînă și am pornit-o în galop, pe unde venisem. 
Voiam să îndeplinesc sarcina primită, dar trebuia să-i 
previn şi pe indieni. Am pornit cit am putut de repede 
pe poteca Wihinasht, prin Snakes Canion, cînd, 
deodată, i-am zărit pe indieni. Mă văzuseră şi ei pe 
mine și, după ce au privit înapoi, s-au oprit. Acolo pră- 
pastia era destul de largă. Mi-am strunit calul şi am 
întrebat dacă vreunul dintre ei știe englezește. Cel care 


călărea pe calul porumbac şi purta obiectul acela lun- 
guieţ pe braț, mi-a răspuns : 


„Eu sînt 'To-oc-uh, Săgeată-iute, şeful tribului sho- 
shonilor- panaști. Fratele meu s-a întors cumva ca să-mi 
transmită o solie din partea bătrinului ale cărui cirezi 
sînt acolo jos păzite de indieni-șarpe ?“ i 

„Îl cunoști ? l-am întrebat eu. Vă consideră dușmani 
si a coborit, ca să v-o ia înainte, să vă omoare. Eu sînt 
creştin și am considerat că e de datoria mea să vă 
previn.“ 

„Unde vă sînt caii ?“ s-a interesat el, străpungîn- 
du-mă cu privirea ochilor lui negri. 

„Dincolo de poteca Wihinasht, într-o mică vale.* 

După ce se sfătui cu ceilalţi, cu o expresie prieta» 
pească, mă întrebă : 

„Fratele meu alb e de mult în regiunea asta ?* 

„Abia de ieri.% 

„Şi ce caută feţele albe acolo sus, în munţi 7% 

„Vrem să vinăm elani.& 

„E oare fratele meu un vînător renumit pe 


ali se. 


“n 


„Nu ; deocamdată nimeresc mereu pe de lături.% 

Zimbind, mă întrebă și altele, pînă află totul. Trebuia 
să-i spun şi cum mă cheamă, la care urmă: 

„Samuel Parker e un nume greu de reţinut pentru o 
piele-roşie. Noi te vom numi At-pui, adică Inimă-bună, 
Dacă o să stai mai mult pe aici, o să devii mai prevăză- 
tor. Bunătatea ta te-ar fi putut costa viața. Bucură-te că 
nu am pornit pe potecile războiului! Priveşte acest 
vampum — și arătă către obiectul acela lunguieţ, îm- 
podobit cu franjuri, pe care-l purta pe braţul stîng — 
care conţine o solie pașnică către şefii de trib ai sho- 
shonilor. Venim fără arme, pentru a aduce solia la ferma 
bătrinului, de unde indienii-șarpe urmează s-o ducă 
mai departe. Nu avem de ce să ne temem. Dar recu- 
noştința noastră este tot atit de mare ca și cînd ne-ai 
fi scăpat de la moarte. Dacă ai nevoie de prieteni, vino 
la noi! At-pui, Inimă-bună, o să [ie întotdeauna bine 
venit | Howgh ! Am zis !“ 

Mi-a întins mîna dreaplă și a plecat înapoi, cu oame- 
nîi săi. Am strigat după el, ca nu cumva să mă trădeze 
bătrînului. Apoi m-am întors foarte mulţumit de suc- 
cesul meu, dar nu și de mintea mea care îmi lipsea cu 
desăvirșire. Dimpotrivă, fusesem cit se poate de ne- 
prevăzător. 

Ajuns în poiană, am dat jos povara de pe catir şi am 
dezlegat caii, ca să poată paşte în voie. Timpul pe ca- 
re-l aveam la dispoziţie, berechet, l-am folosit făcînd 
exerciţii de tragere. Cornul meu cu praf de puşcă.era 
plin și în bagajele mele mai aveam o cutie plină. După 
ce mi-am golit cornul, puteam afirma Cu satisfacţie ca, 

de-acum încolo, aș fi fost în stare să nimeresc arnul 
unei biserici de la două sute de paşi. 

Spre seară, se întoarse şi Old Wabble cu Ben și Will 
Cînd s-au întins pe jos, lingă cort, împreună cu indie- 
nii, credeam că-mi vor spune o mare noutate, povestin- 
du-mi că aceștia au venit cu intenţii paşnice şi că i-au 
predat lui Miînă-însîngerată vampum-ul pentru a-l 
transmite mai departe, şi că au pornit-o imediat înapoi. 
Desigur, î-am pomenit nimic despre ceea ce făcusem. 

Noaptea aceea am rămas în mica vale, iar dimineaţa 
am pornit-o spre terenurile mlăștinoase, care nu mai 
erau departe. Acesiea se aflau într-o vale cu mult mai 
mare decit cea pe care o părăsisem cu o zi înainte. În 
mijlocul văii era un mic lac, cu malurile miloase. În jur 
erau tufișuri și păduri cu teren înșelător, după care ur- 
mau masive de stînci golașe, cu numeroase crăpături, 
și altele sfărimate, care închideau valea. Aceasta mă- 
sura cel puţin două ore de mers în lung, și tot atita 
in lat. 

După ce am scos povara de pe catir, ne-am amenajat 
un loc de popas şi am aprins focul. Eu trebuia să rămîn 
pe loc, ca să am grijă de cai. Ceilalţi au pornit în cerce- 
tare. Pînă la prînz, a fost liniște, apoi s-au auzit citeva 
impuşcături. Mai tirziu, s-a întors Ben Needler, singur. 
il gonise Old Wabble, furios, pentru că Ben trăsese prea 
devreme într-o femelă de elan. Old Wabble şi Litton 
s-au înapoiat abia în amurg, supăraţi din cauza insuc- 
cesului. E 

„Urme erau destule, zise Old Wabble răstit, și nu nu- 
mai de elani, ci și de indieni, care se vede că au fost 
acolo. înaintea noastră și au gonit vînatul; ît's clear] 
Am dat doar de o femelă, dar Needler a tras prea de 

vreme ambele gloanţe, şi animalul a fugit. Așa pățește 
cel care se asociază cu nişte greenhorni. Eu insă nu 
vreau să fi făcut drumul degeaba și n-am să plec de 
aici pînă n-am să dobor un elan mare și bătriîn.& 

Cu noi n-a mai schimbat nici o vorbă, iar a doua zi 
de dimineaţă avea aceeași dispoziţie, declarînd că o să 
vîneze numai cu Litton, fără cei doi greenhorni, care 
au să rămînă în tabără, ca să nu-i mai încurce treburile. 
În sfîrșit, avea dreptul să facă ce vroia, dar şi n6i ne-am 
luat, pe tăcute, același drept. După ce au plecat cei doi, 
am pornit și noi să înfăptuim ceea ce ne înţelesesem 
în timpul nopţii. Dacă elanii îuseseră goniţi, însemna 
că nu se mai află în vale, ci dincolo de ea. Acolo tre- 
buiau căutaţi. Întrucît vinătoarea noastră putea să du- 
reze pînă seara, am luat cu noi și catirul, ca să ne ducă 
lucrurile ce ni se păreau trebuincioase, poate şi o pradă 
mai mică. 

Am ieșit din valea noastră şi am intrat într-alta. 
Acolo nu existau nici lac, nici mlaștini și desigur nici 
elani ; în schimb acolo erau de-acum oameni, care aveau 
și un catir. Pe oameni nu-i vedeam deloc, dar vedeam 
foarte bine catirul, care păștea în voie, fără șa și fără 
căpăstru, la o distanţă apreciabilă de noi, spre dreapta. 
Dar unde erau oamenii? Trebuia să aflu. În timp ce 
Ben se apropia agale de catirul străin, eu am mers 
drept înainte, împreună cu catirul nostru. Acel presu- 
pus catir, a continuat să pască, pînă ce Ben s-a apro- 
piat de el, la vreo sută de pași. Atunci, l-a simţit, a ri- 
dicat capul, s-a întors brusc și a rupt-o la fugă spre 
mine, desigur din simpatie pentru ruda lui de lingă 
mine. Dar ce se întîmplase ? De fapt nu avea nimic co- 
mun cu un catir, era un animal sălbatic. Atita lucru pri- 


24 


cepeam și eu, chiar dacă eram un greenhorp. Am în- 
senuncheat repede după catirul meu, am pus arma la 
umăr, am ochit și am tras. Vietatea aceea stranie a maj 
făcut două-trei sărituri, apoi s-a prăbușit. Am fugit 
imediat la ea, a venit şi Ben ; glontele nimerise în plin 
și amindoi eram convinși că am doborit o cerboaică. 
Am legat-o de şaua de povară a catirului și am pornit 
mai departe, dar curînd valea s-a terminat. În stînga 
și în dreapta erau ziduri de netrecut, în faţă o înălţime 
destul de abruptă, care semăna cu o șa, după care tre- 
buia să fie o altă vale. Catirul nostru era un bun căţă- 
rător, de aceea am hotărit să mergem drept înainte.. 

După unele eforturi, am ajuns sus și am văzut că nu 
ne-am înşelat, căci terenul din faţa noastră cobora din 
nou, foarte abrupt. În vale însă, în depărtare, se auzea 
o zarvă curioasă, care părea să vină de la glasuri ome- 
nești. De cele două părţi ale coamei înguste a muntelui 
erau două virfuri înalte, oblice, pe care puteam să ne 
cățărăm foarte ușor. Ne-am urcat pe partea stingă, 
pentru ca de acolo să putem privi în valea cealaltă. 
Pentru o clipă, am lăsat catirul în urma noastră. Ajunsi 
în virf, Needler vru să se aplece ca să poată privi în 
vale, dar Iiind îmbrăcat în haine de culoare deschisă, 
ar fi putut fi foarte ușor zărit, eu însă, care eram în 
haine de culoare închisă, l-am dat la o parte şi m-am 
uitat în jos. 

Ceea ce se petrecea în vale, chiar în fața noastră, nu 
puteam vedea, pentru că punctul nostru de observaţie 
nu era destul de sus ; dar în fundul văii am văzut șapte 
indieni. călări, care înaintau încet, formind o linie des- 
tul de lungă, și care urlau din toate puterile. Apropiin- 
“du-se, urletul devenea atit de puternic, încît catirul 

nostru rămas jos a început să-și mişte nervos urechile 
şi să dea din coadă. Așa că l-am trimis pe Ben să-l li- 
niștească. 

Atunci privirea mi-a căzut de partea cealaltă a şeii, 
pe panta care se ridica la vreo patruzeci de pași de 
mine. Spre mirarea mea, acolo, în faţă-mi, sedea un 
indian. Era To-oc-uh, Săgeată-iute, care m-a salutat 
din cap, apoi şi-a dus mina dreaptă la gură, semn că 
trebuie să tac. 

Cum ajunsese aici ? De ce şi pentru ce trebuia să tac? 
Alaltăieri nu era înarmat, iar acum avea o pușcă cul- 
cată pe genunchi. 

În timp ce mă gîndeam la toate astea, gălăgia se apro- 
pia și mai mult; auzeam cum se rostogolesc pietrele 
sub mine și am privit în vale. Cerule, ce monstru îmi 
era dat să văd ! Fornăind tare și furios, venea din valea 
cealaltă a muntelui și urca spre coamă. La greabăn 
avea peste doi metri înălțime, un corp scurt, greoi şi 
picioare lungi ; cu buza de jos atirnindu-i înainte și cu 
o bărbiţă ciufulită, cu ochii scînteietori, apăru pe vîrful 
muntelui. Văzîndu-i în faţă pe Ben Needler și catirul, 
își săltă capul urit cu cele două lopeţi late, imense, și 
se năpusti în direcţia mea. La rindul lui, Needler, cînd 
a văzut namila răsărind ca din pămînt la numai șase 
pași de el, a scos un strigăt de groază, a aruncat pușca, 
și a rupt-o la iugă, mai bine zis, a luat-o valvirtej spre 
cealaltă vale. Catirul a dovedit că are tot atita cura) ca 
şi stăpînul lui, a făcut un salt înapoi la fel de iute șia 
alunecat ca o sanie pe coama muntelui la vale, spre 
norocul lui, pe cele patru picioare. 

Nu aveam timp să urmăresc dacă cei doi au ajuns cu 
bine jos, pentru că namila, fiind întoarsă spre mine, nu 

“văzuse că drumul din faţa e! devenise liber. Venea în 
sus, direct spre mine, făcînd niște salturi foarte mari, 
Nici eu nu eram mai puţin îngrozit decît Ben Needler, 
Am scăpat pușca din mînă ; voiam să fug, să fug! Să- 
ream din piatră în piatră, de-alungul peretelui stîncos, 
cu monstrul după mine. Deodată, în peretele de piatră 
din fața mea, apăru gura unei grote. Am dispărut în ea 
atit de repede, cum niciodată în viaţa mea n-am mai 
dispărut în vreun ascunziș. Intrarea s-a întunecat ime- 
diat, pentru că namila și-a băgat capul, atît cît îi per- 
mitea lățimea coarnelor. Brăhnea ca un drac şi-i sim= 
țeam răsuflarea fierbinte pe faţa mea. Dar frica acestui 
animal urmărit întrecea chiar și furia lui; şi-a scos 
capul şi a pornit-o din nou la goană, pentru a scăpa. În 
felul acesta îi oferi partea din faţă drept ţintă şefului 
de trib, care ședea pe partea cealaltă a văii, așteptind 
liniștit. A ochit scurt, a apăsat pe trăgaci și elanul s-a 
prăbușit. 

To-oc-uh cobori repede panta şi veni la mine sus, 
urcînd în salturi. În timp ce eu scoteam precaut capul 
din crăpătură, el se uita la animalul doborit, apoi mi se 
adresă zimbind : | 

„Fratele meu poate să iasă! Acest elan a fost dobo- 
rit de glontele tău și deci îţi aparţine.“ 

„De glontele meu ?* l-am întrebat eu mirat, ieșind 
din grotă. 

„Da, dădu el şiret din cap. Tu ești At-pui, Inimă- 
bună și ai vrut să ne salvezi viața; aşa că meriţi să 
primeşti cinstea din partea oamenilor voştri. Războini- 
cii panașilor au predat vampum-ul şi au venit înaintea 
Voastră în valea elanilor, unde își ascunseseră armele. 

Voi probabil că n-aţi mai găsit nici un vinat, în afară 
de puiul de elan pe care l-am văzut pe spatele catiru- 
lui vostru. Ai fost atît de sincer şi mi-ai spus că nime- 
rești alături de ţintă cînd tragi, ceea ce de fapt trebuia 
să ţii secret, aşa că vreau ca tovarășii tăi să te respecte 
așa cum te iubesc şi eu. Mă așşezasem printre stînci, 
așteptind ca acest animal puternic să fie gonit înspre 
mine. Atunci ai apărut tu și m-am hotărît să ţi-l dăru- 
ijesc. Să zicem, deci, că glontele ţău l-a nimerit, pentru 
ca gloria să fie a ta, pînă ce vei reuși cu adevărat să 
nimereşti ţinta. Fratele tău alb nu m-a văzut, şi plec 
ca să nu mă mai poată vedea. Ochii mei doresc să te 
revadă. Am zis ! Howgh !& | 

Mi-a strins mîna și a plecat repede, dispărînd de par- 
tea cealaltă a crestei. 

Astfel îd arăta recunoştinţa un om așa zis sălbatic. 
Gloria ce i se cuvenea, mi-o cedase mie. Puteam să 
refuz acest dar? Nu; din cauza tinereţii mele, eram 
încă prea slab pentru un asemenea gest. Old Wabble îşi 
bătuse joc de mine. Fireşte, din partea mea era o gre- 
șeală să admit o astfel de minciună şi să mă împopoţo-, 
nez cu pene străine, dar voiam ca bătrinul vestmen să 
invidieze un greenhorn, pe mine. 

Mi-am luat pușca și am coborit în valea dinspre par- 
tea noastră. Ben Needler, împreună cu catirul nevătă- 
mat, stăteau departe de coama stincoasă. l-am făcut 
semn să se apropie și l-am dus la locul unde căzuse 
elanul. Ben nu-l văzuse pe indian ; de fapt, nimeni nu 
ştia că eu îl cunoşteam pe şeful de trib. Tovarăşul meu 
era pe deplin convins că eu am împuşcat animalul. Vă 
puteţi închipui cît de mirat şi de invidios era ! ! 

Îmi părea rău dc el. De aceea, i-am propus să-i spu- 
nem lui Old Wabble că el a împușcat puiul de elan, 
asta, ca să fiu sincer, și pentru a-mi ușura conștiința. 
Era atît de fericit de propunerea mea, încît m-a îmbră- 
țişat. Eu a trebuit să rămîn să-mi păzesc prada împo- 
triva animalelor sălbatice ; Needler, cu catirul, a por- 
nit-o spre terenurile mlăștinoase, pentru a-i chema pe 
Old Wabble și pe Litton; i-a adus tirziu, abia după- 
amiază. Cei doi nu văzuseră toată ziua nici măcar un 
fir de păr de elan. În faţa vînatului meu, bătrînul a 
rămas mut. Pină la urmă, a recunoscut că rar a văzut 
un exemplar atit de puternic. Invidia i-a înfiorat trupul 
ciolănos, încît miinile și picioarele au început să i se 
bălăbăne. Apoi măsurîndu-mă cu ochii pe jumătate în- 
chiși, aruncîndu-mi o privire aproape amenințătoare, 
mi-a zis : 

„Well, acum știu cu cine am de a face, sir. Cind 
răsalaltăieri aţi găurit de patru ori cerul, aţi făcut cu 
mine o glumă ; ît's clear. Dar sper că, dacă o să rămi- 
nem prieteni, așa ceva n-o să se mai repete !* 

În sfirşit, am devenit şi am rămas prieteni şi am mai 
tras multe gloanţe în plin. Era ca și cînd darul șefului 
de trib mi-ar fi dăruit dintr-odată și o mînă sigură și 
un ochi bun. Chiar din ziua aceea, gloanțele mele au 
nimerit ţinta atît de norocos, încît niciodată nu s-a gin- 
dit bătrînul că atunci, cu elanul acela, l-aș fi minţit. 
Iar cu Săgeată-iute m-am mai întilnit, adeseori, și ai 
lui îmi zic şi astăzi At-pui, Inimă-bună. El a păstrat cu 
sfințenie secretul nostru, și acum e prima oară că este 
dat în vileag. Da, domnilor, trebuie să recunosc, cu pă- 
rerea de rău a vinătorului, că primul meu elan n-a fost 

4e tapt primul, cu atît mai puţin însă ultimul. Am ter- 
minat. Howgh ! 

După ce tăcu, ceilalţi începură să facă haz pe seama 
celor auzite. Eu tăceam. Fiecare vestmen trebuie să ştie 
să-şi facă ucenicia. Un maestru nu se naşte din senin. 
-Şi eu am avut profesorii mei, la început pe Sam Haw- 
kens, omuleţul acela hazliu, şi apoi pe Winnetou, 
maeştrii inegalabili în tot ce priveşte Vestul Sălbatic. 

În ceea ce-l privește pe Old Wabble, am auzit multe 
despre el, însă nu l-am văzut niciodată. În povestirile 
oamenilor din Vest, el apărea ca o figură mitică, cu 
care prezentul nu mai avea nimic comun. Se vorbea 
despre sute şi sute de ciudăţenii și isprăvi de ale lui, 
care dovedeau că era un original, cum poate că nu mai 
există altul. Niciodată nu se ştia unde se află și cu ce 
se ocupă, şi dacă apărea undeva pe neaștepiate, era 
numai pentru scurtă vreme, iar apoi se povestea despre 
o nouă faptă îndrăzneață sau despre o deosebită ciudă- 
ţenie de a lui. 

În tinereţe fusese poreclit „regele cowboylor“. Acum 
trebuia să aibă peste nouăzeci de ani, dar se spune că 
e sprinten ca un flăcău ; numai părul lui lung și alb ca 
neaua, care atunci cînd gonește călare îi flutură pe 
spate ca o coamă, trădează lungimea unei vieți extrem 
de agitate. De mult doream să-l văd. Și iată că trecuse 
pe aici cu puţin înaintea mea, şi probabil că dispăruse 
iarăși pentru luni și luni de zile. 

În timp ce Parker povestea, se înserase ; din cauza 
comanșilor, nu puturăm aprinde focul ; dar nici să stăm 
de vorbă, așa că ne culcarăm. A doua zi, cînd voirăm să 
plecăm, se dovedi că bănuiala lui Parker nu era lipsită 
de temei ; comandantul voia neapărat să reţină pe unul 

dintre vinători drept călăuză, dar se lovi de o împotri= 
vire atit de categorică, încit, pînă la urmă, își dădu 
seama că e mai bine să renunţe. Atunci, în glumă, 
m-am oferit eu. M-a refuzat cu un gest plin de dispreţ 
şi mi-a Zis: - | 

— Vedeţi-vă de drum, mr. Charley ! Ce se cere unei 
călăuze nu poate face un om a cărui meserie este să 
caute schelete și rămășițe putrede. N-aveţi decit să 
scormoniţi în toate mormintele vechi, eu nu vreau 
să-mi iau cu dumneavoastră o povară pe cap. 

Deci aflase de presupusul scop al venirii mele aici, în 
Vestul Sălbatic. Mie îmi convenea această despărţire. 
Ca nu cumva la plecare să dau de bănuit, mă ţinui pe 
cal cît mai stîngaci cu putinţă și păstrai această atitu- 
dine in tot timpul zilei, pentru ca însoțitorii mei să 
nu-și schimbe părerea despre mine. 

Cei zece oameni se întilniseră pe drumul ce vine de 
la Rio Gila și se îndreptau în joş, spre Texas, fiecare 
cu treburile lui. Nu formau un grup unit, cu anumit 
scop. 

De la tabăra militarilor pînă la Mistake Canion, era 
cale de vreo patru ore care au trecut fără să intervină 
ceva. Pe drum, i se aminti lui losua Hawley de promi- 
siunea făcută ieri şi ne făgădui că se va ţine de cuvint. 
Mie, însă, puţinele cuvinte pe care le-a rostit, mi-au 
spus destul; ştiam că el este acel om alb care, din 
greșeală, l-a împușcat pe prietenul său roșu. Acest fapt 
îi apăsa și astăzi sufletul, și era explicaţia melancoliei 
lui, care îmi bătuse imediat la ochi. 

Ne aflam pe un platou stincos, care treptat începeă 
să coboare. Apoi ne-am oprit în dreptul unei prăpastii 
adinci, spre care ducea o cărare abruptă. Prăpastia se- 


să 


măna cu un mormînt săpat între stinci de nişte miini 
gisantice, şi se întindea în faţa noastră spre răsărit, în 
aparenţă fără sfîrșit, cu pereţi abrupți de cel puţin o 
sută de metri înălţime. În adîncuri se auzea murmurul 
unei ape care, de sus, părea neagră ca cerneala. În locul 
de unde stăteam, se iveau printre stinci, ici şi colo, 
cactuşi uriași. lată Mistake Canion-ul, unde trebuia să 
coborim. Pe cel ce-și arunca privirea în prăpastia ce se 
căsca amenințătoare, îl putea cuprinde groaza sau sen- 
timentul că, acolo jos, ar fi locul unei nenorociri îne- 
vitabile. Am văzut multe canioane şi am trecui prin 
multe, dar, ca să mă folosesc de o expresie poirivită, 
nici unul nu m-a îngrozit atit. 

Coborîrăm pe poteca abruptă, pînă ajunserăm jos, în 
fundul prăpastiei, unde urmarăm cursul apei ; desigur, 
de aproape apa avea altă înfăţişare. Ajunserăm ia o 
stîncă mare, de care se spărgeau valurile apelor. Aici 
los își opri calul, descălecă, se așeză pe o stincă ş; zise : 

— lată locul unde voiam să-mi îndeplinesc promisi- 
unea. Descălecaţi, domnilor ! O să aflaţi cum s-a născut 
legenda despre stafia din Mistake Canion. 

— Stafia ! Pshaw!! rise Sam Parker. Cine crede în 
tot felul de strigoi şi stafii e prost. Un vînător alb a 
împușcat din greșeală un apaș, un prieten, în locu! unui 
comanș, un dușman. Dar nimeni nu poate să spună 
despre cine este vorba şi cum s-au putut petrece ase- 
menea lucruri. 

— Eu pot să spun, numai eu, replică Jos, ștergîn- 
du-și ochii cu mîna. 


1 Bah! Fleacuri ! (Engl) 


— Ah, tu? Tu ştii cum s-a desfășurat acea poveste 
nefericită ? 

— Ori că- știu! De pe această piatră, pe care stau 
acum, am tras focul de armă fatal. Aveam ochii cu trei- 
zeci de ani mai tineri ca acum, și totuși nu aveam pri- 
virea destul de pătrunzătoare pentru a face deosebirea 
dintre prieten și dușman. Ştiţi, am avut.un prieten, un 
prieten. adevărai ; era un apaș și-l chema Tkliș-lipa, 
adică Şarpele-cu-clopoţei. Îi salvasem viaţa și de aceea 
promisese să-mi arate un loc unde se poate găsi o gră- 
madă de nugeţi 1, adică grăunte de aur. Deci, mi-am 
ales patru băieţi destoinici, potriviţi pentru această 
treabă. Trebuia să fim [oarte prevăzători, pentru că 
locul se afla în ținutul comanșşilor ; de aceea noi, albii, 
nu luasem cai cu noi. Numai apașul nu voia să se des- 
partă de mustangul lui. Ca să nu lungesc vorba, am 
ajuns aici jos, în canion. Vedeţi acolo, pe margine, nişte 
cactuși uriași ? Pe atunci, mai departe, exişta o adevă- 
rată pădure de cactuşi, la liziera căreia ne-am construit 
o cabană, unde voiam să ne gospodărim, în timp ce 
locul de muncă era aici jos, lingă apă. 

Tkliș-lipa nu minţise. Rezultatul ostenelii noastre a 
fost răsplătit peste aşteptări, cu toate că nu puteam 
munci decit patru, pentru că unul dintre noi trebuia 
să stea de pază la cabană, iar altul trebuia să vineze 
pentru a procura carne. Acest lucru era făcut cu cea 
mai mare atenţie, deoarece căpetenia comanşilor de 
aici, Avat-cuts, Bizonul-cel-mare, era nu numai un om 
singeros, ci și un meșter al furișării. Se înţelege de la 
sine că, pe lingă sapă și lopată, fiecare îşi avea arma la 
îndemină. SS 

1 Aur nativ, pepite (din engl. nugget). id 


Eram aici de vreo trei săptămîni, cînd, într-o zi, îi 
veni rindul apașului să rămînă la cabană. Lunganul 
Dinters umbla să facă rost de carne. În timp ce noi, 
ceilalți, munceam cu sîrg aici, jos, indianul stătea sus, 
în bătaia soarelui torid și se plictisea. Își scosese îm- 
brăcămintea de pe partea superioară a corpului, o pă- 
tură nouă, prețioasă, de santilo, şi-şi freca corpul, după 
obiceiul indian, cu untură de urs, ca să se apere de 
insecte. Atunci aude în spatele lui un zgomot. Se uită 
înapoi și-l vede pe temutul șef de trib al comanșilor, 
pe care îl recunoaşte imediat, stind în faţa lui, gata să-l 
lovească cu patul armei. Înainte de a se putea feri, lo- 
vitura îl nimereşte în cap, în așa fel încît își pierde 
cunoștința. Dacă nu i-a zdrobit ţeasta, e doar mulţu- 
mită cipilicii lui împodobite cu cozi de vulpe şi cu piei 
de şarpe cu clopoței. 

Pentru moment, Avat-cuts îl lasă jos și intră să co- 
trobăiască prin cabană. Găseşte pungile noastre de piele 
umplute cu nugeţi, pe care şi le atirnă de briu. Apoi 
se întoarce, își leapădă vechea bluză de callico și îm- 
bracă pătura de santilo. Îi place si cipilica celui căzut 
în nesimţire și și-o pune pe propria-i chică. Apoi, cu un 
fluierat, își cheamă calul ciolănos, pe care îl lăsase 
lîngă cactuși înainte de a se furișa în cabană, găsește şi 
calul apașului, care păștea în apropiere și tare i se 
păru mai de preţ. Pe urmă vru să-și scalpeze dușmanul, 
tăindu-i pielea capului cu păr cu tot, cit timp era încă 
în viaţă. Comanșul încalecă deasupra lui și, cu picioa- 
rele răschirate, îl apucă cu mîna stingă de păr ca să-i 
ridice capul, ia cuțitul în mîna dreaptă, face o tăietură 

deasupra urechilor și de jur împrejurul capului, și apoi 
smucește puternic încercind să-i smulgă scalpul. Șar- 
pele-cu-clopoţei se trezeşte din leșin și-l prinde pe co- 
manş de miini. Urmează o luptă, din care Bizonul-cel- 
mare trebuia să iasă învingător, întrucit celălalt era 
orbit de sîngele ce-i curgea pe faţă. 

Între timp, Dinters, după o zi bună de vînătoare, se 
îndreaptă agale spre cabană, cărîndu-și vînatul. Desco- 
perind urmele comanșului, se sperie şi începe să se 
apropie tiptil. leșind de după cotul pădurii de cactusși, 
îi vede pe cei doi indieni luptindu-se ; din cauza pătu- 
rii, îl confundă pe comanş cu apașul nostru. Pune re- 
pede arma la umăr şi trage asupra prietenului însînge- 
rat; din fericire, distanţa fiind prea mare, nu-l 
nimerește. Comanșul auzind împușcătura, se întoarce, 
îl vede pe dușman, se smulge din încleștare şi, fără 
să-și mai ridice pușca, sare pe mustangul apașului, 
luînd-o la goană. Şarpele-cu-clopoţei, aproape înnebu- 
nit de furie şi durere, își șterge singele de pe ochi, îl 
vede pe adversarul său, care încerca să scape, vede și 
calul acestuia și, într-o clipă, e în șa și pornește în 
fuga mare după el, în timp ce lunganul de Dinters pri- 
veşte buimăcit, neînţelegind nimic din ceea ce se pe- 
trece. Întrucît drumul spre dreapta era închis de Din- 
tevs, iar în stînga îl închidea desimea cactușilor, co- 
manșul se avîntă spre canion; el știa că o potecă 
abruptă, chiar dacă e periculoasă, duce la vale, de-a 
lungul peretelui vertical. El nu bănuia că acolo, jos, se 
allau patru oameni albi. 

Vedeţi, acolo, dincolo de apă, o porţiune care iese în 
afară cu pragul îngust, de-alungul stîncii, în sus ? Aceea 
este poteca despre care vă vorbesc. Chiar şi pentru un 

pieton e greu pe.acolo, dar pentru un călăreț este de-a 
dreptul periculos şi de aceea tare ne-am mirat cînd am 
auzit venind de:sus tropotul copitelor unui cal în-galop. 
La început, din cauza înălțimii, nu vedeam decît. capul 
călăreţilor, dar pe măsură ce înaintau, le deslușeam 
mai bine și figurile. În faţă alerga mustangul apașului, 
al cărui călăreț credeam că este Şarpele-cu-clopoțţei, 
din cauza cipilicii și a păturii de santilo. El era urmărit 
de un călăreț, al cărui cal ne era necunoscut; omul 
avea toată chica însîngerată, atiîrnîndu-i pe umeri şi, 
din cauza peretelui stincii, se căznea zadarnic să arunce 
lassoul după cel pe care-l urmărea. Auzeam într-una 
plasul apașului, care striga : „agna selkhi no khi.— îm- 
pușcaţi-l !4 Firește, aceste cuvinte ne erau adresate 
nouă, și mi-am luat imediat arma. Între timp, cel din 
faţă a atins fundul prăpastiei și a gonit mai departe. În 
urmiă venea celălalt. În acest loc putea să-și mînuiască 
lassoul mai liber și era gata să-l arunce. Am apăsat pe 
trăgaci — un strigăt și el a căzut de pe calul care con- 
tinua-să fugă fără călăreț. În citeva clipe ne aflam lîngă 
el. Închipuiţi-vă spaima noastră, cînd am recunoscut în 
e] pe prietenul nostru roșu ! Glontele meu ţintise prea 
bine. Arătînd cu mîna înainte, spunea cu un glas care 
se stingea: „,Dartek litșane Avat-cuts — ciinele acela 
era Bizonul-cel-mare“. După aceea a murit. 

Povestitorul tăcu și, cu o privire fixă, se uită în di- 
recția indicată. Îi respectarăm tăcerea, fără a scoate 
vreun cuvînt. Abia după ce trecu un timp mai lung, el 
continuă : 

— Şi așa se face că aurul pe care ni l-a dăruit a [ost 
răsplătit cu gloanţe. -Prăpastiei i-am spus Mistake Ca- 
nion, adică Canionul Erorii, și acest nume s-a păstrat 


pînă în ziua de astăzi. De multe ori am auzit această 
întîmplare povestită în prezenţa mea, dar niciodată nu 
mi-a trecut prin minte să spun că eu sînt nefericitul 
erou al povestirii. Am încercat să mă răfuiesc cu mine 
însumi, în tăcere. Dar acum, cînd ne aflăm în același 
loc, trebuie să-mi descarc inima și să-mi spuneţi voi 
dacă pot îi numit ucigaș. 

— Nu! Nu! strigarăm toţi într-un singur glas. Eşti 
nevinovat. Dar cu comansul ce s-a întimplat? A 
scăpat ? 

— Nu! L-am găsit nu departe de aici, printre bolo-. 
vani, unde calul, poticnindu-se, îl trîntise la pămînt. 
După cum vedeţi în locul unui singur cadavru, erau 
două. Așa e legea Vestului Sălbatic.; și acum să nu mai 
vorbim despre asta ! 

— Dar cu aurul, cu nugeţii, ce s-a întimplat ? 

— Era mai puţin decit lăsa să se creadă acel început 
excepțional. Din ziua în care glontele meu l-a nimerit 
pe apaș, rezultatele exploatării deveniră din ce în ce 
mai slabe, pînă au ajuns la zero. Am mai săpat și cău- 
tat noi săptămîni de-a rîndul, dar degeaba. Iar ceea ce 
am luat, n-a ţinut prea mult; ni s-a scurs printre de- 
gete la băutură și jocuri de noroc. Un singur lucru mi-a 
rămas și am să-l păstrez cit'oi trăi, și anume clipa cînd 
glontele meu l-a doborit pe indian de pe cal. Această 
imagine îmi revine mereu, mereu, împreună cu acel 
strigăt: de moarte. În clipele acelea mă trec fiori. Hai să 
plecăm de aici! Nu vreau să mai văd locurile astea! 

Se sculă încet și se scutură, ca și cînd ar îi vrut să 

Scape de povara ce-i apăsa sufletul. Puse mîna pe că- 
*- Păstru, ca să încalece ; îl reținui, spunîndu-i : 

— Prietenii dumneavoastră și-au spus deja părerea 
precum că sinteţi nevinovat ; ascultați acum ce o să vă 
spun și eu, mr. Hawley. 

— Adică ? zise el cu un ton, de parcă nici din partea 
mea nu s-ar fi așteptat la vreo ușurare. 

— Vreau să vă povestesc o întîmplare, una adevărată, 
petrecută dincolo, în Germania, în patria mea. 

— La ce-mi poate îolosi povestea dumneavoastră 
nemţească ? 

— Ascultaţi-o, poate vă va folosi totuși! Doi mese- 
riași care lucrau la un acoperiș de ardezie, trebuiau să 
fixeze pe virful unui turn înalt de biserică o giruetă 
nouă. Cu o zi înainte, fuseseră așezate scările necesare, 
înainte de a se fi scos girueta cea veche. Unul dintre 
meșteri era un lucrător bătrîn, cu experienţă, celălalt 
era fiul său, care avea soţie și patru copii. Se urcau sus, 
și tot mai sus, din treaptă în treaptă, bătrînul în faţă, 
fiul după el, amindoi ţinîndu-se cu o mînă de scară, iar 
în cealaltă ducînd girueta cea nouă și grea. Jos era 
adunată o mare mulţime de oameni, care priveau în tă- 
cere, cu inima în git și cuprinși parcă de ameţeală în 
fața acelei lucrări primejdioase. Deodată, de sus, s-a 
auzit un strigăt de spaimă ; strigase fiul; tatăl îi răs- 
punse ceva, fiul strigă din nou şi, după accea, imediat, 
mulţimea de jos a scos un țipăt de groază, pentru că 
tatăl, dîindu-i o puternică. lovitură cu piciorul fiului 
care se agăţase de el, îl împinse de pe scară, iar tînărul 
se prăbuși în gol, prefăcîndu-se într-o masă informă 
de carne și oase. 

— E posibil așa ceva ? Să fii ucigașul propriului tău 
fiu ! exclamă Hawley. 

— Nu vă grăbiţi, sir, ascultați mai departe! Firește 
că jos, lingă turn, era.o agitaţie de nedescris. Sus însă, 
bătrînul continua să urce, ducînd de rîndul ăsta girueta 
singur. Ajuns în vîrf, și-a aplecat capul în jos și cu un 
efort de adevărat uriaș, a fixat singur girueta în lăcașul 
ei. După aceea, ca și cînd nu s-ar îi întimplat nimic, a 
coborit calm și, desfăcînd din cirlige scară după scară, 
începu să le împingă prin deschizătura acoperișului, 
pină ce dispărură în clopotniţă. Jos, în faţa bisericii, 
aștepta mulțimea înfuriată, gata să-l linșeze ; dar el în- 
tirzia să apară. Ciţiva s-au urcat în clopotnită și l-au 
găsit căzut Jos, fără cunoștință ; în clipa în care simţise 
podeaua sub picioare, leșinase. Dus acasă, și-a revenit 
numai pentru ca, în coșmarurile febrei, să aiureze săp- 
tămini de-a rîndul despre clipa aceea îngrozitoare, cînd 
a fost nevoit să-și împingă fiul la moarte. Priceperea 
medicilor şi constituţia sa robusiă, în ciuda vîrstei, l-au 
salvat. Dar de cum reuși să se ţină pe picioare, se duse 
să se prezinte în faţa judecății, ca să se supună legilor. 
Ce părere aveţi, mr. Hawley, care a fost sentinţa ? 

— Cum care? Pentru uciderea fiului există o sin- 
gură pedeapsă, pedeapsa cu moartea. 

— Sir, este aceasta într-adevăr părerea dumnea- 
voastră ? 

— 'Firește. Nici nu poate exista alta. 

— Ba, da! Cazul poate îi judecat și altfel. Despre 
acest caz s-a vorbit peste tot, și a provocat mare vilvă. 
În cercurile juridice exista părerea că trebuie menţi- 
nută acuzaţia de asasinat și bătrinul să fie condamnat, 
iar după aceea să se ceară graţierea din partea monar- 
hului. La început, publicul îi refuză bătrinului orice 
dezvinovăţire, dar imediat ce află ce l-a determinat să 


39 


“procedeze așa, oamenii au început să gindească altfel. 
Desigur, el a comis fapta cu premediiare, dar ce l-a de- 
terminat s-o facă ? La un moment dat, fiul:său i-a stri- 
gat că l-a apucat ametţeala și că totul -se învirteşte 
înaintea ochilor lui. „Închide ochii și ţine-te :bine, pînă 
trece“, l-a sfătuit bătrinul, crezind că. este :vorba de o 
ameţeală trecătoare. „Nu mă mai pot ţine,.nu mai văd 
nimic“, a ţipat fiul, dind drumul giruetei și.apucindu-l 
-pe bătrin de picior. Cu groază, acesta și-a dat seama că 
nu este vorba de un rău trecător, pentru care trebuia 
„să aştepte doar citeva clipe ; era vorba de unul:din acele 
accese care îl fac pe cel în cauză să-și piardă complet 
voința și pe care nu-l mai poţi ajuta cu nimic; cel 
“care-i sare în ajutor este și el pierdut. Într-o fracțiune 
-de secundă și-a dat seama de situaţia groaznică în 
"care se aflau. În mina stingă ţinea girueta, care: era des- 
tul de grea, cu dreapta trebuia să se ţină de 'scară ; iar 
„de picior i se agățase fiul. Simţea că o greutate de peste 
o sută de kilograme e gata să-l dărîme de .pe scară; 
știa că n-au să reziste decit citeva secunde, iar după 
aceea se vor prăbuși împreună. Oare sărmana familie 
trebuia să piardă nu numai pe unul, ci pe amîndoi sus- 
ținătorii ei: ? Bătrinul nu se putea ţine decit pe el în- 
suși ; și Ca să se lase tras Jos, nu ar fi insemnat o sinu- 
cidere ? Tocmai atunci fiul a Strigat : „Dumnezeule, nu 
mai simt scara, mă prăbușesc !“ Nu se mai ţinea decit 
de piciorul bătrinului. Acesta și-a dat seama că neno- 
rocirea nu mai:putea îi evitată, că ea trebuia să se pro- 
ducă ; cu o smucitură puternică de picior s-a eliberat, 
iar fiul a căzut. A auzit țipătul însutit al mulţimii ; nu 
s-a uitat în jos; în faţa ochilor îi jucau scintei ; inima 

era gata-gata să i se oprească, dar trebuia să se țină 
tare. Cu un efort extraordinar, a reușit să se stăpi- 
nească. Într-o stare de prostraţie, umblind ca un som- 
nambul, s-a urcat să-și termine treaba. La fel a proce- 
dat și la coborire, retrăgind scările una după alta ; dar. 
de îndată ce a ajuns în clopotniţă, puterile l-au părăsit 
și s-a prăbușit, pierzindu-și cunoştinţa. Spuneti, 
mr. Hawley, aveţi şi acum aceeaşi părere despre 
fapta lui ? 

— Hm! Desigur, după ce asculţi cele povestite, lu- 
crurile par cu totul altiel. 

— La fel au simţit și toţi aceia care, la început, îl 
-condamnaseră. | s-a dat şi un excelent apărător, care 
și-a făcut datoria. Despre ameţeală și despre implica- 
țiile ei, au fost solicitaţi să-și spună părerea 0 serie de 
oameni de știință, specialiști în materie, profesori uni- 
versitari ; au fost interogaţi un însemnat număr de 
meseriași care execută acoperișuri, dulgheri, hornari, 
lucrători din construcţii, chiar și dansatori pe sirmă. 
Toţi, fără excepţie, au confirmat că nu s-ar fi putut 
proceda altfel, că fiul bătrinului era fără nici o îndoială 
pierdut. Pe scurt, bătrinul a fost achitat şi eliberat din 
închisoarea preventivă. Aceia care în primele clipe ale 
întîmplării voiau să-l linșeze l-au primit la poarta tri- 
"bunalului cu urale. A mai trăit mulţi ani, respectat de 
toţi cei ce-l cunoșteau. Se spune că niciodată n-a mai 
putut să ridă sau măcar să zimbească ; i-a fost imposi- 
bil să uite fapta pe care a fost constrîns s-o facă. Ei, sir, 
ce spuneți acum ? | 

— Că a fost absolut just să fie achitat, răspunse Ios, 
dar ce legătură are glonţul acela nefericit tras de mine 
Cu acest meseriaş de acoperișuri ? | 

— Nu vedeţi nici o legătură ? Acel om și-a ucis fiul 
cu premeditare, aşa cum aţi spus singur mai înainte, în 
timp ce dumneavoastră l-aţi împușcat pe apaș din gre- 
șeală. Bătrînul lucrător a fost achitat ; în cazul dum- 
neavoastră cam ce ar putea decide un complet de ju- 
decată ? 

Privi îngîndurat în pămînt. Pe faţa lui melancolică 
trecu parcă o rază de lumină, de bucurie, apoi îmi în- 
tinse mîna și-mi zise : 

— Acum știu ce vreţi să-mi spuneţi, mr. Charley. Vă 
mulţumesc, cu toate că întîmplarea mea mă apasă de 
prea multă vreme pe suilet şi nu poate fi scuturată așa 
de repede cum credeţi. O să mă gindesc la istoria dum- 
neavoastră şi poate că o să-și atingă scopul. Totuşi, 
vreau să plec de aici și să nu mai văd aceste locuri. Să 
ne grăbim să ieșim din acest canion al nefericirii. 

Încălecarăm și o pornirăm mai departe. Ca să ajun- 
gem la capătul canionului, ne trebui cam o oră, atit era 
de lung. Ajungind la capătul lui, dădurăm iar de acei 
cactuși uriași, în îormă de coloane, care aveau şi fructe. 
Văzîndu-le, Sam Parker își opri calul și, arătînd spre 
mine, se adresă celorlalţi : 

— Domnilor, trebuie să recunoașteţi că este întoț- 
deauna bine să te poţi bizui pe omul cu care călătoreşti. 
lată-l pe acest mr. Charley, care ni s-a glăturat şi pro- 
babil că n-o să ne părăsească aşa curînd. În orice clipă 
putem să-i întilnim pe comanși și să fim obligaţi să 
punem mîna pe arme. Nu credeţi că ar fi nimerit să-l 
rugăm să tragă cîteva gloanţe de probă ? 

— Da, da, să tragă, să arate ce poate! aprobară cei- 
lalţi. Numai los Hawley tăcea. 

'— Aţi auzit, sir, continuă Parker, întorcîndu-se spre 
mine. Sper că nu refuzaţi să ne daţi o probă de 
iscusinţă ! 

— Nu, răspunsei eu. Dar presupun că nu sînt singu- 
rul care trebuie să arate ce poate ! 

— Și încă cine, mă rog, ar mai trebui? mă întrebă 
el tărăgănat. 

— Firește că dumneavoastră și ceilalţi gentlemeni de 
asemenea, lucru care se înţelege de la sine. 

Se înţelege de la sine? Nu ştiu de ce ar fi atit de 
înțeles de la sine. Probabil că nu știți să trageţi mai 
bine decit am știut eu atunci cînd am venit la Old 
Wabble. De ieri încă, din tabără, aș fi vrut să văd citeva 
focuri de probă trase de dumneavoastră, dar n-am vrut 
să vă blamez în faţa trupei. Acum sintem singuri și nu 
avem martori care să ridă cu plăcere de dumneavoastră. 

— Well! În ce ţintă urmează să trag ? 

— Acolo sînt niște tulpini de cactus; depărtarea, 
cam o sută cincizeci de pași. Au și nişte fructe. Aș vrea 
-să ştiu dacă de aici puteţi să nimeriţi un astfel de fruct 
de cactus. 

— Dar dumneavoastră puteţi nimeri, mr. Parker ? 

— Ei, drăcie, ce întrebare ! Vă îndoiţi cumva ? 

— Hm! Dumneavoastră îmi cereţi o probă de 
tragere, pentru că nu mă cunoașteţi. Dar şi eu vă cu- 
nosc la fel de puţin și am același drept să știu cum vă 
minaiţi armele. Eu o să trag, dar numai dacă și dum- 
neavoastră îmi arătaţi ce știți. 

O clipă se uită mirat la mine, apoi începu să rîdă în 
hohote, ceilalţi alăturîndu-i-se. Pe urmă exclamă : 

— Ce știu! E delicios! Nu-i aşa, domnilor? Sam 
Parker să arate ce știe! Din partea mea, fie ! Poate că 

aţi auzit că nici. un vestmen' nu pierde ocazia.să facă: 0 
tragere de probă, așa că noi vom accepta. cererea dum- 
neavoastră, chiar dacă e puţin cam curioasă. Sinteţi de 
acord; domnilor ? 

Ceilalţi nouă îşi dădură consimţămintul și, ca ur=- 
mare, descălecarăm cu toţii. Mi-am propus să trag cît 
mai prost și să-i las să ridă de mine. Mai tirziu avea să: 
fie rîndul meu să rîd de ei. Şi așa ne apucarăm să ri- 
sipim gloanţele în vint. Parker și Hawley trăseră bine, 
chiar dacă nu magistral; ceilalți acceptabil. Cele 
trei gloanţe ale mele nu reușiseră să atingă ţinta; ni- 
meriră atit de departe, undeva pe stiîncă, încît culesei 
un hohot de ris deosebit de zgomotos, iar Parker mi se 
adresă cu dojană în glas : 

— Mi-am închipuit! Dar cine își trimite gloanţele 
la douăzeci de pași alături de ţintă, n-ar trebui să fie 
un bign:iouth, un palavragiu. Hm, să-l pui pe Sam Par- 
ker să facă. tragere de probă ! Nu-mi luaţi în: nume de 
rău acest cuvînt, sir, dar v-aţi dat de gol! Nu o săni- 
meriţi nici vînat, nici indieni, așa că puteţi să fiţi fericit 
că ne-aţi întîlnit. Cu toate acestea, îmi sinteţi pe plac, 
și nu avem nimic împotrivă să rămineţi cu noi, pînă 
ajungem într-o regiune de unde vă puteţi continua 
drumul singur, fără pericol. 

Încălecarăm și pornirăm mai departe. Nici nu mă 
gindeam să mă supăr din cauza dojenei și a big- 
mouth-ului său. Felul lui de a se exprima nu era prea 
delicat, dar ce-am căutat, am găsit. 

La început, trebuia să traversăm citeva platouri des- 
părțite de. niște defileuri, apoi drumul nostru cobora 
spre Rio Pecos. Dacă mergeam la fel de repede ca pînă: 

atunci, puteam. să ajungem la destinaţie a doua zi spre 
seară. Ici-colo dădurăm peste cite o poieniţă cu iarbă, 
apoi peste vreun smeuriș sau peste alte plante asemă- 
nătoare. După masă trecurăm pe lingă o apă, pe malul 
căreia creșteau boschete răzlețe, apoi tufișuri mai dese. 
Tocmai cînd să apună soarele, această apă ajunse într-o 
vale, care oierea cailor noștri o pășune îmbelșugată, 
iar nouă locuri bune de popas. Aici existau chiar și 
copaci. 

Parker, fiind considerat, pe baza unei înțelegeri ta- 
cite, conducătorul nostru, alese un loc înconjurat 
aproape jur împrejur de tufișuri, căci, acolo unde mă- 
răcinișul se întrerupea, locul era apărat de piriu. Ale- 
gerea nu era rea, mai ales că mărimea locului de popas 
oferea și Cailor noștri destul spaţiu. Puteam să-i avem 
tot timpul nopţii lingă noi și nu trebuia să-i păzim în 
mod special. După ce am descălecat cu toţii și ne-am 
dezechipat, Parker și Hawley plecară să vineze ceva 
carne proaspătă. Puțin după apusul soaielui se înapo- 
iară, aducînd cîteva găinușe, pe care urma să le frigem. 
Vreascuri pentru foc erau berechet. Primii poiţia mea, 
pe care o consumai, apoi mă retrăsei de lingă foc spre 
marginea tufărișului, unde îmi priponii calul şi mă 
culcai în apropierea lui. 

Ceilalţi discutau despre lucruri obișnuite printre oa- 
menii Vestului, și întrucit conversaţia lor nu-mi oferea 
nimic nou, preferam să stau singur. De cind făcusem 
proba de tragere, mă ţineam mai la o parte de ceilalţi. 
Numai los și-a apropiat calul de al meu, pentru a-mi 
adresa cîteva cuvinte, care erau mai prietenoase decit 
felul lui de a fi. Stînd tăcut lingă tovarășii lui, interve- 
nea doar: din cînd în cînd în discuţie, cu cite o observa- 

ție scurtă. Se vedea că îl muncește un gind, pe cait ugur 
puteam să i-l ghicesc. După un timp, se ridică, veni 
încet spre mine, se așeză și zise : 

— Îmi daţi voie să stau lingă dumneavoastră, sir, 
sau doriţi să staţi singur ? 

— Hamineţi aici, mr. Hawley ! Îmi face plăcere. 

— Mă bucură. Se pare că siînteţi un om tăcut și nu 
vreau să vă plictisesc cu vorbăria mea. Şi mie îmi 
place mai mult să tac decit să vorbesc. Totuși trebuie 
să vă mulţumesc pentru povestirea de astăzi. Tot timpul 
drumului m-am gindit la ea. Nici pînă acum nu am 
reușit să-mi revin de sub impresia ei, dar simt că o 
să-mi aducă ușurare. Este un sentiment cît se poate de 
chinuitor să fii ucigașul prietenului tău. 

— V-am spus și mai înainte că nu sînteţi, iar poves= 
tirea mea trebuie să vă facă să înțelegeţi şi să vă dove- 
dească acest lucru. 

— Well! Trebuie să vă mulţumesc și'se pare-că o 
să-mi deveniți drag. Cu toate că nu sinteţi o stea a 
Vestului Sălbatic, aveţi ceva care mă atrage. De aceea 
m-am şi necăjit de proba de tragere, desigur numai 
pentru dumneavoastră. Mi-ar fi plăcut să fi reușit mai 
bine şi să nu vă fi făcut de ris într-o măsură aşa de 
mare. Pe dumneavoastră nu vă roade faptul acesta ? 

— Nu. Talentele nu sînt împărţite în mod egal. 
Cine nu este un bun ţintaș, probabil că se pricepe să 
facă ceva în plus în alt domeniu. 

— Se prea poate; se pune numai întrebarea dacă 
acest altceva este de vreun folos aici, în Vestul Sălba- 
tic. Dar nu vreau să vă supăr vorbind despre un lucru 
la care nu vă pricepeţi. Dimpotrivă, vă doresc toate cele 

bune și aş vrea să vă pot fi de folos. Dar mai bine să 
tăcem. Nu prea mă pricep să spun vorbe frumoase. 

Se întinse linga mine. 

Cei de lingă toc discutau cu glas atit de tare, cum eu 
n-aş Îi permis ; dar de la mine n-ar îi primit nici un 
fel de siaturi sau indicaţii, pentru că nu știau cine sint. 
Ştiau destul de bine că nu era exclus ca în apropiere să 
existe comanși. lar eu, care citisem şi bileţeiu: lui Win- 
netou, știam asta și mai bine. O imprudenţă și mai mare 
decît vorbitul cu glas tare era faptul că am aprins focul. 
Lumina putea să străbată printre tufișuri și să ne tră- 
deze prezenţa. Şi chiar dacă nu trecea lumina, nasul ex- 
perimentat al indienilor putea să simtă mirosul fumu- 
lui de la citeva sute de metri. De aceea, hotării ca, pină 
se va stinge focul, să-mi ţin ochii deschişi și să-mi 
ascut urechile. 

Stăteam de mult timp așa, cu o ureche lipită de pă- 
mînt, pentru a auzi mai departe, și plimbîndu-mi mereu 
privirea de-a lungul tufărișului. Deodată văzui că mur- 
gul meu încetează să mai pască, și-și apleacă eapul în- 
tr-o parte ; știam ce înseamnă asta. Mirosi în văzduh, 
fornăi încet și întoarse capul spre mine. Cineva se 
apropia din direcţia aceea, și acest cineva era un alb. 
Dacă ar fi fost un indian, atunci murgul n-ar fi fornăit,. 
Acesta era rezultatul dresajului indian. 

— Iș Roș, spusei cu glas scăzut. 

Calul înţelese comanda și se culcă; mă avertizase, și 
cu siguranţă că de-acum înainte nu va mai da nici un 
semn de neliniște. Cel ce se apropia nu trebuia să ob- 
serve că armăsarul ştie de sosirea lui. 

Probabil că era un om singur. O fi mirosit focul 
nostru şi, în orice caz, și-o fi lăsat calul în urmă, ca să 

se furișeze aproape de noi. Motiv de îngrijorare din: 
Cauza 'lui nu exista ; dimpotrivă, în împrejurările. date;. 
fiecărui alb trebuia să-i convină să dea de alte iețe- 
palide. Se putea presupune că va trage -cu urechea, 
după care își va aduce calul și ni se va alătura. 

Ştiam direcţia în care se afla. Întorcîndu-mă în- 
tr-acolo, închisei ochii pe jumătate, pentru a putea ob- 
serva printre gene locul respectiv din tuliș. El nu tre- 
buia să observe că.-privirea mea este îndrepiată 
asupra lui. 

Lumina focului pătrundea printre. frunze, umbrele 
acestora fiind precis conturate. Observai o foarte ușoară 
mișcare a crengilor. Omul se apropia încet, tiriîş. De 
auzit nu se putea auzi nimic, mai ales că însoțitorii mei: 
vorbeau tare. Ajunse la marginea tufișului ; tocmai în 
locul acela tufișul era mai des, împiedicîndu-l să vadă. 
Trebuia să îndepărteze cel puţin o creangă. Nu putea 
s-o frîngă, am fi putut auzi zgomotul ; aşa că bănuiam 
că are s-o taie. Și, într-adevăr, nici nu trecu jumătate 
de. minut şi văzui dispărind o ramură din frunziș, fi- 
rește una foarte mică. 

Privind mai concentrat spre acel loc, văzui două 
puncte fosforescente ; erau desigur ochii: numai un 
vestmen putea. să-i recunoască, și numai după lungi 
exerciţii putea obține o asemenea vedere pătrunzătoare. 
Dar numai exerciţiul nu era. sulicient ; se cerea. și o 
anumită însușire înnăscută. Deasupra ochilor avea parcă 
o fişie de culoare deschisă, ca strălucirea unui voal 
alb. Omul trebuia să fi fost bătrin și să aibă un păr alb 
ca neaua. Deodată scoase un strigăt pătrunzător şi se 
năpusti în mijlocul nostru. 

— Parker, aici e Sam Parker ! exclamă el: Deei veehi 
cunoștințe; aşa că nu trebuia să mă ascund. 

Oamenii. de lingă foc săriră speriaţi în picioare, și los 
se ridică de lingă mine ; eu rămăsei culcat, 

— Old Wabble, Old Wabble ! strigă Parker. Imediat, 
însă, se corectă, adăugind: Fred Cutter! Scuzaţi că 
mi-a scăpat acest cuvînt, mr. Cutter ! De vină e numai 
surpriza. _ | 

Deci acesta era Old Wabble, pe care doream atit de 
mult să-l cunosc și despre care auzisem vorbindu-se 
chiar ieri, Da, stătea în lumina focului și arăta exact 
așa cum fusese descris. Era înalt și foarte slab. La 
picioare purta pinteni de o mărime apreciabilă; 
picioarele le avea virite în niște leggins — un fel de 
încălțări moi, Care păreau să aibă cel puţin o sută de 
ani. Cămașa, extrem de murdară, lăsa pieptul și gitul 
descoperite ; peste cămașă purta o haină, a cărei cu- 
lvare era greu de precizat. Pălăria veche, cu boruri 
extrem de largi, îi cădea pînă pe ceală; sub pălărie 
purta un îular, ale cărui capete îi atîrnau pe umăr, că- 
zind pe spate. În lobul urechilor văzui cercei mari de 
argint. La briu avea înfipt un lung cutit bowie, iar în 
mina dreaptă, osoasă, ţinea o pușcă, a cărei fabricaţie, 
deocamdată, nu o puteam desluși. Faţa era exact cum 
ne-o descrisese ieri Parker. La acest fost „rege al 
cowboylor“, cel mai mult sărea în ochi părul lui alb, 
care ţişnea ca o coamă argintată de sub pălărie și fular, 
ajungîndu-i până la briîu. 

Aruncînd rapid o privire cercetătoare în jur, făcu un 
gest de superioritate, bălăbănindu-și brațele și, drept 
răspuns la scuzele lui Parker, zise : 

— Pshaw! Ştiu că mi se spune Old Wabble și n-am 
nimic împotrivă să faceţi la îel. Sinteţi niște firtaţi ai 
dracului de imprudenţi. Aprindeţi un foc care poate fi 
simţit de la douăzeci de mile și urlaţi că se poate auzi 
de la încă zece mile! Dacă în locul meu ar fi venit o 
jumătate de duzină de piei-roșii, ar îi putut să vă li- 
chideze în mai puţin de un minut ; it's clear. Există oa- 
meni care toată viaţa nu pot deveni mai deştepţi. Dar 
de unde veniţi, băieţi ? 

— Dinspre Gila, răspunse Parker. 

— Și încotro mergeti ? 

— Jos, la Rio Pecos. 

— Se potriveşte foarte bine. O să am nevoie de voi. 
Nu cumva aţi trecut și pe la tabăra militarilor, care se 
află la cîteva ore de mers călare, dincolo de Mistake 
Canion ? 

— Am stat acolo o noapte. 

— Ostașii mai sint acolo ? 

— Da. 

—— Bine, foarte bine! Pentru că trebuie să mă duc 
din nou la ei, acolo sus. Vreau să-i rog să mă ajute, ur- 
gent. O să vă povestesc totul, dar mai întii trebuie 
să-mi aduc calul pe care l-am priponit mai jos, cînd am 
mirosit focul vostru, pentru că voiam să mă furișez 
aproape de voi. Mă întore îndată. 

Sări peste piriu și dispăru. Din cauza surprizei, cei 
zece oameni stăteau încă aproape înţepeniţi. Acum, că 
Old Wabble plecase, se întreceau in exclamaţii de ad- 
miraţie ; eu tăceam ca și pînă atunci. Calul meu stătea 
incă culcat. Deoarece așa nu putea să pască, îi strigai: 
„„Si-şi 1“ Sări imediat în picioare și începu să pască. 

Old Wabble se întoarse curind, aducîndu-și calul de 
dirlogi. După ce săriră amindoi peste piriu, dădu dru- 
mul calului să pască, iar el se așeză lingă foc și zise: 

— De îapt, flacăra e mult prea mare, ît's clear. Dar 
putem s-o lăsăm să ardă, fiindcă am sosit chiar acum 
şi știu că regiunea e sigură. Pină cînd vreţi să staţi 
aici ? 

— Numai noaptea asta. 

— Ba o să staţi și miine și o să rămineți și noaptea 
viitoare. 

— Nu prea cred. 

— Ba, da! Şi o să aflaţi imediat de ce. Mai întîi aş 
vrea să ştiu cine sinteţi. Pe Sam Parker, care a îm- 
pușcat primul său elan la mine, i cunosc. Ceilalţi cine 
sînt ? 

Parker îi spuse numele fiecăruia, apoi, arătind spre 
mine, adăugă pe un ton vesel: 

— Şi acela de colo este mr. Charley, un om de știință 
serman, care caută morminte vechi de indieni. 

Old Wabble își îndreptă privirea spre mine, în timp 
ce eu rămăsei liniștit la locul meu, culcat, și întrebă: 

— Morminte de indieni ? Curioasă ocupaţie ! Dar tot 
un vestmen ? 

— Nu, continuă Parker. A trebuit să tragă azi trei 
focuri de probă și a greșit ţinta cu cel puţin douăzeci 
de pași. 

— Hm, îi cunosc eu, am mai întîlnit astfel de cerce- 
tători, care au venit în savană să fabrice nişte cărţi, 
cărţi despre limba și proveniența diferitelor seminţii ale 
pieilor-roşii. Nici unul din ei nu se pricepea să ţină ca 
lumea în mînă un cuţit sau o pușcă. Învățătura strică 
omul ; it's clear. Acum însă am o întrebare importantă 

pentru dumneavoastră. Aţi vrea să luaţi citeva duzine 
de scalpuri indiene ? 

— De ee nu! Din care trib ? 

— Al comanşilor. Desigur, nu-i prea ușor. Vă e 
teamă ? 

—. Nu; dar nu joc decit după ce cunosc cărţile. De 
aceea consider că e mai bine ca mai inainte să ne spu- 
neţi despre ce este vorba. 

— Aţi auzit de numele lui Old Surehand — Mină- 
sigură ? 

La auzul acestui nume, toţi începură să se uite sur- 
prinși, și Parker întrebă repede : 

— Old Surehand ? De el este vorba ? 

— Yes. Deci îl cunoaşteţi. 

— Fireşte, cu toții, chiar dacă nu l-am văzut mnici- 
odată. Este cel mai bun ţintaș al Vestului Sălbatic. 

— Asta este cam mult spus. Este adevărat că glonţul 
lui nu greșşește.niciodată ţinta, de aici îi vine și numele ; 
dar Winnetou și:Old Shatterhand irag la fel de sigur. 
Nu .de mult l-am cunoscut pe Old Surehand și.am tot 
respectul pentru el. Ne-am despărţit de curînd, pentru 
că eu trebuia să urc în regiunea Fort Stanton, iar el 
voia să meargă la Rio Pecos, la apașii mescalero, pen- 
tru a se interesa de Winnetou, și să facă cunoștință cu 
€l și cu Oid Shatterhand. Imediat după ce ne-am des- 
părţit, am aflat că comanșii au dezgropat securea răz- 
boiului. El nu știa acest lucru şi se află în mare pericol, 
pentru că drumul lui trecea prin ţinutul comanşilor. 
Făcui repede calea întcarsă, pentru a-l preveni. Cunos- 
cîndu-i drumul, nu-mi era greu să-l ajung, şi chiar l-am 
ajuns, dar dracul şi-a virit coada ; nu trecuse un seri 

de oră. de cînd eram împreună, și am fost atacați, prin 
surprindere, de o ceată de comanși” 

— Ki, drăcie! Erau mulţi ? 

— Peste o sută. 

— Şi totuși aţi scăpat ? 

— Eu da, el însă nu, răspunse Old Wabble, în timp 
ce pe faţa lui zbircită se așternu o undă de șiretenie. 

— Ei, drăcie! L-aţi părăsit? Aţi procedat corect ? 

Atunci bătrinul își indreptă ţinuta, făcuso mutră de 
o extremă superioritate și întrebă : 

-- Aveţi de gînd cumva să-mi faceţi reproșuri, mie, 
lui Fred Cutter, supranumit Old Wabble? Nu sînieţi 
omul potrivit. De multe ori un gram de șiretenie e mai 
preţios decit zece kilograme de praf de pușcă. Da, am 
sters putina. Și de ce nu? Orice împotrivire ar îi fost 
zadarnică ; de aceea, Old Surehand s-a predat de bună 
voie. Am văzut că nu a fost rănit. Să mă fi predat și 
eu? Am fi fost amindoi prizonieri, și probabil că n-am 
fi putut să ne ajutăm cu nimic, și nimeni nu ar fi aflat 
despre soarta noastră. Comanșii ne-ar fi căsăpit la 
stilpul caznelor, și abia după moartea noastră preaferi- 
cită s-ar [i auzit că am căzut în mîinile lor și că am fost 
expediaţi de ei cu tichet de călătorie, în veșnicele pla- 
iuri ale vinătoarei. Nu, Old Wabble nu face gafe de 
felul ăsta! Mai bine am luat-o din loc. Este adevărat 
că gloanţele lor m-au urmărit, dar nu m-au nimerit, ît's 
clear, altfel s-ar vedea găurile. Acum sint liber și pot 
să-l ajut pe Old Surehanăd să scape. 

— Şi cum vreti să procedaţi ? Este o treabă pericu- 
loasă. | 

— Asta ştiu şi eu; dar pot eu să-l părăsesc pe acest 
vînător renumit ? Imediat m-am gîndit la dragonii care 
îşi au tabăra acolo sus, dincolo de Mistake Canion, am 
plecat spre ei, ca să le cer ajutor. 

—- Şiorsă vrea să vină ? 

— Desigur, presupun că nu se vor codi, pentru că 
urmăresc un alt trib al comanșilor, dar atita o să mă 
rog de ei și chiar o să-i ameninţ, pînă cînd au să-mi 
jacă pe voie. 

— Dacă o să mai fie timp. 

— Well, desigur că trebuie să mă grăbesc. Atacul s-a 
produs azi in zori! Calul meu este epuizat, îl las să se 
odihnească pină miine dimineaţă, așa că abia miine 
seară o să ajung la tabăra dragonilor. Chiar dacă am 
porni imediat, drumul o să dureze două zile pînă să 
ajung iar la locul atacului, unde cu siguranţă că nu i-am 
mai găsi pe comanși. Va trebui să-i urmărim și va fi 
nevoie de alte două zile pentru a-i ajunge din urmă. 
Între timp, s-ar putea să-l dea gata pe Old Surehand. 
Din păcate, nu văd un alt mijloc ca să-l salvez. Mă bizui 
însă pe dumneavoastră, mr. Parker, 

— Adică ? | 

— Comandantul trupei o să-mi dea, probabil, numai 
o parte din oamenii săi. De aceea, vă rog să răminelti 
aici, pînă poimiine, cînd am să mă întorc. Atunci o să 
vă alăturaţi nouă. Zece oameni ai Vestului, zece puști 
bune, sînt de mare ajutor. 

— Nu zic nu; și, cum îmi cunosc tovarășii, știu că 
sint şi ei de acord. Dar mi-e teamă să nu-sosim prea 
tirziu. Nu putem să încercăm să-l eliberăm noi singuri, 

fără ajutorul militarilor ? Am cîştiga două zile pline. 
Judecaţi şi dumneavoastră, sir ! | 

“Old Wabble aruncă o privire scrutătoare în jur ; re- 
zultatul nu prea părea să-l mulțumească, faţa lui zbir- 
cită exprima îngrijorare, și spuse: 

— Sir, toată cinstea pentru oferta dumneavoastră, 
dar e vorba de o afacere extrem de periculoasă. Oame- 
nii aceștia sînt dispuși să-și riște viaţa pentru un străin, 
fie el chiar și Old Surehand ? 

— Hm! Întrebaţi-i personal, mr. Cutter! 

La întrebarea lui Old Wabble, numai Parker şi Haw- 
ley răspunseră cu glas hotărit și bucuros; cu toate că 
și ceilalţi spuseseră „da“, se putea vedea că ar dori ca 
aventura să fie mâi puţin periculoasă. 

— Well, zişe bătrînul serios, acum știu cum stau. Şi 
adăugă, făcînd un semn către mine: În ceea ce-l pri- 
vește pe domnul savant de vechituri, care trage la două- 
zeci de pași de ţintă, ne poate fi și mai puţin de folos. 
Dacă aș avea o mină de flăcăi, hotăriţi și cu experienţă, 
atunci nu ar mai îi deloc o chestie de mare îndrăz- 
neală ; atita doar că trebuie să te poţi bizui pe oameni. 
Gindiţi-vă numai de cîte ori Old Shatterhand, împreună 
cu Winnetou, nu au înfăptuit fapte mult mai pericu- 
loase şi mai mari ! Întii m-a bătut gîndul să-l caut pe 
Winnetou, dar nu ştiam în ce loc al Rio Pecos-ului aş 
putea găsi tribul mescaleros, iar... =. 

Fu întrerupt din vorbă. Armăsarului meu îi plăcea 
să stea singur și nu suporta cai necunoscuţi în imediata 
lui apropiere ; calul lui Old Wabble înaintase prea 
mult ; al meu îl mușcă o dată și încă o dată și se în- 
Căierară, 


— Ce fel de gloabă spurcată este aceea care îşi per- 
mite să-mi supere calul ! strigă bătriînul sărind în sus. 

Veni grăbit spre mine, îmi apucă armăsarul de dirlogi 
pentru a-l despărţi de mirţoaga lui; însă armăsarul 
meu se cabră în sus ca o luminare, îl ridică și pe Old 
Wabble și-l trînti într-o parte, încit zbură pe lingă 
mine. Sări din nou în picioare înjurînd şi voi din nou 
să pună mîna pe cal, dar îl prevenii : 

— Mister, puteţi pune mîna pe calul dumneavoastră, 
dar nu pe al meu; pentru că ascultă numai de mine, 
iar pe dumneavoastră v-ar călca în picioare ! 

Într-adevăr, armăsarul meu luase pcziţie de apărare 
și era gata să-l lovească pe bătrîn cu 2opita piciorului 
dinapoi în cap sau în piept, dacă acesta s-ar îi apropiat 
din nou; în același timp își întoarse capul frumos 
către el; şi, la lumina focului, oferea o imagine care 
putea să entuziasmeze pe orice bun cunoscător de cai. 
Mai înainte, Old Wabble nici nu remarcase acest ani- 
mal splendid ; acum se dădu cîţiva pași inapoi Și exX- 
clamă cu mirare : | 

— Thunder-storm, mii de trăsnete, ce animal este 
ăsta ! Trebuie să-l văd mai bine. 

Ținindu-se atent la oarecare distanţă, Old Wabble 
dădu ocol armăsarului meu. Ca unul care a fost cîndva 
„regele cowboylor“ era, desigur, un bun cunoscător de 
cai. Pe faţa lui se intipărea tot mai mult o expresie de 
încîntare. 

— Nu am mai văzut niciodată un cal ca ăsta! rrecu- 
noscu el. Rasa asta este unică, și numai indienii mesca- 
leros se pricep la ea. De acolo provin doi armăsari 
murgi, ca şi ăsta, ai căror stăpini... 

Îşi întrerupse vorba și veni lingă mine, care stăteam 
tat culcat, mă măsură cu atenţie, se apilecă, luă în:mină 
„doboritorul de urși“ și carabina „Henry“, care se afla 
în învelitoare, cercetă puștile, ie așeză la loc şi mă iîn- 
trebă : Ă 

— Armăsarul acesta e al dumneavoastră, sir? 
Da, răspunsei. 

L-aţi cumpărat. 

Nu. 

'L-aţi primit în dar ? 

Da. 

Atunci pe fata lui zbircită trecu un zimbet extrem de 
sivet, dădu aprobator din cap, în timp ce ochii începură 
să-i strălucească veseli, și întrebă în continuare : 

— Haina de vinătoare și încălţările leggins pe care 
3e purtaţi, tot în dar le-aţi primit.? 

— Da. 

“Şi umbiaţi într-adevăr după morminte vechi ? 
Uneori, da. 

Și vă cheamă Charley ? 

Desigur. 

Well ! Am auzit povestindu-se despre un alb, că- 
ruia fratele său de cruce ii zice Charley, şi doresc să 
aveți mult noroc în căutările dumneavoastră de:'lucruri 
antice. lertaţi-mă că era să vă judec în mod greșit, și 
niciodată n-am să mai fac asta, it's clear. | 

Se întoarse la foc și se așeză iarăși acolo; ghicise 
cine sînt, dar nu voia să-mi trădeze incognitoul. Ceilalţi 
nu înțeleseră nici cuvintele, nici comportarea lui, și 
se uiiau la el miraţi și întrebători. Văzind însă mutra 
lui indiferentă și că nu spune nimic, își reluară discuţia 
începută, fără să-și mai bată capul. Eu însă mă ridicai 

şi părăsii locul de popas, luind o atitudine nepăsătoare, 
ca unui: care nu are un motiv special pentru acest lucru. 
Nu voiam să le atrag atenţia. 

În realitate însă aveam un motiv foarte puternic pen- 
tru a mă îndepărta. Old Surehand și Old Wabble fuse- 
seră atacați. Acesta din urmă a luat-o la fugă și a reuşit 
să scape. Era unul dintre cei mai destoinici, experimen- 
taţi și şireţi oameni ai Vestului; de aceea, mă miram 
că se simte atit de sigur. Eram absolut convins că fu- 
sese urmărit de comanși. Trebuiau să presupună că o 
să aducă ajutoare.pentru Old Surehană și trebuiau să-l 
ajungă din urmă, pentru a-l face inofensiv. E adevărat, 
călărise ioarte repede, dar eram convins că pentru ur- 
mărirea lui fuseseră aleși războinicii cu caii cei mai 
buni, astiel că nu putea să aibă un avans prea mare 
față de ei. Poate că la căderea serii indienii făcuseră 
popas, dar puteau să-și spună că albul a mers mai de- 
parte în această vale, prin care se poate înainta destul 
de ușor, și atunci era probabil ca și ei să procedeze la 

el. În acest caz se puteau afla în apropierea noastră. 

După ce sării peste piîriu, mă îndreptai în josul lui. 
Ochii mei obișnuiți cu întunericul îmi ușurau posibili- 
tatea de a mă orienta. Pentru mers alesei acele locuri 
pe carelun călăreț, le-ar fi ocolit, și de aceea mă sim- 
team desiul de sigur. Cu toate acestea, ţineam în mină 
un cuţit bouie şi eram gata să mă apăr în orice clipă, 
pentru că pieile roșii ar fi putut să fi mirosit îocul și 
să se fi furișat încoace, pe jos. 

Astfel, mergeam tot mai departe în tăcere, fără să 
risc un pas, înainte de a mă convinge că în faţa mea nu 
există vreun dusman. Cînd focul aproape că nu mai 
putea fi mirosit, mă oprii. Aici era punctul critic, locul 

hotăritor, și mă așezai să aștept. Dacă urmăritorii au 
făcut popas, atunci însemna că nu veneau şi trebuia să 
dăm de ei a doua zi de dimineaţă ; dacă în ciuda întu- 
mericului și-au continuat drumul, ajungînd aici, tre- 
buiau să simtă fumul, și probabil că aveau să se 
oprească pentru a se sfătui. În acest caz, voiam să trag 
cu urechea la vorbele lor. 

Am așteptat mai mult de o oră și-mi spuneam că dru- 
mul meu a fost zadarnic, şi că întilnirea o să aibă loca 
doua zi. Mă ridicai să mă întorc. Atunci mi se păru că 
de jos se aude un zgomot; mă oprii și ascultai. Da, 
venea cineva. Mă tupilai imediat după un tufiș. 

Zgomotul se apropia; desluşii călcătura surdă a co- 
pitelor de cai făcută pe pămintul moale, acoperit de 
iarbă ; erau cel mult trei. Pe dată văzui și călăreţii, 
erau numai doi, și anume doi indieni. Fiind cocoțaţi în 
șa puteam să le recunosc foarte bine siluetele care se 
profilau pe cer. Fără a se opri, trecură pe lîngă mine; 
eu îi urmării lateral, de după tufișuri. Chiar dacă aș fi 
făcut vreun zgomot, nu se auzea, fiind acoperit de paşii: 
cailor. De altfel, nu a trebuit să-i urmăresc prea mult, 
pentru că unul dintre ei se opri brusc, trase zgomotos 
aerul în piept şi spuse în limba comanșilor, care e ase- 
mănătoare cu cea a shoshonilor și pe care o cunosteam 
bine : 

— Uff! Nu-ţi miroase a fum ? 

Celălalt adulmecă aerul și răspunse : 

— Da, e fum. 

— Cîinele alb a fost atit de neprevăzător încît şi-a 
aprins un îoc. 

—— De vreme ce a făcut asta, înseamnă că nu poate fi 
un războinic iscusit, căci unul priceput nu ar îi făcut o 
asemenea. greșeală. 

— Da, este un războinic de rînd și fără pricepere. 
Mie și iratelui meu nu o să ne vină greu să-i luăm 
scalpul.. 

— lată că a fost de-ajuns să-l urmărim numai noi 
doi. Cind s-a făcut întuneric, fratele meu a vrut să fucă 
popas, bine că m-a urmat cînd am mers mai departe. li 
luăm scalpul și apoi ne întoarcem imediat la Sascuan- 
cui, la Apa Albastră, unde au plecat războinicii noștri. 

Descălecară și-și priponiră caii, apoi se îurișară mai 
departe ; eu mă aflam la numai ciţiva pași de ultimul. 
Să mai fi așteptat pînă se ascundeau în tufișurile de 
lîngă focul nostru? Nu, ar fi fost o mare greșeală. 
Trebuia să-i atac imediat și nu ezitai. Băgai cutitul la 
loc şi scosei revolverul. Trei-patru sărituri mari și iuți 
și-l ajunsei pe cel din urmă, îl lovii cu mînerul armei 
în cap, în așa fel încît se prăbuși. Cel care mergea în 
faţă auzi ceva, se opri, privi înapoi și întrebă : 

— Ce s-a întîmplat ? Fratele meu a... 

Nu putu continua. Sării pe el, îl apucai cu mîna stingă 
de git şi-i dădui cu dreapta o lovitură, încît se prăbuşi 
și el. Aveau lassourile la ei ; îi așezai pe cei doi indieni, 
lipsiţi de cunoștință, spate în spate şi-i legai de sus pină 
jos atit de strins cu acele curele rezistente, încit atunci 
cînd se vor trezi, nicicum să nu se poată mișca. 
Deoarece ar fi putut să:se rostogolească, îi tirii pînă la 
cel mai apropiat copac și-i legai bine de el. De acum 
în nici un caz nu puteau să se mai desfacă, așa că mă 
întorsei în tabăra noastră, 

Cind ajunsci, nu spusei nimic, sării peste piriu şi mă 
culcai acolo unde stătusem și mai înainte. Old Wabble 
se uită cercetător la mine ; ceilalţi nici nu observaseră 
absenţa mea îndelungată. 

— Sir, n-aţi fost aici şi nu știți ce s-a diseutat între 
timp. Să știți că n-am să mă mai duc sus, în tabăra. .mi- 
litarilor, zise el. 

— V-a venit vreo altă idee ? întrebai eu. Un. nou 
plan ? 

— Da. Am uitat un lucru, la care trebuia să mă gîn- 
desc imediat. Probabil că aţi auzit de Old Shatterhand ? 

— Desigur. 

— Ei, aflaţi că acest vinător se află prin apropicrea 
lui Rio Pecos şi sînt hotărit să-l caut şi să-i cer ajutor. 
Credeţi că o să-mi dea ? 

— Sint sigur de asia. 

— Pshaw |! interveni Parker cu un ton dispreţuitor. 
De unde poate să știe mr. Charley ce o să facă și ce n-o 
să facă un om ca Old Shatterhand ! 

— Ei, chiar așa de neștiutor nu sînt, mă supărai eu. 
Cu toate că nu mă număr printre oamenii vestiți ai 
Vestului, poate că tot nu aș fi comis greșeli ca cele fă- 
cute de dumneavoastră. 

— Greseli ? Noi? 

— Da. V-aii lăsat surprinși de mr. Cutter, fără să-l 
fi observat cînd s-a apropiat de voi. 

— Dar dumneavoastră aţi văzut ceva ? 

—— Da. 

— Vreţi să ne duceţi, mr. Charley ! 

— Pshaw! Pot să vă dovedesc. Mr. Cutter, spuneti 
vă rog, n-aţi tăiat o crenguţă cînd ati stat pitit acolo în 
tufiș, ca să puteți vedea mai bine ? 

— Da, e adevărat, Sir, asta aţi văzut-o, altminteri 
nu aveaţi de unde o şti. 


— Dacă aţi văzut, de ce nu ne-aţi spus imediat ? în- 
trebă Parker. Dacă în locul lui ar fi fost un indian? 

— Ştiam că-i alb. 

— Imposibil ! | 

— Vreţi să spuneţi că sînteţi vestmen și nu știți cum 
se poate deosebi într-o noapte întunecoasă un alb de o 
piele roșie, fără să-l vezi ! Ştiţi, aţi făcut o greșeală şi 
mai mare, și o astfel de greșeală poate costa viața ? 

— Ei, drăcie! Dacă sînteți amabil, arătaţi-ne și nouă 
greşeala care ne putea costa viaţa. 

— O să vă satisfac această dorinţă. Puteţi să-mi spu- 
neți ce fac, de obicei, indienii cînd scapă un alb ? 

— Firește. Îl urmăresc ca să-l prindă. Așa ceva știe 
oricine. 

— Ei, bine, mr. Cutter le-a scăpat comanșilor. Credeţi 
că nu l-au urmărit ? 

— Thunder-storm ! exclamă Old Wabble, lovindu-se 
cu mîna peste frunte. E foarte just ceea ce spuneţi, sir. 
Cum mi-a putut scăpa din vedere acest pericol ? ! Cu si- 
guranţă că indienii sînt pe urmele mele şi vor face totul 
ca să pună mîna pe mine. | 

“i — Şi aici nici măcar posturi de pază n-aţi pus. 

— Asta se va face imediat. 

— Dar nu va fi de ajuns. 

—— Dar ce mai trebuie, sir ? Spuneţi repede. O să fac 
tot ce credeţi că trebuie făcut. 

Pentru mine era acum o adevărată plăcere să văd 
mutrele celorlalţi. Se uitau uimiţi de la Old Wabble la 

mine și de la mine la el, iar Parker, căscînd ochii mari, 
îl întrebă : | 

— Trebuie făcut ceea ce crede acest mister ? Sinteţi 
de părere că mr. Charley știe sigur ce trebuie făcut în- 
tr-o situaţie ca a noastră ? 

— Da, asta-i părerea mea, răspunse Old Wabble. Aţi 
auzit și dumneavoastră că el se pricepe mai bine să ne 
asigure securitatea decît noi înşine. Deci, mr. Charley, 
ce ne sfătuiţi ? 

— Dacă urmăritorii vin încoace, spusei, trebuie să 
simtă focul. Poate că sînt de pe acum aici și ne spio- 
nează. În locul dumneavoastră, aș trimite cîţiva oameni 
să cerceteze drumul, pînă unde ajunge mirosul fumu- 
lui de aici. 

— Well, Sir, very well! O să facem întocmai, fără 
să zăbovim o clipă. Mr. Parker, trimiteţi trei sau patru 
dintre oamenii dumneavoastră să cerceteze ! Trebuie 
să recunoașteli că-i necesar. 

— Yes, zise Parker. E curios, că nu ne-a venit nouă 
înșine această idee și că a trebuit să ne-o spună un sa- 
vant de vechituri care nici măcar vestmen nu este. O 
să mă duc chiar eu personal și o să iau patru oameni 
cu mine. 

— Dar să ţină ochii și urechile deschise, altfel nu o 
să vadă și nu o să audă nimic, it's clear. 

Parker alese patru dintre oamenii săi și plecă îm- 
preună cu ei. Mă așteptam să-i găsească pe cei doi co- 
manși legaţi și pe caii lor şi mă bucuram dinainte ce 
mutre uluite au să facă. Cei rămași lingă foc discutau 
monosilabic ; eu stăteam liniștit la umbra tufișurilor și 
aşteptam să se întoarcă cercetașii. 

Dură mai bine de o ară pină se intoarseră. În faţă, pă- 
șea Parker ; după el veneau doi inși care duceau caii 
indienilor, și apoi alţi doi, ţinind fiecare pe cite unul 
dintre comanșii care fuseseră legaţi unul de altul. Îna- 
inte de a fi ajuns lingă foc, Parker strigă : 

— Mr. Cutter, ia priviţi ce aducem aici ! 

Old Wabble sări în picioare, holbă ochii la cei doi in- 
dieni, care iși recăpătaseră cunoștința, și exclamă : 

— Doi indieni, doi comanși, cum se vede, după curma 
sînt vopsiţi în culorile războiului. De unde îi aveţi? 

— l-am găsit. 

— Cum adică, i-aţi găsit! Nişte indieni dușmani, nu 
pot îi găsiţi, trebuie prinși. 

— Aşa am crezut și eu pînă acum, dar nu-i adevă- 
rat. Într-adevăr i-am găsit, în adevăratul înţeles al cu- 
vîntului, erau legaţi unul de altul și apoi de un copac. 
Puțin mai tirziu am dat și peste cai. 

— Cum e posibil așa ceva? 

— Da, e aproape de necrezut. Dai nu poli să te în- 
doiești de ceea ce vezi cu ochii tăi. Oare cine i-a doborit 
și i-a legat ? Trebuie să fie niște albi prin apropiere, 
care au făcut asta fără să știe că noi sîntem aici. 

Atunci, bătrînul se uită la mine, dădu din cap și zise; 

— Da, albi, însă nu au fost mai mulți, ci unul singur. 

m Unul singur ? 

— Yes. Sint indienii răniţi ? S 

— Nu, nu se vede nici o rană. 

— Deci nu a avut loc nici o luptă, au îust doberiţi 
fără să se poată apăra. Puţini oameni sînt în stare să 
facă așa ceva. Gindiţi-vă la un vestmen al cărui nume .- 
l-am pomenit mai adineauri. 

— Fi, drăcie! Vă gindiţi la Old Shatterhand ? El i-a 
doborit şi legat ? 

— Altul nu poate fi. 

— Atunci aţi avut dreptate cind aţi spus că se află 
prin regiunea asta. Trebuie să-l căutăm. 

— Probabil că n-are să fie nevoie să-l căutăm. El 
știe bine că sintem aici şi că avem nevoie de ajutorul 
lui. Puteţi să fiţi siguri că se va prezenta la timpul 
potrivit ! 

— Mr. Cutter, spuneţi toate astea ca și cird el ar fi 
atotștiutor. Dar nu e decit un om și nu poate să știe 
decit ceea ce vede și aude. Dar să nu ne certăm, sir! 
Spuneţi-ne mai bine, ce o să se întîmple cu acești doi 
prizonieri ? Nu cumva sînteţi de părere să-i luăm cu 
noi ? Pentru noi ar fi o povară și pe deasupra un peri- 
col. Dar nici să le dăm drumul nu putem. 

— Asta ar fi o prostie, it's clear. 

— Cel mai bine ar fi să le tragem un glonte în cap, 
așa scăpăm de ei, și o merită din plin. 

— Să nu ne grăbim, sir.-Nu i-am capturat noi, ci Old 
Shatterhand. Probabil că aţi auzit că el nu ucide un în- 
dian decit dacă e constrins să facă acest lucru. 

— Asta nu mă priveşte. În primul rînd, nu este sigur 
că. se află aici, apoi acești bandiți nu sînt prizonierii lui, 
ci ai nostri, în al treilea rînd... ei, în al treilea rînd, 
o să ne slătuim asupra lor acum și;le vom aplica iegea 
preeriei. Dumneavoastră nu participaţi la discuţie ? 

— Nu. N-am nimic cu acești indieni. Dar de ascul- 
tat o şă ascult. 

Cei doi comanși erau legaţi și culcaţi pe pămînt lingă 
foc, unde albii se așezaseră la sfat. Pe faţa indienilor 

hu se putea observa dacă știau englezește și dacă înţe- 
legeau ceea ce se discuta. Ca să fiu scurt, consfătuirea 
dură numai citeva minute și hotărîrea fu ca prizonierii 
să fie împușcați pe loc. Numai Ios Hawley a votat îm- 
potriva acestei hotăriri. Şi pentru că Parker voia ca 
într-adevăr să se termine repede, porunci la trei dintre 
oamenii săi ca prizonierii să fie duși undeva, nu prea 
departe, şi să fie împușcați. În sfîrșit, atunci găsii ni- 
merit să spun și eu un cuvint. 

— Staţi, mr. Parker! Mai așteptați o clipă. La 
această judecată de savană s-a făcut o greșeală, care 
anulează sentinţa. 

— Ce-pricepeţi dumneavoastră din judecata savanei ? 
Şi la ce greşeală vă referiţi ? 

— De fapt, sînt mai multe. În primul rînd, persoana 
care avea dreptul să participe nu a participat. 

— Mr. Cutter ? Păi el nu a vrut să participe. 

4 — Nu mă refer la mr. Cutter, ci la mine. Fac parte 
din grupul dumneavoastră și nu pot îi înlăturat de la o 
discuţie atit de importantă. 

— Nu mai spuneţi! rise Parker. În nici un caz nu 
aparțineţi grupului nostru, ci vă aflaţi numai sub ocro- 
tirea lui, aşa stă treaba, sir. Dacă ne retragem noi mîna 
ocrotitoare, nu mai sinteți o singură clipă sigur de viaţa 
dumneavoastră. 

— Acestea sînt păreri pentru care nu aș vrea să mă 
cert cu dumneavoastră, mr. Parker. Să scoatem persouna 
mea din cauză. A doua greșeală este că nu aţi discutat 
cu indienii. Nimeni nu poate îi condamnat la moarte 
fără să fie interogat. Şi, în sfîrșit, un prizonier și viaţa 
Jui aparţin învingătorului și nimănui altcuiva. Dar cine 

dintre dumneavoastră ar putea afirma că i-a învins și 
făcut prizonieri pe acești comanși ? 

— Nu vorbiţi prostii! Acești indivizi ne aparţin și, 
în afară de asta, puteţi, poate, să ne spuneţi cine este 
persoana misterioasă care i-a făcut prizonieri și care nu 
se arată la faţă ?! 

— Pot să v-o spun, mr. Parker, și nu se ascunde, 
poate îi văzută. 

— Atunci, arătaţi-ne-o ! zise el rizind. 

— Se află aici, în faţa dumneavoastră ; eu sînt! 

— Dumnâavoastră ? Ei drace. Vreţi să spuneţi că 
dumneavoastră i-aţi prins și i-aţi legat pe aceşti in- 
dieni ? Dacă în timpul unei lupte sînteţi în stare să în- 
vingeţi şi să legaţi un singur indian, el fiind în viaţă, 
așa cum sînt aceşti doi, atunci declar că nu am fost nici- 
odată un vestmen ! 

— Well, înseamnă că n-aţi fost. 

— Oho! Pentru așa ceva, e nevoie de forţa unui 
Old Shatterhand. Vreţi să spuneţi că sinteţi la fel de 
puternic ? 

— Să alirm, nu, dar să vă dovedesc, da. Fiţi atent! 

În timpul acestui schimb de cuvinte, rămăsesem cul- 
cat pe pămînt. Deodată, mă ridicai, îl prinsei cu mîna 
dreaptă de centură, îl învîrtii de cîteva ori deasupra 
capului, încît începu să zbiere, apoi îl așezai din nou în 
picioare și-l întrebai : 

— A fost de-ajuns, sau să vă arăt cum ar fi dacă aţi 
primi de la mine o lovitură de pumn în ţeasta dum- 
neavoastră ? 

Înainte de a putea răspunde, unul dintre prizonieri 
exclamă, cu glas tare : 

— Old Shatterhand ! Old Shatterhand ! 

Stătusem în:umbră, de aceea nu putuseră să.mă vadă. 
mai înainte, acum însă, fiind în .picioare, îmi zăriră Îaţa 
la lumina focului. Mă dusei la el și-l întrebai: 

— Războinicul comanșşilor făcut prizonier mă cu- 
noaşte ? 

— Da, răspunse el. 

— Unde m-ai văzut ? 

— În Llano Estacado. Eram printre cei douăzeci de 
războinici care au plecat în întîmpinarea șefului lor de 
trib, Tevua-şohe şi fiului său, Șiba-bigc, pentru a-i 
apăra împotriva unor „hoitari“. Din păcate, am ajuns 
prea tirziu ; Tevua-șohe era deja mort, victimă a unui 
glonte ucigaș. D 

„— Așa este. Văd că vorbeşti destul de bine limba fe- 
telor-palide, aşa că ai înțeles ceea ce s-a vorbit pînă 
acum. 

— Da. Am auzit și vorbele lui Old Shatterhand, în 
apărarea vieților noastre. 

— Așa face el, întotdeauna. Sint un prieten al răz- 
boinicilor roșii şi-mi pare rău cînd ei dezgroapă securea 
războiului împotriva feţelor-palide, pentru că știu că, 
chiar dacă uneori ies învingători, cu atit mai sigur vor 
îi zdrobiţi. far voi o să vedeţi că nu doresc moartea oa- 
menilor roşii. 

— Sîntem războinici viteji și nu ne temem de moarte. 

— Știu, totuşi viaţa e mai bună decit moartea, dar nu 
este nici o cinste pentru voi ca tribui vostru să afle că 
aţi fost învinşi fără nici o împotrivire și apoi împuș- 
caţi. Depinde de răspunsurile tale ca să vă dăruiesc 
viața. Cum se numeşte căpetenia de care ascultă iri- 
bul tău ? 

— E Vupa-Umugi, Marele-tunet, care n-a fost nici- 
odată învins. 

— Unde se află corturile satelor voastre ? 

— Asta nu spun. 

— Războinicii voştri au pornit la luptă ? 

— Da. 

— Cite capete numără ? 

— Iarăși tac. 

— Unde se află acum ? 

— Nu ştiu. 

— Contra cui a pornit ? 

— Asta știu, dar nu o spun. 

— Ştii să taci, deci ești un războinic curajos, care 
mai degrabă își riscă viața, decit să-i trădeze pe ai săi. 
Așa ceva îi place oricărui om curajos, deci și mie. Du- 
ceți-vă acasă și spuneţi oamenilor voştri că Old Shat- 
terhand știe să preţuiască vitejia și tăcerea plină de 
curaj. _ 

Mă aplecai pentru a le tăia legăturile și a-i elibera.. 
Imediat săriră în picicare, iar cel care vorbise pină 
atunci, întrebă : 

— Old Shatterhand ne dezleagă şi ne spune să ple- 
căm. Vasăzică sîntem liberi, să mergem unde vrem? 

— Da. | 

— Cu armele și caii noștri ce se întîmplă ? 

— Îi puteţi lua cu voi. Old Shatterhand nu e hoţ sau 
tilhar, ca să se atingă de bunul altuia. i 

— Uff, uiti! O să ne urmărești, ca să afli încotro ne 
ducem ? 

— Nu! În privinţa asta vă dau cuvîntul meu. 

— Utt, uff! Old Shatterhand nu și-a călcat nici- 
odată cuvintul. Este cel mai nobil dintre fetele-palide. 

Îndată ce vom ajunge la corturile noastre, o să poves= 
tim toate astea. | 

— Mai există multe fețe-palide care gîndesc și au 
aceleași intenţii ca mine. Aici jos sînt armele voastre, 
acolo sînt caii. Puteţi pleca. Locul acesta îl vom păzi cu 
strășnicie. Dacă veţi rămîne sau vă veţi întoarce ca să 
ne spionaţi, cu siguranţă că gloanţele noastre vă vor 
nimeri. | 

— O să plecăm, fără a privi o singură dată înapoi, 
Howgh ! 

Nici unul dintre albi nu mă contrazisese pină atunci, 
cu un singur cuvînt, acum însă Parker veni la mine și 
mă întrebă : 

— Sir, chiar. serios, vreţi să le daţi drumul ? 

— Da. | 

— Nu mi-o luaţi în nume de rău, sir, dar cred că 
este o mare greșeală, care... 

Atunci îl întrerupsei doar cu o singură întrebare : 

— Dumneavoastră știți acum cine sînt ? 

— Yes. 

— Deci nu sint acel mr. Charley, pe care l-aţi crezut 
pe jumătate idiot și un mare prostănac ? 

— Nu, sir, sînteţi Old Shatterhand. 

— În acest caz, tăceţi din gură și nu căutați să-mi 
daţi ordine sau să criticaţi ceea ce fac. Puteţi fi un om 
bun şi un vestmen folositar, dar eu, cu mult înagpte de 
a fi pus piciorul pe pămîntul Vestului Sălbatic, eram 
deasupra criticilor dumneavoastră. Cel care confundă 
vestitul armăsar al lui Old Shatterhand, pe Hatatitla- 
Fulgerul, cu o gloabă de trăsură, nu are dreptul să-mi 
dea mie lecţii. Basta ! | 

După această mustrare, îi întorsei spatele și-l părăsii. 
Aveam motivele mele să vorbesc cu el pe acest ton. 
Dacă rămineam împreună, iar el persista în orgoliul 
“său, putea foarte ușor să ne provoace mari încurcături. 
Iată explicaţia acestui reproș, care de altfel nu-mi este 
în fire. 

Comanșii îmi mulţumiră mutește, dînd din cap, încă- 
lecară și plecară, fără măcar să arunce o privire către 
ceilalţi. Așa ceva era prea mult şi pentru Old Wabble, 
care nu intervenise deloc, cu toate că nu era de acord 
cu mine. 

— Ce neciopliţi! mirii el. Ca și cind nici nu am 
exista ! Nu credeţi că aţi fost prea bun cu ei, mr. Shat- 
terhand ? N-aș vrea să judec felul dumneavoastră de a 
proceda. Poate, totuși, că nu ar îi trebuit să le promitetţi 
că nu-i vom urmări. Dacă vrem să-l eliberăm pe Old 
Surehand, trebuie să, știm unde l-au dus. | 

— Înainte de a-i dobori, am tras cu urechea la ce 
vorbeau, şi am aflat unde este. L-au dus la Sascuan-cui, 
la Apa Albastră. 

— Asta-i bine. Şi știți unde se găsește această Apă 
Albastră ? 

— Da. Am fost acolo de două ori. 

— Dar mi-e teamă că o să-i anunţe pe cei de acolo 
ce s-a intimplat și că o să venim. 

— Dimpoirivă. Credeţi că altfel i-aș fi eliberat pe 
prizonieri ? "Tocmai din această mișcare de şah o să 
tragem un avantaj sigur. De altfel de Old Surehand nu 
am pomenit o iotă. O să presupună, fie că nu ştiu nimic 
despre el, fie că n-am nici un motiv să mă interesez de 
el. Credeţi-mă, mr. Cutter, că n-am săvirșit nici o 
greşeală. Mai avem avantajul că am scăpat de cei doi 

comanși, care ne-ar fi incomodat mult, iar ca să-i omo- 
rîm, nu aş fi fosti niciodată de acord. 

— Aveţi dreptate, Sir, it's clear. Şi chiar sînteţi con- 
vins că acești indieni n-o să se întoarcă în mod perlid ? 

— N-o să se întoarcă. Totuşi, ca măsură de prevedere, 
o să părăsim acest loc, o să stingem focul şi o să ne 
căutăm alt loc. Şi asta chiar acum. 

După ce stinserăm focul, merserăm o bucată de drum 
inapoi-și dădurăm peste un loc potrivit. După ce posta- 
răm doi oameni de strajă, ne culcarăm. Am rămas multă 
vreme treaz şi i-am auzit pe însoțitorii mei vorbind în 
șoaptă. 

E uşor de închipuit despre ce anume discutau așa de 
încet ; despre felul neobișnuit și nebănuit, în care acest 
mr. Charley i-a tras pe sloară, fiind de fapt Old Shat- 
terhand. În orice caz, Old Wabble trebuia să fie foarte 
mulțumit în sinea lui că a fost primul care m-a re- 
cunoscut. - 


Capitolul II 

A doua zi de dimineaţă, trebuia înainte de toate să 
aflu cine voia să vină cu mine la Sascuan-cui. La între- 
barea mea, toţi se oferiră să mă urmeze. Știau acum 
cine sînt și nimeni nu mai avea nici o îndoială, fiind cu 
toţii convinși că expediţia se va termina cu bine și că 
va fi încununată de succes. Chiar și Parker, uitind de 
bruftuluiala primită, arăta un interes deosebit și, fără 
îndoială, sincer, iar los Hawley profită de prima ocazie 
pentru a-mi șopti la ureche : 

— Cine și-ar fi putut închipui că sînteţi Old Shatter- 
„hand ! Cu atît mai mult mă bucură povestirea dum- 
neavoastră, care mi-a liniștit sufletul. Eu nu sint decit 
un vestmen simplu și bătriîn, dar o să vedeţi, n-o să vă 
fac de rușine, oriunde m-aţi pune! 

După ce am pornit la drum, am urmat tiînp de o oră 
cursul apei lingă Care poposisem. Dar, la un moment 

dat, valea prin care înaintam spre răsărit coti spre 
miazăzi. În acel loc, iarba era călcată. Old Wabble des- 
călecă, pentru a cerceta urmele. 

— Puteţi să renunţaţi la asta, mr. Cutter, îl sfătuii eu, 
Nu cred că e necesar și nici nu avem voie s-o facem. 
Mi-am dat cuvîntul comanșilor că nu-i vom urmări. 

— Credeţi că sînt urmele lor? Hm! Mă îndoiesc. 
Dacă comanșii ar fi venit aici, de mult ar îi trebuit să 
vedem urmele lăsate de copitele cailor. 

— Nu. A trecut destulă vreme de cînd au plecat, pen- 
tru ca iarba să se ridice la loc. Dar, aici, unde au înop- 
tat și de unde au plecat nu de mult, iarba este încă 
culcată. 

— Sir, raţionamentul dumneavoastră mi se pare bun. 
Dar, după părerea mea, indienii ăștia nu sînt prea pre- 
văzători, dacă au făcut popasul la o distanţă de numai 
o oră de noi. 

— De ce? Le-am redat libertatea şi le-am promis că 
nu-i urmăresc, așa că aici se puteau simţi în deplină 
siguranţă. În afară de asta, ziua poţi călări mult mai 
ușor și mai repede decit noaptea. În astfel de împreju- 
rări, un om deştept se odihnește noaptea și umblă ziua 
si nu am nici un motiv să cred că nu ar avea atîta minte 
încît să nu procedeze întocmai. După ce s-au îndepăr- 
tat de noi cale de o oră, au putut să se oprească fără 
nici o grijă și să aştepte zorile, cînd au plecat mai de- 
parte. Asta se poate deduce și din urmele alea, din 
dreapta, de pe malul apei, care sînt atit de proaspete, 
încît nu pot fi din noaptea trecută sau de aseară. 

__— Spuneţi că vreţi să vă respectaţi cuvîntul, zise 
Old Wabbley zimbind cu superioritate, și că nu vreți să 
le cercetaţi urmele. Eu cred că acest lucru nu-i posibil, 

— Dece? E 

— Pentru că mergem în aceeași direcţie, așa că sîn- 
tem obligaţi să ne uităm la urmele lăsate de ei. Ori cre- ” 
deţi că ar fi mai bine să închidem ochii ? 

— Nu, pentru că n-o să mergem pe urmele lor. 

— Din cauza promisiunii făcute & 

— Asta ar fi o prostie. Există alt “motiv, mult mai tu- 
meinic. Pentru a-și adăpa caii în voie, probabil că 
pieile-roșii vor urma cursul apei, care se varsă tot în 
Rio Pecos. Dar noi o să părăsim rîul aici și o să ne în- 
dreptăm spre răsărit, direct spre Pecos, așa că vom 
ajunge înaintea lor la Sascuan-cui. Cred că nu este ne- 
voie să insist asupra avantajului de-a le-o lua înainte. 

— Nu, mr. Shatterhand, dacă-i așa, n-am ce obiecta, 
spuse Old Wabble, în timp ce zimbetul lui de superiori- 
tate îi dispăruse cu desăvirșire. Trebuie să recunosc că 
de la dumneavoastră mai am de învăţat ; ît's clear. Dar 
spuneţi, vă rog, e greu drumul la care vă referiţi. ? 

_— Deloc. E un teren aproape neted, care coboară lin, 
ici-colo stîncos şi uneori nisipos. Desigur, apă nu există 
și pînă la Rio Pecos va trebui să cam răbdăm. 

— Dar acolo sînt comanșii. Și, după un asemenea 
drum, o să avem mare nevoie de apă; şi dacă n-o să 
putem să ajungem la ea din cauza comanșilor ? . 

— Da, de unde! Cunosc foarte bine lacul Sascuan- 
cui. O să ajungem la riu într-un loc unde o să putem 
adăpa caii, fără nici un pericol. 

— Well, m-am liniștit! După cîte văd, avîndu-vă pe 
dumneavoastră călăuză, putem fi siguri că totul are să 
sa desfășoare cit se poate de bine. Dar vreau să vă mai 
spun ceva ; eu sînt mai bătrin, cu mult mai bătrîn decit 

dumneavoastră, și de aceea s-ar fi cuvenit să mă ale- 
geti pe mine drept călăuză. Totuși, vreau... adică cred... 

Nu prea îi venea uşor să spună ce hotărîre luase ; în- 
ghiţea și tot înghiţea, se căznea să rostească cuvintele, 
dădea din miini și din picioare, își răsucea corpul lui 
ciolănos, se învirtea. ca și cînd i s-ar fi muiat toate în- 
cheieturile ; miinile și picioarele i se bălăbăneau, pînă 
ce reuşi să pronunţe cuvintele : 

— Da, am să renunţ și am să mă pun sub ordinele 
dumneavoastră. Fiţi comandantul nostru, pe care o să 
trebuiască să-l ascultăm. E prima dată cînd Old Wabble 
face acest lucru. Dar dumneavoastră ce ziceţi ? Sper că 
primiţi cu recunoștință şi plin de mulţumire hotărîrea 
mea, mr. Shatterhand, ît s clear. 

Într-adevăr, știam şi eu că era un om care niciodată 
nu se lăsase condus de altul. Evident, avusese nevoie 
de un deosebit efort ca să ia hotărirea pe care o luase și 
de aceea se aștepta să-l laud, în timp ce se uita la mine 
cu ochii larg deschişi și cu gura căscată. Dar îl dez- 
amăgii, spunîndu-i : 

— Nu, nu este chiar așa de limpede cum vă închi- 
puiţi. Sîntem oameni liberi ai Vestului și nu ostași, cu 
comandanți superiori în grad. La noi fiecare are aceleaşi 
drepturi și îndatoriri, așa că nu poate fi vorba de un 
comandant în sens militar. 

— Dar, sir, nu puteţi pretinde să fim toţi de aceeași 
părere. 

— Fără îndoială că nu. 

— Şi dacă ne certăm? 

— Să ne certăm ? Oamenii cu scaun la cap nu se 
ceartă. Dacă nu vom fi de aceeași părere, ne sfătuim. 
mr. Cutter. 

— Well, ne-sfătuim. Şi pe urmă ? 

— Ne luăm după' părerea cea mai bună. 

— Dar dacă ceilalţi găsesc că tocmai aceea nu este 
bună ? 

— Atunci înseamnă că sînt proști și cu proștii nu mă 
întovărășesc. 

— Cum ?... Ce ?... întrebă Old Wabble, și era un de- 
liciu să-i vezi mutra, pe jumătate vulpe, pe jumătate 
oaie gata să behăie. Rămase citeva clipe nemișcat, apoi, 
pălăbănindu-și toate oasele zise : 

— Proști, adică proști... şi cu proştii nu vă întovără- 
şiți ! Numai noi putem fi proștii ăia, asta vreţi să spu- 
neţi, nu ? 

— Vreau să spun că o să mă feresc, întotdeauna, să 
mă împotrivesc unei hotăriri bune, drepte. 

— Aha! Și dacă noi nu o să recunoaștem că aveţi 
dreptate şi nu o să facem ceea ce vreţi dumneavoastră ? 

— Atunci vă las baltă și-mi văd de drum. 

— Păi, în felul acesta n-o să puteţi face ceea ce v-aţi 
propus ! 

— Ba da, o să-mi lac treburile singur. Un om pri- 
ceput se descurcă mai degrabă singur și fără ajutor, 
decit atunci cînd alţii îi încurcă treburile. 

— Va să zică, Old Shatterhand nu se înșeală nici- 
odată ; întotdeauna trebuie să facă ce vrea el, că de nu, 
te lasă baltă ? ? 

— Cam așa, chiar dacă nu atit de categoric. 

— Asta înseamnă să vă acceptăm tot ca pe un fel de 
comandant ? - 

— Nu, nu trebuie să-mi daţi mereu și oricum ascul- 
tare, fiecare poate să-și spună părerea. lar în ceea ce 

vă privește pe dumneavoastră, mr. Cutter, sînt absolut 
convins Că, întotdeauna, o să faceţi numai ceea ce 
trebuie. 

Pe îaţa lui plină de zbircituri se ivi, ca o rază de 
soare, o undă de bucurie, și mă aprobă cu mulțumire și 
incîntare : 

— Așa da, sir, ați vorbit cu multă chibzuinţă, its 
clear ! Comandant nu avem, dar dacă ceilalți nu recu- 
hosc că aveţi dreptate, îi lăsăm baltă. Să pornim mai 
departe. 

Merserăm călare de-a lungul văii, la deal. Cind ajun- 
serăm pe culme, o cotirăm în unghi drept. Sus, terenul 
era neted şi puteam să gonim în voie caii, care se adă- 
paseră pe săturate. Old Wabble mergea lingă mine, îna- 
intea celorlalţi, uitîndu-se, din cînd în cînd, cu admi- 
raţie la murgul meu, căruia îuga îi făcea o vădită 
plăcere. 

Bătrînul era un excelent călăreț și, în ciuda vîrstei 
lui înaintate, se ţinea în șa ca un flăcău. Părul lui alb, 
splendid, filfiia în fuga calului ca o coamă de argint; 
la fel văzusem la Winnetou, îilfiind părul lui negru. 
De fapt, jos, lingă riu, el nu iusese la înălţimea aștep- 
tărilor mele, fiindcă prin observaţiile lui dovedise că 
nu are privirea exersată și fără greș a unui vinător de 
mîna întîi. Dar „regele cowboylor“ acţionase numai în 
cîmp deschis, în savana întinsă, şi nu avea însușirile pe 
care le dobîndești la școala pădurilor dese ale munţilor 
abrupți. Însă puteam, desigur, să mă bizui pe el în tot 
ce se referea la specialitatea lui. 

Merserăm ore întregi unul lingă altul, fără ca el să 
scoată o vorbă. Întrebîndu-l de ce este așa de tăcut, îmi 
răspunse : 

— Sir, mie îmi place să vorbesc și să povestesc, dar 
știu că-dumneavoastră vă plac mai mult faptele decit 
vorbele, așa că poate că nu v-ar plăcea să vorbesc. Lu- 
mea spune că, atunci cînd sînteți împreună cu Win- 
netou, zile întregi nu scoateţi o vorbă. Vă înțelegeţi 
printr-un semn sau dintr-o: privire, chiar dacă amindoi 
vă aflaţi în faţa unor primejdii: care ar cere altor vest- 
meni să se siătuiască îndelung. De aceea tac, să nu cre- 
deţi că sînt un palavragiu... ît's clear. 

— Într-adevăr, Winnetou are obiceiul să vorbească 
mai mult prin îapte decît prin cuvinte, iar eu la fel. 
Voi fi foarte bucuros dacă viitorul îmi va dovedi. că şi 
cu dumneavoastră, mr. Cutter, mă pot înțelege tot atit 
de bine cum mă înţeleg cu Winnetou. 

"— Nici o grijă, sir! Nu sint un om chiar așa de lip- 
sit de experienţă și o să mă străduiesc să vă dovedesc 
că pot să vă fiu deolos. 

Regiunea prin care treceam era așa cum le-o descri- 
seserh tovarășilor mşi ; o cimpie pustie, cînd stincoasă, 
cînd nisipoasă. După amiază dădurăm de un pămînt mai 
fertil, acoperit de iarbă. Ne apropiam de un afluent al 
Pecosului. Pe ambele maluri se înșirau tufișuri dese. 
Cunoșteam mai dinainte acest curs de apă și îl urma- 
răm pînă la vărsare. Cînd ajunserăm acolo, mai erau 
două ore pină să se întunece. Pină la Sascuan-cui, pu- 
team ajunge cu caii noștri într-o oră. 

Această Apă Albastră era un lac mic, alimentat de 
izvoare din adincuri, care își revărsa prisosul de apă în 
Rio Pecos. Pe malurile lui creșteau tufe de aluni şi 

bumbac sălbatic, dintre care se inălțau stejari noduroși 
și arţari. Apa era de un albastru închis, și de aceea in- 
dienii o numeau Sascuan-cui. Un piriîu de scurgere lega 
lacul de Rio Pecos, mai jos de locul unde ne aflam noi. 
Trebuia să traversăm Rio Pecos. Mai la vale era un vad, 
pe care însă nu-l puteam folosi, pentru că cei doi co- 
manși aveau să vină din direcţia aceea şi ne-ar îi des- 
coperit urmele. Deci trebuia să traversăm înot riul, 
destul de lat, ceea ce, după căldura zilei, era mai de- 
grabă binevenit decît neplăcut. 

Ajunşi pe malul celălalt, ne-am uitat întîi după urme, 
și ne-a liniştit mult faptul că n-am descoperit nimic. 
Pină la vărsarea piriului în Rio Pecos, am călărit cu 
multă precautie, pe sub crengile tremurătoare ale plo- 
pilor. Ne aflam pe malul nordic și nu găsirăm nici o 
urmă. Sării din șa, legai calul de un iufiș, din ale cărui 
frunze putea să se înfrupte, și mă culcai în iarbă. Fără 
să scoată un cuvînt, Old Wabble îmi urmă exemplul. Se 
vede că voia să-l imite pe Winnetou şi, aşa cum se ex- 
primase, nu voia să-l consider un alavragiu. Ceilalţi 
însă rămaseră în șa; nu prea înțelegeau de ce mă cul- 
Ccasem în iarbă, iar Parker mă întrebă : 

— Sir, să descălecăm ? Mai e incă ziuă ! 

— Tocmai pentru că-i ziuă am descălecat, le răs- 


punsei eu. 
— Nu trebuie să ajungem la Apa Albastră ? 
— Nu. 


— Vreţi să mergeţi acolo pe întuneric ? Dar de ce să 
nu mergem ziua, mr. Shatterhand, cind. am putea, even- 
tual, să descoperim urme ? 

— Pentru că dacă noi am putea descoperi urme, în 
schimb.am putea fi și văzuţi. 

— Cred că dacă sintem atenţi... - 

Dar fu întrerupt de Old Wabble, care interveni pe. 
un ton aspru: | 

— Stai liniștit și nu mai zbiera ca o cămilă cu 
cinsprăzece cocoașe ! 'Am spus eu vreun cuvint? Ştie 
mr. Shatterhand ce face. Dacă vrei să-ţi duci -scalpul la 
tîrg, n-ai decit să mergi mai departe, dar eu rămin aici. 

Pe dată se hotăriră și ceilalţi să descalece, în timp'ce 
Parker spuse supărat : 

— Ho, ho'! Ola Wabble, fără grosolănii. Un gentle- 
men ca mine nu-i obișnuit să fie făcut cămilă cu 
cinsprezece cocoașe. 

— Un adevărat gentlemen își ţine gura, ai înţeles? 
Este adevărat că atunci, la vinătoare, ai ochit foarte 
bine ţapul, dar după aia ai făcut-o boacănă de atitea 
ori, încît nu ai dreptul să-l contrazici pe Old Shatter- 
hand ; iar dacă nu-ţi convine ceva din ce vrea să facă 
şi nu te potolești, plecăm și vă lăsăm baltă. 

Aha, așadar aici voia să ajungă! Să-i lăsăm baltă! 
Îi intraseră în cap cuvintele mele. Prin severitatea faţă 
de Parker voia să se arate solidar cu mine. Dar eram 
convins că tăcerea lui nu va dura prea mult. Ştiam că 
se va folosi de prima ocazie ce i se va ivi, pentru a re- 
peta întrebările de adineauri ale lui Parker. 

Cind începu să se întunece și socotii că a sosit vre= 
mea, mă ridicai și zisei : 

— Acum,plec să-i caut pe comanşi. Puștile nu le iau 
cu mine și vă rog să nu vă îndepărtați nici unul de aici, 
căci s-ar putea ca indienii să fie pe aproape și să 
vă vadă. 

— Aveţi dreptate! aprobă Old Wabble. Presupun că 
în curind o să sosească cei doi comanși pe care i-aţi eli- 
berat. Probabil că vor trece prin apropiere. 

— Nu, mr. Cutter, nu pe aici, il contrazisei eu, aceş- 
tia o să folosească vadul mult mai jos si vor. veni în 
susul apei, pe partea cealaltă. 

— Credeţi ? 

— Da. De aceea am ales dinainte matul acesta pentru 
popas, ca să nu ne poată vedea. 

— Well. Deci vreţi să plecaţi. Pot să vă însoțesc? 

— Sincer vorbind, aș prefera să fiu singur. 

— Consideraţi că sînt atit de lipsit de experienţă și 
'de neîndemînatic, încît s-ar putea să vă stric socote- 
lile ? Vă asigur, sir, că știu să mă furișez ca oricare al- 
tul, am dovedit-o aseară. 

— Da, dar eu v-am descoperit. 

— Nu pe mine, ci crenguţa care s-a mișcat. 

— Pshaw! Cu mult înainte de a tăia crenguța, v-am 
văzut ochii. 

— Ochii ? Good lack. 

— Este adevărat că acest lucru îl poate face numai 
cine este exersat. Probabil știți că în întuneric ochii 
strălucesc. lar dumneavoastră stăteaţi cu ochii larg 
deschişi. 

— Altfel cum ? Cine vrea să vadă ceva trebuie să 
țină ochii larg deschiși. 

— Ba, nu! Un cercetaș precaut, ca să nu fie desco- 
perit, îi închide cît mai mult. Eu, de pildă, după ce 
am văzut ceea ce vreau să văd, închid complet ochii și 
stau şi ascult. În primul rînd, ochii închiși nu pot fi 
văzuţi, în al doilea rînd, în felul ăsta auzi mult mai 
bine decît dacă-i ţii deschişi. | 

— Aveţi dreptate, sir. Multe mai învaţă omul de la 
dumneavoastră. 

— Atunci am să vă mai atrag atenţia asupra unui 
lucru, și anume, că v-am văzut şi părul, nu numai ochii. 

— Părul ? 

— De ce vă miraţi ? Dumneavoastră aveți un păr alb 
ca neaua şi e firesc să fie văzut chiar mai ușor decît 
niște ochi întunecoși. Dacă veţi fi pus în situaţia de a 
vă furişa, vă sfătuiesc să-l acoperiţi. Altfel, s-ar putea 
să vă pierdeţi acest păr minunat, cu pielea capului 
cu tot. 

— Aşa am să fac. Sper să am ocazia chiar acum. Nu? 

— Repet: mi-ar plăcea mai mult să mă duc singur. 

— Se poate; dar şi dumneavoastră nu sinteţi decit 
un om și s-ar putea să vi se întimple ceva, un accident. 
Și atunci, noi. care rămînem aici și nu știm nimic, cum 
să vă ajutăm ? 

— Da, în această privinţă aveţi și dumneavoastră 
dreptate. 

— Vă dau cuvintul meu că nu o să fac nici o 
greșeală ! 

— Cuvîntul! Hm! Bine, fie, și sper că o să vi-l şi 
respectaţi. 

— Mulţumesc. Acum să-mi înlășor mai întâi părul şi 
apoi putem pieca. 

În timp ce-și făcu părul coc în creștetul capului şi-l 
legă cu fularul, continuă : = 

— Vă încumetaţi să-i căutaţi pe indieni, în ciuda în- 
tunericului ? Cunoașteţi atit de bine Apa Albastră, şi 
împrejurimile ? 

— Da. De fapt acest lucru l-aţi fi putut deduce și 
singur, pentru că, dacă nu aş fi cunoscut locul, aş fi îo- 

losit timpul cit mai era lumină pentru recunoaștere şi 
nu m-aș fi culcat să stau degeaba. 

— Bravo, bravo! exclamă Parker. 

Oid Wabble se întoarse supărat către el și-l întrebă : : 

— Hei, de ce zbieri aşa ? 

— Am strigat „bravo“, răspunse Parker. Sint încîn- 
tat că mr. Shatterhand ţi-a dat una peste nas. 

— Una peste nas ? Cum așa ? 

— Atunci cînd mi-am permis și eu o simplă între- 
bare, ai fost grosolan cu mine și mi-ai ordonat să tac, 
ba m-ai și asemuit cu nu știu ce cănulă, cu nu știu cîte 
cocoaşe, iar acum chiar dumneata spui niște vorbe atit 
de nerumegate, încît mr. Shatterhand a lost nevoit să 
te pună la punct! A spus: „De fapt, arest lucru îl pu- 
teaţi deduce și singur“, iar cu strig, încă o dată, bravo ! 

— 'Ţine-ţi pliscul, stimate sir! Întrebarea mea era 
cit se poate de potrivită. 

— Şia mea, 

— Aşa crezi! Şi apoi, aici, în Vestul Sălbatic şi în 
apropierea unor vrăjmași, nu e bine să zbieri, incit 
să-ţi plesnească bojocii. Haideţi, mr. Shatterhand, să-l 
lăsăm baltă pe omul ăsta ! 

— Definitiv ? întrebai eu zimbind. 

— Nu, numai pînă ne întoarcem. 

Puștile mele le dădui în păstrare lui Parker, apoi 
plecarăm. 

Tulişurile care împrejmuiau scurgerea din lac nu se 
întindeau prea mult în lăţime ; formau o fişie încustă, 
care se continua apoi într-un teren deschis, acoperit cu 
iarbă. Numeroşii arbuști care creșteau în cîmpie ne 
ofereau destulă protecţie pentru a înainta fără grijă, 

“putind să ne ascundem repede, în caz că am fi dat peste 
cineva. lar cînd se înseră și se întunecă de-a binelea, 
orice îngrijorare deveni de prisos. 

Lecţia. primită de Old Wabble de la Parker nu avu 
un efect de prea lungă durată, pentru că nu ajunsesem 
prea departe, cînd iarăși voi să afle ceva, şi întrebă în 
șoaptă : 

—, Și ce formă are lacul Apa Albastră ? 

— E un lac aproape circular. De fapt, s-ar putea 
spune că e un lac destul de mic, după întinderea pe-care 
o are. 

— Cit e de mare ? 

— Înotînd fără a schimba direcția, l-am traversa în 
douăzeci de minute. 

— Înseamnă că nu e chiar atit de mic, pentru că am 
auzit că sînteţi un excelent înotător. Se povestește că, 
prins de indieni, a trebuit să vă întreceţi la înot pentru 
a vă salva viaţa. 

— Chiar de mai multe ori. 

— Şi se mai spune că i-aţi lăsat în urmă pe cei mai 
buni iînotători indieni. 

— Firește, altfel n-aş fi în viaţă. Dar dumneavoastră, 
mr. Cutter, cum înotaţi ? 

— Ca peștele. Vă îndoiţi cumva ? 

— Din moment ce o spuneţi, trebuie să fie adevărat. 
Înseamnă că mă întreceţi, pentru că eu nu aș îndrăzni 
să spun că înot ca peştele. Pe deasupra, nu prea aveţi o 
constituţie prea robustă. 

— Da sint mai mult oase, piele și zbircituri, altceva 
nu prea am. Heprezintă asta cumva o piedică în a fi 
un bin înotător ? 

— Cel puţin așa se zice. 

— Oho! Aflaţi că numai un nepriceput poate să 
spună acest lucru. Omul gras e rotund și lat și trebuie 
deci să depună un efort extraordinar ca să se poată 
mișca prin apă. Eu însă sînt lung și subțire, și pur și 
simplu  ţișnesc printre valuri. Exact ca virful unei să- 
geţi : dacă e lung și ascuţit pătrunde mai ușor în carne 
și mai adînc decit dacă. e scurt și gros, it's clear. 

Mie treaba nu-mi era chiar aşa de „clară“ ca lui, 
puteam totuși să presupun că, chiar dacă nu înota ca 
peștele, știa totuși să înoate bine. | 

— În Apa Albastră există insule ? întrebă el, după 
cîteva clipe. - 

— Numai una, nu departe de malul nordic. 

-—— Pe întunericul ăsta, și dacă pieile-roşii nu o să 
aprindă focuri, o să-i găsim cam greu. 

— În curind stelele o să lumineze mai tare și sînt 
convins că comanșii au aprins focuri. Nu au nici un 
motiv să creadă că ar exista dușmani prin apropiere. Ei 
presupun că sint în siguranţă şi nu vor sta pe în- 
tuneric. 

„— Şi.cum o să ne furișăm pînă la ei? 

— Există un loc pe malul lacului, chiar în faţa insu- 
lei despre care am vorbit, care se potriveşte de minune 
pentru popas. Eu însumi am petrecut acolo mai multe 
nopţi şi aș vrea să cred că indienii se află tot acolo. Tu- 
fărișul este des, iar deasupra lui sînt și copaci înalţi. 

— Asta nu-mi place deloc, căci o să trecem cam greu 
pe acolo. Sau sinteţi de altă părere, mr. Shatterhand ? 

— Din păcate așa este, totuși trebuie să trecem. Și 
probabil că se-va mai adăuga încă o împrejurare, care 
va îngreuna și mai mult realizarea planului nostru. 

— La ce vă referiţi ? 

— Între malul apei şi tulăriș nu există destulă iarbă 
pentru cai. Trebuie să presupunem că aceștia nu se 
află lîngă apă, ci dincoace de fişia de pădure, unde este 
iarbă din belșug. 

— Heigh-ho ! 1 Înseamnă că acolo există și paznici ! 

— Firește. Vasăzică tabăra este în faţa noastră, iar 
caii, cu. paznicii lor, în spatele nostru, așa că ne aflăm 
într-o situaţie care cere multă atenţie, mai ales că acești 
cai ai indienilor sînt aproape la fel de vigilenţi ca și 
stăpiînii lor. Acum însă să încetăm discuţia, trebuie să 
ne concentrăm toată atenţia. 

Făcusem cam o jumătate de drum şi, cu cit ne apro-= 
piam de lac, cu atit era mai posibil să dăm peste niscaiva 
indieni, care cutreierau regiunea. Din fericire, acest lu- 
cru nu s-a întimplat și am ajuns cu bine la locul unde 
se scurgea apa din lac. 

Înaintam prin fîșia de pădure, care, de aici, făcea o 
curbă mare spre cîmpia plină de iarbă, cind, deodată, 
ne oprirăm, pentru că în faţa noastră auzirăm niște 
glasuri. | 

— Pako! strigă cineva, karbune ! ceea ce însemna; 
Pako, ascuită ! | 

— Himme unozo zovui — ce vrei ? răspunse celălalt, 

— Kim! adică : Vino încoace! , 

— Un neatz nariskoe, vone tithtezte naiokone — nu 
pot, vreau să-mi fac un mic îluier de trestie. 

Apoi se făcu din nou liniște. 


1 Haiţ! (Engl.) 

— E dialectul comanșilor naiinii, îi spusei în şoaptă 
„Jui Old Wabble. Deci, în faţa noastră se află cei pe care-i 
căutăm. Cunoașteţi acest dialect ? 

— Da. Unul a chemat, iar celălalt a răspuns că nu 
are timp. | : 

— Bun. Îmi pare bine că înţelegeţi ce spun ei, pentru 
că în lelul ăsta putem amindoi să tragem cu urechea la 
ceea ce vorbesc acești indieni. Presupunerea mea s-a 
adeverit, caii sînt în faţa noastră. Chemarea era adre- 
sată unuia dintre paznici. Acum veniţi după mine, dar 
cît se poate de atent, peniru a nu fi auziţi. 

Ne strecurarăm mai departe pe lingă tufișuri, pină 
cotirăm după un ieșind al pădurii, cînd zărirăm un foc, 
la vreo șase sute de pași distanţă, pe cimpie. Mulţi in- 

“dieni stăteau în Jurul lui, păzind caii care pășteau în 
apropiere. 

— Exact cum aţi presupus, sir, spuse Old Wabble. 
lată animalele, iar după tufișuri și copaci, stăpinii lor, 
care și-au făcut tabăra lingă Apa Albastră. 

— Şi este chiar locul despre care v-am vorbit. S-au 
aşezat tocmai unde am poposit și eu de două ori. Acum 
trebuie să ne culcăm la pămînt, altfel putem fi văzuţi. 

Continuarăm să ne tirim pînă unde se putea, ținiînd 
marginea tufărişului, fără riscul de a îi descoperiţi. Apoi 
dădurăm de o deschizătură în tufăriș, care era o potecă 
între tabără și locul de pășunat. Dacă am îi putut s-o 
folosim, ar fi fost foarte comod pentru noi. Dar nu 
aveam voie. Indienii circulau pe acest drum și nici nu 
ne gindeam să ne expunem vederii lor. Deci, o luarăm 
la dreapta, pentru a pătrunde în tufăriș, paralel cu po- 
teca. Am mai spus că mărăcinișul era foarte des, iar noi 
trebuia să evităm orice :zsomot. De aceea, ne-a fost 


foarte greu și a durat foarte mult pînă să trecem de 
partea cealaltă a pădurii și să vedem tabăra înaintea 
noastră. 

Era o tabără de război. Cu toate că indienii nu-și vop- 
siseră iaţa în culorile războiului, și-și propuseseră să 
stea aici un timp mai îndelungat, nu ridicaseră nici un 
cort, aşa cum ar îi procedat dacă ar fi fost vorba deo 
expediţie vinătorească. Se simțeau în deplină siguranţă, 
dovadă cele opt focuri, la lumina cărora am putut nu- 
măra peste o sută cincizeci de indieni. Am putut vedea 
că „au făcut carne“ : pe curele întinse carnea atîrna la 
uscat, tăiată în bucăţi lungi și subţiri. Prin urmare, 
aveau de gind să întreprindă o expediţie războinică mai 
îndelungată, în timpul căreia nu ar fi avut răgazul să 
vineze, sau care urma să aibă loc într-o regiune unde 
nu existau bizoni sau alt vînat. Cunoșteam această re- 
giune, era pustiul Llano Estacado, asemănător Saharei 
fierbinţi şi piine de nisip. 

Cei mai mulţi indieni erau ocupați să tranșeze car- 
nea citorva bizoni vinaţi, să o desprindă de pe oase, apoi 
s-o taie fîșii-fîşii. Alţii stăteau pe vine lingă focuri și 
frigeau carne. Bucăţile fripte stăteau grămadă lîngă ei, 
fiind destinate cinei comune. Lîngă două focuri mai 
mici, din păcate nu prea departe unul de altul, stăteau 
cîţiva indivizi, care vorbeau și fumau dintr-o pipă, tră- 
gînd fiecare pe rînd cîteva fumuri, și dind-o apoi mai 
departe. 

Erau, probabil, căpeteniile. Am spus că focurile se 
aflau „din păcate“ prea departe unul de altul, pentru 
că, dacă aceste două grupuri ar fi fost mai apropiate 
sau dacă ar fi format un singur grup, aș fi putut trage 


cu urechea la amîndouă, împreună cu Old Wabble ; așa 
însă trebuia să ne despărţim, pentru că, în mod catego= 
ric, nu puteam pleca fără să aflăm ce se discută. 

: - Insula, despre care-i pomenisem lui Old Wabble, ie- 
șea din apă ca un loc ceva mai negru, peste care plutea 
o lumină mai slabă. Probabil că provenea de la un foc, 
care era aprins printre tufișuri. Acest lucru mă sur- 
prinse şi mă făcu să mă întreb ce caută acest foc pe 
insulă ? Îmi concentrai privirea și mă uitai în toată ta- 
băra, de la un grup la altul, și astfel putui să-mi răspund 
la întrebare : erau numai indieni, nu se afla nici un alb 
printre ei. 

Stăteam culcaţi unul lîngă altul, sub un tutiș de bum- 
bac sălbatic, care: ne camuila complet. Nici o privire 
nu era îndreptată în direcţia noastră. 

— Damn! îmi şopti bătrinul. Am numărat indivi izii ; ; 
sint cam o sută cincizeci, dar nici un alb printre ei. 
Nu cumva l-au lichidat pe Old Surehand ? 

— Nu. Se pare că l-au dus dincolo, pe insulă. 

— Pe insulă! Aha! E punctul acela negru din mij- 
locul apei, peste care străbate puţină lumină de la 
un îoc ? 

— Da. 

— Şi credeţi că Old Surehand este acolu ? Acest lu- 
cru mă neliniștește, cu toate că mi se pare curios că 
nu l-au ţinut aici, în tabără. 

— Mie nu mi se pare. Sint mai siguri dacă-l știu 
acolo. Un prizonier scapă mai greu dintr-un loc în- 
conjurat de apă decît! de aici, cu toate că acolo sînt mai 
puţini ochi care-l păzesc. 

— Hm, aici mi se pare că ar putea fi la fel de si- 
guri de el, pentru că, în orice caz, e legat. 

— De legat e legat, dar trebuie să ţinem seama şi 
de faptul că ar putea ca, din întîmplare, să treacă pe 
aici oameni care ar descoperi tabăra, deci şi pe prizo- 
nierul lor. Lucrul acesta vor să-l evite. 

— Şi dacă e adevărat ceea ce spuneţi, nu avem de 
ce să ne bucurăm, mr. Shatterhand. Poate că aici ar fi 
fost posibil să ne furișăm pînă la el și să-l eliberăm, 
dar: în împrejurările de faţă, lucrul acesta a devenit 
imposibil. | 

— Pshaw! Mie îmi convine mai mult că nu-l ţin 

aici, în tabără, și ştiu că o să-mi daţi dreptate. Dar mai 
întii aş vrea să ascult ce vorbesc indienii. 
— Îmi daţi voie să vă atrag atenţia că ne expunerm 
fără rost pericolului. Nu sînt un îricos și risc tot ce 
riscați şi dumneavoastră, dar chiar dacă reușim să 
tragem cu urechea, ce lucruri importante credeți că 
am putea afla ? 

—- Importante sau nu, eu o să încerc. De cite ori 
m-am furișat pină lingă dușman, aproape întotdeauna 
am aljat cite ceva important pentru mine. Despre ce 
pot să vorbească ? Despre ceea ce s-a mai întimplat, 
ce se mai întîmplă și ce plănuiesc să facă, probabil 
despre prizonierul lor, despre expediţia și despre jaful 
pe care vor să-l întreprindă. Fireşte, riscăm mult, şi 
chiar dacă știu că nu vă temeţi, totuși, vorbind des- 
chis, mi-ar conveni mai mult să iau pericolul asupra 
mea. Pentru că, în caz de pericol, nu știu dacă aţi pu- 
tea face faţă. | 

— Oho! Am făcut eu pînă acum vreo greșeală ? Nu 
am dovedit că mă pricep să mă furişez ? 

— Pină acum, da, dar a fost relativ uşor, de-acum 
însă, va îi cu mult mai greu. 


AP 

=— Pshaw! O să fie la fel de ușor! 

— Într-adevăr ? Bine, am incredere în dumnea= 
xoastră. Vedeţi cele două focuri mai mici, lingă care 
se află cîţiva războinici, care stau la tailas? Acolo 
mergem. Cel care-i mai încoace, e destinat dumnea- 
voastră. Tufişurile se întind pînă aproape de tot, și 
astfel, fiind acoperit, vă puteţi apropia mult mai ușor, 
in timp ce la celălalt foc, care e lîngă apă, mie o să-mi 
fie mai greu. Sînteţi de-acord ? 

— Da, cu toate că nu e prea mare cinste pentru 
mine că v-aţi ales, pentru dumneavoastră, pericolul 
mai mare. 

— Nici pentru dumneavoastră nu e nici o rușine. 
Fiţi atent la ce vă spun eu! Ne întilnim tot aici. Care 
ajunge primul, dă celuilalt un semn că a terminat. 
Acest semn nu trebuie să atragă atenţia indienilor. 
Auziţi orăcăitul boului-de-baltă ? Chemarea lui nu 
poate trezi nici o bănuială. Puteţi să-l imitați ? 

— Aşa cred. 

— Atunci îndată ce aţi ajuns aici, chemaţi de patru 
ori, a doua și a treia chemare să fie mai repede una 
după alta, decit celelalte. M-ati ințeles ? 

— Yes. Asta pentru a ne deosebi de un adevărat 
bou-de-baltă. 

— Exact. Dacă o să sosesc eu primul aici, o să pre- 
cedez la fel. Dacă vă descoperă, atunci... 

— Să mă descopere ? îmi tăie el vorba, o să mă pă- 
zesc bine şi n-am să mă las văzut. 

„__— Să nu spuneţi vorbe mari. Chiar și cel mai șiret 
și prevăzător vestmen ar putea avea ghinion într-o 
asemenea împrejurare. Și dacă veţi fi descoperit, cău- 

taţi să răzbateţi cît mai repede prin tufișuri, fără a 
ține seama de mine. Întoarceţi-vă la locul nostră de 
popas, vin şi eu pe urmă. 

— Şi dacă vă descoperă și pe dumneavoastră ? 

— Am s-o rup la îugă, iar dumneavoastră veniţi 
după mine cît se poate de repede. Poate mai vreţi să-mi 
spuneţi ceva ? 

— Nu. Lucrul pe care-l am de făcut îl știu și am să 
caut să-l duc la capăt, it's clear. 

— Vă aoresc succes ! Acum.la treabă! 

Tirindu-se, dispăru în tufișuri, în partea stingă. 

„Oare n-o să.facă nici o greșeală ?* Nu eram prea liniș- 
tit în privinţa asta. înnaidi 

Cum am mai Spus, Ceea ce-mi revenea mie era cu 
mult mai greu. Trebuia să ajung la focul de lingă apă, 
iar între mine şi foc nu exista nimic care să-mi ofere 
acoperire. Întrebarea era: cum să ajung acolo și cum 
să stau lungit mai mult timp fără să fiu văzut? Şi nu 
că voiam, dar trebuia să mă duc acolo, pentru că unul 
dintre inrtienii care şedeau lingă foc avea în păr o pană 
de vultur alb şi, cu toate că nu-i vedeam faţa, ştiam 
că trebuie să fie Vupa-Umugi, căpetenia comanţilor. 

Puteam să ajung acolo pe o singură cale, prin apă, 
dar acest lucru era foarte greu și probatil că niciodată 
nu am riscat la o furișare atita ca atunci. Trebuia să 
profit de faptul că pe mal creștea mult stuf. Eram ne- 
voit să mă dezbrac, dar din cauza culorii deschise a 
pielii me)e, trebuia să caut un loc întunecos și ferit. Nu 
departe de focul cel mai îndepărtat, din dreapta, tufi- 
şurile' ajungeau pină la apă. M-am tîrit pină acolo, 
m-am dezbrăcat, am scos din buzunar cîteva curele, 
precum și cuțitul bowie, şi mi-am ascuns hainele în- 


“ir-un tufiş des. Apoi am retezat atita stuf cît am avut 
nevoie, l-am legat într-un mănunchi care să arate cît 
mai natural și mi l-am pus pe cap, acoperindu-mi ume- 
rii. Făcînd o deschizătură în mănunchiul de stuf, prin 
care să pot vedea, am intrat în apă şi am pornit pe ane- 
voiosul drum. 

Fie că mergeam prin apă, fie că înotam, trebuia să 
am grijă ca smocul de stuf să aibă aceeași înălțime pe 
care o aveau şi tufișurile de pe mal. Pentru a nu atrage 
atenţia cuiva, trebuia să mă mișc încet şi cu prudenţă, 
lipit de mal și în direcţia focului, în așa fel încît moţul 
meu curios să poată fi luat drept un smoc de stuf care 
stă pe loc. În acest fel puteam să sper că o să ajung cu 
bine la ţintă şi de acolo înapoi la locul stabilit. În caz 
că aş îi fost descoperit, ceea ce era posibil, îmi propu- 
sesem să trec lacul inot și să mă întorc pe furiș, pentru 
a-mi lua hainele. 

La început, apa nu era adincă, a trebuit să mă las jos 
și să înaintez în patru labe prin nămol, să mă tirăse 
prin stufărișul cu îrunze tăioase şi să am grijă să nu 
mă rănesc. După aceea, am dat de apă mai adincă și 
am putut merge în picioare. La un moment dat, am 
pierdut pămîntul de sub mine și a trebuit să înot. Tot 
drumul nu avea mai mult de șaizeci de metri, dar a tre- 
cut mai mult de-o jumătate de oră, fără să fi parcurs 
măcar jumătate din el, tocmai pentru ca indienii să nu 
observe că smocul meu de stuf se mișcă. În felul acesta 
puteau trece ore întregi, înainte de a mă întilni din nou 
cu Old Wabble. 

Din fericire, se ivi o împrejurare care-mi veni în aju- 
tor. Auzind strigăte, căutai să aflu motivul și văzui doi 
indieni ieșind din tufișuri. Erau cei doi comanşi pe 

care-i eliberaşem cu o seară înainte. Căpetenia îi trimi-, 
sese după Old Wabble ; ; acum reveneau și, fireşte, fie-. 
care voia să știe ce s-a întimplat. Chiar dacă nu fugea. 
în întîmpinarea lor, așa cum făceau cei mai mulţi, că- 
petenia se ridicase totuşi în -picioare şi privea în direcţia 
lor. În felul acesta, ochii tuturor erau îndreptaţi spre 
uscat. Folosindu-mă de acest prilej, în mai puţin de-un 
minut am fost la locul unde voiam să ajung. Ca să nu 
bată la ochi pielea mea de culoare deschisă, mă tăvălii 
în nămolui de lingă mal, îmi sprijinii braţele de acesta 
şi, cu faţa deasupra apei, putui observa tot ce se putea 
petrece. Legătura de stuf îmi stătea pe umăr, părînd că 
plutește pe apă, ca și stuful din jurul meu, așa că mă 
puteam simți în siguranţă. 

Era și timpul să-mi ocup locul de ascultare, pentru 
că cei doi comanși ajuneseră în fața căpeteniei, care îi 
primi cu cuvintele : 

— Nu văd la briul niciunuia dintre voi scalpul ace- 
luia pe care urma să-l omoriîţi. Aţi orbit, de i-aţi pier- 
dut urma ? Qr caii voștri și-au rupt picioarele și nu 
l-aţi putut ajunge ? 

Unul dintre cei doi indieni privi încurcat în pămînt, 
fără să spună ceva. Celălalt, fiind mai îndrăzneț, se uită 
drept în ochii căpeteniei şi zise : 

— Ne-am păstrat ochii, iar picioarele cailor noștri 
sînt întregi. 

î— Unde este scalpul ? 

— Se mai află pe capul aceluia căruia trebuia să i-l 
luăm. 

— Deci, această faţă-palidă nu este moartă ? 

— Nu, trăieşte. 

— L-aţi lăsat să vă scape ? întrebă căpetenia, fulge- 
rindu-i cu privirea și strigind tare şi supărat la ei. 

— Ne-a scăpat, răspunse celălalt, înfruntind liniștit 
privirea căpeteniei. 

— Înseamnă că sînteţi niște cîini ologi, care nu tre- 
buie să [ie trimiși nici după o broască, ea fiind prea 
iute pentru voi! O să vă trimit inapoi, în corturile ba- 
belor, unde vă e locul. 

— "Tu ești Vupa-Umugi, căpetenia noastră de război, 
a cărui poruncă trebuie s-o îndeplinim. Dar dacă dai 
porunci care nu pot [i îndeplinite, nu ai voie să-i bat- 
jocorești pe aceia care se ostenesc degeaba. Nu sîntem 
niște ciini ologi, ci războinici ' viteji și cu experienţă, 
altfel nu ne-ai fi ales ca să-l urmărim pe omul alb. Nu 
o să mergem la femeile bătrîne. De ce vorbești și judeci 
înainte de a [i auzit de ce nu am adus scalpul ? 

Vorbise cu îndrăzneală “și cu siguranţa unuia care nu 
era nici laș și nici îricos. Despre cruzimea lui Vupa- 
Umugi se vorbeau multe ; se spunca că o aplică nu nu- 
mai albilor, ci că, în multe cazuri, s-a dovedit fără cru- 
tare chiar și faţă de cei din tribul său. Ca războinic era 
respectat, dar nu era iubit. Împotriva lui se strînsese o 
anumită nemulţumire, care izbucnea în împrejurări 
cum era și cea de fată. 

Atitudinea războinicului era curajoasă, dar în nici un 
caz obraznică. La indieni, un şef de trib este un stăpin 
absolut, el este ales de trib și își păstrează poziţia atita 
timp cit știe să se menţină prin experienţă, înțelepciune 
și îndrăzneală, dar poate fi destituit în orice clipă de 
Sfatul bătrinilâr, și atunci devine mai puţin decit fu- 
sese înainte de a fi șef. Vupa-Umugi știa acest lucru, 
iar eu vedeam cum reproșul războinicului îl face să 


turbeze ; mînios, duse mina la brîu, unde-și ţinea cu= 
țitul, dar reuși să se stăpînească și, cu glasul încă plin 
de supărare, zise : 

— Aj să povestești și eu am să te ascult, iar pe urmă 
am să spun dacă mai poţi fi socotit printre războinicii 
comanșilor. 

Căpetenia se. așeză. la fel făcură și ceilalţi care se 
aflau lingă el. Atunci comanșul începu să povestească 
despre felul în care se desfășurase urmărirea. Îl ascul- 
tară cu toţii pînă ce ajunse la cuvintele : 

— „.Deodată am primit fiecare dintre noi cite o lovi- 
tură în cap și am căzut ca morţi. Cînd am înviat din 
nou, eram legaţi și fixaţi strîns de un copac. 

— Doboriîţi și legaţi ? izbucni căpetenia. Fără a opune 
rezistenţă ? 

„ _— Căpetenia naiinilor e în stare să se lupte cu un 
dușman pe care nu-l vede ? 

— Nu, dar aş vedea orice dușman care s-ar încumeta 
să mă atace! ; 

— Pe ăstanu! 

—— Pe ăsta? Vasăzică sștili cine era? Spune cum îl 
cheamă ? 

— Old Shatterhand. _ 


— Uii! exclamă căpelenia, ridicindu-se pe jumăiate, 
şi căzînd iarăși la loc. 

— Uli, uif, ufi, ufi! repetau ceilalți ca un ecou. 

— Old Shatterhand ! spuse el printre dinţi. Cîinele 
ăsta alb, pe care l-au avut comanșii de atitea ori în 
miinile lor şi le-a scăpat de fiecare dată! O, de-aș fi 
fost eu în locul vostru ! 

— Ai fi păţit la fel ca noi! 


— Taci! Sînt Vupa-Umugi şi nu ar fi putut să se 
furişeze pe lîngă mine ! 

— De fapt, noi voiam să ne furișăm după fața-palidă 
care ne scăpase. Puteam noi să ştim că a dat peste alţi 
albi ? Şi puteam măcar bănui că printre acești albi se 
află neînvinsul Old Shatterhand ? 

„— Nu, dar trebuia să fiți mai cu băgare de seamă. 

— Am fost. Cind am mirosit focul, am lăsat imediat 
caii în urmă şi ne-am fîurișat mai departe, lără zgomot, 
pentru a vedea cine este lingă foc. Dacă Old Shatter- 
hand nu ar fi venit în întimpinarea noastră, nimeni nu 
ne-ar fi descoperit și nu ne-ar fi prins, și le-am fi luat 
scalpurile. Dar el stătea în desiș și aștepta. Era noapte 
întunecoasă şi nu-l puteam vedea, așa cum nici ochii 
tăi nu l-ar fi putut zări. Cind am trecut de el, a sărit 
la noi şi ne-a doborit. Fraţii mei roșii au auzit despre 
puterea pumnului său ? 

Întrebarea era adresată celor care stăteau în jur. 

— Hehe6, hehe-da-da, i se răspunse. 

— Şi că pe cine nimerește, se prăbușește ca mort? 

— Hehe, he-he-da, da, da-da |! 

— Credeţi că voi l-aţi fi putut evita ? L-aţi fi văzut 
şi aţi fi putut scăpa de el? 

— Ke, ke,nu,nu! 

Era un om deștept, știa să-și apere cauza, întrebîn- 
du-i pe egalii lui. Aprobarea lor constituia pentru el un 
zid de apărare împotriva miniei căpeteniei. Povestind 
mai departe, nu a mai fost întrerupt de Vupa-Umugi 
pînă ce termină zicînd : 

— Aşa a procedat Old Shatterhand, pe care comanșii 
îl consideră drept dușman. Bănuieșşte careva dintre co- 
manși cine era faţa palidă pe care am urmărit-o ? 

Negară cu toții. 

— Și totuși am auzit adeseori despre uzasi oa alb. 

— L-am văzut cînd a trecut călare prin ceata 
noastră, ca și cînd nici un glonte n-ar fi putut să-l lo- 
vească, dar nu l-am cunoscut, interveni căpetenia. 

“* :— Ai văzut că avea părul lung și alb ca zăpada din 
munţi ? 

— Am văzut. 

— Peste nouăzeci de ierni şi-au brăzâat cutele pe 
faţa lui. Există un singur om cu faţa palidă care nu- 
mără atîţia ani şi are un păr atit de alb, şi e un călă- 
reţ atit de îndrăzneţ, încît trece călare printre cinci- 
zeci de călăreţi fără să fie rănit. 

— Uff, uff, exclamă căpetenia. Mi se pare că fra- 
tele meu roşu se referă la Old Wabble. 

— Da, la el mă refer. El era. 

— El a fost, el! Duhul cel bun ne-a părăsititbînd 
ne-a scăpat... Nici o faţă-palidă din cîte mai trăiesc 
nu a vărsat atita sînge de indieni ca acest cîine cu 
părul alb şi lung. Dacă ne-ar fi căzut în miini, peste 
tot unde există corturi ale comanşilor, s-ar fi înălțat 
un strigăt de bucurie. De data asta ne-a scăpat, dar o 
să dăm noi de el şi o să-l prindem cu siguranță, poate 
chiar mîine. 

— Vreţi să trimiteţi după el mai mulţi războinici 
decît am fost noi ? 

— Nu. 

— Atunci cum vei face ? 

La această întrebare, cam nelalocul ei, căpetenia 
răspunse pe un ton domol, făcînd cu mîna un gest 
aproape dispreţuitor : 

— Fratele meu roșu este un războinic obișnuit și 
îndrăzneşte totuși să-l întrebe pe şeful suprem al răz- 
boinicilor naiinilor ce anume vrea să facă ? Totuși eu 
am să-i spun, ca să dovedesc că sînt dispus să iert in- 
succesul misiunii voastre. Noi nu trebuie să-l urmărim 
pe Old Wabble, pentru că el o să vină la noi. 

— Nu vine, afirmă războinicul, în ciuda observaţiei 
primite. 

— Ba o să vină, zise căpetenia pe un ton foarte 
hotărit. 

— Noi știm că n-are să vină. 

— S-a dus să caute ajutor, pentru a-l elibera pe 
omul alb, care stă legat dincolo, pe insulă. A găsit zece 
albi, al căror conducător este Old Shatterhand, şi o 
să vină cu toţii. 

— Înseamnă că au creierul bolnav, dacă își închi- 
puieti unsprezece oameni albi ar putea să ne învingă. 

— Cu ei este Old Shatterhand şi fețele-palide pe 
care îi conduce el îndrăznesc orice. 

— Ei nu ştiu unde ne aflăm. 

— O să afle după urmele voastre. 

— Old Shatterhand ne-a promis că nu se va lua 
după noi. 

— Şi totuși o s-o facă. 

— Nu, el nu este mincinos. Nimeni n-a auzit vre= 
odată ca el să-și calce cuvintul. 

— În loc să-și înfrunte căpetenia în prezenţa unor 
războinici mai în vîrstă, fratelui meu roşu i-ar sta 
mai bine să tacă. 

Era o mustrare severă, dar oamenii se bucurară în 
sinea lor de supărarea lui Vupa-Umugi, care nu era 

iubit de ai săi. Comanşul văzu privirile încurajatoare 
ale celor de-o vîrstă cu el şi continuă : 

— Ştiu că numărul anilor mei nu ating anii oa- 
menilor bătrîni și înţelepţi, dar întrucit eu sînt acela 
care am fost la Old Shatterhand şi am stat de vorbă 
cu el şi în faţa căruia și-a dat cuvintul, o să-mi fie 
permis să spun ce am auzit de la el. 

Un indian cu părul alb, care şedea lingă căpetenie 
şi care probabil că era cel mai în virstă dintre toţi, 
interveni : 

— Fratele meu tinăr să vorbească fără teamă. Acum, 
securea războiului a fost dezpropată, tot ce de obicei 
ar părea de prisos, poate fi de mare însemnătate, şi 
ce poate fi acum mai însemnat decit întilnirea cu Old 
Shatterhand ? Unde se află el, nu poate fi departe nici 
Winnetou, căpetenia apașilor. 

— Acesta nu era acolo, răspunse războinicul, vădit 
mindru de faptul că bătrînul ii luase apărarea. 

— Nici prin apropiâre ? 

— Nu am observat nimic în această privinţă. 

— Ce cuvinte a folosit Old Shatterhand, cînd v-a 
Gat cuvîntul său ? 

Războinicul se gîndi puţin, apoi răspunse: 

— l-am vorbit în felul următor: „O să ne urmă- 
rești, ca să afli unde ne ducem ?* iarela răspuns: 
„Nu ; în această privinţă, vă dau cuvîntul meu“. Aces- 
tea sînt exact cuvintele pe care fratele meu mai în 
vîrstă vrea să le ştie. 

— Dacă Old Shatterhand a spus asta, este ca şi cînd 
ar fi fumat pipa jurămîntului cu noi. El îşi ţine cuvîn- 
tul şi nu v-a urmărit. Hough ! Fraţii mei tineri se pot 
petrage, acum ştim ce am vrut să aflăm. _ 

Cei doi comanşi se îndepărtară de foc şi, odată cu ei, 
și ceilalţi, care se apropiaseră mînaţi de curiozitate, 
dar respectuoși. Chiar cei care stătuseră lingă focul de 
care trebuia să se apropie Old Wabble veniseră în- 
coace, așa că puteam să presupun că Old Wabble 
s-a retras la timp. Se dovedi că presupunerea mea fu- 
sese justă, pentru că imediat se auzi de patru ori che- 
marea boului-de-baltă, în felul în care ne înţelese- 
serăm. 

Era cazul să părăsesc şi eu locul meu? Momentul 
era potrivit, pentru că indienii se întorceau la focurile 
lor, iscîndu-se un mare du-te, vino, şi nimeni nu ar fi 
observat că moţul meu de stuf se mişcă. Dar îmi spu- 
neam că lingă focul meu se va mai discuta în con- 
tinuare, despre aceeaşi problemă, şi voiam să ascult. 
În ceea ce priveşte retragerea mea, speram să găsesc 
un prilej tot aşa de bun. Oamenii încă nu mincascră, 
aşteptînd probabil să se frigă destulă carne pentru toți. 
Puteam să sper că atunci cînd masa va fi gata, se va 
produce o zarvă, care-mi va oferi prilajul cel mai bun 
pentru a mă face nevăzut. Rămăsei deci culcat în apă, 
sau mai precis în nămol. 

Căpetenia părea-“să fie furioasă, pentru că se ameste- 
case bătrînul în vorbă, iar după ce războinicii tineri 
se retrăşeseră, îi spuse : 

— Nu s-a gindit fratele meu că jisneşte deninitatea 
căpetenii, luînd apărarea unui tinăr împotriva ei ? 

— Demnitatea unui conducător este jisnită mai ales 
atunci cînd el însuși acţionează împotriva ei. Noi toţi 
credem că Old Shatterhand își ţine cuvintul, numai 
tu nu crezi. 

— Nu, pentru că îl cunosc pe cîinele ăsta alb. 

— Şi noi îl cunoaștem. Din gura lui nu a ieșit nici- 
odată o minciună. 

— Da, dar această gură se pricepe să vorbească mai 
bine ca oricare alta. Este cel mai cinstit dintre feţele- 
palide, dar dacă cineva ar vrea să-l păcălească, e mai 
șiret decit cea mai şireată vulpe, şi vorba lui seamănă 
cu zorii zilei, după care poate răsări soarele, dar poate 
veni şi vreme rea. E adevărat că nu minte şi respectă 
ceea ce promite, dar respectă așa cum e în gîndul lui 
și nu cum e dorinţa altora. Cuvintele adresate de el 
dușmanului trebuie cîntărite bine, la fel cu praiul de 
pușcă înainte de a-l turna în ţeavă. 

— Vupa-Umugi e de părere că promisiunea lui de 
a nu-i urmări pe cei doi războinici ai săi poate fi in- 
terpretată și altfel ? 

— Nu. El nu a vrut să-i urmărească şi deci nu i-a 
urmărit, dar sînt sigur că nu ar îi făcut această pro- 
misiune, dacâ nu ar îi avut altă cale prin care să afle 
ceea ce doreşte să știe. 

— Altă cale nu există. 

— Asta e părerea fratelui meu mai virstnic, eu însă 
nu cred, cu toate că eu însumi nu cunosc alta. De cite 
ori nu s-a spus despre Old Shatterhand că ştie tot ce 
vrea să ştie ? O fi el în înţelegere cu Manitu cel bun 
sau cel rău, care îi spune totul? Eu susţin că el ştie 
precis că ne-am făcut tabăra aici, la Sascuan-cui. 

— Asta nu-i posibil, căci nimeni nu i-a spus. Şi 
chiar dacă ar şti, nu avem motiv. să credem că o să 
vină aici. 

— Vrea să-l elibereze pe prizonierul nostru. 


— Îl cunoaște? Și chiar dacă îl cunoaște, ţine atit 
de mult la el încît ar risca de dragul lui să-şi piardă 
viaţa în luptă cu noi ? 

— Elia apărarea fiecărui alb. 

— Avind numai unsprezece oameni, împotriva a o 
sută cincizeci de războinici ? 

— El nu-şi numără dușmanii şi nici nu trebuie să-i 
numere, pentru că .are o flintă vrăjită, cu care poate 
să tragă fără întrerupere. Bătrinul meu frate ştie că, 
cu toate astea, el dorește să evite lupta, nu de frică, 
ci pentru că nu-i place să verse sînge de om. Şi atunci 
se foloseşte de viclenie, iar șiretenia lui este aproape 
mai de temut decît pușca vrăjită. Are să vină să ne 
smulgă prizonierul, prin şiretenie, și nu luptindu-se 
cu noi. 

Bătrînul căzu pe gînduri. Își legăna încet capul său 
albit și, după un scurt răgaz, zise : 

— Cuvintele lui Vupa-Umugi nu-mi pot schimba 
gîndurile, dar atunci cînd este dezgropată securea răz- 
boiului, tot ceea ce, de obicei, se judecă o dată, tre- 
buie judecat de zece ori. Și nu trebuie să pui binele 
faţă în faţă cu răul. Eu zic că Ola Shatterhand nu vine, 
tu zici că vine. Să zicem, deci, că trebuie să ne aştep- 
tăm să vină. Cu atit mai bine ar fi dacă ar rămînea 
departe. 

— Mai bine ? Bătrînul meu frate se teme de el? Eu 
doresc foarte mult să vină. L-am prinde şi am ridica 
stilpul caznelor, la care ar muri împreună cu Old 
Wabble. 

— Vrei să.prinzi vintul care-ţi trece printre degete ? 

— E cumva Old Shatterhand aer? Nu l-au prins 
oamenii roşii, pînă acum,.de mai multe ori ? 

—— Ştiu eu bine acest lucru, dar nu le-a scăpat el 
gmereu din ruină. ca suflat de vint ? 

— Numai să-l prind, că am să știu eu să-l ţin bine. 

— Atunci n-ai decit să-li deschizi braţele, dacă vine, 
Şi să priveşti cum îţi cade in ele. 

— O să-mi cadă! Știu eu cînd. Şi anume miine. 
Războinicii noștri au plecat de la el noaptea, el cu si- 
guranţă că abia dimineaţa. Ai nostri au un avans [aţă 
de el, şi dacă ei au sosit în seara asta, el o să vină 
abia mîine, | 

— Aici ? 

— Nu, pentru că o să-l prind la Rio-Pecos, fără să-l 
mai las să vină atit de departe. 

— Cunoști locul pe unde o să treacă peste apă? 

— Da, pe la vadul pe care probabil îl cunoaște și el. 
Dacă nu, o să caute şi o să găsească alt vad. 

— Old Shatterhand n-are nevoie de vad, este un 
înotător neîntrecut. 

— Şi eu mă gîndesc la asta. Dar nu o să poată să-mi 
scape. O să ocup o bună parte din malul rîului. Dacă 
ar fi aici şi Nale-Masiuv — Patru-Degete, cu cei o 
sută de războinici ai săi, am putea să-i împrăştiem pe 
o distanţă și. mai lungă, dar el nu vine decit peste 
trei zile. 

În clipa aceea, se auzi chemarea teșcaro — la masă, 
şi toţi se grăbiră spre focurile unde se fripsese carnea. 
Şeful tribului se ridică și el, încet, cu demnitate, po- 
trivit rangului său, și plecă să-şi aleagă singur porţia. 
Pentru mine era cel mai bun prilej să mă îndepărtez. 
Mai aruncai o privire cercetătoare peste tabăra indie- 
nilor, nici un om nu privea spre mal, spre locul unde 
stăteam ascuns ; atenţia tuturor era îndreptată numai 

spre carnea friptă. Mă tirîi înapoi, spre apa adîncă, şi, 
iără a-mi mai da osteneala să-mi ascund prezenţa, în- 
cepui să înot repede. Ajunsei cu bine la locul unde mă 
dezbrăcasem, ieşii la mal, îmi pusei hainele şi mă tirii 
spre punctul unde mă aştepta Old Wabble. 

Luai cu mine şi legătura de stuf. Dacă cumva ar fi 
găsit-o comanşii, totul ar fi putut fi descoperit foarte 
ușor. 

Mă apropiai atît de încet, încît atunci cînd îl atinsei 
pe bătrîn tresări speriat. | 

— Mii de trăsnete, dumneavoastră sînteţi, sir, sau 
un indiah ? 

— Eu sînt, răspunsei. 

— Well. Dacă n-aţi fi fost dumneavoastră, imediat 
i-aş fi înfipt indianului cuțitul meu în spate. 

— N-aţi fi făcut asta, mr. Cutter, pentru că n-aţi fi 
putut. Cuţitul individului ar fi fost de mult înfipt în 
spatele dumneavoastră. În jur este o linişte deplină, 
nici o mișcare şi totuşi nu aţi auzit cînd am venit. Dacă 
în locul meu ar fi fost un comanș ? 

— Atunci l-aş fi simţit, pentru că, în afară de 
dumneavoastră, este imposibil ca altcineva să poată 
umbla atît de neauzit. Aţi făcut treabă bună? 

— Da, sint mulţumit. 

— Șieu. 

— Dumneavoastră ce aţi auzit ? 

— În aparenţă puţin, şi totuşi mult. Și anume, Old 
Surehand e păzit numai de doi indieni. 

— Unde? 

— Așa-i că tare ați vrea să ştiţi acest lucru? Dar 
dacă n-aș fi eu, n-aţi putea afla. 

— Nu vă faceţi iluzii, mr. Cutter! Pentru atita lu- 
cru nu am nevoie de dumneavoastră, o ştiu la fel de 
bine ca şi dumneavoastră. E dincolo, pe insulă. 

— Această presupunere o făcuserăţi înainte. 

— Acum a devenit certitudine, o ştiu chiar de la 
căpetenia lor, Vupa-Umugi. Ă 

— A vorbit şi despre asta? Măgarul! Eu voiam să 
vă fac o bucurie, spunîndu-vă că presupunerea dum- 
neavoastră a fost justă. | 

— Pentru asta nu trebuie să vă necăjiţi, sir. Ce aţi 
mai aflat în plus ? 

— Nimic. Credeam că o să vă spun ceva extraordi- 
nar de important, dar dacă aţi reuşit să aflaţi şi dum- 
neavoastră, este ca și cînd n-aş fi aflat nimic. Ce ne- 
plăcut ! Probabil că aş fi auzit mai multe, dar au venit 
cei doi comanși de ieri, și toţi războinicii au fugit de 
lîngă focul la care piîndeam eu. Aţi auzit mai multe 
decît mine ? 

— Da, am să vă spun mai tîrziu. Aici nu e locul po- 
trivit pentru o discuţie mai lungă. Să căutăm să ple- 
căm de aici. 

— Unde? | 

— Deocamdată, afară din tfișuri, și tot pe același 
drum pe care am venit. 

— Adică prin tot felul de mărăcini. Și la aşa ceva 
Old Shatterhand îi spune drum |! 

La intoarcere trebuia să fim tot atît de prevăzători 
ca şi la venire, dar reuşirăm să ne strecurăm cu bine 
din tabăra indienilor. Acum stelele luminau destul de 
tare şi, cînd trecurăm de pomenitul ieşind al pădurii 
de tufăriş, puturăm să ne ridicăm în picioare şi să 

mergem mai departe fără grijă, ca şi cind nu ar fi 
existat nici un comanș prin apropiere. 

— Se pare că vreţi să ne întoarcem la tabăra noas- 
tră, zise Old Wabble. 

— Altfel, unde ? 

— Hm! Probabil că o să rideţi de mine, dar eu, în 
sinea mea, mi-am închipuit că o să-l luăm şi pe Old. 
Surehand cu- noi. 

— Îndrăzneaţă închipuire, în orice caz. 

— Da, presupun că nu putem face asta pentru că 
nu e așa cum m-am gindit. Dacă prizonierul ar fi fost 
tinut undeva pe mal, şi nu pe insulă, atunci eliberarea 
Jui ar fi fost făcută în... una... două... trei... mişcări. 
Ne-am îi furișat pînă la el... i-am fi tăiat curelele, 
i-am îi eliberat picioarele... am fi luat-o la goană... in- 
dienii după noi... fuga la tabăra noastră... sus pe cai... 
o porneam în goană... şi gata ! 

— Ce simplu pare totul ! 

— Recunosc cinstit că tare aș fi vrut să ne prezen- 
tăm în faţa oamenilor noştri cu un lucru gata făcut; 
ei, de îapt, nu sint adevăraţi oameni ai Vestului. 

— Vasăzică, aţi fi vrut.să vă grozăviţi ? 

— Numiţi-o cum vreţi ! Dar nu-i o rușine să elibe- 
rezi, împreună cu dumneavoastră, un prizonier, sor- 
tit morţii, din mijlocul a o sută cincizeci de indieni. 
Acum, această bucurie cade baltă. Probabil că o să 
trebuiască să-i cerem ajutor lui Săm Parker, los Haw- 
Jey și celorlalţi. | 

— Da, dar nu în sensul cuvintului ajutor. Ei vor 
forma linia noastră de acoperire, atita tot. Dar numai 
noi doi îl vom elibera pe Old Surehand. 

— Aşa ceva mi-ar plăcea foarte mult. 

— Cu condiţia, însă, ca într-adevăr să ştiţi să în0o- 
taţi așa cum aţi spus. 

— Ca un pește, vă spun, ca un pește; ît's clear. 
Deci, ca să dăm această lovitură, trebuie să înotăm? 

— Da, din moment ce trebuie să ajungem pe insulă. 
Vasăzică vă încumetaţi să înotaţi de-a curmezișul la- 
cului, de la malul celălalt pînă la insulă și înapoi? 

— Ce întrebare ! Vă spun că aș înota de aici şi pînă 
în lună, dacă e destulă apă la mijloc! 

— Well. Atunci treaba e simplă. Înotăm pînă la 
insulă, îi imobilizăm pe cei doi paznici, îl eliberăm pe 
Old Surehand şi ne întoarcem împreună cu el înot. 

— Cum... ce... cum ? Bătriînul se opri, mă apucă de 
braţ şi continuă: După dumneavoastră treaba merge 
tot atît de repede cit ai pune piine la copt, mr. Shat- 
terhand ? ! 

— La dumneavoastră a mers adineauri şi mai re= 
pede... unu... doi... trei și gata! 

— Da, dar era altceva. Voiam să-l eliberăm pe us-= 
cat, nu prin apă. De data asta trebuie să știm dinainte 
dacă Old Surehand ştie să inoate. 

— Un vestmen ca el este un bun înotător. 

— Dar e legat, ceea ce provoacă o ștrangulare a 
circulaţiei sîngelui. O să-și poată el folosi miinile şi 
picioarele, astfel încît să poată trece înot lacul cu noi ? 

— Cred că da. Se spune despre el că este un om 
deosebit de puternic. 

— Da, da, așa e. Deci este stabilit: o să se întoarcă 
înotînd cu noi! Dar stelele, stelele! Lumina stelelor, 
răsfrîntă de apă o să ne trădeze paznicilor de pe insulă. 

— Nu cred. Ne vom masca, şi în felul acesta paz- 
nicii n-or să ne vadă. 

— Ne vom masca? Cum? Dumneavoastră în Do- 
Min0, iar eu în Arlechin ? Mulţumesc pentru asemenea 
carnaval. 

— Să nu mă înţelegeţi greșit, mr. Cutter ! Cînd spun 
că o să ne mascăm, înţeleg să ne camuilăm şi anume 
după stuf. | 

— Aiurea ! Nici un indian nu se lasă prostit de aşa 
ceva. 

— Eu pot să vă dovedesc contrariul. O asemenea 
mascare am folosit adineauri, pentru că altfel nu aş fi 
putut să trag cu urechea. 

Povestindu-i ce făcusem, după ce terminai, zise: 

— Hm, nu-i chiar o prostie, cum crezusem. Un sin- 
gur mănunchi de stui mai merge, dar două ? Cam greu 
am reuși să înotăm la fel de repede, așa că cele două 
mănunchiuri ar fi cînd mai aproape, cînd mai de- 
parte unul de altul, ceea ce ar da de bănuit. 

— Fireşte, dar nu o să facem două mănunchiuri, ci 
o insulă de stuf, sub care o să ne băgăm. 

— Nu-i rău. 

— La început o să înotăm repede, dar cînd vom ieși 
la vedere, insula noastră va înainta plutind încet, 
foarte încet. | 

— Dar ce facem cu pielea noastră de culoare des- 
chisă ? Şi apoi, avem nevoie de un spaţiu de cel puţin 
şapte coţi ca să înotăm unul lingă -altul. Să facem o 
plută de stuf atît de mare? Din cauza albeţii pielii o 
să ne vadă paznicii. 

— O să păstrăm hainele pe noi. 

— Hm |! bombăni el. 

— Credeţi că îmbrăcat o să vă vină mai greu să 
înotaţi, mr. Cutter ? 

— Ba, de loc, absolut de loc! Dar chiar dacă totul 
ne reușește, se mai pune întrebarea dacă paznicii o să 
lase ca stuful nostru să acosteze lingă insula lor ? 

— Nici nu va acosta. Uite cum trebuie să pro- 
cedăm ! Vă pricepeţi să vă scufundaţi ? 

— Ca o broască, vă spun, ca o broască; it's clear, 
atit de adînc cît doriţi. 

— Asta-i bine, pentru că va trebui să ne scufundăm 
sub apă. Cînd ne vom apropia de insulă şi paznicii vor 
observa pluta noastră de stuf, o să se apropie de mar- 
ginea insulei pe lingă care va trece pluta. 

— Asta se înţelege, dar cred că n-au s-o lase să 
acosteze. 

— Aşa e. Acum vine principalul. În clipa cînd pluta 
va fi destul de aproape de insulă, vom părăsi ascun- 
zișul nostru, ne vom scufunda și vom înota pe sub 
apă, în jurul ei, pentru a ieși din nou la suprafaţă, pe 
partea cealaltă. În timp ce paznicii au să se uite după 
pluta noastră, noi urcăm pe insulă, în spatele lor, eu 
sar pe ei, pentru a-i face inofensivi cu două lovituri de 
pumni. 

— Grandios, mr. Shatterhand. Şi eu ? 

— Primul lucru pe care va trebui să-l faceţi dum- 
neavoastră va fi să-i tăiaţi prizonierului legăturile, ca 
să fie eliberat imediat, deoarece s-ar putea să trebu- 
iască să plecăm de îndată. Şi s-ar putea, de pildă, să 
nu-l lovese bine pe unul dintre indivizi, care ar găsi 
destul timp ca să strige după ajutor. 

— Asta ar fi tare prost. 

— După cum vedeţi, pentru ca lovitura să ne reu- 
șească, avem de îndeplinit o treabă serioasă şi totul 
trebuie să meargă ca pe roate. De aceea, cred că n-o 
să-mi luaţi în nume de rău dacă vă rog să vă verificaţi 
încă o dată posibilităţile de a înfăptui cu adevărat ceea 
ce vă cer. 

— Cu ușurință, sir, cu cea mai mare ușurință! 

— Sincer vorbind, nu cred că treaba va fi așa 
ușoară. Mă cunosc bine și știu că, dacă nu intervine 
nimic și totul decurge așa cum bănuiesc, atunci pot să 
îndeplinesc acţiunea, pe care totuşi o consider grea. 
Nu avem voie să fim nesocotiţi. 

— Nu vorbiţi de nesocotinţă, sir! L-aţi văzut vre- 
odată pe Old Wabble cum înoată și cum se scufundă ? 

— Nu. 

— Atunci staţi liniştit şi aşteptaţi pină mă vedeţi! 
Şi după ce lucrul va fi făcut, o să spuneţi că n-aţi fi 
putut găsi un ajutor mai îndemiînatec decit mine; 
it's clear ? 

—— Fiind vorba de viaţa noastră, m-ar bucura. 

Nu prea eram convins că-l pot crede. Statura lui 
osoasă nu se potrivea pentru un bun înotător, iar asi- 
gurările sale sunau a lăudăroșenie. Totuşi era cunoscut 
ca un om curajos şi cu experienţă și vorbise cu atita 
convingere, încît era greu să nu-i dai crezare. 

Între timp, ajunserăm la locul de popas. Din cauza 
absenței noastre îndelungate, tovarășii noştri erau în- 
grijoraţi. Le-am povestit ce am văzut şi auzit și le-am 
expus planul de salvare, pe care intenţionam să-l rea- 
Jizăm. Lui Parker și lui Hawley le părea rău că nu 
vor avea şi ei un rol activ. Ceilalţi tăceau, probabil 

mulţumiţi că nu le cerem să-și riște viaţa. Ca să ajun= 
gem de partea cealaltă a lacului, încălecarăm cu toţii 
Și pornirăm la drum. 

Pentru a ajunge pînă la apă, a trebuit să trecem, pe 
întuneric, prin 'tuiăriș, venind dinspre partea deschisă 
a preeriei. Ajunşi acolo, descălecarăm din nou și le- 
garăm caii. De acolo vedeam şi focurile din tabără. 

Exista și stuf, din care tăiarăm cît ne trebuia; 
cîteva crengi groase formau baza plutei. După ce o 
terminarăm pentru scopul nostru, constatarăm că era 
o mică operă de artă. Dedesupt avea deschizături, pen- 
tru a ne scoate capetele, şi patru laţuri de piele, pentru 
a ne putea viri braţele în ele. Fireşte că am ţinut seama 
ca, atunci cînd vom fi dedesubt, să avem în partea de 
sus o vedere liberă. | 

Temerara noastră acţiune putea începe. Ne golirăm 
buzunarele şi, în general, lăsarăm în lagăr tot ce ar fi 
putut fi atacat de apă sau ce nu aveam de ce să luăm 
cu noi. Ca arme puteam reţine numai cuţitele. Cînd 
furăm gata, Parker întrebă : 

-— Aşadar nu vă putem ajuta chiar cu nimie, 
mr. Shatterhand ? 

— Nu, dar de aceea nu trebuie să credeţi că sînteţi 
de prisos. S-ar putea întîmpla să avem nevoie de dum- 
neavoastră şi anume: dacă vom fi descoperiţi şi ur- 
măriţi, ceea ce s-ar putea întîmpla numai pe apă, noi 
o să ne întoarcem înotînd în linie dreaptă. Dacă în 
urma noastră vom avea urmăritori, sarcina dumnea- 
voastră e să-i ţineţi departe de noi. 

— Cu focuri de armă ? 

— Da. 

=— În întunericul ăsta ? Cine poate deosebi un alb 
de un indian, mai ales dacă sînt în apă şi nu li se vede 
decit capul ? S-ar putea îoarte uşor să tragem chiar 
în dumneavoastră. 

— Tocmai că trebuie să trageţi numai atunci cînd 
sînteţi siguri în cine ţintiţi. De altiel, o să vă averti- 
zăm prin strigăte. Dacă unul din noi s-ar lupta cu un 
indian în apă, atunci în nici un caz să nu trageţi, 
chiar dacă am fi atit de aproape încit să ne puteţi dis- 
tinge feţele. Cu un indian sintem în stare să ne măsu- 
răm şi singuri. 

— Pa, întocmai, it's clear! mă aprobă Old Wabble 
cu însufleţire. 

— Deci, înainte şi mult noroc! 

— Yes, go on! Într-o jumătate de oră ne vom în- 
toarce cu bine și victorioși. 

Cu această îndrăzneață afirmaţie, bătrînul cobori în 
apă, bălăbănindu-se, iar eu îl urmai, ceva mai puţin 
încrezător. 

Nu trebuia să ne băgăm sub plută decît atunci cînd, 
ajunși destul de aproape de insulă, am fi putut fi vă- 
zuţi de paznici. Deocamdată o împingeam înaintea 
noastră, înotînd liber. Înaintînd, îl observai pe Old 
Wabble, ca să văd dacă într-adevăr înoată aşa de bine 
cum afirmase. Înotul lui era acceptabil. Dar după un 
timp, observai că partea lui de plută se cufundă mai 
adînc în apă decit a mea. 

— Vă spriijniţi prea mult de plută, mr. Cutter, spu- 
sei. Nu cumva aţi obosit ? | 

— Obosit ? Ce vă trece prin cap? răspunse el. Mă 
apasă bretelele astea afurisite, numai ele sînt de vină. 
„— Cine mai poartă, pe lingă centură, şi bretele? 


114 


— Dumneavoastră nu puteţi pricepe asta. În Vest 
nimeni nu se poate lipsi de centură, iar de bretele am 
eu nevoie, pentru că nu am șolduri, şi trebuie să ţină 
și briul. La talia mea, mai există oare și şolduri ? 

Nu prea îmi explicam cum puteau bretelele să în- 
deplinească o acţiune atît de perfidă, încît să-l îm- 
piedice la înot, dar tăcui; nu pentru mult timp însă, 
pentru că se sprijinea tot mai mult de plută, aşa că 
partea mea ieşea tot mai mult din apă. De aceea 
îl rugai : 

— Mai bine întoarceţi-vă, mr. Cutter, întoarceţi-vă 
cît mai e timp! Se pare că începe să vă vină greu. 

— Da de unde. Nu vedeţi că înaintez fulgerător, ca 
un pește ? 

— Da, pentru că vă ţineţi de pluta pe care o îm- 
ping eu. 

— Numai în aparenţă. Bretelele astea! O să le scot 
și atunci o să meargă mai bine. 

ŢȚinîndu-se cu o mină de plută, își scoase cu cealaltă 
bretelele şi le vîri în buzunar. Se pare că, într-adevăr, 
îl apăsau și jenau, pentru că acum mergea mai bine. 
Desigur, auzeam cum gifiie din cauza efortului. Fă- 
cînd o remarcă în acest sens, mă asigură: 

— Aceasta este numai o parte a plămiînilor mei; 
devine uneori gălăgioasă ; cealaltă e bună. 

Înaintarăm vreo cinci minute fără să scoatem un 
cuvînt, cînd observai că pluta se scufundă iar şi chiar 
mai adînc decit înainte. 

— Parcă deveniți mai greu, sir, zisei eu. 

— E de mirare ? Îmbrăcămintea ia apă, iar în urma 
mea... all devils — pe toţi dracii, ce-i asta? 

Cu o mină opri pluta, iar cu cealaltă căuta ceva în 
urma lui. 

— "Ce căutaţi acolo, sir ? 

— Caut... ei !... Să știți, mr. Shatterhand, că irebuie 
să-mi pun din nou bretelele. 

— Dece? 

— Pentru că-mi pierd nădragii ; au început să plu= 
tească în urma mea; vreţi să mă ajutaţi? 

L-am ajutat să-şi tragă pantalonii pe jumătate că- 
zuţi, apoi ne-am continuat drumul. Dar din minut în, 
minut, spre marea mea îngrijorare, trebuia să recu- 
nosc tot mai mult că nu era un înotător cum se consi- 
dera el însuși. Trebuia să-l împing și pe el, nu numai 
pluta. 

— Cred că o să ne întoarcem, mr. Cutter, spusei. 
Aţi obosit cu adevărat, iar planul nostru necesită forţe 
depline. Gîndiţi-vă la pericolul care ne ameninţă. 

— Păi, la el mă și gindesc; şi tocmai. de aceea nu 
mă obosesc acum, ca să fiu, mai tirziu, cu forţele în- 
tregi. Să ne întoarcem ?! Ce idee! Să mă fac de ris?! 

Da, desigur, n-aş fi vrut să-l fac de ris, dar puteam 
risca ducîndu-l mai departe ? Era posibil că se cruța, 
ca să fie mai tirziu la înălţime. Încercînd să insist, mă 
asigură că exact așa stau lucrurile. De altfel făcusem 
jumătate din drum, aşa că, fie ce-o fi, i-am dat înainte. 
În ciuda acestei hotărîri, îngrijorarea mea nu scădea 
de loc, şi după alte cinci minute îl întrebai: 

— Nu vreţi să vă culcaţi pe plută. cu partea supe- 
rioară a corpului ? În felul acesta vă odihniţi şi prin 
deți noi puteri. 

— E adevărat, dar nu o să vă fie prea greu? 

— Nu. Haide, ascultaţi-mă. 

Îmi urmă sfatul şi, în timp ce eu împingeam mai 
departe vehicolul nostru nautic, bătrînul îmi zise : 

— Mi-a venit o idee, sir. Chiar dacă n-o să ne vadă 
paznicii, tot o să cadă la bănuială. O să se întrebe cum 
de se mișcă stuful ăsta, că lacul doar stă pe locul lui, 
liniștit. 

— Vă înşelaţi. Acolo lacul îşi revarsă apa spre Rio 
Pecos, şi de aceea se mişcă spre scurgere, chiar dacă 
nu piea vizibil. O porţiune de stuf, desprinsă de mal, 
va pluti încet într-acolo. Aşa vor gîndi indienii. În 
această privinţă nu am grijă. 

— Dar în altă privinţă ? 

— Sint îngrijorat din cauza dumneavoastră. 

— Pshaw! V-am spus că nu vreau să mă forţez 
acum, dar la o adică, o să-mi fac pe deplin datoria. 

— Hm. Nu mai spun nimic în legătură cu felul în 
care înotați dumneavoastră. O să vorbim despre asta 
înainte de a ne întoarce. Acum e mai important felul 
cum știți să vă sculundaţi. Dacă n-o să reuşiţi, s-ar pu-. 
tea să fim pierduţi. 

— Fără multe vorbe, sir. La momentul potrivit, n-am 
decît să dau drumul plutei, să mă scufund și să ies 
la suprafaţă de partea cealaltă a insulei. Pentru consti- 
tuţia mea fizică, e un joc de copii. Cine are atit de pu- 
țină carne şi atît de multe oase, îi vine uşor să fie 
maestru la scufundat. 

Avea dreptate, iar încrederea de sine de care dădea 
dovadă mă linişti într-o oarecare măsură, cu toate 
că-mi ziceam c-ar fi fost mai bine să fi pornit la în- 
făptuirea acţiunii singur, fără el. 

Ne apropiam tot mai mult de insulă. Cirmii pluta 
spre dreapta, în susul apei, pentru că mai tirziu tre- 

buia să ne lăsăm purtaţi la vale. Focurile de tabără ale 
comanșilor luminau puternic, dar nu în direcţia noas- 
tră. Focul de pe insulă era mic și ardea după un tufiş, 
de aceea nu-i puteam vedea flacăra. Puținele stele 
vizibile se reflectau în luciul apei. Eu înotam cît se 
poate de liniştit şi constant, pentru a nu produce va- 
luri, din care raza reflectată a stelelor ar fi ieşit tre- 
murată, lucru care s-ar fi putut vedea destul de de- 
parte. Astfel, ajunserăm atît de aproape de insulă, 
încît puteam lăsa pluta să plutească în voie. Atunci îi 
atrăsei atenţia lui Old Wabble : 

— A sosit timpul mr. Cutter! Trebuie să ne băsăm 
sub stuf. 

— Well, se face îndată, răspunse el. 

— Încă o clipă. Dacă vrem să ne comunicăm ceva, 
în timp ce sîntem cu capetele virite în spărturile de 
stuf, trebuie să vorbim numai în şoaptă. 

— E de la sine înţeles. 

— Cu toate că lăsăm pluta în derivă trebuie s-o 
dirijăm uşor, dar lăsaţi asta pe mine! 

— Foarte bine. Să-mi spuneţi numai cînd trebuie 
să mă scutfund. Sînt oricînd gata. 

Ne strecurarăm sub plută şi ne virirăm capetele în 
găurile pregătite în acest scop. După aceea, băcarăm 
braţele în laţurile de piele. Acum stăteam sub plută 
în poziţie verticală, așa cum un gimnast se ţine de 
inele. Pluta ne ducea înainte, nici nu trebuia să îno- 
tăm, iar pentru dirijare, era de ajuns o uşoară mişcare 
cu miinile sau cu picioarele. Înaintam foarte încet şi, 
în nerăbdarea care ne cuprinsese, timpul ni se părea 
de două ori mai lung. 

— Aturisită cursă-rapidă !, îmi. şopti bătrinul. Ve- 
deţi bine ? 

— Da. 

— Şi eu. Dacă ar veni acum un rechin și ne-ar 
mușca de picioare! Thunder ce s-ar mai porni va- 
porul nostru! Ce bine că pe aici nu există astfel de 
bestii sau crocodili. Ia priviţi ! 

— Îl văd. 

— Şi el ne vede. Ce-o să facă ? 

Eram cam la şaizeci de paşi de insulă. În tufişul de 
pe mal apăru o spărtură largă, prin care se vedea fo- 
cul. La lumina lui, zărirăm un indian, care stătea pe 
mal și scotea apă, cu ochii la „vaporul“ nostru. Privi 
cîtva timp cu atenţie, după care se întoarse la foc. 

— Minunat băiat ! şopti Old Wabble. Nu vrea să 
ştie de noi. 

— Ceea ce nouă nu prea ne displace. Dar să aștep- 
tăm, să vedem dacă pînă la urmă stuful nostru nu-i 
bate la ochi. 

Astfel trecu timpul minut după minut. Ne apropiam 
tot mai mult de insulă şi paznicul nu mai apărea. Încă 
patruzeci, treizeci, douăzeci și, însfirşit, zece pași! 
Trecuserăm hopul. 

— Mr. Cutter, acum! îi șoptii bătrînului. Eu mă 
scufund în stînga insulei, dumneavoastră în dreapta 
ei, luînd-o împrejur, ca să nu ne ciocnim şi să ne îm- 
piedicăm. De partea cealaltă, ne urcăm pe mal şi sin- 
tem în spatele paznicilor. Dar, vă rog, daţi-vă toată 
osteneala. Mai aveţi braţele virite în laţuri ? 

— Nu. 

— Siînteţi gata ? 

— Yes, putem începe, it's clear. 

Mă eliberai, mă scufundai adînc în apă, înconjurai 
insula, înot, ieșind la suprafaţă cu precauţie, şi, din 
două mișcări, ajunsei la mal. Pe Old Wabble nu-l vă- 
zui în acel loc, probabil că sc căţărase pe insulă mai 
departe de unde eram eu. Nu puteam să mă ocup de 
el, înainte de toate trebuia să mă duc la cei doi indieni. 
Culcîndu-mă la pămînt, mă tirîi prin tufișuri spre ei. 
Şedeau la un foc mic, alimentat doar de cinci sau șase 
bucăţi subţiri de lemn. Unul stătea cu spatele la mine, 
celălalt cu partea stingă. Puțin mai la o parte, era cul- 
cat prizonierul, la adăpostul unui tufiș. Nu puteam 
să-i văd faţa, dar picioarele, care se aflau în lumina 
focului, erau legate. Acum repede, la treabă ! 

Mă ridicai în picioare şi din două sărituri repezi fu- 
sei lingă foc. O lovitură în dreapta, alta în stînga, în 
timplele indienilor, și ei se prăbușiră. Mă aplecai dea- 
supra lor, erau ameţiţi. 

— Heavens!, un alb! strigă prizonierul. Aţi venit 
ca să... 

— Da, îl întrerupsei, o să vorbim mai tîrziu. Acum 
trebuie să acţionăm, trebuie să vă tai legăturile. 

Îngenunchiai lîngă el, scosei cuțitul, cînd auzii un 
zgomot în spatele meu. 

— Aţi venit, mr. Cutter? întrebai fără să întore 
capul, fiind convins că nu putea fi altul decît 
mr. Cutter. 

— Uif, uff, uff, îmi răspunseră în locul lui două voci 
necunoscute. 

Mă ridicai fulgerător și mă întorsei. În faţa mea stă- 
teau doi indieni, uzi pînă la piele şi holbindu-se la 

mine ca la o statie. Mai tirziu Old Surehand mi-a spus 
că, la fiecare trei ore, paznicii erau schimbaţi ; schim- 
bul se făcea prin apă, ceea ce se vedea și după cei 
doi indieni uzi leoarcă, și care veniseră să-i înlocu- 
iască pe cei doi, pe care-i ameţisem, într-un moment 
atit de nefavorabil mie. Pentru mine, surpriza dură 
doar o clipă, în cea de a doua îl apucai cu mîna stîngă 
de beregată pe cel mai apropiat şi-l doborii la pămint 
cu pumnul drept. Apoi vrui să-l apuc şi pe celălalt, dar 
nu reuşii, pentru că acesta se aruncă în apă cu un stri- 
găt ascuţit și iînotă spre tabără, urlînd într-una. 

Nu mai era timp de pierdut. Am sărit la Old Sure- 
hand şi i-am tăiat legăturile de la miinii și de la pi- 
cioare ; am tăiat de asemenea cele două curele cu care 
era legat de doi stilpi bătuţi în pămînt. 

— Vă puteţi mișca, sir? i! întrebai, cînd se ridică. 
Spuneţi repede, repede. 

Îl vedeam pentru prima oară pe acest om, dar nu 
aveam timp să-] privesc. Își întinse braţele puternice, 
se aplecă pentru a lua cuțitul unuia dintre cei doi in- 
dieni ameţiţi, și răspunse atît de liniștit, de parcă n-ar 
mai fi avut de ce se teme: 

— Pot orice vreţi dumneavoastră, sir. 

— Şi să înotaţi ? 

"— Da; încotro? 

— Încolo, drept înainte, sintem așteptați de oa- 
meni albi. 4 

— Atunci, veniţi ! Timpul ne presează. În mai pu- 
țin de un minut, pieile-roșii vor fi aici. 

Avea dreptate. Speriaţi şi buimăciţi. comanşii făceau 
o gălăgie de parcă ar fi fost mii de draci; strigau, uir- 
“lau, ţipau, să-ţi spargă timpanele, nu alta! Nu pu- 

team să-i vedem, dar din plescăiturile apei, deduceam 
că s-au aruncat în lac, pentru a inota spre insulă. Tre- 
buia să plecăm. Dar unde era Old Wabble ? 

— Mr. Cutter, mr. Cutter ! urlai eu, parcă mai tare 
decit gălăgia internală care se auzea. 

— Mr. Cutter ? Vă referiţi la Old Wabble ? 

— Da, a venit cu mine pînă la insulă, pentru a vă 
salva, dar nu-l mai văd. 

— Mai sînt aici şi alţi albi ? 

— Nu. 

— Atunci nu vă mai gîndiţi la el. Îl cunosc eu pe 
bătriîn ; are felul lui propriu de a fi. 

— Dar e pierdut! 

— Nici să nu vă gindiţi, sir! Nici satana nu-l poate 
omorî. S-ar putea să fie mai în siguranţă decît noi. 
Lăsaţi-l şi hai să plecăm ! Indienii sînt în apă. Primii 
aproape că au ajuns. Înainte, repede, repede ! 

Mă apucă de braţ și mă trase după el. La marginea 
insulei, mi-am dat seama de cauza grabei lui. Între 
insulă și tabără, în apă, viermuiau pur și simplu in- 
dienii, urlind. Unul dintre înotători, aflat în fruntea 
tuturor, mai avea numai zece, douăsprezece bătăi de 
braţe pină la mal. Dacă nu puteam să mă gîndesc la 
Old Wabble, în schimb trebuia să mă gîndesc la mine 
şi la Old Surehand. De aceea zisei : 

— Da, haideţi repede în apă. Urmaţi-mă cît puteţi 
de iute. 

Sărirăm în apă şi o pornirăm cu mişcări largi, pu- 
ternice, așa cum procedează un bun înotător care nu 
vrea să obosească. Urletul indienilor se dublă, era 
groaznic. Ne văzuseră şi se străduiau să ne ajungă. 

Pentru mine însumi nu mă temeam, căci, în mod 
sigur, nici unul nu putea să mă ajungă. Dar Old Sure- 
hand ? Un vestmen ca el trebuia să fie un înotător ex- 
celent, totuşi timpul petrecut ca prizonier trebuie să-l 
fi epuizat. Apoi știam prea bine că legăturile făcute 
de indieni la miini şi la picioare te paralizează, te fac 
inapt pentru eforturi mai mari. Dar el înota calm şi 
cu acea mișcare dublă, care împarte efortul în mod 
eg între miini și picioare. La început, acest lucru mă 
linişti. Curînd însă observai că mişcările lui nu mai 
erau atit de regulate. 

— Vă este greu, sir ? îl întrebai. 

— Nu, răspunse el, dar îmi simt miîinile şi picioa- 
rele ca paralizate. 

— Legăturile sînt de vină. O să rezistaţi pînă la ma- 
lul celălalt ? | 

— Sper. În împrejurări obișnuite, nici un indian nu 
m-ar putea ajunge. Dar cînd stai atîta timp legat, atît 
de strîns încît ţi se oprește circulaţia sîngelui, nu mai 
poţi îi sigur de nimic. 

După cîtva timpi se puseră cîrcei în mușchii bra- 
țelor. Cunoşteam fenomenul, extrem de periculos pen- 
tru un om care înoată să-şi salveze viaţa. Îi dădui 
un sfat: | 

— Culcaţi-vă pe spate și înotaţi nwmai cu picioa- 
rele, între timp braţele o să se odihneg&scă. 

Făcu cum îl sfătuii, dar urmarea fu că înaintarea 
noastră scăzu mult din viteză. Începui să înot şi eu 
pe spate, pentru a-i putea vedea pe următoritorii noş- 
tri. Erau încă departe de noi, dar la distanţe diferite. 
Din cauza indienilor, partea opusă a lacului se vedea 

atît de agitată, încit mai mult ca sigur că toţi comanşii 
săriseră în apă. În orice caz, pe mal nu mai rămăse- 
seră mulţi. Unul dintre ei se afla la circa o sută de 
pași de noi. Old Surehand îl văzu şi zise: 

—- Trebuie să înotăm mai repede, așa mergem prea 
încet, o să încep să înot iar cu braţele. 

Încercă, dar în curînd îmi mărturisi: 

— Sir, îmi amorţesc braţele. Dumneavoastră mer- 
geţi mai departe, eu am să rămîn. 

— Să vă părăsesc, Old Surehand ? Departe de mine 
acest gind. Culcaţi-vă de-a curmezișul peste mine, o 
să vă duceu. 

— Sint prea greu ! 

— Pentru mine, nu! 

— Dar în felul ăsta o să mergem prea încet şi o să 
vă ajungă şi indienii. 

— O să vedem noi. Vă rog, urcaţi-vă! 

Îmi îndeplini rugămintea, ezitind. Desigur că nu 
era ușor, dar mergea. Totuși, indianul se apropia tot 
mai mult. Pînă atunci parcă se jucase numai, dar 
acum se avintă cu o asemenea iorță, supleţe şi dirze- 
nie, încît trebuia să recunosc că avea să ne ajungă. 
Era însă singur, deoarece ceilalţi rămăseseră tot mai 
în urmă. În întunericul nopţii, greu s-ar fi puţut desluşi “ 
ceva, dacă n-ar [i ars tocurile în tabăra indienilor. Lu- 
minile lor nu ajungeau nici la el şi nici Ja noi, dar din 
cînd în cînd capul iui acoperea lumina venită de la 
mare distanţă. Probabii că avea ochi excelenți, din 
moment ce nu ne pierdea din vedere pe suprafaţa în- 
tinsă a apei. 

Făcusem cam trei sferturi din drum, cînd indianul 
ajunse la vreo treizeci de paşi de noi. Atunci scoase 
un strigăt ascuţit de luptă. 

— Ne ajunge din urmă, zise Old Surehand. E din 
vina mea. Sinteţi un înotător cum încă n-am văzut, 
dar să cari prin apă o greutate de o sută de kilograme, 
e un efort la care nu rezistă nici un uriaș. 

— Pshaw ! Doar vă duce și apa, iar de-un singur 
indian nu mi-e teamă. 

— Nici mie. Dacă vine încoace, e pierdut. Am un 
cuţit şi încep să-mi simt iarăşi braţele. 

— Lăsaţi-l în seama mea! Eu n-am fost legat. 

— Vreţi să-l înjunghiaţi ? Ştiţi, nu prea imi place 
să vărs singe, dacă nu-i neapărată nevoie. 

— Sînt de aceeaşi părere. [i dau o lovitură în cap 
şi-l luăm cu noi pe mal. 

— Sir, aşa ceva un singur vinător este în stare să 
facă, şi îl cheamă Old Shatterhand. Mușchi şi tendoane 
am și eu, dar trebuie să lovesc de mai multe ori, dacă 
vreau să ameţesc pe cineva. 

— Nu e vorba numai de forţă, ci şi de un anumit 
chiţibuş. Puteţi să înotaţi ? 

— Da, cred că are să meargă, lăsaţi-mă jos. 

— Credeţi ? Și mai vreţi să luptaţi si cu indienii ? 
Numai un Old Surehand se poate gîndi la aşa ceva. 

— Se pare că numele meu vă este foarte cunoscut. 
Pot să-l allu și eu pe al dumneavoastră ? 

— O să vă arăt îndată cum mă cheamă. Mai întîi 
încercaţi să înotaţi mai departe, fără ajutorul meu! 

Reuși să înoate. Braţele își recăpătară reflexele. Era 
desigur, un lucru puţin obișnuit ; doi albi, înotînd în- 

tr-un lac, urmăriţi de o ceată de indieni, discutau de 
parcă s-ar fi legănat în balansoarele din holul unui 
hotel din New York! Numai oamenii Vestului sînt în 
stare de așa ceva! 

În timpul cît Old Surehand își încercase din nou pu- 
terile, nu înaintaserăm aproape deloc. Indianul se apro- 
piase şi scoase un al doilea chiot de luptă. 

— Lăsaţi-l în seama mea şi priviţi, dacă doriţi, îi 
șoptii tovarăşului meu. Apoi mă întorsei. 

Dușmanul văzu că vreau să-l înfrunt şi se opri. Ri- 
dicînd în sus mîna în care avea cuțitul, strigă: 

— Aici e Vupa-Umugi, căpetenia comanșilor. Cuţi- 
tul lui o să-i lovească pe amindoi cîinii de albi. 

Aha, deci el era! Îmi convenea. Pînă atunci îmi îu- 
sese imposibil să-i recunosc trăsăturile feţei. 

— Şi aici e Old Shatterhand, despre care ziceai că 
nu poate să-ţi scape, răspunsei eu. Încearcă s-o do- 
vedești. 

— Old Shatterhand! Old Shatterhand! Exclamară 
concomitent Old Surehand și indianul, iar ultimul 
adăugă : Dacă ești tu acel coiot-lup riios, ai să mori! 

După aceste cuvinte, se scufundă repede. Deci o 
luptă pe viaţă şi pe moarte, noaptea, în apă! Căpete- 
nia plănuia să iasă din apă lîngă mine și să mă în- 
junghie. Nici nu-mi trecea prin minte să-l aştept. Așa 
că mă scufundai și eu, dar mult mai adinc. Ca şi dia- 
mantul, apa păstrează multă vreme lumina albastră 
din timpul zilei. De aceea, în nopţile întunecoase, un 
bun scufundător vede noaptea sub apă cel puţin la fel 
de bine, dacă nu mai bine, decit deasupra apei. De la 
o adincime de vreo cinci metri, mă uitai în sus. Da, 
căpetenia se afla lateral, deasupra mea. Întinse mii- 


126 


nile pentru mișcarea care trebuia să-l aducă la supra- 
faţă. În același timp făcui și eu o mișcare similară și 
ieșşii din apă în spatele lui. Primi în cap lovitura mea 
vînătorească, după aceea îl apucai de chică, ca să nu 
cadă la fund. 

— Old Shatterhand ! Cu adevărat Old Shatterhand ! 
Aţi dovedit-o pe loc! exclamă Old Surehand. 

— Da, sir, eu sînt. Acum, înainte de toate, spu- 
neți-mi dacă v-a trecut amorţeala din braţe. 

— Mi se pare că da. 

— Încercaţi să înotaţi. Eu trebuie să-l duc pe in- 
dian. Să înotăm mai departe. 

Și văzurăm că mergea. Mișcarea și efortul înotului 
urmaseră prea repede situaţiei anterioare a lui Old 
Surehand, cînd miinile şi picioarele îi fuseseră legate. 
Dar se părea că hopul trecuse. Înotarăm încet, ca să-şi 
menajeze puterile și ajunserăm la ai noștri, la mal, fără 
ca starea lui de slăbiciune să se fi repetat. Acolo că- 
petenia fu legată, tocmai cînd începea să-şi revină. 

Acţiunea noastră se desfășurase cu succes, dar și cu 
ghinion. Îl eliberasem pe Old Surehand, luasem prizo- 
nier pe căpetenia comanşilor, în schimb îl pierduserăm 
pe Old Wabble. Ce se întîmplase cu el ? Old Surehand 
nu credea că ar fi murit. El zise: 

— Mai întii ar trebui să-l cunoaşteţi mai înde- 
aproape pe acest boy bătrîn, meș-șurs — domnilor! 
Este un original de mîna întîi. Pun rămăşag că stă 
undeva într-un loc sigur și-și ride în pumni de noi. 
Trebuie să-l studiezi pe acest şmecher, pentru a-l pu- 
tea judeca cum trebuie. Nu m-ar mira: dacă ar apărea 
brusc și ar mai aduce unul sau chiar mai mulţi pri- 
zonieri, 

— Dacă nu e el însuși prizonier, intervenii eu. 

— În acest caz, putem să-i venim în ajutor. Îl ce- 
rem în schimbul căpeteniei. | 

— Înseamnă că acestuia nu vreţi să-i luaţi viaţa? 

— Ferească Dumnezeu ! Nu e lelul meu de a face 
pe ucigașul. După cum s-a purtat el cu mine, firește, 
n-ar merita, dar dacă depinde de mine şi dacă bătrinul 
Old Wabble n-a păţit nimic, îi dăm drumul. 

— Sînt complet de-acord, sir. Dar priviţi, deasupra 
apei se văd niște capete. | 

Era cum spusâsem. Cei mai mulţi dintre comanși în- 
cetaseră urmărirea, alţii o coniinuară şi veneau spre 
noi înot. Au fost alungaţi cu cîteva ameninţări şi focuri 
de intimidare. Apoi a trebuit să povestesc tovarășilor 
mei cum am ajuns pe insulă şi cum am înotat la în-: 
toarcere spre locul întilnirii. 

Nu terminasem bine de povestit cînd auzirăm un 
zgomot din tufișuri. Ne încordarăm auzul. Crengile 
fişiiau şi pocneau ca atinse de animale mari, cum ar fi 
de pildă, caii. Apoi se auzi o voce poruncitoare 

— Apleacă-te peste cal, piele-roșie ce ești, că alt- 
fel îţi rup nasul, ît's clear ! 

— Old Wabble! spuse Old Surehand. O să vedeţi, 
meş-şurs, că o să-mi împlinească el toată proorocirea. 

Și într-adevăr, iată-l pe Old Wabble ieşind din tuii- 
șuri, trăgînd după el un cal, pe care era legat un in- 
dian. Tot de acest cal mai erau legaţi alţi doi cai, 
încărcaţi cu desagi. 

— Am sosit şi eu, spuse el rizînd. V-am adus ceva 
ce ne poate îi foarte folositor. Ah, good eveningi, 


< 


1 Bună seara (engl.) 

mr. Surehand ! Aţi scăpat deja? Mi-am închipuit eu 
că nu era nevoie să fiu şi eu de faţă. Ştiam că Old 
Shatterhand e în stare să vă elibereze şi singur. 

— Dar unde aţi fost, mr. Cutter ? îl întrebai eu. În- 
cepusem să mă îngrijorez. 

— Să vă îngrijoraţi ? Aş vrea să ştiu de ce, și ce pu- 
tea să mi se întimple? De mine, am eu grijă singur, 
ba am şi de alţii, după cum o să vedeţi îndată. 

— De ce n-aţi venit pe insulă ? 

— Pentru că am fost un mare măgar, ît's clear! 
M-am lăudat cît de minunat ştiu să înot și să mă scu- 
fund, dar cu dumneavoastră nu prea mi-a mers. Înctul 
mai treacă-meargă ! Asta, desigur, numai la dus, dar să 
mai vin şi înapoi și să-mi pierd încă o dată pantalonii, 
nu mai era cazul. Și apoi să mă şi scufund! Dar dacă 
nu mai ieşeam la suprafaţă ? Poţi foarte bine să te 
îineci de viu. Vasăzică, am rămas agăţat sub plută şi 
am lăsat lucrurile să meargă înainte, după voia lor. 
Deodată s-a pornit un asemenea urlet, încit vaporul 
meu a început să se clatine, iar pieile-roșşii au început 
să sară: în apă care mai de care, încit nici unul nu a 
mai rămas pe mal. Chiar și paznicii cailor au venit în 
fugă şi au început să vă urmărească. Unul dintre ei 
trebuia să rămînă, iar pe acesta eram hotărit să-l iau 
eu în primire. Am navigat spre uscat, am ieşit de sub 
baldachinul meu. am sărit la el, i-am dat un bobiîrnac, 
încît s-a așezat lără să-mi ceară voie în prealabil. 
I-am legat cu o curea, pe care era atîrnată carnea la 
uscat. Atunci mi-a venit o idee, că şi noi avem nevoie 
de provizii, dacă vrem... oh, nu vreau să spun unde o 
să mergem. Am iugit la .locul de păşunat și am adus 
trei cai, unul pentru acest boy roșu şi doi pentru că- 

ratul cărnii. Acolo erau și șei. Trebuia să mă grăbesc 
puţin, pentru a termina la timp. Dar totul a mers cum 
mi-am dorit şi toemai cînd primii indieni se întorceau 
înot, fără nici un succes, m-am şi cărăbănit frumuşel, 
cu acest boy şi cu carne cu tot. Şi iată-mă! Ce-o să se 
întimple cu carnea, pot să-mi închipui, dar ce-o să 
iacem cu acest boy, să-și bată alţii capul. 

— Îl lăsăm miine să plece, fu de părere Old 
Surehand. | 

— N-am nimie împotrivă. A venit încoace călare, 
n-are decît să se întoarcă pe jos. Dar iată şi căpetenia 
lor, ăsta cum dea mai ajuns în miinile dumnea- 
voastră ? E 

— Mr. Shatterhand l-a făcut prizonier. 

— Pe insulă? 

— Nu, pe lac, în timpul urmăririi. 

— Deci o luptă navală. Trebuie să-mi povestiţi mai 
tîrziu cum s-a întîmplat. Dar și pe ăsta îl lăsaţi să 
plece ? 

— Pa. 

— Păcat. l-ar sta mai bine în spinzurătoare. Dar 
nu cumva să-l eliberaţi înainte de a vă restitui toate 
armele, absolut tot ce v-a luat. Niciodată n-am fost un 
prieten al indienilor. Nu sînt buni de nimic, şi dacă 
omul este îngăduitor cu ei, dinșii o iau drept slăbi- 
ciune. Dacă el şi cei o sută cincizeci de comanși s-ar fi 
înecat adineauri în lac, restul omenirii nu ar fi pier- 
dut nimic ; it's clear ! 


Capitolul III 
TRIMISUL LUI WINNETOU 


Între Texas, Arizona, New Mexico și teritoriul indie- 
nilor sau, altfel spus, printre pintenii Munţilor Ozark, 
Sierra Guadelupa inferioară şi superioară şi Munţii 
Gualpa, înconjurat de jur împrejur de crestele care de- 
limitează cursul superior al lui Rio Pecos și izvoarele 
rîului Red River, Sabina, Trinidad, Brazos și Colorado, 
se află un vast şi înfricoșător ţinut, care ar putea fi de» 
numit Sahara Statelor Unite. 

Întinderi pustii de nisipuri fierbinţi şi uscate alter- 
nează cu îngrămădiri de stinci dogoritoare ca focul, care 
nu sînt în stare să olere nici cele mai sărăcăcioase con- 
diții de existenţă celor mai puţin pretenţioase plante. 
Noaptea friguroasă cade brusc și nemijlocit după căl- 
dura toridă de peste zi. Pustiul uniform și lipsit de ver- 
deaţă nu este întrerupt de nici un Dșebel! sau de un 


1 Munte (arab). 

Vadi ! înverzit. Nu există nici un Bir? care să trezească 
la viață cu umezeala sa o cit de mică oază. Lipsește 
chiar și acea trecere cu caracter de stepă de la regiu- 
nile muntoase, împădurite, la marea de nisip fără ver- 
deaţă, stearpă ; și, peste tot, privirea este izbită de 
moartea nudă, în forma ei cea mai înfricoșătoare. Nu- 
mai ici-colo se zărește cite o tulă de mezquite, singu- 
ratică, ce pare din piele (oare ce forţă a scos-o la lu- 
mină şi o menţine ?), vrind parcă să-și bată joc de 
ochiul care tînjește după un punct verde. Cu aceeași 
uimire poţi întilni un soi de cactus sălbatic, crescînd 
singuratic sau în pilcuri, ori acoperind suprafeţe în- 
tinse, fără ca existenţa lui să poată fi descifrată şi ex- 
plicată. Dar nici mezquiteul, nici cactușii nu oferă o 
priveliște îmbucurătoare, binefăcătoare, pentru că sînt 
acoperiţi cu un strat gros de nisip şi e vai de calul pe 
care un călăreț neprevăzător îl mină într-o astfel de 
sălbăticie de cactuși. Țepi ascunși, tăioși ca briciul și 
tari ca oţelul îi rănesc în așa hal picioarele, încît nici- 
odată nu va mai putea alerga. Atunci călăreţul este ne- 
voit să-l părăsească pe bietul animal, și, dacă nu-l 
omoară, acesta e condamnat la soarta groaznică de a se 
prăpădi cu încetul. 

În ciuda tuturor grozăviilor oferite de acest pustiu, 
omul a îndrăznit totuși să-l calce. E străbătut de dru- 
muri care duc sus, la Santa Fe şi Port Union, la El Paso 
del Norte și jos, în preeriile verzi și în pădurile pline 
de ape curgătoare ale Texasului. Prin cuvîntul „dru- 
muri“ nu trebuie să se înţeleagă acel soi de căi de co- 
municalie, care poartă această denumire în ţările civili- 


i Vale (arab.). 

zate. E adevărat că, din cind în cînd, mai trece prin 
pustiu cite un vînător sau rastreador (căutător de aur) 
singuratic, cite o societate de oameni temerari sau un 
grup îndoielnic de indieni. Mai traversează pustietatea 
şi cîte un convoi de care cu boi, scîrțiind din osii și mer- 
gînd cu viteza melcului, dar nu există ceea ce se cheamă 
„drum“, nici măcar acele lăgaşe care se ramifică la fie- 
care sfert de oră din pampasurile Americii de Sud, sau 
care se găsesc în cîmpia din Lineburg și nisipurile din 
Brandenburg. Fiecare își urmează propriul său itinerar 
atita timp cit solul îi oferă cîteva semne, din care să-și 
dea seama dacă merge într-o direcţie bună. Dar treptat, 
treptat, aceste semne încetează chiar și pentru cel mai 
experimentat ochi, şi de aceea s-a luat măsura de-a in- 
dica direcţia cu ajutorul unor pari, înfipţi din loc în loc 
în pămint. 

Cu toate acestea, și acest pustiu işi are victimele și 
grozăviile sale, care, ţinind seama de proporţia terito- 
riului, sint cu mult mai numeroase și mai înfricoșătoare 
decît cele din Sahara africană sau din pustiul Şamo sau 
Gobi de pe podișurile Asiei. 

Schelete de oameni, cadavre de animale, resturi de 
şei, sfărimături de care și alte vestigii cutremurătoare 
se găsesc de-a lungul drumului, povestind prin tăcerea 
lor întimplări pe care, chiar dacă urechea nu le aude, cu 
atît mai mult văzindu-le cu ochii, fantezia le poate am- 
plifica. Şi peste toate acestea, în înălţimi zboară vul- 
turii devoratori de hoituri, care, cu o perseverenţă în- 
spăimintătoare, urmăresc de sus cea mai mică pilpiire 
de viaţă pe care o zăresc, ca și cînd ar ști cu precizie că 
prada lor e asigurată și nu le poate scăpa. 

Și cum se numește acest pustiu ? Locuitorii din teri- 
toriile învecinate îi dau denumiri diferite, ba engle- 
zești, ba franţuzești sau spaniole. Dar pină departe el 
este cunoscut fie sub denumirea de Llano Estacado, fie 
de Staked Plain, din cauza parilor care sînt bătuţi în 
pămînt, puşi să indice drumul... 

Cam în felul acesta am descris într-una din cărţile 
mele anterioare !, caracterul înfricoșător al acestui 
groaznic pustiu, care e Llano Estacado. Dacă am spus 
atunci că nici o fîntînă nu trezeşte la viață vreo oază 
singuratică, prin aceasta am exprimat doar o părere 
unanim acceptată. Și totuși, în mijlocul acestui pustiu, 
exista o oază, dar necunoscută celor mai mulţi dintre 
oameni. Era tocmai sălașul+acelei persoane despre care 
Winnetou îmi comunicase printr-un bileţel că urmează 
să fie atacată, și anume Bloody Fox. | 

Vulpea-însingerată !... Chiar şi numele singur indica 
o biografie neobișnuită. Cel care-l purta în prezent, 
făcuse parte în copilărie dintr-o caravană de emi- 
granţi, care a fost atacată şi nimicită în Llano Esta- 
cado de o bandă de stakemen-i ?. Un fermier, pe nume 
Helmers, a dat peste cadavrele jefuite și a descoperit 
că băiatul mai trăia, avînd o rană adincă la cap. L-a 
pansat şi l-a luat cu el la Helmers' Home, la ferma 
lui. Datorită îngrijirilor atente, copilul a supravieţuit 
acelei răni periculoase şi s-a însănătoşit, dar uită com- 
plet tot ce se întimplase înaintea atacului, inclusiv nu- 
mele. Totuşi, trebuie să fi avut un nume; şi cum, 
atunci cînd a fost găsit, era plin de sînge și tot timpul 
“a Autorul se referă la Winnetou. Vezi „Biblioteca pentru toţi“ 


numerele 672—676. 
2 Oameni care bat pari (engl.). 

cît aiurase din cauza febrei pomenise numele de Fox, 
Helmers a presupus că aşa l-a chemat pe taică-său, şi 
s-a hotărit să-i spună Bloody Fox. 

Băiatul progresă de minune, atit fizic, cît şi mintal, 
dar niciodată nu-și putuse forţa memoria, ca să-și 
amintească ceva dinainte de atac. Ştia foarte precis 
cum arăta omul de la care primise lovitura, îl vedea 
clar în faţa ochilor; mai multe însă nu-și amintea, 
nici de ce pomenise numele de Fox. Helmers se bucura 
de faptul că pupilul său se dezvoltase atit de bine, 
fiind totuşi nemulţumit într-o singură privinţă şi 
anume că nu-l putea obișnui să stea acasă. Proprieta- 
tea lui era așezată la marginea nordică a pustiului, așa 
că băiatul, de cum ajunse să stăpiînească un cal, în- 
cepu să cutreiere tot timpul prin Llano Estacado, în 
loc să-i ajute tatălui adoptiv la lucratul pămîntului. 
Nici un îel de ameninţări și de îndemnuri nu-l putu- 
seră schimba. Odată, cînd Helmers era deosebit de su- 
părat din această cauză, Bloody Fox îi spuse: 

— Ai mei au fost ucişi de „tilharii Llanoului“, iar 
eu am hotărit să stirpesc pînă la unul pe toţi acești 
tilhari. Pentru aceasta trebuie să cunosc Llanoul aşa 
cum îmi cunosc buzunarele. Dacă nu pot s-o fac, nici 
nu mai vreau să trăiesc. 

Rostise aceste cuvinte cu atita hotărire, încît Hel- 
mers găsise de cuviinţă să cedeze. Ba, se hotărise să 
facă din el un bărbat care să fie în stare să 'impuie 
respect „tilharilor“. Ca urmare, Bloody Fox crescu în 
deplină libertate. Putea să plece şi să vină cînd voia. 
Deveni un călăreț foarte curajos, un ţintaş atît de bun 
şi un minuitor de arme așa de îndemânatic, încît însuşi 
Winnetou, cînd l-a cunoscut, nu și-a putut reţine ad- 

miraţia. De origine, Helmers era neamţ, iar părinţii 
lui Bloody Fox se pare că tot nemți au fost. Băiatul 
uitase totul şi învățase limba engleză ca orice copil; 
limba germană, însă, o prindea atit de repede, încit 
s-a presupus că o vorbise și mai înainte. 

Ce legătură exista între acei stakemeni sau „tilharii 
din Llano Estacado“ și el? Cum s-a mai spus, aşa zi- 
sele drumuri care treceau prin pustiu erau însemnate 
cu pari. În afară de oamenii cinstiţi care se foloseau 
de aceste drumuri, existau și altfel de oameni, care 
urau munca, oameni decăzuţi și care, de teamă să nu 
aibă de-a face cu procurorul, au trebuit să fugă din 
regiunile populate din răsărit, niște nemernici fără 
scrupule, care nu mai aveau nimic de pierdut și pen- 
tru care nu conta viaţa altora, pentru că viața lor 
însăși nu mai valora nimic. Trăiau numai din jafuri, 
lar Llanoul le oferea, dacă nu cel mai bogat, în orice 
caz cel mai apărat teren de vinătoare. Își aveau ascun- 
zătorile la marginea pustiului şi pîndeau în apropierea 
drumurilor pe călătorii nevoiţi să treacă prin pustiul 
Llano. Li se alăturau acestora ca însoțitori sau con- 
ducători, după care îşi trimiteau complicii înainte ca 
să scoată parii şi să-i înfigă în direcţie greşită ; de aici 
şi denumirea de stakemeni, oamenii parilor. Cei ce 
urmau direcţia acestor pari, erau abătuţi de pe drumul 
cel bun și sortiţi pieirii sigure. Mureau de foame şi de 
sete, dacă nu erau ucişi înainte de acești tilhari, iar 
averea lor intra în posesia acestor „,hoitari“ de gen 
uman, mai bine zis neuman, ai Llanoului. Iată de ce 
sute și sute de schelete albeau în cea mai adiîncă sin- 
gurătate, sub soarele arzător, şi nimeni nu afla nimic 
despre soarta acestor nenorociti. | 

Bloody Fox aparținuse unei astfel de caravane, care 
căzuse victimă unei bande de stakemeni. Scena groaz- 
nică a masacrului i-a rămas în minte; de aici dorinţa 
fierbinte de a-i extermina pe acești nemernici, pină 
la ultimul. Oricît de grea şi de îndrăzneață era această 
misiune, băiatul avea toate însușirile necesare pentru 
a o îndeplini. 

Treptat, treptat, cutreierase Llanoul în toate direc- 
ţiile, reuşise să cunoască fiecare palmă de pămint a 
pustiului. Toate pericolele îi deveniseră familiare, ba 
a mai avut şi norocul să descopere, în adincul deșer- 
tului, o oază verde cu apă, ceea ce ii ușura enorm 
realizarea dorințelor. Această oază valora mai mult 
chiar decît o sută de aliaţi. 

Locul îl ţinea secret. Nici un om nu știa de el, nici 
măcar Helmers, cu toate că bătrinului ii datora viata. 
Cu timpul, Bloody Fox şi-a construit lingă apă o că- 
suţă, căreia i-a acoperit pereţii cu pasifloră deasă, 
luxuriantă. Prinsese mustangi, cai sălbatici, şi-i dusese 
la căsuţă pe ascuns; și astfel, după ce gonea pe cite 
unul pînă la epuizare, avea mereu cai odihniţi pentru 
schimb. Acest fapt făcea ca deplasările lui să aibă re- 
peziciunea pe care altlel nu ar fi putut s-o aibă, reușind 
să apară ba la un capăt al Llanoului, ba la altul. Își 
transporta cu căruța rezerve de muniții şi alimente. 
Dar mai avea nevoie de cineva care să îngrijească, în 
lipsa lui, de oază și de caii aflaţi acolo, de o persoană 
de toată încrederea, de care să fie sigur că nu-i va 
trăda secretul. O bătrină negresă, care-l iubea foarte 
mult, cu numele de Sanna, îi acceptă propunerea. Locui 
ani în șir în acea căsuţă, într-o desăvirșită singurătate, 

fără a mai dori să plece de acolo. Pentru devotamentul 
ei, a fost răsplătită într-un fel care i-a învăluit bătri- 
neţea în cea mai luminoasă rază de soare. În tinereţe, 
fusese sclava unui plantator din Tenessee, care-i luase 
copilaşul, un băieţel, şi-l vînduse. Mai tirziu a fost şi 
ea scoasă la mezat şi vîndută şi, după diferite peripeții, 
ajunsese la Staked Plain. Dar niciodată nu l-a putut 
uita pe Bob, băiatul ei. Se giîndea la el zi și noapte, 
Şi jura că n-are să moară pînă n-are să-l revadă. Atunci 
am sosit noi în Llano şi am făcut cunoştinţă cu Bloody 
Fox. Cu noi se mai afla un vestmen, care avea ca 
însoțitor nedespărţit un negru, fostul lui servitor. Pe 
negrul nostru îl chema Bob; și cît de uimiţi am fost 
noi, mai ales cît de încîntată a fost bătrîna Sanna, cînd 
a descoperit că el era micuțul ei negru, care fusese 
vîndut la Tenessee ! De atunci au rămas împreună şi 
numai moartea i-ar mai fi putut despărţi. 

Din clipa în care bătrîna Sanna se instalase în că- 
suţa din oază, Bloody Fox trecu la înfăptuirea planu- 
rilor sale, aşa cum își dorise. El trecea tot mai rar pe 
acasă, pe la tatăl său adoptiv ; dar ori de cîte ori-venea, 
bătrînul îi povestea cîte o noutate, şi noutatea se refe- 
rea aproape întotdeauna la moartea cîte unui stake- 
men. Ba ici, ba colo, se găsea cadavrul unui om, lovit 
de glonte în mijlocul frunţii, iar cînd i se cerceta con- 
ținutul buzunarelor întotdeauna se găseau asupra lui 
lucruri furate, ceea ce dovedea că cel ucis aparţinea 
grupului de „oameni ai parilor“. Astfel de cazuri se 
repetau tot mai des, gaura din frunte constituind în 
curînd o dovadă sigură că cel ucis trebuia considerat 
drept tilhar pedepsit. Dar cine era misteriosul răzbu- 
nător ? Nimeni nu știa, nici măcar Helmers nu bănuia, 

Nu-i de mirare că în jurul acestui răzbunător se 
născuseră legende peste legende. Existau oameni care 
susțineau că l-au văzut din depărtare, trecînd călare, 
iute ca săgeata, dar niciodată destul de aproape ca să-l 
poată recunoaşte. Se povestea că purta pe el pielea 
groasă şi păroasă a unui bizon alb, cu cap cu tot, ceea 
ce-i dădea o înfățișare fioroasă. Într-o zi, un negustor 
susţinu că l-ar fi văzut în partea sudică a Llanoului 
şi că o oră mai tirziu ar fi găsit un om împușcat drept 
în frunte; altă dată un grup de călăreţi afirmară că 
au auzit un foc de armă, în timp ce la orizont un călă- 
reţ dispăru iute ca gindul, pentru ca ajunşi la locul 
respectiv să găsească un om întins la pămint, mort, cu 
un glonte în frunte. Într-altă zi, au intrat la Helmers 
oameni care peste noapte poposiseră în Llano şi care 
la lumina clară a lunii ar fi zărit pe acelaşi călăreț, 
apărind dintr-o parte, trecînd pe lingă ei în galop şi 
dispărînd-în partea opusă. Pînă la urmă, în jurul aces- 
tui personaj neobișnuit se născuse o superstiție, şi 
anume că n-ar fi fost om, ci o fiinţă supraomenească, 
care zbura cu viteza fulgerului de la un capăt la ce- 
lălalt al Llanoului. Cum ar fi putut un muritor de rînd 
să deosebească cu atita siguranță pe un tilhar de un 
om cinstit ?! „Stafia din Llano Estacado a trecut peste 
pustiu“ — așa se spunea — „„Stafia răzbunătoare a 
mai înlăturat un stakemen“. 

Oamenii cinstiţi răsuflau uşuraţi. Stakemenii se ţi- 
neau mai strîns împreună, nu se mai încumetau să 
înainteze în pustiu singuri sau în grupuri mici, porneau 
la atacurile lor tilhărești în cete mari. Dar nici astfel 
de procedee nu le oferea siguranţa așteptată. Își aşe- 
zau tabăra cîte douăzeci sau chiar mai mulţi la un loc; 

apoi, deodată, se auzea o detunătură, încă una... și 
-doi dintre ei cădeau loviți în frunte, în timp ce, nu 
departe de ei, se auzea tropotul copitelor unui cal care 
se îndepărta în fugă. 

Tocmai pe atunci am sosit şi eu la Helmers cu un 
grup de vestmeni, așa cum am amintit mai sus, pentru 
a trece prin Estacado și a mă întilni în partea cealaltă 
cu Winnetou. La .Helmers, am aflat că în faţa noastră 
se află o caravană de emigranţi, care voia să traver- 
seze pustiul. Citeva persoane întilnite la Helmers mi-au 
trezit bănuiala. După ce au plecat, am mers pe urmele 
lor ; am căpătat astlel certitudinea că emigranții ur- 
mau să fie abătuţi din drum. Călăuza era un stakemen 
iar complicii săi îşi așteptau victimele. Am pornit re- 
pede la drum, pentru a veni în ajutorul celor ce se 
allau în pericol. | 

Winnetou, care mă așteptase, se întilnise în acelaşi 
timp cu o trupă de comanși, de care pe atunci nu tre- 
buia să se ferească, pentru că între ei şi apaşi era atunci 
pace. Winnetou află de la comanşi că se duceau să-și. 
întîmpine căpetenia, care urma să vină prin pustiul 
IJano, dar că acesta s-ar afla în mare pericol, pentru 
că un număr însemnat de stakemeni se adunaseră, 
punînd, probabil, la cale un atac. Erau aceiași tilhari 
pe care îi descoperisem şi eu. Deoarece Winnetou ştia 
că, potrivit înţelegerii noastre, trebuia să fiu şi eu pe 
aproape, începuse să se îngrijoreze din cauza mea şi 
hotărise să nu mă mai aștepte, ci să-mi iasă în întim- 
pinare. De aceea, propuse comanșilor să-l însoţească. 
Aceștia acceptară cu plăcere, pentru că nu putea să le 

fie decit de folos, și lor, și căpeteniei aflate în primej. 
die, să-l aibă cu ei pe Winnetou. , 

Drept urmare, Estacado, de obicei pustiu, era în mo-= 
mentul acela animat de patru grupuri de oameni, din- 
tre care trei înaintau în aceeași direcţie ; emigranții 
erau conduși în mod premeditat la moarte, către sud, 
de călăuza lor trădătoare, în urma lor veneau, tot spre 
sud, stakemenii, iar eu veneam după ei, împreună cu 
însoțitorii mei, pentru a le zădărnici lovitura. Dinspre 
vest, șe apropia Winnetou cu comanșii, care, din pă- 
cate, ajungeau prea tirziu ; ei aveau să constate că șeful 
lor de trib fusese deja ucis de stakemeni. 

Comanșii mergeau spre est, iar noi spre sud și, în- 
timplător, timpul se potrivea atit de bine, ca și cum 
ne-am fi înţeles dinainte ca, mergînd în unghi drept, 
să ne întîlnim chiar în apropierea oazei, despre care 
atunci, firește, nu bănuiam nimic. Ca și noi, Bloody 
Fox cunoştea intenţia stakemenilor, el voia să-i salveze 
pe acei străini şi, de aceea pornise de la insula sa din 
pustiu, călărind în întimpinarea lor, pentru a-i preveni, 
deocamdată. Din nefericire, însă, dăduse peste tilhari, 
care porniră în goană după el. Reuşi să scape spre 
nord, datorită iuțelii calului său și nimerind la noi ni se 
alătură. Călărirăm trei ore în șir, dar n-am putut să-i 
ajungem pe emigranţi, decit după ce se intunecase. 
Formaseră din carele lor un careu, instalindu-și tabăra 
în interiorul lui. Din cauza secetei, boii nu mai aveau 
putere să tragă carele, așa că emigranții nu-și puteau 
continua drumul. Ei înşişi erau pe jumătate morţi de 
sete ; după cum s-a dovedit, călăuza lor găurise butoa- 
iele cu apă, iar la sosirea noastră fugise. 

Între timp, Winnetou ajunse în regiunea respectivă, 
fără ca eu să fi bănuit măcar şi, cu flerul lui extraor- 
dinar, îi descoperise pe stakemeni care, fireşte, nu 
putuseră aprinde nici un foc. Se furișă lîngă ei, tocmai 
în clipa în care călăuza, fugită de la emigranţi, ajun- 
sese la ei şi le povestea despre sosirea noastră.” Dar 
în loc ca prin asta să-i sperie, tilharii mai mult se bucu- 
rau sperînd ca prin venirea noastră să pună mina pe o 
pradă mai hogată şi hotărîră să ne atace în zori. Auzind 
aceasta, Winnetou se întoarse la comanșşi și veni apoi 
împreună cu ei la noi. Asta era din nou una din lovi- 
turile lui de maestru! Cît de bucuros am fost atunci 
că ne-am întîlnit la timp şi într-un mod atit de fericit. 
Ceata lui de comanşi dublă numărul nostru, iar el 
singur făcea mai mult decit ei toţi. 

La ivirea zorilor, noi stăteam ascunși după care. Cînd 
au venit stakemenii, i-4dm numărat, erau treizeci Şi 
cinci. De teama „statiei răzbunătoare“, obișnuiau să se 
arate numai în număr foarte mare. Nu bănuiau că le 
cunoaștem planurile şi credeau că are să fie o simplă 
joacă. Prima noastră salvă îi lovise de la cincizeci de 
pași distanţă și provocase în rîndurile lor o derută 
extraordinară. Deveniseră o grămadă de oameni învăl- 
mășiţi și urlînd de groază. Morţii şi cei mai grav răniţi 
se prăbuşiseră, iar caii rămași fără călăreţi măreau şi 
mai mult panica ; apoi, cînd zăpăceala le mai trecu, 
cei care se mai puteau ţine în șa căutară să scape 
fugind spre sud. Într-o clipă furăm pe cai şi ne luarăm 
după ei. Au fost lichidaţi cu toţii. 

Ultimul dintre ei ajunse din întîmplare la oaza lui 
Bloody Fox, ţinută pînă atunci în mare secret. Acolo 

caiul i s-a poticnit, iar el şi-a frînt gîtul. Era şeful 
bandei şi răzbise atît de departe, numai pentru că avu- 
sese un cal bun. Am recunoscut în el un criminal, care 
pe alte meleaguri era recunoscut sub numele de Stealing 
Fox, adică Vulpea hoaţă. Și, minune! Extrem de agi- 
tat, Bloody Fox ne declară că acela era cu siguranţă 
omul care-i făcuse rana adincă de la cap; el nu avea 
nici o îndoială, pentru că niciodată nu i-a putut uita 
figura. Omul se prezentase sub numele de Fox, fireşte 
că nu Stealing Fox, şi fusese conducătorul convoiului 
de emigranţi. Acum se explica uşor de ce băiatul rostea 
atît de des, în timpul delirului provocat de febra mare, 
numele de Fox. 

Dacă ne-a părut aproape o minune faptul că Bloody 
Fox l-a descoperit pe ucigașul părinților săi, nu mai 
puţin uimiţi am fost atunci cînd negrul nostru, Bob, 
s-a dovedit a fi fiul bătrînei Sanna. lar cînd am găsit 
$imp pentru a da aşezării atenţia cuvenită, oaza ni s-a 
părut o a treia şi cea mai mare minune. E adevărat 
că existaseră viînători şi indieni care afirmau că în 
mijlocul celor mai mari pustietăţi din Llano Estacado 
ar exista o apă pe lingă care ar crește cele mai fru- 
moase flori și pomi, dar nimeni nu i-a crezut. Auzisem 
şi eu așa ceva, dar m-am îndoit că există. Acum o aveam 
în fața ochilor. 

Desigur, dacă mă gindesc la Sahara, sub al cărei 
pămint stîncos sau nisipos există, la adincimi mai mari 
sau mai mici, apă din belșug, nu putea nici această 
oază, de aici, din Llano, să-mi apară atit de inexpli- 
cabilă. Pustiul acesta este despărţit de Rio Pecos de 
un lanţ de munți, care, uneori, formează o singură 
coamă, alteori, însă, are mai multe şiruri, printee care 

se află şi văi lungi. La rîndul lor, aceste văi sînt tăiate 
de-a curmezișul de nişte prăpastii, care se sfirșesc 'în 
Llano. Din înălţimi, prin văi se scurg diierite ape mici, 
cu tufișuri și chiar cu copaci pe maluri. Aceste puncte 
înverzite pătrund ca nişte peninsule în marea de nisip 
a Estacadoului. Printre ele, iarba și buruienile găsesc 
destulă umezeală ca să crească. Apele curgătoare dispar 
-îndată ce dau de nisip, fără să se evaporeze. Apa pă- 
trunde în terenul poros şi, unde dă de un strat imper- 
meabil, compact, se adună. În nici un caz nu trebuie 
să ne închipuim pustiul Llano ca pe o întindere periect 
orizontală, ci ca pe o depresiune, care în punctul său 
cel mai de jos, trebuie să scoată la suprafaţă o apă 
limpede şi curată, tocmai pentru că e îiltrață prin nisip. 
Din păcate, secretul lui Bloody Fox, păstrat cu străş- 
nicie atita vreme, ne-a devenit cunoscut, dar el se în- 
clină în faţa inevitabilului. Era de așteptat ca mult 
timp de acum înainte să nu mai poată face pe aven- 
ging-ghost — „stafia răzbunătoare“. Făcusem curăţenie 
serioasă printre stakemeni şi, chiar dacă mai existau 
cîţiva dintre ei izolaţi, probabil că auziseră de soarta 
celor treizeci şi cinci. Emigranţii au tost aduși în oază, 
unde au rămas citeva zile, după care și-au continuat 
călătoria, odihniţi și împrospătaţi. l-am însoţit pînă la 
Pecos. Caravana lor a trecut dincolo de Arizona, unde 
n-aveau decit să povestească despre oază ; fie că po- 
vestea lor avea să fie considerată minciună, fie că li 
s-ar fi dat crezare, tot n-avea nimeni ocazia să profite 
de ea. Mai degrabă noi, albii de aici, aveam prilejul să 
venim în Llano ; ne propusesem însă să nu spunem ni- 
mănui nimic despre mica insulă verde a pustiului. 

Din păcate, alta era situaţia cu comanşii, care acum 
cunoşteau și ei secretul. E drept că a trebuit să pro- 
mită că nu vor vorbi despre el, dar eram convinşi că 
nu-şi vor ţine cuvîntul dat. Pentru tribul lor, oaza nu 
era un loc fără valoare. 

Trăgind o linie imaginară spre vest, din locul de 
unde mă aflam, aș fi atins, dincolo de îluviu, unghiul 
cel mai periculos al Vestului Sălbatic. Era locul unde 
se întilneau teritoriile de vinătoare ale comanșilor şi 
apaşilor. Cine cunoaște situaţia, ştie că între aceste 
două neamuri nu s-a putut niciodată ajunge la o pace 
trainică. Pe vremea aceea, încă din copilărie erau edu- 
caţi şi li se inocula o ură reciprocă înverșunată ; și 
chiar dacă între ei tomahavcul războiului era îngropat, 
ajungea cel mai mic pretext pentru a-l dezgropa din 
nou. Asemenea pretexte se puteau ivi zilnic, pentru că 
teritoriile lor nu numai că se învecinau, dar se între- 
pătrundeau în unele locuri şi deseori nici nu erau deli- 
mitate. Era destul de uşor să se folosească pretextul de 
violare a graniţei, fără a mai vorbi de alte o sută de 
motive, care puteau îi invocate dacă voiau să ajungă 
la luptă. De aceea, locurile primiseră din partea oa- 
menilor Vestului denumirea de The shears — foarle- 
cele, o expresie. foarte semnificativă. Liniile mobile ale 
graniţei se deschideau şi se închideau ca nişte foarfeci 
şi cine nimerea între ele, mai ales dacă era alb, putea 
să spună că a avut noroc dacă scăpa'cu viaţă. 

Numeroasele lupte dintre cele două triburi începeau, 
de obicei, dincolo de „shears și apoi se extindeau pînă 
la Pecos, iar învinşii erau goniţi în Llano. Ce mare 
avantaj era să ai în acest caz un loc în pustiul de 
nisip, unde să te poţi reface și aduna, în timp ce duș- 

manul era încredinţat că te usuci de foame şi de setel 
Oaza oferea un astfel -de loc, şi comanșii luaseră cu- 
noștință de el. Ajunși acasă, au să tacă oare în această 
privinţă ? Nu puteam să cred aşa ceva și-i atrăsesem 
atenţia lui Bloody Fox asupra pericolului pe care îl 
reprezentau pieile-roșii care cunoscuseră acest loc. El 
privea chestiunea ca şi mine de serios şi zise: 

— Aveţi dreptate, sir. Am păstrat secretul atîta 
sreme şi acum, deodată, a fost dat în vileag. De vină 
sînt numai eu ; ar fi trebuit să vă descriu de ieri această 
regiune. Probabil că atunci nu v-ar fi fost greu să 
faceţi în aşa fel, încît stakemenii să nu poată fugi 
încoace. 

— Fireşte, asta așa este. 

— Atunci aţi fi știut numai dumneavoastră și sigur 
că nu aţi fi trădat nimănui acest secret. Dar aşa cum 
e situaţia acum, mă pot aștepta la vizite din trei părţi. 

— Cred că vă puteţi aştepta numai la vizita co- 
manșilor. 

— Şi din partea apașilor ! 

— Nu. Un singur apaş știe de această oază, Win- 
netou. 

— Şi credeţi că n-are să spună nimic acasă ? 

— Dacă-l rugaţi, sînt sigur că nu. 

— O să-lrog; dar albii? 

— Aceştia n-au să trădeze nimănui secretul; toţi, 
fără excepţie, sint oameni care știu să tacă. 

— Să admitem. Cu alții n-au să vorbească, dar ei 
între ei își vor nota locul unde se află această căsuţă 
a mea şi vor veni din nou încoace. Nu aş avea nimic 
împotrivă, să vină ; oaza e trădată, pentru că fie ei, 

fie urmele lor vor fi descoperite de alţii care au să 
vină după ei. Am dreptate, sir ? 

— Fără îndoială că da. O să-i rugăm să tacă, şi să 
nu se mai întoarcă pe aici. 

— Ar fi prea mult. S-ar putea întîmpla ca vreunul 
dintre ei să se afle cîndva în Llano, în pericol să moară 
de sete, dacă ar şti că e oprit să vină la apa de aici. 
Într-un astfel de caz trebuie făcută o excepţie. Vreţi 
să discutaţi dumneavoastră cu ei, mr. Shatterhand? 

— Cu plăcere. 

— Desigur că acest lucru nu se referă la dumnea- 
voastră și Winnetou. Veniţi la mine cît mai des posibil, 
și sînt sigur că veţi face în așa fel încît nimeni să 
nu-mi poată descoperi coliba. 

— Bine, o să vă îndeplinim areastă dorință. Dar 
ce vreţi să faceţi, pentru a vă apăra sau a vă feri de 
vizita comanşilor ? 

— Nimic. Pot să transform coliba mea într-o for- 
tăreaţă ? | 

— Nu se poate. 

— Sau să-mi aduc atiţia oameni încît să pot res- 
pinge un atac ? 

— Este tot imposibil. 

— Atunci nu-mi rămîne altceva de făcut decît să: 
las lucrurile aşa cum sînt. Singura schimbare ce-o să 
intervină va fi aceea ca Bob să rămînă aici, cu maică-sa. 
Cînd o să fiu acasă, o să am în felul acesta un ajutor, 
iar în absența mea bătrîina n-o să mai fie singură. 

În cursul timpului am mai fost pe la oază şi am 
aflat că Bloody Fox n-a avut nici un fel de neplăceri 
din partea comanșilor. Nu mai fusese vizitat nici de 
albi, și astfel s-a creat impresia că deconspirarea oazei: 

față de cîţiva inși nu a însemnat şi răspîndirea acestui 
secret în toate zările. Cît despre tilharii din Llano Esta- 
cado, după cum ne-am așteptat, multă vreme nu s-a 
mai auzit nimic despre ei; apoi au apărut atacuri răz- 
leţe, urmate de jaf, al căror făptaș a fost un singur 
om, descoperit de Fox și pedepsit după felul său. Se 
părea că, în afară de martorii de atunci, nimeni nu 
știa că el este „stafia-răzbunătoare“. Secretul lui a fost 
păstrat cu sfinţenie, şi în multe locuri am auzit povești 
fantastice cu privire la stafia din Llano, dar niciodată 
nu s-a făcut vreo aluzie la faptul că: persoana lui ar 
avea vreo legătură cu isprăvile acestui „spirit“. 

Cind l-am cunoscut pe Bloody Fox, era încă în anii 
primei tinereţi. Oricine își poate imagina ce aptitudini 
avea, dacă la o virstă atit de fragedă dovedea aseme- 
nea însușiri şi talent, încît l-a uimit și pe Winnetou. 
Ce om putea și ar fi trebuit să devină, dacă s-ar fi 
dezvoltat în felul acesta ! 

Au urmat cîţiva ani în care nu am mai venit în 
America. Apoi m-am întîlnit cu Winnetou în Black 
Hills şi am aflat de la el că Bloody Fox e bine și că 
nu a primit încă vizita comanșilor. Ne despărţisem sus 
la C6teau, pentru a ne întilni peste patru luni jos, în 
Sierra Madre, şi oricine își poate imagina ce impresie 
a lăcut asupra mea vestea pe care am citit-o în bileţelul 
apașului, precum că trebuie să-l prevină pe Bloody 
Fox, deoarece comanșii vor să-l atace. 

Trecuse atita vreme fără ca aceștia să-i calce oaza! 
Care să fi fost motivul pentru care voiau acum s-o 
viziteze, şi încă cu intenţii dușmănoase ? Planul por- 
nise de la ei, sau Bloody Fox şi-a atras prin ceva răz- 
bunarea lor ? Ca să mă frămînt cu asemenea întrebări 

nu avea rost; răspunsul urma să-l aflu mai tirziu de 
la sine. i 

Mai importantă era întrebarea dacă Winnetou s-a 
dus direct în pustiul Llano Estacado, sau nu. Mi-a scris 
că ar vrea să meargă să-l prevină pe Bloody Fox. După 
cum îl cunoșteam pe apaș, el nu se mulțumea doar 
să-l anunţe, ci era gata, pe cit posibil, să-l salveze, 
ceea ce se putea face numai cu o ceată destul de nu- 
meroasă de apaşi. Ce cale să [i ales? La această între- 
bare, grea în aparentă, se putea răspunde destul de 
ușor. 'Totul depindea de timp. Dacă era prea scurt, Win- 
netou avea să se ducă direct la Fox, dar dacă a avut 
timp destul, atunci a plecat mai întîi la tabăra apași- 
lor, pentru a lua numărul necesar de războinici. 

Dar cum putea Winnetou să știe dacă are sau nu 
destul timp ? Foarte simplu, ca şi mine. E sigur că lui, 
maestru inegalabil în găsirea urmelor altuia, nu puteau 
să-i scape cele ale comanșşilor, pe care i-am întîlnit la 
Apa Albastră. Și chiar dacă, lurişindu-se în preajma 
lor, a aflat, totuşi, că aceștia așteaptă ca întăriri încă 
o sută de războinici, conduși de căpetenia Nale-Masiuv, 
după anumite semne obișnuite pentru el, a dedus cu 
siguranţă că nu se prea grăbeau. Așa că e posibil să 
se fi dus mai întii la tribul său. 

Poate că nici nu a fost nevoie să se ducă el, ci a 
găsit pe cineva pe care să-l trimită. În orice caz, apaşii 
au aflat că securea războiului a fost dezgropată de co- 
manşi şi şi-au trimis cercetaşi imprejur, pentru a-și 
asigura securitatea. Dacă Winnetou a întilnit un astiel 
de cercetaş, ceea ce nu este deloc de domeniul impo- 

sibilului, atunei eu siguranță că l-a trimis acasă, iar 
el s-a dus la oază, a cărei poziţie îi era bine cunoscută. 

Presupunerile mele mergeau chiar mai departe, pen- 
tru că îl cunoșteam pe Winnetou al meu și ştiam cit 
este de prudent. El cunoștea ziua sosirii mele în Sierra 
Madre și şi-o fi zis că, găsindu-i biletul, o să-l urmez 
îndată. Cunoşteam drumul la fel de bine ca şi el, aşa 
că putea să stabilească destul de ușor cam în ce re- 
giune ar trebui să mă aflu la un moment dat. Dacă el 
însuși s-a grăbit să meargă la Llano Estacado, trebuia 
să se îngrijească de un conducător de încredere, pentru 
a duce războinicii la oază, şi acest conducător nu putea 
fi altul decit eu. Trebuia, deci, ca în drumul meu să 
întîlnesc neapărat un apaș, care avea misiunea să mă 
aștepte şi să mă înștiinţeze. Mai tirziu se va vedea cit 
de bine l-am judecat de Winnetou. 

Dar pînă atunci mai aveam încă timp destul ; deocam- 
dată mă aflam la popasul nostru de la Sascuan-cui, 
unde așteptam ivirea dimineţii, pentru a duce tratative 
cu comanșşii. Trebuia ca Old Surehand să-şi repri- 
mească tot ce-i luaseră comanșii, mai ales armele, eli- 
berindu-l în schimb pe  Vupa-Umugi, căpetenia 
capturată. 

Ca măsură de prevedere, nu am rămas pe malul apei, 
unde ne ştiau dușmanii şi unde, ei fiind ascunși în 
tufișuri, ne puteau ușor ataca, ci ne-am retras la oare- 
care distanţă în preerie, pentru că acolo nu se puteau 
furișa“ pînă la noi. Am stabilit schimburile de pază, și 
cine voia să doarmă, putea să doarmă. Nici nu-mi tre- 
cea prin gind să stau treaz pină în zori, nu se putea 
ști ce eforturi ne va cere ziua următoare. Mă bucuram 
mult că am să-l văd pe Old Surehand la lumina zilei. 


Era prea întuneric pentru a-l putea privi, aşa cum aș 
fi dorit. Mai tirziu mi-a mărturisit că la fel de curios 
era şi el în privinţa mea. Am fi putut vorbi împreună, 
dar nici unul din noi nu era prea vorbăreţ și voiam 
să dormim. Un lucru însă trebuia să știu, de aceea, cînd 
s-a întins lingă mine să se odihnească, l-am întrebat : 

— Permiteţi o întrebare, sir, înainte de-a adormi? 
Aţi avut un anumit scop de-aţi venit în această re- 
giune ? 

— Da, voiam să mă duc jos, la apaşii mescalero, pen- 
tru ca, eventual, să-l întîlnesc pe Winnetou şi să fac 
cunoştinţă cu el, iar cu ajutorul lui, să vă cunosc şi 
pe dumneavoastră. Este de-a dreptul o ruşine să îii 
de atita timp vestmen și să nu-i fi văzut pe Winnetou 
și pe Old Shatterhand. 

— Nici noi nu vă cunoșteam încă, aşa că sintem chit. 
În schimb, am auzit multe despre dumneavoastră, sir. 
A doua parte a dorinței dumneavoastră s-a realizat mai 
repede decit v-aţi gindit, iar cît despre mersul la in- 
dienii mescalero, nu va fi nevoie, pentru că mă aflu 
în drum spre Winnetou și am întîlnire cu el în altă 
parte. ” 

— Unde, sir? Unde-i el acum ? 

'— În Llano Estacado. 

— Mii de trăznete, asta-i minunat ! Împreună cu el 
și cu dumneavoastră, în periculosul pustiu Estacado! 
Mă luaţi şi pe mine, sir ? 

— Cu mare plăcere. Ajutorul dumneavoastră ne 
poate fi de mare folos. Miine dimineaţă am să vă po- 
vestesc şi de ce; acum trebuie să dormim, pentru a fi 
odihniţi miine. Deocamdată vreau să vă spun că e 
vorba de o distracție cu comanșii. 

— Cu ăştia de aici, sau cu alţii ? 

— Cu ăștia și cu alţii care vor veni să.li se. alăture. 
Probabil că aţi auzit ceea ce au vorbit între ei. Nu au 
pomenit de scopul expediției lor actuale ? 

— Da, dar au vorbit atit de încet și cu atita pru- 
denţă, încît nu am putut înţelege nimic. Luaţi-mă și 
pe mine, sir, luaţi-mă şi pe mine. Mă bucur dinainte 
că am să mă pot revanșa pentru faptul că m-am lăsat 
surprins ca un greenhorn. Oare ce giîndiţi acum despre 
mine ? Ani de-a rindul mi-am dorit să vă cunosc şi 
să vă pot întovărăși într-un fel, și acum, cînd dorinţa 
mi s-a împlinit, trebuie să-mi fie de-a dreptul rușine 
de felul în care s-a produs, it's clear, cum zice bă- 
trinul Wabble ! | 

— De rușine nici nu poate fi vorba. Și eu am fost 
prins de mai multe ori, și Winnetou la fel. Mă bucur 
extraordinar de mult că mi-a fost dat să vă pot face 
un mic serviciu. 

— 1 beg, Sirt! Dacă acesta a fost un mic serviciu, 
aș vrea să ştiu ce numiţi dumneavoastră unul mare! 
Mult aș da să fi tost invers, și anume ca eu să vă fi 
făcut un astfel de serviciu. Vreau să sper că o dată şi 
o dată o să vă ofer și eu ceva asemănător. 

— Primesc ca și cînd mi-aţi fi făcut deja un atare 

serviciu, deoarece renunţ să ajung prizonier la co- 
manşi. Acum să dormim. Good night, Sir 2. 
_— Good night, Mister Shatterhand. Probabil că aici 
o să dorm mai bine decit dincolo, pe insulă, pe care ar 
fi trebuit s-o părăsesc numai ca să fiu condus la moarte 
prin cazne. 


1 Daţi-mi voie, domnule! (Engl.) 
: Noapte hubhă, domnule. (Engl.) 

Noaptea era răcoroasă, iar hainele mele erau ude, 
totuși am dormit tun pînă la ora patru, cînd am fost 
trezit pentru ultimul schimb de pază. Spre sfîrșitul 
schimbului, începu să mijească de ziuă și, în curînd, 
avui destulă lumină ca să pot privi noua și vestita mea 
cunoștință. 

Cum stătea în faţa mea, dormind liniștit, părea un 
adevărat uriaș. Trupul său puternic era îmbrăcat în 
haine de piele, lăsîndu-i descoperit pieptul bronzat de 
soare. Părul lui lung, castaniu! și mătăsos, atîrna ca un 
văl pînă la briîu. Cu toate că în timpul somnului inten- 
sitatea trăirii sufletești se retrage din trăsăturile omu- 
lui, pe faţa lui se -vedea expresia unei forţe de con- 
centrare, fără de care un bun vestmen e de neconceput. 
Exact așa cum îl vedeam în faţa mea, așa mi-l închi- 
puisem din descrierile făcute de alţii. În nici un caz, 
nu orice om mai renumit al Vestului putea fi imaginat 
în acest fel. Cel ce gindește astfel — și sînt destui 
care gîndesc așa — atunci cînd se întilneşte cu respec- 
tivul, este, de obicei, foarte dezamăgit. Vinători re- 
numiţi, cu asemenea statură de uriaş, nu am cunoscut 
decit doi: Old Firehand și Old Surehand. De altfel, 
deseori se constată că oamenii gigantici la trup au un 
suflet de copil și nu posedă nici plăcerea, nici înde- 
miînarea luptei, în timp ce oamenii cu o conformaţie 
mai puţin arătoasă, se lasă mai degrabă rupţi în bucăţi 
decît s-o ia la goană. Viaţa Vestului Sălbatic nu favo- 
rizează îngrăşarea, ci aduce cu sine muşchi de fier şi 
tendoane de oţel. 

Era timpul să-i trezesc pe cei ce dormeau şi cînd 
Old Surehand se ridică în picioare, abia atunci am 

putut să văd bine cîtă armonie exista în construcţia 
fizicului său. 

— Good morning, Sir!, mă salută el, în timp ce mă 
măsura de sus pînă jos, pentru a mă privi apoi în faţă. 
În sfîrşit, în sfîrşit, mi se realizează dorinţa de a vă 
vedea, căci aseară, în întuneric, nu se poate spune că 
v-am văzut. lată-mi mina pentru acest salut de dimi- 
neaţă şi, încă o dată, multe mulţumiri pentru ceea ce 
aţi riscat de dragul meu. 

— Şi eu mă bucur că, în sfîrșit, v-am cunoscut. 
Dacă nu aveţi nimic împotrivă, o să ne ajutăm mereu 
cu devotament. 

— Well, aşa să fie. 

Se întinse de-i trosniră oasele, își cercetă încheie- 
turile de la miini şi de la picioare și apoi continuă: 

— Am dormit bine și urmele legăturilor au dispărut 
complet. Acum, pentru început, ce-o să facem ? 

— O să-l aducem pe şeful de trib al romanșilor, ca 
să-i spunem ce-i cerem, apoi îl trimitem pe celălalt 
prizonier dincolo, în tabără. 

— Și pînă se întoarce, o să mîncăm strașnic, inter- 
veni Old Wabble. Altfel, de ce am mai adus atita 
carne ? Cine are ce minca, trebuie să mănînce, it's 
clear ! 

Am dat cu plăcere curs chemării bătrinului. Mai 
înainte, însă, trebuiau duse tratative cu căpetenia 
Vupa-Umugi. Întrucît acestea îl priveau pe Old Sure- 
hand, am fost de părere ca el să-i dicteze condiţiile, 
ceca ce a.şi făcut. Vupa-Umugi nu ezită de loc să ac- 
cepte, își dădea seama că scăpa destul de uşor. Apoi îl 

1 Bună dimineaţa, domnule (engl.). 

dezlegarăm -pe indianul prins de Old Wabble, care 
primi dispoziţiile necesare din partea căpeteniei lui şi 
plecă. Acum aveam timp să ne ocupăm şi de micul 
nostru dejun. 

După vreo două ore, îl văzurăm pe sol întorcîndu-se 
împreună cu cîţiva indieni. Aduceau calul lui Old 
Surehand, armele şi toate celelalte obiecte pe care i le 
luaseră, strînse în pălăria lui cu beruri largi, care ră- 
măsese pe insulă. Cînd ne spuse că nu-i lipsește nimic, 
îl eliberarăm pe Vupa-Umugi. De fapt, am fi vrut să-i 
cerem să ne promită că, în viitor, se va lăsa de acțiuni 
dușmănoase, dar ne gîndeam că tot nu se va ţine de 
cuvînt. Pe de altă parte, printr-o asemenea pretenţie, 
tratativele noastre s-ar fi prelungit mult, aşa că am 
preferat să renunţăm. Cînd îi scoaserăm legăturile, 
făcu cîțiva pași ca să se îndepărteze, apoi se întoarse 
către noi şi-mi adresă următoarele cuvinte : 

— Feţele albe au încheiat pace cu noi; îi întreb cît 
urmează să dureze ? 

— Atita timp cît vrei, îi răspunsei. Stă în puterea 
voastră s-o păstraţi cît vreţi. 

— De ce nu vorbește Old Shatterhand mai clar ? De 
ce nu stabileste un anumit termen ? | 

— Pentru că nu pot. Noi nu-i dușmănim pe oame- 
nii roşii si am vrea să fim mereu prieteni cu ei. Atita 
timp cît veţi ţine pacea cu noi, vom păstra securea 
războiului îngropată. 

— Uff! Cit timp o să rămînă oamenii albi în această 
regiune ? 

— O să pornim imediat. 

— Încotro ? 

— Întreabă vintul unde se duce! El bate cînd în- 
tr-o parte, cînd în alta. Aşa e şi cu vinătorul Vestului, 
care niciodată nu spune azi unde o să fie miine. 

— Old Shatterhand caută să-mi evite întrebarea. 

— Răspunsul meu e la fel cum ar fi şi al tău, dacă 
te-aș intreba. 

— Nu, pentru că ţi-aș spune adevărul. 

— Hai, să încercăm! Cit timp rămîn războinicii 
roșii aici la Apa Albastră? 

— Încă vreo cîteva zile. Am venit incoace ca să pes- 
cuim şi după aceea vom pleca. 

— Şi unde o să vă duceţi? 

— Acasă, la nevestele și la copiii noștri. 

— Fii deștept şi fă după cum ai vorbit. Orice min- 
ciună seamănă cu o coajă de nucă, pedeapsa fiind în 
miez. Ai spus că nu ţi-e teamă de Old Shatterhand; 
nici nu trebuie să-ţi lie teamă de el, decit dacă îl obligi 
să se înfrunte cu tine. Am terminat. Howgh ! 

Făcu cu mina un gest mindru de reluz şi plecă, ur- 
mat de oamenii săi. Însoţitorii mei voiau să comenteze 
comportarea şi vorbele lui, dar le-am tăiat scurt vorba : 

— Mes-șurs, acum nu avem ce discuta; putem să 
ne sfătuim mai tîrziu ; acum trebuie să plecăm. 

— De ce atita grabă? întrebă Parker. Le-am dat 
roşilor o lecţie zdravănă şi o să se ferească să mai pri- 
mească încă una. 

— Dimpotrivă. eu sînt convins că-i roade setea de 
răzbunare, iar ei știu la lel de bine ca şi noi că, în 
caz de atac, doisprezece de-ai lor sînt contra unuia de 
al nostru. Făcuseră o captură grozavă în persoana lui 
Old Surehand, iar noi le-am. luat-o ; de aceca sînt fu- 
rioşi şi vor căuta să pună mina nu numai pe el, ci pe 

toţi. Dacă ne atacă în savana deschisă, nu avem nici 
o acoperire. Ne-am apăra noi, şi-am dobori pe muWi 
dintre ei, dar pînă la urmă am ii învinşi. Așa că tre- 
buie să plecăm. | 

— 'Tot nu ne va fi de folos plecarea, pentru că, dacă 
vor să ne prindă, o să vină după noi. 

— În acest caz, putem alege un loc mai potrivit de- 
cît cel de aici, ca să-i luăm în primire. Oricum, vor 
veni după noi fie şi numai pentru a afla unde mer- 
gem ; dar prea mult nu ne pot urmări, deoarece dru- 
mul lor este spre Llano. 

Plecarăm, aprovizionaţi din belșug cu rezerve de 
carne, Eu călăream în frunte, împreună cu Old Sure- 
hand. Nimeni nu mă întrebă încotro mergem. Am luat 
direcția spre vad și, cînd am ajuns acolo, am minat 
calul în apă, iar ceilalți veniră după mine. Pe malul 
celălalt, descălecai, legai calul de un copac şi mă așe- 
zai. Old Surehand și Old Wabble îmi urmară exemplul. 
Parker, ca şi ceilalţi, rămase în şa și mă întrebă : 

— Aţi descălecat, sir ? S-ar zice că vreţi să staţi aici 
mai multă vreme ! | 

Nu a trebuit să răspund, deoarece Old Wabble luă 
asupra lui sarcina să dea explicaţii : 

— Bineînţeles, mr. Parker, că răminem aici. De ce 
vă miraţi ? Probabil că nu aţi înţeles nici de ce am 
luat-o spre vest, în loc să mergem spre est, cum de 
fapt aveam intenţia ? 

— Ce întrebare ! Tare prost mă credeţi! Pieile-ro- 
Șii nu trebuie să știe că vrem să mergem spre est, 
fiindcă le cunoaştem planurile de război; de aceea, 
deocamdată, ne-am îndepărtat în direcţia opusă, pentru 

a-i înşela. Dar de ce să ne oprim aici şi, pe deasupra, 
să ne mai şi aşezăm comod, pentru mine e o enigmă. 

— De fapt nu e prima dată cînd pentru dumnea- 
voastră anumite lucruri constituie o enigmă şi vor mai 
fi şi pe viitor. La început nu aţi vrut să plecaţi de la 
Apa Albastră, cu toate că eram expuşi unui pericol 
deosebit iar acum, cînd ne aflăm în cea mai mare si- 
guranţă, în spatele rîului și al tufişurilor, rămîneţi în- 
fipt în şa ca musca în clei. 

— Vasăzică îi aşteptaţi pe indieni ? 

— Yes. 

— Dar de ce e nevoie să-i aşteptăm ? Dacă vin, tre- 
buie să ne apărăm, dar dacă mergem mai departe, evi- 
tăm orice atac. E cu mult mai bine să plecăm! 

— Ca să se ia după urmele noastre și să ne atace 
seara sau noaptea, cînd nu-i putem vedea! Mare şme- 
cher mai sînteţi! Mai bine descălecaţi! 

Parker se conformă acestei invitaţii, mirîind nemul- 
țumit. Old Wabble se supără și-l repezi miînios: 

— Ce tot miriiţi acolo, sir? Dacă nu vă place, pu- 
teţi pleca. De altfel, presupun că regiunea spre care 
călătorim nu o să vă facă mare plăcere. Sau poate că 
vreunul dintre dumneavoastră a mai fost vreodată în 
Llano Estacado ? 

Întrebarea o adresase tovarășilor lui Parker și, cînd 
constată că nici unul nu mai traversase pustiul, le 
furniză o asemenea descriere a locurilor şi le vorbi 
despre atîtea nenorociri, încît băgă groaza în ei. Fără 
să ştie, bătrinul îmi făcea jocul, de aceea îl lăsai să 
continue. 

Nu ne așşezarăm chiar lingă apă, ci în spatele tufi- 
şurilor care creșteau pe mal, iar eu mă aşezai în așa 

fel încît să pot privi printre două tufe şi să pot cu- 
prinde cu privirea toată lărgimea rîului, vadul întreg. 
Old Surehand ședea lingă mine şi avea aceeași per- 
spectivă. Old Wabble tocmai povestea despre un atac 
banditesc petrecut în Llano, în care era vorba şi des- 
pre o persoană pe care o cunoșteam, de aceea îi acordai 
bătrinului mai multă atenţie decit rîului, cînd Old 
Surehand mă atinse uşor şi, arătind printre tulişuri, 
spuse : 

— Sir, priviţi acolo, vin! 

Old Wabble se opri din povestit, şi toţi ne uitarăm 
printre crengi. Pe malul celălalt, apăru un grup de 
comanşi călare, format din circa treizeci de războinici, 
cu feţe vopsite în culorile războiului. Unul, probabil 
conducătorul lor, descălecă şi cercetă solul, pentru a 
vedea dacă am trecut vadul, sau am luat-o de-a lungul 
riului. Văzînd că am trecut vadul, încălecă din nou şi 
intră cu calul în apă ; oamenii lui îl urmară după obi- 
ceiul indian, unul în spatele celuilalt. 

— Cît sînt de neprevăzători indivizii ăștia, fu Old 
Wabble de părere. Intră cu toţii în apă şi nu trimit 
mai întii unul dincoace, ca să se coavingă că am ple- 
cat. Acum au intrat cu toţii în bătaia puștilor noas- 
tre. Gloanţele mele le stau la dispoziţie. 

Își pregăti arma, gata să tragă, dar eu îi zisei: 

— Nu se va trage, sir. I-am aşteptat aici nu pentru 
a-i omori, ci pentru ca să-i oblig să nu ne mai urmă- 
rească. Imediat ce primul va fi destul de aproape, ie- 
Șim ca să ne vadă. În timp ce eu vorbesc cu ei, dum- 
neavoastră ţineţi armele îndreptate asupra lor, dar să 
nu trageţi decit în momentul cînd o să mă auziţi tră- 
gind cu carabina mea. 

— Cum doriţi, mirii Old Wabble, dar ar fi mai bine 
dacă i-am lichida pe acești cîini roșii. 

Nu era prieten al indienilor şi de aceea era în 
dezacord cu atitudinea mea îngăduitoare. Așteptarăm 
pină ce conducătorul grupului ajunse la o distanţă de 
zece lungimi de cal, atunci ne ridicarăm în picioare și 
ieșirăm de după tufișuri. Toate puștile noastre erau 
îndreptate asupra indienilor. Ne văzură imediat. 

— Uff! UI! UL! ULf! răsunară glasurile pline 
de uimire şi de spaimă. | 

— Staţi, le strigai eu. Cine mai face un pas înainte 
sau îşi ridică arma va fi împușcat! 

Întrucît caii lor nu înotau, ci aveau teren solid sub 
picioare, putură să oprească. 

— UfI! exclamă conducătorul lor. Old Shatterhand 
mai este aici ! De ce s-a ascuns şi nu s-a dus mai de- 
parte, aşa cum am crezut ? 

— Aha, așa aţi crezut ? întrebai eu. V-aţi gîndit că 
n-am creier în cap şi că n-am să-mi imaginez că o să 
mă urmăriţi ? 

— Noi nu vrem să-l urmărim pe Old Shatterhand! 

— Da? Atunci unde aţi plecat ? 

— La vinătoare. 

— Credeam că aţi venit aici numai la pescuit. 

— Cei mai mulţi pescuiesc, ceilalţi vinează. Vrem 
să facem carne, ca să-o ducem la vigvamurile! 
noastre. 

— Și de ce vreţi să vinaţi de partea aceasta a riu- 
lui şi nu dincolo? 

— Deoarece credem că vom găsi mai muult vinat. 

„— Da, și acest vinat să fim noi. 

— Nu, vinatul să fie bizonii şi antilopele preeriei 
şi ale văilor cu ape curgătoare. 

— De cînd există la războinicii roşii obiceiul de a-şi 
vopsi faţa dacă au de gînd să meargă la vinătoare ? 

— De atunci... atunci... cînd... Negăsind răspunsul 
potrivit, îmi strigă furios: De cînd e un obicei al co- 
manșilor războinici să dea socoteală oricărei feţe pa- 
lide despre ceea ce vor sau nu vor să facă? 

— De cînd Old Shatterhand le cere o astiel de soco- 
teală ! I-am spus lui Vupa-Umugi, căpetenia voastră, 
că sint un prieten al oamenilor roșii, dar n-o să am 
nici un pic de milă dacă voi îi atacat. 

— Nu vrem să vă atacăm! 

— Atunci întoarceţi-vă. | 

— Asta nu. O să trecem pe lingă voi şi o să mer? 
gem la vîinătoare. 

— Încearcă ! Nici unul dintre voi nu va trece riul; 
doar cadavrele o să vi le ducă apa la vale şi o să le 
arunce la mal. 

— Uff! Cine comandă aici? Old Shatterhand sau 
războinicii comanșilor ? 

— Old Shatterhand. După cum vedeţi, puștile noas- 
tre sînt îndreptate spre voi. Numai să vrem şi ele în- 
cep să tragă. Și o să vă vorbească şi arma mea vrăjită. 
Vă dau un răgaz, pe care noi albii îl numim cinci mi- 
nute. Dacă pină atunci nu v-aţi întors caii pentru îna- 
poiere, nici unul nu are să se mai întoarcă. Am 
terminat. 

Aveam carabina la îndemiînă, fără a o scoate de pe 
umăr, ceea ce timp de cinci minute ar fi fost obositor, 

o ţinui totuşi în aşa fel încit ţeava ei să fie îndreptată ă 
spre conducătorul grupului. Acesta se întoarse în şa și 
vorbi cîteva cuvinte cu cei ce stăteau în urma lui, în 
apă. Apoi se întoarse din nou înspre mine şi întrebă 

— Cit o să stea Old Shatterhand aici la riu? 

— Pină cînd o să ştiu că fiii comanşilor nu se gîn- 
desc să ne facă nici un rău. 

— Asta poate să o știe de pe acum! 

— Nu. Noi o să ne despărţim şi o să ocupăm o bună: 
parte din malul acesta, în sus şi în jos; astfel o să 
putem vedea fiecare comanșş care ar încerca să treacă 
riul pe aici. E de ajuns un singur foc de armă, ca să 
ne strîngem cît mai repede și să vă gonim înapoi. Dacă 
pină miine seară războinicii voştri nu vor mai încerca 
să ajungă pe malul acesta, o să fim convinşi că vreți 
pace și o să părăsim regiunea ageasta, în care am venit 
numai ca să-l eliberăm pe Old Surehand. 

— Uff! Atunci o să plecaţi cu adevărat? 

— Atunci nu o să ne mai vedeţi, asta o spun eu, 
şi ştiţi că eu mă ţin de cuvint. 

— Şi aţi venit la Sascuan-cui numai pentru a-l eli- 
bera pe Old Surehand ? Nu aţi avut alt motiv? 

— Nu; v-ospuneu. 

Puteam să le dau această asigurare, lără a mă face 
vinovat de vreo minciună. De fapt eu voisem să mă 
duc direct la Llano Estacado şi drumul într-acolo nu 
m-ar fi adus la Apa Albastră. 

Din nou schimbă cîteva cuvinte cu cei din spatele 
său, apoi mai făcu o încercare cu mine: = 

— Old Shatterhand ne ameninţă, pentru că nu ne 
crede. Dacă o să trecem totuşi înainte, el tot nu o să 

— Ba o să trag, și tu o să fii primul care o să pri- 
mești în genunchi un glonte de-al meu. De altfel, nu 
mai avem ce aștepta pentru că cele cinci minute au şi 
trecut. | 

— Uff! Nu ne rămîne decit să ne întoarcem, dar 
o să tie vai de Old Shatterhand şi de feţele palide dacă 
pină miine seară va îndrăzni cineva să se furișeze la 
Apa Albastră ! Şi noi o să ocupăm malul din faţa voas- 
tră şi o să omorim pe oricine s-ar arăta dincolo. Am 
terminat. Howgh ! 

O luară înapoi şi dispărură dincolo de vad, după 
tufișuri, unul cîte unul. Atunci mă adresai lui Old 
Wabble : 

— Ei, mr. Cutter, acum ce ziceţi ? E un succes deo= 
sebit, nu? Au plecat! 

— Or să se întoarcă! 

— Nici prin cap nu le trece! 

— Ba or să se întoarcă, vă spun. Or să treacă înot 
prin altă parte. 

— Şi eu vă spun că or să rămînă acolo, pentru că 
ameninţarea mea o iau în serios, ceea ce puteţi deduce 
și din faptul că şi ei ne-au ameninţat că vor ocupa 
malul celălalt. De altfel, acum sînt convinşi că am 
venit numai din cauza lui Old Surehand și că nu plă- 
nuim nimic împotriva lor. Sintem siguri de ei. 

— Dar dacă or să pună străji pe malul lor şi-or să 
observe că al nostru nu este păzit, atunci au să treacă 
neapărat dincoace. It's clear! 

— Da, or să observe ei, dar nu chiar atît de repede 
cum credeţi. Sint obligaţi să se miște cu cea mai mare 

precauţie. Să treacă înot, ca să se convingă, nu pot. 
ar fi prea riscant pentru ei. Să se uite încoace ? I; preg 
departe şi nu le-ar folosi la nimic, deoarece presupuj 
nînd că am rămas aici, străjile noastre evident că nuj 
ar sta la vedere, ci ar fi destul de inteligente să se as- 
cundă. Şi apoi, mai intervine şi o a treia posibilitateg 
Ştiţi care? o 

— Eu? Hm, nu. Aș vrea să știu însă dacă mr. Sure4 
hand îşi poate imagina această a treia posibilitate, Nea 
cunoscută mie. | 4 

Desigur, spunînd acestea, intenţia bătriînului era dd 
a pune la încercare perspicacitatea lui Old Surehandă 
şi eu credeam că acesta n-o să intre în joc, dar uriaşuB 
nostru vînător îl bătu pe umăr pe bătrîn şi-i spuse cui 
un zîmbet vesel: 

— Vreţi să mă puneţi la încercare, bătrine Wabblej 
Să ştiţi că mă distrează! | 

— Mă bucur că nu v-aţi supărat și că, dimpotrivă, 
vă iace plăcere. Auzindu-l pe Old Shatterhand cum 
vorbește, ai zice că e atotştiutor, de aceea nu-i de mi 
rare ca omul să vrea să afle dacă şi Old Surehand știe: 
cite ceva. 

— Pot să vă fac această plăcere, mr. Cutter. Știu și 
eu cite ceva. 

— Şi anume? 

— Cea de a treia posibilitate, la care se referă 
mr. Shatterhand, este următoarea : indienii vor să se 
convingă dacă am ocupat într-adevăr malul acesta. De; 
văzut nu ne,pot vedea, să treacă dincoace, nu pot, deci: 
se duc dincolo de această porţiune, acolo trec frumu-: 
şe]l riul înot şi se furişează pe malul nostru, pentru a 
ne descoperi posturile. 

— Și: dacă nu le găsesc, sir? Atunci o să se în- 
timple ce am zis eu; se vor lua după noi şi la noapte 
ne vor ataca. | . 

— În orice caz, trebuie să fim pregătiţi şi pentru 
asta, îi dădu dreptate Old Surehand bătriînului. 

Își dovedise perspicacitatea şi că mă înţelege și îmi 
ghiceşte gîndurile, dar cu ultimele lui cuvinte nu pu- 
team să fiu de acord, de aceea l-am contrazis : 

— Nu, la atacul de la noapte nu trebuie să ne aș- 
teptăm, mr. Surehand. E imposibil ca pieile-roşii să 
ne ajungă pină diseară. După poziţia soarelui, acum 
este ora nouă dimineaţa. Pină cind comanșşii care au 
fost aici ajting la Sascuan-cui, trece o oră. Apoi vor 
ține sfat, și un astiel de sfat nu se termină cu una 
cu două. _ 

— Da, sir, acum vă înţeleg. Să socotim: pentru a 
raporta şi pentru a se sfătui, e nevoie de două ore. 

— Bine, are să se facă douăsprezece. Vin încoace, 
e ora unu. Ocupă riul în sus şi în jos, din nou o oră, 
deci două. Apoi pleacă cercetașii pentru a traversa riul 
inot, departe, în susul sau în josul riului. Cit le tre- 
buie ? Cel puţin încă o oră, deci ora trei. Se furişează 
de partea aceasta, de-a lungul malului și, fiind obli- 
gaţi la multă precauţie, vor înainta foarte încet. Cam 
cit o să dureze cercetarea, fireşte zadarnică, a malu- 
lui după noi ? 

— Sigur, vreo trei ore. 

— Să zicem, numai dauă, şi tot.o să se facă între 
timp ora einci. Un nou sfat, ca să aleagă oamenii care 
să ne urmărească. Urmărirea cere şi ea multă precau- 
ție si pierdere de vreme, deoarece pieile-roşii trebuie 
să ţină seama și de posibilitatea ca noi să nu fi părăsit 

regiunea, ci că facem un ocol, şi ne întoarcem dintr-o: 
dată din altă direcţie. După aprecierea mea, va trece 
cel puţin încă o oră pină ce comanşii se vor convinge: 
că am plecat cu adevărat. Am ajuns la ora șase, cînd 
urmărirea propriu-zisă ar putea începe. Deci, dacă ple-. 
căm imediat, rezultă că avem un avans de cel puţin: 
nouă ore. Mai e posibil să ne ajungă? E 

— Pshaw ! În nici un-caz! 

— Urmele pe care o să le facem acum or să le. 

vadă cel mult încă două ore; şi deoarece miine ele: 
n-or să se mai cunoască, n-au să ştie încotro am luat-o. 
Așa că, dacă acum călărim vreo două ore spre vest, 
iar ei ne urmăresc, o să presupună că ne-am întors iar. 
de unde am plecat. Nu credeţi, mr. Surehand ? 
__— Socoteala făcută de dumneavoastră este cit se! 
poate de bună, dădu din cap aprobativ Old Surehanăd, 
adăugînd însă îngindurat : dacă nu cumva o să ajungă 
la concluzia, justă de altfel, că le-am jucat o festă. 

— Desigur că vor ajunge la această convingere, dar 
nu vor descoperi farsa. Nu ver crede că ne-am întors, 
ci vor fi convinși că am părăsit atit de repede riul, 
numai pentru a ciștiga un avans serios, ca să scăpăm 
de urmărirea lor, în timp ce ei ne-au căutat aici fără 
nici un rost. Da, de-ar bănui că noi știm unde se duc! 

— Nu bănuiesc ei așa ceva. Aveţi dreptate. Dacă 
pornim acum, după două ore de mers călare putem 
s-o cotim, fără ca ei să observe. 

— De altfel, sînt convins că dinșşii se mai află din- 
colo de vad. Și, din păcate, nu putem să ne adăpăm 
caii, pentru că, văzînd asta, ar putea deduce că vrem. 
să plecăm. Totuşi, caii vor avea în curînd apă, pentru 


ra 


e oa 


165 


că n-o să urmăm drumul pe care am venit, ci o să 
căutăm riuleţul pe unde cei doi comanşi au luat-o la 
vale. Hai, să nu mai zăbovim, e timpul să plecăm. 

Pornirăm, mînînd caii pe lîngă rîu, la vale, avînd 
grijă ca tot timpul, între noi şi riu, să existe destule 
tufișuri, care să ne ascundă privirilor unor eventuale 
iscoade. Cam după o oră, ajunserăm la vărsarea riu- 
leţului amintit și o cotirăm pe valea lui, pentru a lăsa 
caii să se adape și pentru a călări apoi în susul apei. 
Direcţia în care înaintam era spre vest, în timp ce noi, 
de fapt, voiam să mergem spre est. 

În timp ce călăream, n-am găsit ocazia să stau de 
vorbă cu Old Surehand singur, fiind mereu solicitat 
de ceilalţi. Povestirile lui Old Wabble despre ororile 
din Llano Estacado produseseră asupra ascultătorilor 
o profundă impresie. Abia plecaţi de lingă riu, a tre- 
buit să povestească mai departe. Făcui şi eu citeva ob- 
servaţii şi, drept urmare, mă rugară să le povestesc 
și eu cite ceva, ceea ce făcui cu plăcere. Spre mulţu- 
mirea mea, constatai că rezultatul dorit nu se lăsă aș- 
teptat ; oamenii deveniră îngînduraţi și îngrijoraţi. Ei 
nu-și putuseră închipui pustiul Estacado, aşa cum li-l 
infăţișam eu și cum îl descrisese mai înainte bătrinul 
Wabble, de aceea li se păru extrem de periculos să 
viziteze o atare regiune. Desigur, nu spuneau nimic, 
dar puteam să văd cum își aruncau priviri, trădindu-și 
astiel gîndurile. 

Dacă voiam să scap de oamenii aceștia, trebuia s-o 
fac cît mai repede. Momentul cel mai potrivit era după 
scurgerea celor două ore, cînd urma să schimbăm di- 
recția în care mersesem pînă atunci. Continuai deci 

să le descriu ţinutul, fără a face nici un fel de exage- 
rări, pînă ce timpul respectiv aproape că trecu. Atunci 
mă îndepărtai de ei, pentru a le da posibilitatea să se 
sfătuiască, fără martori. Această viclenie își atinse 
scopul. Se retraseră la o parte și se siâtuiră în şoaptă. 
Văzui cum se îndemnau unul pe aitul, la ce anume, 
puteam uşor să-mi închipui. 

Ştiam că în curind o să dăm de un mic piriy, care 
curgea din partea dreaptă și se vărsa în riuleţ. Era 
locul cel mai potrivit pentru a schimba direcţia, pi- 
riul oferindu-ne posibilitatea de a ne ascunde urmele. 
De aceea, mă oprii ceva mai înainte și spusei: 

— Domnilor, cele două ore au trecut și acum nu 
mai e nevoie să călărim spre vest. Sinteţi de păre- 
rea mea ? 

Old Surehand, Old Wabble, Parke: și Hawley fură de 
acord. Ceilalţi stăteau stingheriţi,: scnimbînd între ei 
priviri semnificative. Unul îl înghiontea pe celălait și 
tot așa, în continuare, pînă cînd cel inai curajos dintre 
ei dădu curs invitaţiei și, cu riscul de a fi dezapro obat 
de mine, mi se adresă : 

— Aţi mai fost vreodată în El Paso del Norte, sir? 

— De citeva ori, îi răspunsei. 

— Cam cît ar trebui ca să ajungi de aici pînă acolo ? 

— Cine cunoaşte bine regiunea și are un cal bun, 
poate să ajunsă în cinci-şase zile. Dar de ce mă între- 
baţi despre această localitate, mr. Wren ? 

Acesta era numele lui, așa că îmi răspunse: 

— V-aş spune-o cu plăcere, dacă aș ști că n-o să mi-o 
luaţi în nume de rău. 

— Să w-o luăm în nume de rău ? Se poate?! 

— N-așş vrea să fim înţeleşi greșit. E vorba de... hm! 
este o... hm... hm! 

Își duse mîna la git, se scărpină după ureche, și tot 
nu se putu exprima așa cum ar îi trebuit. Apoi conti- 
nuă, luind-o pe departe. 

— Ştiţi că deocamdată noi am pornit spre Texas, în 
jos, dar ne-am răzgiîndit. 

— Da? 

— Da. Aseară cînd aţi plecat cu mr. Cutter de la 
locul de popas, noi ne-am sfătuit și am constatat că în 
E] Paso și dincolo de Norte e mai bine pentru noi decit 
în Texas. Ce părere aveţi ? 

— Ce părere am eu n-are nici o importanţă, totul 
depinde de dumneavoastră. 

— Just, foarte just! Tocmai că noi ne gîndim că e 
mai bine să mergem la El Paso și, în general, să trecem 
peste Rio del Norte. 

— Vorbiţi într-un fel ca și cînd aţi vrea să vă scu- 
zaţi, mr. Wren? 

— Într-adevăr, ar fi trebuit să mergem cu dumnea: 
voastră în Llano Estacado. 

— Ar fi trebuit? Am crezut că dumneavoastră vreţi 
să mergeţi. 

— Da, am vrut, dar ne-am răzgindit. Sper că n-o să 
credeţi că ne este frică de Llano ? 

— Şi de ce să cred ? Pentru că v-aţi schimbat hotă- 
rirea ? Doar sînteţi oameni liberi și puteţi face ce vă 
place. , 

— Mă bucură mult această părere. Ne-ar fi părut rău 
dacă aţi îi crezut că nu avem curaj. Deci nu aveţi nimic 
împotrivă să ne despărțim de dumneavoastră ? 

— Absolut nimic. Spuneţi-mi, cînd vreţi să ne des- 
păruim ? 

— Chiar acum, imediat ! 

— De ce asa, deodată ? 

— Pentru că altfel am pierde timpul degeaba, și am 
face un ocol mare și inutil. Dumneavoastră vreţi să vă 
intoarceți. 

— Da, e adevărat. Dar dacă vreţi să ajungeţi la Rio 
Grande del Norte, atunci trebuie să mergeţi drept 
inainte. 

— lar dumneavoastră vreţi să vă înțoarceţi, aşa că 
trebuie să ne despărțim. Cu toate că ne pare rău, dar 
trebuie. Ne mingiie faptul că nu ne-o luaţi în nume 
de rău. 

— Să v-o iau în nume de rău ? Nici nu-mi trece prin 
minte. Vă gindiţi la interesele dumneavoastră și fiecare 
are dreptul și datoria să facă la îel. 

Old Wabble ascultase discuţia cu mutra cea mai in- 
diferentă, nu însă și Parker sau Hawley. Feţele lor ex- 
primau o mirare plină de supărare. După ultimele mele 
cuvinte, interveni Parker, cu mult zel : 

— Dreptul și datoria? Şi o spuneţi cu atîta indife- 
renţă, sir ? Oamenii ăștia au promis să vină cu noi în 
Liano Estacado. Ştiţi de ce nu vor să se întoarcă cu noi, 
mr. Shatterhand ? Pentru că le e frică de Llano, 
asta e! 

— Nici gînd ! exclamă Wren. De teamă nici nu poate 
îi vorba. 

— Oho ! Spuneţi că aţi discutat aseară să mergeţi la 
El Paso și nu în Texas. Ar fi trebuit să știu și eu ceva 
despre asta, întrucît nu am părăsit nici măcar o clipă 
tabăra, dar nu am auzit nici un cuvint. 

los Hawley îl susținu. Un timp, schimbul de cuvinte 
continuă dintr-o parte într-alta, pînă ce reușşii să le fac 
celor doi semne pe ascuns, destul de grăitoare, apro- 
bîndu-i în același timp pe renegaţi. 

— Fiecare poate Îace sau nu ceea ce vrea. Dacă aceşti 
gentlemeni vor să se despartă de noi, nu avem dreptul 
să-i oprim. Ba, sintem chiar obligaţi să-i ajutăm. 

— Să-i şi ajutăm! strigă Parker furios. Şi cu ce să-i 
ajutăm ? 

— Să le dăm ceva provizii. 

— Am fi niște proști dacă le-am da! 

Probabil că Old Wabble bănuia de ce mă compurt eu 
așa, pentru că se adresă lui Parker : 

— Proști ? Cine e prost ? Probabil că ăla care nu știe 
cine are dreptul să dispună de provizii! Şi cine are 
acest drept ? Doar acela care le-a adus! Şi ăla sînteu! 
Și eu vă spun că o să dăm acestor oameni atita carne 
cît ne prisosește. Îmi e indiferent că pleacă de la noi de 
frică sau din alte motive. Le dau carne, pentru că pe 
drum trebuie să mănînce ; it's clear. Deci, cine vrea să 
plece, să ne spună, ca să știu cum stăm! 

În afară de Parker și Hawley, toţi voiau să plece, 
Cei doi declarară că le este rușine că au călătorit îm- 
preună cu astfel de fricoși. Sfirșitul acestui cintec a 
Iost că cei opt oameni au primit o provizie de carne, și 
după o scurtă și nu prea tandră despărţire, au pornit 
mai departe, călare; Hawley tăcea, dar Parker înjura 
în urma lor. Îl întrebai : 

— Mi se pare că mai înainte ați observat că v-am fă- 
cut semne ? Le-aţi și înţeles ? 

— Da. Trebuia să-i las să plece liniștiți. 

— Şi de ce nu aţi făcut așa ? 

— Pentru că sînt furios pe ei. 

„— Supărarea dumneavoastră e de prisos. Noi ăștia- 
lalţi ne bucurăm că am scăpat de ei. O să fim în situa- 
ţia cînd o să avem nevoie de oameni întregi, nu de niște 
momii. Şi chiar dacă expresia „momii“ e prea tare, tot 
nu erau persoane pe care să te poți bizui. 

Pe [aţă îi apăru un zîmbet prietenos și mă întrebă cu 
o nuanţă de satisfacţie : 

— Dar de mine nu vreți să scăpaţi? 

— Nu. 

— Înseamnă deci că sînteţi de părere că pe mine vă 
puteți bizui ? 

— Hm! Sînt de părere că o să-mi dovediţi că sinteţi 
un om pe care te poţi bizui. 

— Deci, mai întii o să trebuiască dovedit, sublinie 
Old Wabble, scuturindu-și tot trupul de ris. Daţi-vă 
deci silința, mr. Parker, și să nu trageţi alături în urmă- 
torul elan ! 

— Recomandarea aceasta e cu totul de prisos, mr. 
Cutter. Pină acum am nimerit fiecare elan. 

— Şi pe primul ? Mă cam îndoiesc. 

— Am dovedit-o, știți și dumneavoastră. 

— Da, e dovedit, absolut dovedit, ceea ce aţi nimerit 
atunci. Dar știți ce aţi nimerit ? 

— Ei, ce? întrebă Parker, devenind atent la com- 
portarea bătrîinului. 

Acesta se încruntă, iar fața lui plină de zbircituri 
deveni și mai brăzdată. Închise un ochi, îl deschise larg 
pe celălalt, își flutură braţele și apoi răspunse: 

— Aţi împușcat un măgar, un măgar! Ha, ha, ha, 
ha, ha! | 

— Cum... ce-e-e-e...? Un măgar ? 

— Da, un măgar, mai bine zis un animal despre care 
credeaţi că-i un măgar, dar care în realitate era un elă- 
nuț : „junele pui al elanului !“ ” 

Sublinie în mod deosebit ultimele cuvinte, pronun- 
țîndu-le, în același timp, foarte rar. 

— Puiul... de... mii de trăsnete, ce vreţi să ziceti 
cu asta ? 

— Că ne-aţi spus niște brașoave. Nici nu v-aţi gîn- 
dit să trageţi asupra elanului, mai de grabă aţi luat-o 
grabnic la sănătoasa din faţa lui. 

— La sănătoasa? E o calomnie, care... care... care! 

— Ce anume, care, care, care ? Nu v-aţi viriît în grota 
în care apoi elanul și-a băgat capul, și v-a brăhnit în 
îaţă așa de tare, că era să vă pierdeţi minţile de frică ? 

— Grotă ? Şi ce... fel... de grotă? 

— Gaura aia din peretele stincii, în care aţi dispărut 
atit de repede cum niciodată în viaţa dumneavoastră 
n-aţi intrat în greo gaură. 

Parker trase adînc aer în piept şi, aproape bilbiind 
de ciudă, zise : 

— Mr. Cutter, zău că nu vă înţeleg. Aţi văzut doar 
cu ochii dumneavoastră elanul pe care l-am împușcat. 

— Da, cu ochii mei, însă elanul pe care l-a împușcat 
căpetenia panaștilor. 

— Pa... naștilor! Dracu să mă ia dacă sînt în stare... 

— Să împuști un elan? îi luă bătriînul vorba din 
gură. Da, sînt chiar convins de asta. Căpetenia v-a dă- 
ruit elanul, pentru că l-aţi prevenit în legătură cu mine, 
și v-a permis să spuneţi că l-aţi fi împușcat dumnea- 
voastră. Este așa, sau nu, mr. Parker ? 

— Dacă... dacă... și... şi... se bilbii cel întrebat aflat 
la mare strimtoare. 

— Mie să nu-mi răspundeţi cu „dacă“ și „şi“, ci așa 
cum se cuvine să se spună adevărul ! 

— Se pare că cineva v-a turnat brașoave ! 

— Ce braşoave! Într-adevăr, atunci cînd aţi adus 
elanul și aţi susţinut că l-aţi împușcat dumneâvoastră, 
atunci mi-aţi înșirat brașoave. Un greenhorn atit de 
frumos, sculptat parcă în marmoră, cum eraţi atunci, și 
un elan atit de puternic și de uriaș! Şi totuși v-am 
crezut, pentru că, ulterior, aţi avut, întimplător, norocul 
să ochiţi bine cînd aţi tras. Acum însă s-a ziscu in- 
crederea. 

— Eu l-am împușcat! Cine e netrebaicul care v-a 
minţit în halul ăsta ? 

— Netrebnicul ? M-a minţit ? Just, foarte just! Ne- 
trebnicul acela sînteţi chiar dumneavoastră, mr. Parker. 
Sau vreji să negaţi ceea ce aţi povestit și recunoscut 
singur ? 

— Eu, singur ? Cui și unde? 

— Cui ? Însoţitorilor dumneavoastră, care au plecat 
adineauri. Și unde? În tabăra soldaţilor, dincolo, de 
partea cealaltă a Mistake Canion-ului. 

— Ah, ăia au spus! Păcat că au plecat. Ar fi trebuit 
să-și recunoască minciuna şi să-mi ceară iertare. Şi 
cine anume v-a povestit ? 

— Wren, bravul de Wren, cel care, adineauri, folo- 
sea cuvinte atit de convingătoare pentru marea-i la- 
șitate. 

— Cînd ? 

— Azi noapte, cînd am stat de pază împreună și 
ne-am scurtat vremea cu poveşti, 

— Cu minciuni, ar trebui să spuneţi. 

— Oho! Ciedeţi că puteţi nega, pentru că oamenii 
aceia au plecat. Dar mai sînt alţii aici, Old Shatterhand 
și Hawley los, care au fost și ei de faţă cînd aţi po-- 
vestit întîmplarea. E adevărat sau nu e adevărat, los ? 

Dacă mi-ar îi adresat mie întrebarea, aș [i răspuns cu 
o glumă. Cinstitul Hawley, însă, declară cu seriozitate : 

— Da, e adevărat, a povestit că nu el a împușcat ela- 
nul. Adevărul nu poate fi schimbat. 

Atunci Parker se răsti la el, supărat: 

— Ţine-ţi pliscul, bătrîne sheeps-headt! Cum poţi 
afirma că este adevărat ? Mulie se povestesc într-un 
îel, cind în realitate au fost cu totul altfel. 

— De ce s-ar povesti întimplarea asta într-alt fel? 

— Pentru că nu se cunoaste adevărul, sau pentru că 
omul vrea să facă o glumă, cum este cazul meu. 

— Fără chiţibuşuri! interveni Old Wabble. Dacă 
vreun vestmen doboară un viînat și încă un elan uriaș, 
n-are să povestească niciodată că nu l-a împuşcat. 
Dumneavoastră aţi mers și mai departe cu recunoașterea 
adevărului, spunînd că l-a împușcat un indian. Acum 
sînt lămurit. Dar trebuie să ne gîndim la lucruri mai 
importante. Deci, aici ne întoarcem, mr. Shatterhand ? 

— Nu aici, ci ceva mai sus. Există acolo o apă curgă- 
toare, care duce lateral. Vom trece prin ea, în așa fel 
incit urmele noastre să rămină complet ascunse indie- 
nilor, chiar dacă vor sosi aici înainte de a se întuneca. 

— Bine gindit! Au să urmărească urmele celor opt 
camarazi care nc-au fost aliaţi și o să creadă că sîntem 

cu ei, în timp, ce, de fapt, noi o luăm lateral. E o idee 


1 Cap de oaie (engl). 

atit de bună, încît ar trebui tipărită într-o carteş 

It's clear ! 

-. După zece minute de mers, am ajuns la piriu. Lăsarăm 
caii să se adape. Pe cînd o luam prin apă, de-a lungul 
pirîului, Old Wabble îmi zise : 

— Sir, mă credeţi că am ghicit unul dintre şiretlicu- 
rile dumneavoastră ? 

— Pe care anume ? 

— Pe acela că n-am venit pină aici, sus, la piriu, 
cu cei opt firtaţi. Intenţionat v-aţi oprit mai jos. 

— Dece? 

— Din cauza urmelor. Dacă vin indienii, o să desca- 
lece și o să cerceteze locul unde ne-am oprit noi, pentru 
a afla de ce am rămas aici. Dacă ne-am îi oprit chiar la 
pirîu, ei ar fi cercetat amănunţit acest loc și, probabil, 
ar îi observat că cinci din cei treisprezece călăreţi şi-au 
mâînat caii în apă și ar îi descoperit noua noastră urmă. 
Pentru a evita acest lucru, aţi avut grijă ca despărţirea 
să aibă loc mai devreme. Am dreptate, sir ? 

— Da, mr. Cutter, mi-aţi ghicit intenţiile. Dacă și 
în viitor ne-om înţelege tot așa de bine, are să fie nu- 
mai spre folosul nostru 

Ăpa își schimba des și repede lățimea și adîncimea, 
și de aceea caii noștri înaintau destul de greu prin ea, 
totuși, abia după vreo oră i-am minat pe uscat, şi anume 
pe un teren stincos, unde copitele nu puteau lăsa urme 
care să ne trădeze. Era ultima noastră precauţie ; acum 
puteam avea convingerea că am făcut tot ce era necesar 
ca să evităm posibilitatea de a fi descoperiţi. În timpul 
cit am călărit prin apă, riul ne-a condus spre sud, apoi, 

părăsindu-l, ne-am îndreptat spre est, pentru a ajunge 
din nou la Rio Pecos. După socotelile mele, trebuia să 
atingem riul într-un punct situat la vreo două ore de 
mers de la vadul amintit, și numai ghinionul ar îi putut 
să ne aducă un comanș în cale. ui 

Cele două cursuri de apă, cu văile lor, prin care am 
înaintat urcînd la deal, aveau multe cotituri. Mergînd 
la vale, în linie dreaptă, am avut nevoie de mai puţin 
timp decît urcînd la deal. Cam la ora unu și jumătate, 
am ajuns din nou la Rio Pecos. Am căutat și am găsit 
destul de repede un loc cu apă liniștită, pe unde se pu- 
tea trece uşor înot, apoi ne-am continuat drumul, în 
galop, peste preeria întinsă care se ailă între Rio Pecos 
și şirul de dealuri pomenit mai înainte. Întrucît aceste 
înălţimi nu se întind paralel cu riul, ci ba se apropie, 
ba se depărtează de rîu, savana nu este la fel de lată. 
Uneori e înghesuită între rîu și dealuri, formînd numai 
o fișie îngustă, alteori se întinde cît cuprinzi cu ochii. 
Zburam ca vintul peste cimpia acoperită cu iarbă și cra 
o adevărată plăcere să vezi cum flutură părul alb ca 
neaua pe spatele lui Old Wabble și coama castanie și 
mai lungă a lui Old Surehand. Ultimul călărea un roib 
mexican de sînge spaniol, care, chiar dacă nu se putea 
lua la întrecere cu murgul meu, avea o construcţie so- 
lidă, corespunzătoare greutății călăreţului, și rezista cu 
uşurinţă acestui galop prelungit. 

Old Surehand și Old Wabble, doi călăreţi de seamă, 
călăreau lingă mine! Scoţind un chiot vesel, îmi arun= 
cai pălăria în sus și o prinsei din zbor. 

— Îmi păreţi bine dispus, zise Oid Surehand, 
zimbind. 

— Da, răspunsei, și o să fiu și mai mult cînd are să 
fie și Winnetou cu noi. Atunci, în jurul meu vor flu- 
tura trei coame de păr. 

— Cind o să-l întilnim ? | 

— Nimic nu-i încă sigur. Așa cum v-am mai spus, el 
s-a dus înainte, spre Llano Estacado. Presupun că încă 
astăzi o să dăm de un mesager de-al lui. 

— Aţi stabilit locul ? Unde ? 

— Nu, n-am stabilii decît direcţia de mers. Eu am 
vorbit numai de o presupunere. Cind vom poposi, veţi 
afla amănunte. Winnetou știe că am să vin, în linie 
dreaptă, de la Mistake Canion spre oaza din Llano. Dacă 
a lăsat în urmă vreun mesager, acesta mă va aștepta 
într-un punct de pe acest traseu. 

— Acum ne aflăm pe el? 

— Încă nu. Pentru a vă elibera, a trebuit să mă abat 
de la Sascuan-cui. Acum iar ne apropiem de această li- 
nie, şi într-o oră o vom atinge. Din păcate, din nou tre- 
buie să încetinim pasul cailor, pentru că, altfel, Parker 
şi Hawley rămîn în urmă. Spre seară, vom ajunge în- 
tr-un loc, pe care apașii îl numesc Altșese-tși ; ar fi un 
loc potrivit unde să mă aștepte un mesager. Acolo se 
poate ascunde. 

— Există tufișuri, copaci ? 

— De ce v-a venit să întrebaţi asta ? 

— Cele două cuvinte, Alișese-tși, în liniba apașilor, 
înseamnă „pădurea cea mică“. 

— Aţi înțeles, deci ? Cunoașteţi limba apașilor ? 

— Oarecum. | £ 

— Asta e foarte bine. După cite știu, n-aţi mai fost 
niciodată într-un ţinut al apaşiior ? 


178 Ă 


— Într-adevăr, n-am măi fost. Pînă acum, terenurile 
mele de vinătoare erau mai la nord. Dar am trăit mult 
timp împreună cu oameni care cunoşteau dialectele apa- 
șilor, și de la ei am învăţat ceea ce este strict necesar. 
Mă bucur extraordinar de mult că o să pot vorbi cu 
Winnetou în limba lui maternă. El mă știe oare după 
nume ? 

— Foarte bine chiar. Vreau să vă spun un secret : are 
o părere foarte bună despre dumneavoastră. 

— Mulţumesc, sir. 

— Am colindat mult timp împreună și am ajuns pină 
sus, la graniţa nordică a Statelor Unite și, de fapt, e 
de mirare că nu ne-am întilnit niciodată cu dumnea- 
voastră. — 

— Eu îmi explic foarte ușor acest lucru și nici dum- 
neavoastră n-o să vă mai miraţi cînd o să aflaţi mai 
tivziu pe unde și cum trăiesc și cu ce mă ocup. 

— E un secret ? 

— Da și nu, depinde cum o luaţi. Dar despre asta nu 
obișnuiesc să vorbesc. 

Își întoarse pe jumătate faţa și pe ea apăru o umbră 
de miîhnire în locul expresiei de seninătate de pînă 
atunci. Oare mă lovisem de vreo taină ? Mi se păru că 
am atins un punct dureros. Tăcurăm amindoi. Poate că 
omul acesta, cu o coniormațţie îizică și morală puţin 
obișnuită, avea și o soartă nar întilnită. De fapt nu prea 
există un vestmen care să fi avut o viaţă obișnuită. 

După ce se mai scurse încă o oră, în urma noastră nu 
se mai zărea nimic din îişia de iarbă verde de la Rio 
Pecos. În faţa noastră se întindea, cît puteai cuprinde 
cu privirea, preeria. De jur împrejur, nu exista nici un 

punct de reper şi totuși ştiam că mă aflu pe drumul 
amintit mai înainte. Acesta e simţul orientării sau, mai 
precis, instinctul locului, propriu animalelor migratoare, 
şi fără de care cel ce cutreeră Vestul Sălbatic este expus 
la sute şi sute de pericole. Cine nu are acest instinct, 
acela fie că se pierde în preerie, fie că rămîne un vină- 
tor de mina a șaptea. Pentru a ajunge în direcţia pro- 
pusă, trebuia să ne mai abatem puţin de la drumul ur=- 
mat pină atunci. 

Era ora trei după amiază, și era într-adevăr imposibil 
ca urma noastră să fi fost descoperită de comanși sau 
ca ei să ne îi urmărit. Puteau cel mult să fi ajuns pe 
celălalt mal, pe cel din dreapta, al lui Rio Pecos, ca să 
caute posturile noastre de strajă, care nu stăteau și nici 
n-au stat acolo de pază. 

După ultima parte a scurtei noastre discuţii, Old Su- 
rehand păru cufundat în ginduri, pentru că dădu în- 
demn calului și o luă singur înainte, cu fruntea plecată 
și îngindurată. Deodată, își frîină calul, descălecă şi 
cercetă terenul. Cînd ajunsei lingă el și mă uitai în di- 
recția în care privea și el, văzui că descoperise o urmă, 
așa că descălecai. Old Wabble îăcu la fel, cercetţă iar ba 
călcată și spuse : 

— Pe aici au trecut cai, meș-șurs, şase la număr, şi 
aparţin unor indieni. Firtaţii au călărit unul după altul, 
dar bătrînii mei ochi deslușesc foarte limpede că-s șase. 
Au mers spre est și au trecut pe aici acum două ore. 

Old Surehand îmi aruncă o privire, din care reieșea 
o mare admiraţie pentru bătrin, iar eu îi răspunsei cu 
aceeași privire, căci nici eu nu aș fi putut citi mai clar 
urmele. Aici, în savana deschisă, bătrînul dovedea că 
fusese cîndva regele cowboylor şi un expert care nu 

poate fi înșelat. Nevăzind privirile noastre și deoarece 
nimeni nu zicea nimic, întrebă :. 

— Poate că siînteţi de altă părere, genis ? 

— Nu, răspunsei eu, aţi văzut bine. 

— Asta în ce privește urma, sir. Interpreiarea v-o 
las însă dumneavoastră, căci nu cunosc nici regiunea, 
nici pe roşii ce se iînvirtesc pe aici. 

— Nu poate fi vorba decii de apași sau de comanși. 

— Și căruia dintre aceste două neamuri i-or li apar- 
tinînd acești indivizi ? 

— Întrebaţi, mr. Cutter, ca și cînd ar îi o jucărie ca 
să poți răspunde. 

— Întreb, pentru că presupun că Old Shatterhand nu 
trebiiie să-și spargă capul ca să găsească explicaţia cea 
justă. | 

— Vă mulţumesc pentru înalta apreciere, mr. Cutter. 
Dar chiar dacă nu trebuie să-ţi spargi capul, tot trebuie 
să reflectezi. Comanșii au pornit la război și se află în 
apropiere, lateral, în urma noastră. Apaşii știu că 
securea războiului a fost dezgropată de comanși și sînt 
obligaţi să fie foarte vigilenţi, ae aceea trimit peste tot 
cercetași. Urma se îndreaptă spre est, așa că indică 
direcția Llano Estacado. Dar care dintre ei a luat acum 
direcţia Llanoului ? 

— Comanşii ! 

— Exact! Sînt convins că un singur apaș știe de in- 
tenția comanșilor de a merge în Llano, și anume. Win- 
netou. Indienii din tribul mescalero, tribul său, trebuie 
de abia înștiințaţi, ceea ce o să facă fie el personal, fie 
printr-un mesager. Ei încă nu pot fi aici, așa că n-au 
putut trimite cercetașii lor înspre Llano. La aceasta se 
mai adaugă şi faptul că sălaşurile lor se află în sud. 

Dacă ar [i trimis cercetași sau mesageri direct spre 
Llano, drumul lor nu putea trece atit de deparie 
spre nord. 

— Cum s-ar zice, e clar; știm deci cum stăm și... 

—: Staţi ! îl întrerupsei. Ceea ce am spus e mai mult 
o presupunere decit o convingere. Trebuie să avem o 
certitudine. Lucrul e atit de important, încit nu con- 
tează o mică pierdere de timp. Vă încumetaţi să nu 
pierdeţi din ochi aceste urme, pornind în galop ? 

— Ce întrebare ? Credeţi că-s orb ? 

— Atunci încălecaţi şi galopaţi timp de cinci minute 
înapoi pe cărare. Aș dori mult să știu dacă urmele merg 
drept sau dacă, pe această distanţă relativ mare, cotesc 
pe undeva. 

— Well, se face imediat! 

Sări în șa și o porni înapoi, în direcţia din care ve- 
neau urmele celor şase călăreţi. Silueta lui se făcea din 
ce în ce mai mică, pînă ce dispăru din faţa ochilor noș- 
tri, cu toate că terenul era complet neted. Apoi apăru 
din nou, mai întii un punct mişcător devenind tot mai 
mare, pînă să se oprească în mărime naturală lingă noi. 

— Ei? îl întrebaieu. 

— Se întind drept înainte, ca un fir de aţă. 

— Ceea ce îmi spune destule. Ştiţi unde se ajunge 
dacă se merge pe această linie dreaptă ? 

— Presupun că la Apa Albastră. 

— Da, la Sascuan-cui. Căpetenia Vupa-Umugi i-a 
trimis pe acești șase ca cercetași. Trebuie să ne luă: 
yepede după ei. 

— De ce așa de repede? Vreţi să-i atunaem ? 

— Da. 

— Ar fi o greşeală, sir. Nu-mi luaţi în nume de rău, 
dar sint sigur că ar fi o greşeală. 

— Dece? 

— Doar nu vreţi să fiţi „ucigașul indienilor ? 

— În nici un caz. 

— Şi totuși vreți să-i ajungeţi. Ce contradicţie! 
Dumneavoastră nu vedeţi ? Ucigaș nu vreţi să fiţi și to- 
tuși, dacă-i ajungem, aţi fi obligat să-i lichidaţi pe 
acești șase piei-roșii, pentru că nu trebuie să se știe că 
ne aflăm în regiunea asta. Dacă unul singur ar scăpa, 
tot ne-ar trăda. Avantajul nostru este tocmai faptul că 
Vupa-Umugi e convins că noi călărim spre vest ! 

— Aveţi și nu aveţi. dreptate, mr. Cutter. Dacă ne 
vom arăta sau nu acestor cercetași, aceasta depinde de 
împrejurări. Drumul lor duce direct la Altșese-tși, la 
Pădurice, unde, așa cum am mai spus, presupun că se 
află un sol de-al lui Winnetou. Dacă o să treacă fără 
să-l vadă, e bine, dar dacă le iese direct în față sau des- 
coperă vreo urmă de-a lui, atunci cu siguranţă că-l 
atacă. Unul singur contra șase, vă puteți da seama care 
ar fi deznodămîntul. În acest caz, este ori mort, ori pri- 
zonier. Dacă e prizonier, trebuie să-l eliberăm cu orice 
preț. Deci, înainte, meș-șurs ! 

Încălecarăm și galoparăm cît de repede putură caii 
lui Parker și Hawley. Cercetașii se aflau la două ore 
distanţă înaintea noastră, dar ei merseseră încet. Dacă 
noi mergeam așa cum am pornit, puteam să-i prindem 
din urmă înainte de a ajunge la Altșese-tși. 

Din păcate, caii celorlalţi doi tovarăși nu puteau ţine 
pasul cu ai noștri, așa că hotărîrăm ca Hawley și Parker 
să ne urmeze cit vor putea de iute, mergînd pe urmele 
noastre, iar eu cu Old Surehand și Old Wabble o luarăm 

înainte. Din cînd în cind, unul dintre noi.se oprea și 
cerceta urmele, pentru a-și da seama de viteza cu care 
călăreau comanșii, grăbindu-se după aceea să ne ajungă 
din urmă. Foarte curînd, constatarăm că comanșii au 
mers mult mai repede, şi astfel speranţa mea de a-i 
ajunge și depăși, ceea ce ar fi fost posibil numai făcînd 
un ocol, slăbea tot mai mult. 

“'Trecu o oră şi apoi încă una. Din cînd în cînd, tre- 
buia să mai lăsăm caii noştri să răsufle și să mergem 
mai încet. După o aliă jumătate de oră de mers, la ori- 
zont. se ivi un punct întunecos. Arătindu-l cu mina, 
zisei : 

— lată Păduricea, ţinta noastră. Dacă am merge ce-a 
dreptul, într-un sfert de oră am fi acolo. 

— Dar nu avem voie să facem asta, obiectă Old 
Wabble. 

— Nu, deoarece comanșii probabil că “s-au cprit 
acolo. 

— Dar și noi trebuie să mergem tot într-acolo! 
Cum facem ? 

— Spre norocul nostru, cunosc foarte bine regiunea. 
Hăideţi la dreapta, spre sud, călărind în formă de arc! 

În timp ce făceam așa cum am spus, Old Wabble mă 
întrebă iarăşi : 

— Credeţi că în felul acesta ne putem apropia, fără 
să fim văzuţi ? | 

— Da. Trebuie să știți că pe înălțimile dinspre răsărit 
curge o apă, care, ajunsă pe cîmpie, dispare, însă 
reapare acolo unde terenul e mai jos, sub forma unui 
Mic iaz. Acest iaz are un diametru de numai cincizeci 
de pași, însă-a prilejuit creșterea unei păduri cu un dia= 

metru de cel puţin zece ori mai mare. Asta e Altșese-tşi, 
sau Păduricea. În partea estică și în cea vestică a pă- 
durii, copacii sint destul de rari, în celelalte două părţi, 
însă, mai ales în cea sudică, pădurea e atit de deasă 
încit abia se poate pătrunde prin ea. Așa era acum trei 
ani, cînd am fost ultima oară aici și, probabil, că așa este 
și astăzi. Întrucît partea sudică este cea mai deasă, noi 
mergem chiar acolo, înaintîind într-un arc mare. În 
desișul sălbatic ce erește acolo, nici un om nu se poate 
așeza, și de aceea cred că, din partea asta, ne putem cel 
mai bine apropia, fără a fi văzuţi. Dacă nu vrem să aș- 
teptăm căderea nopţii, nu văd alt mod de a ajunge în 
pădure. 

— Well, atunci trebuie să încercăm și să fim pregă- 
tiţi ca la sosire să primim cîteva gloanţe drăgălaşe în- 
tre coaste sau chiar în cap, it's clear ! 

Old Surehand tăcuse tot timpul, dar pe faţa lui ci- 
team acea hotărire de nestrămutat, care nu se dă înapoi 
din faţa nici unui pericol, dacă există chiar şi cea mai 
mică șansă de a-l înfrunta. Vedeam în el tot mai mul& 
pe omul care mai degrabă tace și face; iar mai tirziu, 
s-a confirmat cît de mult semăna în această privinţă cu 
Winnetou. Ă 

Deci, o luarăm spre dreapta și, călărind în semicerc, 
ne ţinurăm mereu la aceeași distanţă de pădure, așa în- 
cit ea să apară în fața noastră de aceeași mărime ilu- 
zorie. Dar cînd ne aflarăm exact în direcţia ei sudică, 
mă oprii și scosei din cobur luneta mea, care mi-a fost 
deseori de mare folos în Vestul Sălbatic, salvîndu-mi 
chiar viaţa, și privii prin ea, cercetînd cu atenţie mar- 
ginea dumbrăvii. Nu putui observa nimic deosebit. 

— Vedeţi ceva, sir? mă întrebă Old Wabble, 

— Nu. Nu se vede nici un om și nici un animal, nici 
vreo vietate oarecare, şi sint de părere că putem merge 
drept înainte. De acord ? 

— Dacă nu vreţi altfel, haideţi! mirii Old Wabble. 
Dar să ştiţi că este și rămîne o imprudenţă. 

Atunci Old Surehand, care mult timp nu scosese un 
cuvint, spuse cu o oarecare nerăbdare și dojană în glas : 

— Care imprudenţă, sir! Dacă n-ai altă cale decit 
apa, te arunci în ea și înveţi să înoțţi. Bătrine Wabble, 
dacă vă este teamă, rămineţi aici pînă o să mai creștetți, 
dar noi o să luăm pădurea cu asalt. Go on, Mister 
Shatterhand, go on! 

TȚișni cu calul ca din pușcă, iar eu îl urmai cu aceeași 
viteză. Fireşte, nici Old Wabble nu rămase în urmă, ve- 
nea în urma mea ca-n zbor, vociferind cu indignare: 

— Eu să mă tem ? Ce-și închipuie acești doi tineri ? 
Old Wabble n-a cunoscut teama nici cînd nu se născuse 
încă, dar-mi-te după aceea. Tineretul de astăzi are une- 
ori idei curioase și de neînțeles ; it's clear! 

Expresia lui privind „tineretul de astăzi“, care de- 
sigur că se referea la noi, era cam îndrăzneață, și, în 
ciuda situaţiei destul de serioase în care ne aflam, am 
izbucnit în rîs. Auzindu-mă rizind, se supără şi mai 
tare și strigă : 

— De ce rideţi, sir? Să rideţi numai atunci cînd o 
să staţi teafăr în pădure, nu mai înainte ! 

Minarăm caii în așa fel, încît se părea că Păduricea 
pur și simplu ne zboară în întimpinare. Pe pămîntul 
moale, acoperit de iarbă, abia se auzea tropăitul cai- 
lor. Pentru a observa din timp primejdia, călăream cu 
ochii ţintă la pădure. Dar nu exista nici o primejdie și 
am ajuns cu bine la lizieră. Acolo descălecarăm, ne lua- 

răm puştile în mînă, gata de iras și ciulirăm urechile. 
Nu se simţea nici o mișcare. Încercarăm să străpungem 
tufișurile cu privirea, dar nu se vedea nimic. Atunci 
Old Surehand ne șopti : 

— Ţineţi-mi calul, mă întorc îndată ! 

— Unde vă duceţi ? 

— În cercetare. Fiţi fără grijă, mă pricep la asa ceva. 

Să mă îi oferit să-l însoțesc sau chiar să-l rețin, ar fi 
fost o jignire din partea mea, așa că îl lăsai să plece. 
Dar dură destul de mult pină se întoarse şi ne co- 
Munică : 

— Am avut mare noroc că n-am fost observați. Co- 
manșii sînt în pădure. 

— l-aţi văzut ? îl întrebai încet. 

— Nu, dar știu că urma lor duce în pădure și m-am 
convins că nu iese din ea; deci sînt tot în pădure. 
Deocamdată, atii am vrut să știu. Trebuie să ne strecu- 
răm pină la ei. 

— Well, aprobă Old Wabble. Dar numai doi pot 
pleca, unul trebuie să rămînă aici, să aibă grijă de cai. 
Cine rămîne, mr. Shatterhand ? 

— Dumneavoastră personal, răspunse Old Surehand, 
cu toate că bătriînul mă întrebase pe mine. 

— Nici nu mă gindesc! Să stau aici, degeaba! Tre- 
buie să vă dovedesc că nu-mi e frică, deci o să mă tirăse 
împreună cu dumneavoastră prin pădure. 

— Știu că nu vă este frică, aşa că nu-i nevoie de 
nici o dovadă. Nu trebuie să vă mai repet cît de mult 
vă cunosc și vă apreciez. De aceea n-o să-mi luaţi în 
nume de rău dacă o să vă amintesc că „tiritul prin pă- 
dure“ nu prea e partea forte a dumneavoastră. În sa- 
vana deschisă vă simţiţi ca acasă, aşa că rămineti la cai. 

— Cum vreţi, răspunse bătrinul cu o strîimbătură 
nervoasă. Nu-i nici locul, nici timpul să ne certăm. Fiind 

nai înţelegător, o să mă supun. Duceţi-vă și căutaţi co- 
manșii, dar dacă o să vă întoarceţi în chip de cadavre, 
nu vreau să aud reproșuri. 

Luă caii de căpăstru și ne făcu semn să plecăm. Îi lă- 
sarăm armele, deoarece ne-ar îi împiedicat la furișat. 
Old Surehand mă privi întrebător, iar eu îi răspunsei : 

— E prea primejdios să ne despărţim cit timp e încă 
ziuă, am putea fi văzuţi şi atunci va fi necesar să ne 
sărim în ajutor. 

— Exact, sir. Dar încotro o luăm ? 

— Adineauri, cînd aţi plecat, nu aţi observat vreun 
loc pe unde am putea pătrunde mai ușor și fără zgomot ? 

_— Cred că știu unul. Veniţi ! 

“Mă conduse după mai multe tufișuri şi-mi arătă un 
hăţiș, care era mai rar decit cel din jur. Fiind de acord 
cu calea aleasă, mă culcai și mă tirii într-acolo; el 
mă urmă. 

Cum am mai spus, lumina zilei fiind încă deplină, 
indienii ar fi putut să vadă orice mișcare mai deosebită 
a tuiișurilor, ceea ce ne îngreuna mult sarcina, așa că 
nu puteam înainta decît foarte încet. Într-o jumătate de 
oră am parcurs doar o treime din drum, pe urmă ne-a 
fost mai ușor. Trebuia să ajungem în mijlocul pădurii, 
unde se afla apa pe lingă care, probabil, poposeau co- 
manșii. După încă un sfert de oră, auzii înaintea noas- 
tră un fornăit de cal. Old Surehand probabil că auzise 
și el, pentru că mă atinse cu cotul ca să-mi atragă aten- 
ţia. Oare animalul fornăise întimplător sau voia, după 
obicciul cailor indieni, să-şi avertizeze stăpiînul de ve- 

nirea noastră ? În acest caz, pentru noi, primejdia era 
de două ori mai mare. 

Trebuie să spun că-l admiram pe Old Surehand. La 
început rămăsese în urma mea, acum înainta lîngă mine, 
cu o rezistență, îndeminare şi precauţie cum nu le-am 
mai văzut la un alt alb. Folosea fiecare deschizătură 
și evita sau înlătura orice piedică. Dacă îndeminarea 
miinilor nu era de ajuns, se folosea de cuţit, şi dacă 
trebuia mișcată o crenguţă sau chiar o creangă mai 
mare, o făcea atit de încet și firesc, încit altul, în alară 
de mine, nu ar fi putut-o observa. Pentru un vestmen, 
era o plăcere să-l privească. 

Astfel, încet, dar sigur, înaintarăm tot mai departe, 
pînă ce auzirăm niște glasuri. Cuvintele nu le puteam 
înţelege, fiind încă prea departe. Dar cu cit înaintam, 
cu atît auzeam mai deslușit, pină ce, în sfîrșit, văzu- 
răm pe cei care discutau. Desigur, nu era ceea ce se 
cheamă în mod obișnuit o discuție, ci mai degrabă era 
ceea ce se numește „judecata preeriei“. 

Am ajuns în spatele unui tuliș nu prea des, prin 
care puteam vedea destul de bine totul. În faţa noastră 
se afla apa. În dreapta erau legaţi șase cai, în timp ce în 
stinga se afla priponit unul singur. Acesta din urmă era 
un cal din herghelia apașilor, pe cînd primii aparţineau 
comanșilor pe care-i urmărisem. Dintre cei șase co- 
manși, nu mai trăiau decit trei ; erau așezați între noi: 
și apă. Cadavrele însîngerate ale celorlalţi comanşi ză- 
ceau nu departe de ei. În fața lor se afla un copac 
izolat, de trunchiul căruia era legat un apaș în pi- 
cioare. Dat fiind că stătea cu spatele la noi, nu puteam 
să-i văd fata. Probabil că era rănit, pentru că la picioa- 
rele lui se adunase o băltoacă de sînge, dar se pare că 

pierderea de sînge nu-l slăbise prea mult, deoarece, 
cind ne-am apropiat de.grup, l-am auzit spunînd cu 
voce tare : 

— Ciinii de comanși mă vor omori, dar tot nu-și 
vor atinge scopul. Peş-endatseh 1 ride de ei. Ei au fost 
sase, el a omorit trei dintre ei, înainte de a fi fost bi- 
ruit. Va muri cu cîntecul morţii pe buze, fără a clipi 
măcar din ochi, şi sufletele celor irei vor trebui să-l 
slujească în veșnicele plaiuri ale vinătoarei. 

Cuţitul-cel-lung ! Îl cunoșteam bine. Era un răz- 
boinic extrem de îndrăzneţ și de șiret și se bucura de 
mare prestigiu la tribul mescalerilor, fiind adeseori şi 
înlocuitorul căpeteniei. Cînd era vorba de o misiune pri- 
mejdioasă de cercetaș, pentru Care se cerea curaj și vi- 
clenie, alegerea cădea, de obicei, asupra lui. 

În orice caz, el stătuse ascuns aici, în Altșese-tși, pen- 
tru a mă aștepta ; astfel se confirmă presupunerea mea 
că Winnetou, întilnind un cercetaș din tribul său, l-a 
lăsat ca mesager pentru mine, iar el a plecat mai de- 
parte în Llano Estacado. 

Făcind un gest dispreţuitor cu mina, unul dintre co- 
manși zise : 

— Cuţitul-cel-lung pute ca o bucată de carne pu- 
tredă. Sufletul lui va îi azvirlit și nu va mai avea nici 
un servitor în veşnicele plaiuri ale vinătoarei, pentru 
că, înainte de a-l trimite la moarte prin chinuri groaz- 
nice, o să-i luăm scalpul. A putut să omoare trei din- 
tre noi, deoarece s-a ascuns ca un laș, cînd am sosit noi. 
Dacă nu s-ar îi ascuns, n-ar fi curs nici o picătură de 

singe de la oamenii noștri, ci numai sîngele lui ar 
îi curs. - 

— Da, cîinii de comanși ar fi îndrăznit să se lupte cu 
mine, deoarece aveau douăsprezece braţe contra mea, 
în timp ce eu eram singur. Dacă nu ar fi fost atiţia, ar 
fi luat-o la goană ca nişte coioţi care latră, dar nu mușcă. 
Dacă mă trimiteţi în plaiurile veşnice ale vinătoarei, o 
să găsesc acolo numai apaşi şi nici un comanș, pentru 
că acolo ajung numai sufletele oamenilor viteji și nu 
ale lașilor. O să vă arăt eu ce sinteţi, priviţi încoace! 

Scuipă puternic de trei ori. Comanșşul vorbi cu ace- 
lași ton dispreţuitor ca și mai înainte : 

— Asta nu ni se cuvine nouă, ci ţie. Spui vorbe mari, 
ca să ascunzi cît îţi este curajul de mic. Frica de moarte 
îţi este întipărită pe faţă. Ştii bine că o să-ţi tăiem pie- 
lea şi carnea bucăţi-bucăţi, iar cuvîntul tău mindru 
vrea să ascundă scîncetul de frică pe care-l auzi în su- 
iletul tâu. Dacă ai să ne spui adevărul ca răspuns la 
întrebările pe care o să ţi le punem noi, sîntem dispuși 
să ne purtăm milos cu tine și să te lăsăm să mori repede 
si fără chinuri. 

Cuţitul-cel-lung își înălţă capul cu mindrie și spuse, 
ca și cînd ar fi fost de-acord: 

— Comanșul poate vorbi. 

— Războinicii voştri au pornit contra comanşilor ? 

— Nu. 

— Nu tecred. | 

— Poţi să mă crezi. Sau poate ești de părere că ursul] 
cel puternic s-ar putea gîndi să provoace la luptă un 
şobolan bolnav ? 

— UIf! Dacă o să continui să ne jigneşti, n-o să-ţi 
arătăm nici o milă. Unde se allă apașii mescalero ? 


191 


— Acasă, la aşezările lor. 

— Unde e căpetenia lor, Winnetou ? 

— Departe, sus, în nord, la indienii care poartă nu- 
mele șarpelui. | 

Spuse acest lucru ca să-i facă să creadă că nu au de 
ce să se teamă de vestitul lor adversar. 

— Şi asta e o minciună. L-am văzut pe Old Shatter- 
hand și acolo unde este el, nici Winnetou nu poate îi 
deparie. 

Văzui cum Cuţitul-cel-lung își înăbușe un strigăt 
de bucurie și, stăpinindu-și simţămintele, spuse pe un 
ton foarte convins : 

— Comanșul minte ; vrea să mă înșele. Old Shatter- 
hand nu e nici în cîmpie, nici în munţi, e plecat dincolo 
de „apa cea mare“, în patria sa, și se va întoarce abia 
după ce vor trece două sau trei ierni. 

— Nu mint! urlă comanșul furios. L-am văzut 
toţi trei. i 

— Unde? 

— În tabăra noastră. A venit ca să ne spioneze, dar 
l-am prins şi l-am luat prizonier, și va muri la stilpul 
caznelor. 

— Old Shatterhand ? Să moară la stilpul caznelor ? 
rise apașul ironic. Toţi războinicii comanșilor la un loc 
nu sint în stare să-l aducă pe viînătorul alb la stilpul 
caznelor. Chiar dacă l-ar fi prins, și oricum l-ar lega, 
ar Gispărea ca un vultur, pe care de zece ori o sută de 
vrăbii nu-l pot reţine. Dar nici nu e prizonier, el nici 
nu se află aici, în ţara aceasta, ci dincolo, unde s-a 
născut 

În orice caz, avea intenţia să-l enerveze pe comanş; 
pentru ca astfel să-l facă să vorbească. Şi, într-adevăr, 
işi atinse scopul, deoarece comanșul exclamă, furios; 

— L-am prins ! -Războinicii comanși nu-s vrăbii, ci 
vulturi, care o să sfişie și o să înghită această vrabie; 
Eu spun adevărul, tu însă minţi. Cum poţi afirma că 
oamenii voștri se află acasă ? Ei sînt pe drum, altfel nu 
ar fi trimis înainte un cercetaș ! 

— Au trimis un cercetaș? Cînd ? 

— Acum. Iu ești acela! Ş 

— Eu ? Cine v-a îmbrobodit cu vorba că eu Culiilul- 
cel-lung aș fi pornit în cercetare ? Am eu oare pe obraz 
culorile războiului ? 

— Nu te-ai vopsit, din prevedere. 

— Unde locuiesc comanșii și unde apașii mescalero ? 
În nord și în sud. Unde mă aflu eu acum ? Departe, în 
est. Dacă era să mă duc în recunoaștere la voi, în nord, 
m-aș fi abătut atit de departe, spre est ? 

— Probabil că aţi aflat unde vrem să ne ducem ! 

— Uff, uff, uff! Îţi dai seama că te-ai trădat? Deci 
ciinii de comanşi n-au ieșit din birlogul lor pentru a 
porni contra apașilor, ci pentru a călări spre est. Acum 
ştiu ce vreţi și încotro vă duceți. 

Comanșul își dădu seama că se lăsase atras în cursă 
și, furios pe el însuși, îl repezi pe prizonier : 

— Taci, vierme ce ești ! Pot să spun ceea ce am spus, 
pentru că știu că nu mai poţi să divulgi secretul. Te 
luăm cu noi și o să mori la stilpul caznelor, o dată cu 
Old Shatterhand. | 

— Că l-aţi prins pe acest alb renumit, e o minciună, 
aşa că o să trăiesc mult și bine. 

=— I-am prins, ăsta-i adevărul! Și nu numai pe el, 
ci şi alte feţe palide, care o să trebuiască să moară. 

— Numește-i ! | 

— Old Wabble, bătrinul ucigaș de indieni. 

— Uiif! 

— Şi pe Old Surehand, uriașul acela alb. 

— Uiff, uff! Mai deparie! 

— Mai departe ? Ce nu ajunge ? 

— Ba, da, ajunge. Dacă într-adevăr i-aţi prins pe 

“aceşti trei mari vînători albi, iar pe mine o să mă du- 

ceţi în tabăra voastră, atunci nu am să mor, ci o să ne 
eliberăm și o să ne năpustim asupra fiilor de comansi 
ca niște bizoni care dau năvală peste o haită de lupi lași. 
Old Shatterhand cu fiecare iovitură de pumn doboară 
cite un comanş. Există pentru... 

— Nu mai vorbi de cîinele ăla! îl întrerupse co- 

mnanșul. Niciodată încă nu a învins un comanş! 

— Pentru că nici un comanș nu i-a stat împotrivă ca 
dușman ! lar Old Wabble, care zboară peste savană ca 
o furtună, o să... 

— O să moară! O să moară! ţipă comanșul, tăin- 

“du-i din nou vorba. Dar poate că nici nu o să moară, 
pentru că moșneagul ăsta alb este doar o prăpădită de 
javră care nici nu merită să fie omorită, ci doar alun- 
gată în bătăi. Acest laș... 

În mijlocul frazei, se opri. De astă dată nu din cauza 
apașului cu care vorbea, Ci dintr-o cu totul altă pricină. 
Privirile noastre erau aţintite numai asupra lui. În clipa 
cînd se opri din vorbă, se uită vizibil speriat într-o 
parte, iar cînd ne întoarserăm și noi privirile într-acolo, 
auzirăm în același timp cuvintele : 

— Ce zici că sînt eu? Un laș-și o javră ? Ciine roşu 
ce ești ! O să-ţi arăt dacă sînt sau nu laș. Cel care mișcă 
un singur deget şi încearcă să pună mina pe armă, pri- 
mește glontele meu în cap ! Miinile sus ! 

Era bătrinul Wabble. Nu se tirise prin desișul tufișu= 
rilor, ci venise foarte comod dinspre vest, printr-o în-= 
gustă spărtură a pădurii, prin care veniseră și comanșii 
la apă. Cu arma la umăr și arătătorul pe trăgaci, ieşise 
de după ultimul tufiș, pășind încet înainte. 

— Sus miinile! repetă el, întrucit pieile-roșii nu se 
supuseseră imediat ordinului său. | 

Strigătul de „sus mîinile“ este un vechi obicei al 
Vestului Sălbatic. Cine ridică mîinile sus, nu-și poate 
folosi armele ca să se apere. Dacă cineva este atacat și 
aude aceste cuvinte, fără să le dea imediat ascultare, 
viaţa lui nu mai valorează nici doi bani. Acest lucru îl 
știu și indienii. De aceea, cînd porunca îu repetată, cei 
trei comanși ridicară imediat miîinile. 

— Așa, bandiţilor, acum v-am prins eu pe voi! rise 
e]. Cel care lasă o singură mină jos, primește un glonte, 
nu glumesc. Vasăzică eu sint un laș! Așa, așa! Şi 
m-aţi prins voi pe mine! Şi pe Old Shatterhand și pe 
Old Surehand la îel ! Așa-i tilharule ? 

Comanșul nu răspunse. 

— Așa! i s-a oprit vorba în git. Dar așteaptă nu- 
mai puţin, că o să vă ajutăm noi să vă revină! Trebuie 
să vă arăt ciţiva prieteni buni, persoane foarte cunos- 
cute, de care o să vă bucuraţi extraordinar cînd o să-i 
vedeți. Oare unde s-au ascuns ? 

Fireşte că se refea la noi, la Old Surehanăd și la mine. 
Cu arma îndreptată mereu asupra comanșilor, el cercetâ 
cu privirea tufișul dinspre est, după care bănuia că ne 

“ascundem și unde într-adevăr eram. Nu era deloc de mi- 
rare faptul că comanşii își ţineau cu docilitate milinile 
în sus, pentru că bătriînul avea o înfățișare care impu- 
nea respect. Nu prea arăta ca un om obișnuit nici altă 
dată, dar acum se adăuga faptul că avea asupra lui 
patru puști, pentru că în mină avea pușca sa, iar pe 
umăr arma lui Old Surehand, carabina mea, plus „do- 

„ boritorul de urși“. Să-i ţină piept, firește nu îndrăzneau. 

Cu toate acestea, nu eram de loc de acord cu apariţia 
lui neașteptată. Ar fi trebuit să stea la marginea pă- 
durii, lingă cai. Eram hotărit să-i trag o săpuneală, cu 
toate că acţionase cu destulă iscusinţă. Apoi voia să ne 
aibă lîngă el, de aceea făcui un semn lui Old Surehand ; 
ne ridicarăm în picioare şi, trecînd prin tufiș, pătrun- 
serăm în luminiş. Cînd ne văzu, bătrînul se adresă CO- 
manșilor : 

— Iată oamenii pe care vreau să vi-i arăt, tiîlharilor f 


Îi cunoaşteţi ? < 
— Old Shatterhand! exclamă triumlător, Cuţitul- 
„cel-lung. | 


— Old Surehand ! ţipă îngrozit comanșul. 

Mă adresai celui din urmă : 

— Da, noi sîntem aceia despre care spuneai că ar fi 
prizonierii voştri. Mr. Cutter, ia-le armele ! 

Scosei revolverul și-l îndrepiai asupra comanșilor, 
care nici nu îndrăzneau să se miște măcar. 

-— Nr. Cutter, dezleagă-l pe apaș ! 

Bătrînul îl dezlegă, și atunci Cuţitul-cel-lung, imediat 
ce se simţi stăpîn pe mişcările sale, se și aplecă, ridică 
un tomahavc și, cu două lovituri fulgerătoare, dobori 

doi comanşși, stărimîndu-le ţeasta. Îl apucai de braţ și-i 
strigai : 

— Ce face fratele meu roșu? Eu vreau să discut cu 
acești războinici comanși și el... 

Fă:să să mă asculte, se smuci atit de repede din mîna 
mea și lovi atît de crunt, încît nu-l putui împiedica să-l 
dea gata și pe cel: de al treilea comanș. După aceea îmi 
răspunse : 

— Vestitul meu frate alb să mă ierte că am procedat 
altfel decit a vrut el. Ştiu că lui nu-i place să. verse 
sînge, de aceea am lovit eu. 

— Dar nu era nevoie de vărsare de singe ! 

Arătind spre partea dreaptă a pieptului său, 
apașşul zise : 

—- Singele meu nu curge ? Din moment ce securea 
războiului a fost dezgropată, ea cere viaţă pentru viaţă, 
sinse pentru singe ! 

-—— N-ai decit să-i omori pe cei pe care-i învingi tu, 
dar ăștia trei ne aparţineau nouă, nu ţie. Şi-au pierdut 
vitejii războinici ai apașilor mîndria, omorînd dușmanul 
care a fost învins de altii ? De cînd nu am mai fost la 
voi, aji inceput să vă împopoţonaii cu îapte eroice pe 
care nu le-aţi înfăptuit ? * 

Auzind astfel de cuvinte, acest mindru războinic 
spuse rugător : 

— Am procedat greşit. O să-mi ierte Old Shaţter- 
hand fapta pripită ? 

— Lucrul făcut nu mai poate fi schimbat. Te iert, cu 
toate că, probabil, ne-ai provocat o anumită pagubă. 

— Pagubă ? Cum poate căpetenia mea albă să vor- 
bească de pagubă ? 

— Voiam să discut cu comanșii aceștia și, fără îndo- 
ială, că aș fi aflat de la ei ceea ce vreau să știu. 

— N-ar îi spus nimic. 

— Ba ar îi vorbit. Fratele meu roşu mă crede atit de 
prost, încît să-și închipuie că le-aș fi-spus ceea ce 
vreau să știu ? Nu ştie el că vorba si întrebarea unui 
om şiret este ca un laţ în care poate fi prins şi un om 
deștept ? 

— Ştiu, dar Old Shatterhand nu are nevoie să-i în- 
trebe pe acești cîini de comanși. Eu am aflat și știu tot. 

— Ai vorbit cu ei ? 

— Nu. Dar am tras într-ascuns cu urechea. 

— Bine. Să vedem dacă poţi să răspunzi într-adevăr 
satisiăcător. Deocamdată, arată-mi rana! E adincă? 

— Nu știu, dar nu poate fi prea periculoasă. 

Avea dreptate, rana nu era cine știe ce. Cuţitul pă- 
trunsese numai lateral în mușchiul pieptului drept și 
deviase pe o coastă. Pentru un indian, era o rană 
ușoară, chiar dacă, probabil, ar fi fost urmată de febră. 
În timp ce-l pansam, sosiră Parker și los Hawley și nu 
mică le fu mirarea pentru ceea ce le fu dat să vadă. 

— Iată, domnilor, cit de repede am terminat cu 
aceşti banditi, le zise Old Wabble. Din păcate, cînd am 
venit eu, trei dintre ei erau deja morţi. Il-aș fi luat 
asupra mea pe toţi șase. Ce frumos și-au ridicat acești 
băieţi miinile în sus! 

Și, între timp, ce frumos ați [i putut să vă frigeţi 
degetele, mr. Cutter, adăugai eu. 

— Eu ? întrebă el mirat. Cum așa ? 

— Dacă nu ar fi ridicat miinile în sus ? 

—- l-aș fi împușcat. 

— Pe unul da, dar ceilalţi v-ar fi apucat de guler. 
Cum v-aţi fi putut apăra cu o armă descărcată în mină 
și cu alte trei agăţate în spate ? Într-o asemenea încăie- 
rare, e sigur că v-ar îi băgat în cotă. 

— Hm, da! Probabil. Totuși nu puteam păţi nimic, 
_aşa că n-am făcut nici o greșeală. 

— M-m-mm, da. Pentru că Old Surehand și cu mine 
eram pe aptoape ? Vă inșelaţi. Dacă indienii nu s-ar fi 
speriat și ar fi avut mai multă prezenţă de spirit, aţi fi 
încasat un glonte sau o lovitură de cuţit, fără ca noi să 
îi avut posibilitatea de a împiedica destul de repede 
acest lucru. Şi chiar dacă aţi avea dreptate întru totul, 
tot aţi greșit prin faptul că ați încălcat indicațiile mele. 
Dumneavoastră trebuia să rămîneţi la marginea pădu- 
rii, la cai. 

— Sir, dar timpul trecea prea încet. 

— Ceea ce nu înseamnă că aveaţi dreptul să faceţi 
prostii ! 

— Prostii! Scuzaţi, mr. Shatterhand, dar Old Wabble 
nu obișnuiește să facă prostii ! 

— Pshuw ! Cînd vi se încredinţează un post, trebuie 
să-l păziți. Ce s-ar întimpla dacă fiecare din noi ar face 
ce-i trece prin cap, atunci cînd i s-a încredinţat o sar- 
cină ? Mai e oare posibil să vă luăm cu noi într-o mi- 
siune periculoasă ? Ştiţi că ceea ee vrem să facem e le- 
gat de mari pericole. În această situaţie, e foarte 
necesar să avem încredere neţărmurită unul într-altul. 
Dacă nu ne oferiţi această încredere, vă lăsăm baltă și 
plecăm. 

— Bravo, bravo! exclamă Parker. 

Drept care Old Wabble strigă supărat : 

— Mă rog, de ce atita entuziasm ? Și să știți, nu „per- 
mit astiel de ţipete, 

— Cred şi eu ! răspunse Parker. Eu trebuia să înghit 
cînd mi se spunea că voi fi „lăsat baltă“, dumneavoastră 
însă nu vreţi să auziţi de așa ceva, bătrîne Wabble! 
Dar întrucît n-am fost de faţă, spuneţi, ce trăsnaie aţi 
mai făcut ? 

— Nu, n-am făcut nici o trăsnaie. Dar dacă nu vă 
păziţi pliscul, o săsfac una acum şi încă una foarte se- 
rioasă și anume cu dumneavoastră, it's clear? După 
care se întoarse mormăind. 

Avui mai întîi grijă de securitatea noastră, dispunînd 
să fie aduși caii şi orînduii paza. Primul fu Hawley, care 
trebuia să circule în jurul pădurii, semnalînd orice lucru 
suspect. Comanşii morţi au fost duși de o parte. După 
aceea ne așezarăm să ne siăluim asupra situaţiei noas- 
tre. Cu toate că se lăsase seara, hotărirăm că nu era 
nimerit să aprindem focul. Chiar dacă păduricea era 
destul de deasă și' lumina focului nu ar fi străbătut pînă 
la marginea pădurii, comanșii Care urmau să vină nu 
trebuiau să găsească nici o urmă a taberei noastre. 

Acum esenţialul era ce avea să spună Peș-endaiseh, 
adică Cuţitul-cel-lung. Întrebîndu-l dacă l-a întîlnit pe 
Winnetou, îmi răspunse : 

— Da. Războinicii apașilor au auzit că comanșii ar 
îi dezgropat securea războiului și imediat au trimis 
cercetași care să afle împotriva cui au plănuit atacul. Eu 
eram unul dintre acești cercetaşi şi aveam cu mine încă 
un războinic. Am înaintat pe malul rîului Pecos în sus, 
unde bănuiam că se află comanşii, dar aim cat de ei ia 
Sascuan-Cui, pe care noi, apaşii, o numim Doclis-to, 

adică Apa Albastră. Cum ei umblau după vînat, ca să 
facă rost de carne, şi străbăteau toată regiunea, nu i-am 
putut iscodi, cu atit mai puţin am îi putut să tragem cu 
urechea. 

— Totuşi, seara nimeni nu vinează. 

— Old Shatterhand are dreptate, și noi știam acest 
lucru. Am lăsat caii în urmă și ne-am furișat pe jos la 
Apa Albastră, unde am ajuns după ce se lăsase întu- 
nericul. 

— Aţi auzit ceva ? 

— Nu. În ciuda tuturor eforturilor, nu am avut no= 
roc. Fratele meu alb poate să creadă și să nu-mi facă 
reproșuri. Şi cel mai îndrăzneţ și prevăzăior cercetaş 
poate să se întoarcă fără să alle ceva, în ciuda tuturor 
şiretlicurilor folosite.- 

— Desigur! Te cunosc și nici nu mă gîndesc să te 
subestimez. Unde l-ai întilnit pe, Winnetou ? 

-— Ne-am furișat pînă la Apa Albastră două seri la 
rînd. În prima seară nu am avut succes, în a doua ne-am 
“întîlnit cu Winnetou, care sosise înaintea noastră și ne-a 
poiuncit să nu ne mai expunem pericolului $i să-l ur- 
măm pe el. N 

— Ah, asta înseamnă că.aflase ceva ! 

— Da, aflase un lucru de care o să se mire fratele 
meu alb Old Shatterhand. În marele deșert, pe care fe- 
tele-palide îl numesc Llano Estacado, există de fapt o 
cleparia sivardestar, o insulă verde, cu multă. apă lim- 
pede, înconjurată de cei mai frumoși arbuști și flori. Se 
află acolo o casă, în care trăiesc trei persoane și 
anume : un declil-inda — un negru —, o declil-isoma 
— o negresă —, care e mama negrului, şi un vinător 

alb, acesta este stăpînul locului și-l cheamă Dil-me- 
jeh — Vulpea-însîngerată. Winnetou l-a cunoscut și a 
fumat cu el pipa prieteniei. 

— Îl cunosc şi eu. 

— Uff! exclamă indianul mirat. Old Shatterhand l-a 
văzut ? Probabil că a văzut și casa și apa din deșert? 

— Da, le-am văzut! 

— Înseamnă că vestitul meu frate alb știe și drumul 
ce duce într-acolo ? | 

— Firește. Am fost acolo de mai multe ori. Winne- 
tou nu ţi-a spus nimic ? | 

— Nu. Lui Winnetou, marea căpetenie a apașilor, 
nu-i place vorba lungă, nu spune un cuvînt mai mult 
decit trebuie. Vasăzică şi tu cunoști locul și știi drumul! 
De aceea trebuia să te aștept și să-ţi transmit mesajul 
lui Winnetou ! 

Se mira. Din cuvintele lui vedeam cît de discret a 
fost și de data asta Winnetou. Nu scosese niciodată nici 
o vorbă despre oaza din Estacado. Apașul continuă: 

— Din spusele lui Winnetou am înţeles că la Vulpea- 
însîngerată au fost cîndva niște comanși. 

_— Întocmai. Au fost acolo împreună cu el și cu mine. 
Îi conducea tînăra căpetenie Şiba-bigec — Inimă-de-fier. 

— Şiba-bige ? Văd că Old Shatterhand este la curent 
cu toate, pentru că acum tocmai acest tînăt șef de trib 
urmează să-i conducă pe comanși la „insulă“, în deșert. 

— Ai aflat cumva de ce comanșii iși îndreaptă tru- 
pele de război spre insulă ? 

— A aflat Winnetou. Vulpea-însingerată a plecat din 
deșert la vînătoare și s-a întilnit cu o ceată de comanși. 
Aceştia l-au atacat vrînd să-l omoare. El s-a apărat și 

a împușcat pe cîţiva dintre ei. Gloantele i-au nimerit 
drept în frunte. Unul dintre comanși [lusese la el în 
desert și l-a recunoscut. 

— A scăpat? 

_— Gloanţele și cuțitele lor nici măcar nu l-au zgiriat. 
Slavă domnului ! Acum, ca să se răzbune, vor să-l 
lovească ! 

— Da. Winnetou i-a auzit spunînd că vor să-l omoare 
şi să-i distrugă casa și copacii, făcînd oaza una cu 
deșertul. | 

--— Dar pe mine m-a înștiințat dincolo, în Sierra Ma- 
dre, așa că nu aici, la Apa Albastră, a aflat acest lucru, 
ci l-a stiut mai de mult. 

— Winnetou l-a aflat în Sierra Madre, de la doi co- 
mansi piecaţi la vînătoare, care nu știau cine este. În- 
tilninau-i, Winnetou s-a dat drept unul din tribul kiova 
şi ei l-au crezut. | 

— Înseamnă că sufletele lor erau absente. Continuă ! 

-— Winnetou a părăsit Sierra Madre, ca să-l prevină 
pe Vulpe-însingerată. În drum a descoperit și urmele 
cemanşilor şi i-a urmărit pînă la Apa Albastră, ca să 
afle ce vor. Între timp a dat peste noi. S-a bucurat mult 
și ne-a povuncit ce să facem. Pe războinicul care era cu 
mine l-a trimis acasă, pentru a conduce la Nargoieteh- 
tsil —- Muntele Ploii un grup de trei sute de apași, bine 
înarmați si apipvizionaţi cu carne, unde urmează să-l 
aştepte pe Old Shatterhand. Pe mine m-a luat cu el, 
aici, la Pădurice şi m-a lăsat să-l aștept pe Old Shat- 
terhand, ca să-i spun să se ducă la Nargoleteh-tsil, să ia 
conducerea războiniciior noştri şi să vină cu ei în Llano 
Estacado. s 


— Bun, bun! Asta mi-am închipuit şi eu. Asta-i tot 
ce trebuia să-mi spui ? 

— Da, tot. 

— Vasăzică, la Muntele Ploii! Cu un cal bun, îţi 
trebuie pină acolo o Jumătate de zi. Locul e bine ales, 
pentru că acolo se pot ascunde chiar mai mult de trei 
sute de oameni, în așa fel ca nici un duşman să nu-i 
poată descoperi. Ce păcat că i-ai omorit pe cei trei co- 
manși ! Dacă ar fi trăit, cu siguranţă că aș fi aflat de la 
ei multe lucruri folositoare. 

— Ce ar vrea să mai ştie Old Shatterhand ? 

— Cine îi conduce pe comanși ? 

— Șiba-bigc. Am mai spus-o. 

— Mă îndoiesc, e încă prea tinăr. La Apa Albastră 
comanda Vupa-Umugi, care în nici un caz nu 0 să as- 
culte de un războinic tînăr. Apoi, mai e și Nale-Muasiuv, 
care, de asemenea, e prea mindru pentru a se supune 
lui Inimă-de-fier. 

— Ulf! Nale-Masiuv, cel cu cite patru degete la 
fiecare mînă ? Vine și el? 

— Da, cu o sută de oameni. 

— De unde a aflat Old Shatterhand ? 

— De la ei, cînd am fost la Apa Albastră. 

— Uff, uff! Şi la Apa Albastră a fost Old Shatter- 
hand și a reușit să se îuriseze aproape de ciinii de co- 
manși ? Ceea ce cu siguranță că nu i-a reușit nici unui 
războinic, în afară de Winnetou și Old Shatterhand! 

— Mai sînt şi alţii care pot face acest lucru. Repet, 
ar fi foarte bine să știu cine e, de fapt, căpetenia co- 
manșşilor. Din partea lui Vupa-Umusi și Nale-Masiuv 
nu ne putem aștepta la nimic bun. Șiba-bigc, însă, ar 
trebui să-mi poaste recunoştinţă, pentru că noi i-am sal- 

vat viaţa și l-am scos din Llano Estacado. Dar ceilalţi doi 
nu prea o să fie dispuși să i se subordoneze, că-i mai 
tînăr decit ei ; însă Șiba-bigc e fiul renumitului Tevua- 
şohe — Stea-de-foc, care a fost cîndva căpetenia su- 
premă a tuturor triburilor de comanși. Datorită gloriei 
de care se bucura în urma victoriilor obţinute, nu-i 
exclus ca șejia să îi trecut asupra fiului său. Cu sigu- 
ranță că aș fi aflat acest lucru, dacă acești trei comanși 
ar mai fi în viaţă. 

Cu toate că aceste cuvinte nu erau adresate direct lui 
Cuţitul-cel-lung, el răspunse : 

— Pentru . fapta mea, Old Shatterhand m-a iertat. 
Nu vrea să-i povestesc ce știu despre acești șase 
comanși ? 

— Ba, da. Cine a fost văzut mai întîi: tu de ei sau 
ei de tine? , 

— Eu i-am văzut primul. În timp ce-l aşteptam aici 
pe. Old Shatterhand, m-am gindit că foarte ușor ar fi 
putut sosi și comanșii. De aceea, am fost prevăzător, 
mi-am ascuns calul în tufișuri și m-am ferit să las 
urme. Totuși, trebuia să umblu ba încoace, ba încolo, 
să-mi adăp calul, ceea ce, de fapt, a făcut să fiu desco- 
perit. Dusesem calul la adăpat și, în timp ce el bea, 
m-am îndreptat spre marginea Păduricii, ca să văd dacă 
sînt în siguranţă. Atunci i-am văzut pe cei șase cîini de 
comanși venind și abia am avut timp să duc calul din 
nou la adăpost; dar n-am mai reușit să şterg urmele. 
Cind au ajuns. au văzut urmele și s-au luat după ele, 
în tufișuri. Fiind prea aproape, nu am mai putut fugi. 
Pe primul l-am impuscat, în al aoilea și al treilea am 
înfipt cuțitul. Dar ceilalţi m-au prins. Am fost rănit, 
doborit şi legat. de miini şi de picioare şi apoi de copac. 

Cînd aţi venit, i-am omorit. Old Shatterhand nu-i mai 
poate întreba nimic, dar eu pot să-i spun ce am auzit 
de la ei. 

— Ce? 

— Vor să se ducă Ja „insula“ din deșert, şi să-l 
prindă pe Vulpe-însîngerată, împreună cu bătrîna ne- 
gresă și să-i ducă apoi la satul comanșilor. Cînd vor- 
beau între ei, am aflat unde este așezat acum satul lor 
cel mare. 

— Este un lucru foarte important. Unde e satul? 

— Nu cunosc locul, n-am mai auzit de el pînă acum. 
[i îi ziceau Caam-culano — Valea lepurilor. 

— Te înșeli, cunoști bine locul. Într-adevăr, comanşii 
așa-i spun, dar voi îi ziceţi Catşo-nastla, adică tot Valea 
Iepurilor. 

— Catşo-nastla ? Cunosc valea, firește. Se află spre 
nord, la o zi de mers călare de aici. Acolo vor să-l ducă 
pe Vulpe-insîngerată, împreună cu negresa, ca să-i 
omoare la stilpul caznelor. Negrul e deja în mîinile lor. 

— Cum ? întrebai eu speriat. Care negru ? 

— Fiul bătriînei negrese, care stă la Vulpe-însînge- 
rată în deșert. 

— Aoleu! Asta nu e o veste prea bună, chiar dacă 
e foarte importantă. Ai auzit bine ? 

— Urechea mea nu s-a înșelat. 

— Poate e vorba de alt negru. 

— De negrul din deșert e vorba. Cîinii de comanși 
i-au pronunţat și numele, îl cheamă Bob. 

— Nu au spus cum au pus mina peel? 

— Ba da. Era la vînătoare, împreună cu Vulpe-însîn- 
gerată, cînd acesta a fost atacat de comanși, Vulpe a 
omorit cîțiva dintre ei și a scăpat, negrul însă le-a căzut 

în miini și l-au dus în Valea Ilepurilor, unde îl ţin pri- 
zonier, pină îl prind și pe Vulpe și pe negresă, după 
care toţi trei urmează să moară la stilpul caznelor. 

— Probabil că aşa ceva n-o să se întimple! O să am 
eu grijă. Bob trebuie eliberat. Pornesc imediat în- 
tr-acolo. | 

Cu toate că nu prea pot fi scos din fire, de rîndul 
acesta sării furios în picioare. Toţi se mirară, și cel mai 
mult se miră apașul, pentru că indianul il disprețuiește 
pe negru mai mult chiar decit un alb, totuși nu îndrăzni 
să spună cevar În schimb, Old Wabble nu putu şă tacă; 
pentru el, ca fost cowboy, un negru însemna mai putin 
decit un ciine. 

— Ce aveţi, sir ? mă întrebă el. Am impresia că acest 
Bob vă cam neliniștește ! 

— Nu el, ci faptul că e prizonierul comanșilor și că 
urmează să fie omorit. 

— Pshaw! Un om de culoare, un niggeri!! 

— Nigger ? Poate vreţi să spuneţi un negru, 
mr. Cutter. 

— Am spus nigger. În toată viaţa mea nu le-am spus 
altlel. | 

— Îmi pare rău. Se pare că pe negri nu-i conside- 
raţi oameni. 

— Desigur, în științele naturale sînt consideraţi un 
fel de oameni, deci, științific vorbind, or fi, dar, my 
god — Dumnezeule — ce fel de oameni ? 

— În orice caz, tot așa de buni ca și alţii, de altă cu- 
loare, indiferent care. 


O a —— 


1 Nigger — denumire jignitoare dată negri:or de către rasişti. 

— Pshaw! Un nigger eo ființă inferioară, încit nici 
nu merită să discutați despre ea. 

— Asta este părerea dumitale ? 

— Yes! 

— În acest caz îmi pare rău de dumneata, pentru că, 
cu această afirmaţie, dovedești că ești mult inferior 
nigger-ului ! 

— All devils — pe toţi dracii! Vorbiţi serios, sir? 

— Foarte serios ! 

— Atunci și mie îmi pare rău de dumneavoastră. Un 
om de culoare nu-i niciodată un om adevărat, altfel 
Dumnezeu nu l-ar fi făcut de altă culoare. 

— Un negru ar avea acelaşi drept să spună: un alb 
nu este un om adevărat, altfel Dumnezeu nu l-ar îi fă- 
cut fără culoare. Eu am călătorit ceva mai mult prin 
lume decit dumneata și printre popoare de negri, roșii, 
cafenii sau galbeni și am întilnit la ele cel puţin tot ati- 
ţia oameni buni ca și printre albi, cel puţin am spus, cel 
puţin! M-ai înţeles, mr. Cutter ? 

— Mi-e indiferent ce aţi întîlnit. Eu însă nu cunosc 
nici un singur nigger lîngă care aș dori să mă așez. 
___— Pentru că l-aţi trata din prima clipă pe negru în 
așa fel încit nici el nu ar putea să vă poarte ginduri 
amicale. lar în ce-l privește pe Bob, este un individ atît 
de cumsecade, încît dacă amîndoi aţi fi la ananghie, 
probabil că mai degrabă i-aş sări lui în ajutor, decit 
dumitale. 

— Thunder-storm — mii de trăsnete —, ce flatare! 
Știli să fiţi grozav de politicos, mr. Shatterhand, it's 
clear ! 

— Am vrut să fiu sincer, nu politicos. Nu sînt politi- 
cos cu oamenii care îşi dispretuiesc semenii. Cînd o să 

te îngroape, trupul dumitale cu pielea albă o să fie un 
cadavru la fel de împuţit ca și cel al unui negru. Cred 
că cu asta ești de-acord, și acum te rog să-mi enumeri 
ce calități mai ai! Toţi oamenii sînt copiii și făpturile 
lui Dumnezeu. Dacă îţi închipui cumva că pe dumneata 
te-a făcut dintr-un aluat mai preţios și că te bucuri de 
o favoare deosebită, atunci te înșeli şi eu nu te pot în- 
ţelege. M-am bucurat că te-am cunoscut ; această bucu- 
pie trebuie oare să ia sfîrșit ? 

Între timp se făcuse întuneric și nu-i puteam vedea 
faţa, dar se pare că cuvintele mele nimeriseră în plin. 
Își lăsă capul în jos și mirii : 

— Zounds — ei drăcie! Păcat, mare păcat că v-aţi 
făcut vestmen ! Aţi fi putut fi un și mai bun predica- 
tor sau popă. It's clear ! ie 

— Vestmen sînt numai ocazional. Înainte de toate 
sînt om, iar cînd un alt om se află la strimtoare, și eu 
îl pot ajuta, nu-l întreb de ce culoare îi e pielea, verde 
sau albastră. Pe acest Bob n-am să-l las comanşilor! 

— Din partea mea, n-aveţi decît. Eu nu vă împiedic, 
ba v-aș și ajuta, dar acum nu avem timp del. 

— Ba tocmai acum trebuie să facem ceva. | 

— Cum ? Ce? Chiar acum? Acum, cînd trebuie să 
mergem la Nargoleteh-tsil, pentru a-i întilni acolo 
pe apași ? ” 

— Pentru asta mai e timp. 

— Mai e timp ? Sir, nu vă înţeleg! 

— Fă socoteala, mr. Cutter ! Crezi că apașii au putut 
să ajungă deja acolo ? 

— Dumneavoastră știți mai bine, iar eu mă gîndese 
mai puţin la ei decit la comanși, cărora trebuie să le-o 
luăm înainte. 

— Nu-i nici o grabă. În trei zile, — socotite de ieri 
seară —, adică poimiîine seară, Nale-Masiuv va veni, cu 
cei o sută de oameni ai săi, la Apa Albastră. Crezi că o 
să pornească imediat mai departe ? 

— Nu, pentru că oamenii şi caii trebuie mai întîi să 
se odihnească. 

— Au nevoie de cel puţin o zi de odihnă; deci, fă- 
cînd socoteala, avem trei zile de acum înainte, din care 
eu am nevoie numai de două zile ca să-l eliberez pe Bob. 

Bătrinul voi să răspundă din nou, dar Old Surehand 
i-o luă înainte, spunînd : 

— Mr. Shatterhand, am auzit de o întîmplare de-a 
dumneavoastră, care m-a captivat. Aţi avut dincolo, în 
Parcul Naţional, o poveste cu triburiie siuxi. Eraţi îm- 
preună cu un grup de oameni curajoși, era și un negru 
între ei, pe care-l chema Bob, dacă-mi aduc bine aminte. 
E vorba de același Bob ? 

— Da. 

— Ah, atunci aveţi perfectă drepiate ! Nu avem voie 
să-l lăsăm în încurcătură, trebuie să-l salvăm ! 

— Vreţi să veniţi și dumneavoastră ? 

— Neapărat ! Cind pornim ? 

— Miine în zori. 

— Nu-i prea tirziu ? 

— Nu. E adevărat că de aici pînă la Caam-culano e 
o distanţă de mai bine de o zi de mess călare, dar cu- 
nosc jinutul și avem cai excelenți. Chiar fără să-i foi- 
tăm prea tare și tot ajungem pînă seara. 

— Da, cel mai bine e să ajungem pe înserat. Atunci 
mai ai timp să cercetezi locul și-să aștepți prilejul. Apoi, 
cupă ce se întunecă, poli să dai lovitura. Mă bucur 

dinainte la gîndul că o să le jucăm o festă. Ciţi oameni 
credeţi că sînt acolo ? 

— Nu ştiu. Probabil că acolo sint numai corturile 
lui Vupa-Umugi, şi presupun că, în prezent, în sat nu 
sînt prea mulţi războinici tineri și viguroși. 

— Asta înseamnă că o să ne luptăm cu niște babe. 
Ptiu ! 

— Hm! Chiar așa de ușor n-o să meargă. La orice 
aşezare rămîne și un număr de războinici pentru paza 
taberei, iar de astă dată şi a prizonierului. Cu ăștia o 
să avem de-a face. 

— Mă îndoiesc că toţi caii noștri or să reziste 
la drum ! 

— Toţi ? La ciţi cai vă referiţi ? 

— La toţi câţi sînt! 

— Adică la doi, și anume la murgul meu și la roibul 
dumneavoastră. 

— După cite înţeleg, vă gindiţi să plecăm numai 
noi doi ? 

— Întocmai. Avem de făcut un drum lung dus și 
întors, la care numai caii noștri rezistă. Mr. Parker și 
mr. Hawley în nici un caz nu intră în socoteală. Caii 
lor sînt de pe acum atit de obosiţi, încît s-ar prăbuși 
pe drum. 

Parker, recunoscînd probabil că am dreptate, nu zise 
nimic. În schimb, lui los, care se simţea foarte atașat 
de mine, îi venea greu să se despartă. 

— Nu-i deloc cu putinţă să vin și eu? întrebă el. 
Ştiţi, sir, mă simt tare bine alături de dumneavoastră ! 

— Ştiu, dar nu se poate, mr. Hawley. Ceea ce vreti 
dumneavoastră, calul nu poate să facă. | 

— O să mi-l împrumute Old Wabble pe al lui. 

„ — Ce-ţi veni? exclamă bătrinul. Eu însumi am să 
merg cu el. 

— Ba, dumneata, chiar că ai să rămii cu ceilalţi! 

— De ce? Calul meu nu este bun, sau credeţi că n-o 
să reziste ? 

— Probabil că ar'rezista, dar se va împotrivi și nu 
ge va urni din loc, ştiind că e vorba de un nigger. 

— Ah! La asta vă referiţi? Ei, atunci probabil că 
depinde de mine și nu de cal! 

— Sau de mine, mr. Cutter. N-aș vrea să te superi 
din cauza unui negru. 

— Phsaw, nu-i nici o supărare, vin cu plăcere! 

— Adireauri cuvintele dumitale sunau parcă altfel ! 

— Da, adineauri! Vreţi să fiu sincer cu dumnea- 
voastră, mr. Shatterhand ? 

— Ei? 

— Chestia aia cu cadavrul împuţit nu aţi spus-o 
deloc delicat şi cu gust, dar am înţeles și eu ceva și 
cred că aţi cam avut dreptate. Vreau să-mi îndrept 
prostia, ajutînd la eliberarea lui Bob, și de aceea vă rog 
să mă luaţi cu dumneavoastră ! De-acord, sir ? 

— Him! După cele spuse acum, n-aș avea nimic îm- 
potrivă, și totuşi nu se poate. 

— Dece? 

— Pentru că nu se poate avea incredere în dum- 
neata. Ai dovedit-o chiar astăzi. Gindește-te la faptut 
că vrem să eliberărn un prizonier, din mijlocul unui sat 
indian. Lovitura trebuie dată fulgerător, aşa că nu vom 
avea timp să așteptăm un prilej nimerit. Va fi vorba 
de vială și de moarie, și trebuie si vecunocti că nu te 
putem lua cu noi. 

-—— Nu mi-e teamă de moarte ! 

— Știu, dar mie mi-e teamă că, dacă te luăm cu noi, 
ne ptimejduim viaţa. Pentru că sînt două lucruri dife- 
rite : una este să nu-ţi fie frică de moarte, şi alta esie 
să alergi în braţele ei din imprudenţă. În dumneata nu 
se poate avea încredere. 

— Pentru că nu am rămas de pază la căi, sir? E 
pentru ultima oară că se mai întîmplă așa ceva ! Crede- 
ţi-mă ! Daţi-mi mina şi luaţi-mă cu dumneavoastră. 

Ce puteam să [ac ? Insista atit de mult)! Să-l fi re- 
fuzat ca pe un greenhorn, pe el, un vestmen cu expe- 
rienţă, un bătrin de nouăzeci de ani ? Nu eram în stare, 
așa că-i dădui mina și-i spusei : 

— Ei, bine, vino! Dar sper ca linereasca dumitale 
îngîimfare să nu-ţi întunece raţiunea. 

— Well! Așa-mi place! Şi sînt sigur că o să fiţi 
muliumiii de mine. Dar cu ceilalţi ce are să se întim- 
ple ? Au să rămînă aici ? 

— Nu, vor pleca la Nargoleteh-tsil, unde urmează 
să ne întilnim cu apașşii. Cuţitul-cel-lung cunoaşte 
drumul ?. | 

Indianul, căruia îi adresasem întrebarea, răspunse; 

— Îl cunosc bine.-Cînd trebuie să pornim ? 

— Miine dimineaţă, imediat după ce noi am plecat. 

— Comanșii morți îi lăsăm aici ? 

— Nu. Trebuie să dispară fără urmă. Nu trebuie să 
fie nici măcar înmormiîntaţi aici. În drumul lor spre de- 
şert, comanşii or să treacă pe-aici şi ar putea descoperi 
mormintele. 

— Poate războinicul apaș să-i facă lui Old Shatter- 
hand o propunere? Legăm cadavrele pe caii lor şi-i 
luăm cu noi, la Nargaleteh-isil, unde îi înmormîntăm. 

— Da, e cel mai bun lucru pe care-l puteţi face. 
Luaţi-i cu voi! 

— Cui aparţin caii, armele şi lucrurile lor ? 

— 'Ție. Noi nu vrem nimic, doar dacă mr. Parker și 
mr. Hawley ar vrea să-și schinabe caii, pot alege pe 
care le place. | 

— Așa să fie. Eu însă iau și scalpurile comanșilor. Şi 
ei l-ar fi luat pe al meu. Houga! 

Cu asta cazul era încheiat. Am mincat, apoi ne-am 
culcat. Parker, Hawley şi indianul se oferiră să asigure 
paza pentru toată noaptea, deoarece noi ceilalţi aveam 
de făcut a doua zi un drum extrem de istovitor. Fi- 
reşte că am fost de acord. 


Capitolul IV . 


OAZA 


Iepurele din Vestul Sălbatic, şi mai ales cel texan, 
este ceva mai mare decit iepurele de pe la noi şi are 
şi urechi mult mai mari. Pe vremea aceea erau o mul- 
ţime de iepuri, pentru că existau încă destui bizoni şi 
alt vinat, aşa încît un vestmen nu irosea un glonte pe 
un iepure, decit numai dacă nu dădea de altceva. 
Nicăieri nu găseai atiţia iepuri ca la unul din piriia- 
șele ce se vărsa în Buffalo Spring, care, de fapt, era 
unul din izvoarele acestuia. Riuleţul ţișnește de la 
capătul unei vilcele stîncoase, avînd forma unei tăvi şi 
care este des populată cu amintitele rozătoare. Iată de 
ce vinătorii albi îi spuneau „tigaia cu iepuri“. Aproape 
tot anul, fundul văii era acoperit cu iarbă grasă, de 
un verde intens, iar pereţii care se ridicau în pantă 
erau plini de tutișuri, din mijlocul cărora se înălța, 
ici-colo, coroana unui copac. Aceasta era Valea Iepuri- 

lor — Caam-culano, în care- comanşii lui Vupa-Umugi 
își instalaseră corturile. 

A doua zi, cam cu două ore înainte de lăsarea serii, 
ajunserăm în apropierea acestei văi. În jurul nostru nu 
exista prea'multă verdeață, chiar dacă locul nu era 
complet sterp, dar, întrucît puteam să ne așteptăm să 
dăm de oameni, trebuia să căutăm o acoperire. Așa 
ceva se putea găsi numai lîngă riuleţ, unde creșteau 
tufișuri. Ajunserăm la apă într-un loc care era la cel 
muit un sfert de oră de mers de la ieşirea din vilcea. 
Firește, era o îndrăzneală din partea noastră să ne 
apropiem pe lumină, dar nu aveam de ales, întrucit 
timpul ne era foarte drămuit. Încă înainte de căderea 
nopții trebuia să aflăm cam ce se petrece în vale. 

Am avut noroc şi am găsit lingă apă un loc, unde 
tuiişurile ne ofereau o ascunzătoare cum nici nu se 
putea mai bună. Descălecarăm și lăsarăm caii, destul 
de obositi, să se adape şi apoi să pască. Aduseserăm 
provizii de carne uscată, care ne erau de ajuns pentru 
mai multe zile. Deoarece numai eu mai fusesem pe 
aici, cerui lui Old Surehand și bătrînului Wabble ca 
nu cumva să părăsească ascunzătoarea şi să mă aştepte 
pînă mă întorc din -recunoaştere. 

Îmi rememorai locurile, așa cum le cunoscusem mai 
de mult, după care îmi făcui planul. În locul unde iz- 
vora apa din vale, torenul se înălța în ambele părţi 
într-o pantă tot mai pronunțată și tufişurile urcau pînă 
sus. Acest lucru îmi convenea. Tufişurile înconiurau 
marginea de sus a vilcelei, de jur înprejur, ca 0 co- 
roană, şi-mi ofereau suficiente locuri de a mă ascunde 
la nevoie. Desigur, exista şi o greutate care nu tre- 


buia neglijată : nu aveam voie să las urme după mine, 

cel puţin să nu poată fi identificate ca fiind ale ciz- 
melor mele şi nu ale unor mocasini de indian. În rest, 
toată regiunea era lipsită de copaci sau de tulișuri, în- 
cît orice obiect mai mărişor putea fi zărit de departe. 

Înaintînd cu băgare de seamă, priveam mereu în jur. 
Spre bucuria mea, nu se zărea nici ţipenie de om, nici 
bărbaţi, nici femei, nici măcar copii. Era trecut de 
timpul în care, de obicei, toţi locuitorii rămași în ta- 
bără se adună în vale, pentru odihna de seară și de 
noapte, lucru respectat cu sfinţenie cînd lipsesc răz- 
boinicii. Ajungînd la intrarea văii, o luai la dreapta și 
urcai panta. Era oare intrarea păzită ? Privii în jos, 
dar nu văzui pe nimeni. Valea putea fi străbătută cu 
piciorul cam într-o jumătate de oră, iar tabăra proba- 
bil că se afla instalată la jumătatea văii. În orice caz, 
partea din fund era destinată cailor. Mersei mai de- 
parte. Se părea că alesesem ora cea mai potrivită, pen- 
tru că nu era nimeni, nici sus, şi nici nu se vedea vreo 
urmă care să arate că cineva ar fi trecut de curînd 
pe acolo. 

În curînd zării primele corturi și, înaintînd încă pu- 
țin, văzui toată tabăra, alcătuită din corturi de vară, 
făcute din pînză. Nu avui timp să le număr, dar erau 
cu mult peste o sută. Între corturi și în faţa lor, se 
aflau băieţi, fete și femei. Nu văzui decit puţini băr- 
baţi şi, după cit se pare, erau bătrini. Oare Vupa- 
Umugi avea numai pe cei o sută cincizeci și patru de 
războinici, şi să nu îi rămas nici unul aici ? Nu-mi ve- 
nea să cred, căci ar fi fost o mare imprudenţă. Era 
posibil să fi lăsat locul fără nici o apărare? Și în- 

tr-adevăr, cum mă aşteptam, văzui în spatele taberei 
un număr de cai. 

__Căutai un loc de unde să pot vedea mai bine. Tre- 
buia să descopăr vreun indiciu care să-mi arate cor- 
tul unde se află Bob. Probabil că era păzit. Și în- 
tr-adevăr așa era. La intrarea ultimului cort, văzui doi 
războinici. Era cortul căutat. Nu departe de el era alt 
cort, mai mare decît celălalt. În faţa lui, înfipte în pă- 
mâînt, erau două prăjini de care atîrnau diferite obiecte 
ciudate. Erau cumva niște pungi cu „medicamente“ 1 ? 
Era cortul şefului de trib? Probabil. Fiecare războinic 
are un Singur „medicament“, și dacă îl pierde, își 
pierde onoarea, pînă ia „medicamentul“ unui dușman 
răpus de el. La moarte, este înmormîntat „cu medica- 
mentele tămăduitoare“. Există triburi, în care urmaşii 
păstrează „medicamentele“ ca pe o amintire sacră şi 
scumpă a strămoşilor; cel ce le pierde, nu mai are nici 
o consideraţie în ochii celorlalţi. Îmi veni o idee. Dacă 
acestea erau „medicamentele“ lui Vupa-Umugi, tre- 
buia neapărat să pun mîna pe ele. În lupta dintre apași 
și comanși, ele puteau să-mi fie de un exțraordinar. 
folos. 

Mergînd puţin mai departe, dădui, deodată, peste o 
urmă, după aparenţă, a unei femei, care urcase aici 
panta. Trebuia să mă întorc, să nu mă vadă, și tocmai 
cînd voiam s-o iau înapoi, tufișul se mișcă și mă po- 
menii cu femeia în faţă. În astfel de situaţii, trebuie 
să procedezi în așa fel, încit orice ochi care te-a zărit 
să devină inofensiv. De abia ridicai mîna ca s-o apuc, 
că o şi lăsai din nou să cadă. Nu numai din pricină că 


1 Vezi și Karl May, Winnetou, Editura Minerva, 1972, colecţia 
„Biblioteca pentru toţi“ nr. 672—676, vol. I, p. 217—218. 

era femeie, ci şi din cauza expresiei care i se ivi pe 
faţă cînd mă văzu. 

Era cam de patruzeci de ani, dar necazurile îi brăz- 
daseră adinc faţa. Avea o statură deosebit de înaltă 
şi lată în spate, şi era îmbrăcată într-o rochie ce adu- 
cea a cămaşă. Părul, ce începea să-i albească, neaco- 
perit, îi atirna în şuviţe îmbicsite şi nepieptănate. Faţa 
îi era tare bronzată și totuși, în altă parte, nu aș îi 
luat-o drept piele roşie. Avea trăsături de caucaziană 
şi avui impresia că am mai văzut. astfel de trăsături, 
şi încă de curînd. Faţa-i zbircită era groaznic de sco- 
filcită, şi ce ochi, ochii aceia! Ce fel de expresie 
aveau ? O privire incremenită şi totuși aprinsă, sălba- 
tică şi totuși fără speranţă, cum nu mai văzusem decit 
în casa de nebuni. Da, asta era: femeia era nebună. 
La început mă cercetă cu o privire furioasă, apoi ochii 
îi deveniră blinzi, un zimbet apăru pe buzele ei deco- 
Jlorate ; îşi îndoi degetele ca de schelet, făcîndu-mi 
semn, apoi o auzii cum îmi spune încet, dar grăbit : 

— Hei, vino încoace! Trebuie să te întreb ceva! 

Făcui cei trei paşi care ne despărțeau. Mă apucă de 
braţ şi, înfigindu-și degetele în mîneca mea, mă în- 
trebă : 

— Eşti o față-palidă ? 

— Da, răspunsei eu la fel de încet. Dar tu cine ești ? 

— Eu sînt Tibo-vete-elen, spuse ea în şoaptă. 

Vete înseamnă femeie. Nu știam însă ce înseamnă 
Tibo şi elen. Aceste două cuvinte nu le întilnisem la 
nici unul din dialectele pe care le cunoșteam. 

— Ai soţ? o întrebai eu. 

— Da. Îl cheamă Tibo-taca. 

Din nou acest Tibo înseamnă bărbat. 

— EL unde este ? o iscodii în continuare. 

Se apropie şi mai mult de mine și-mi șopti la ureche i 

— Fiind vraciul tribului, a trebuit să plece şi el în 
deșert, după Vulpea-însîngerată. 

Da, era nebună, altfel n-ar fi spus așa ceva unui 
străin, şi încă unui alb. Apoi mă apucă de ambele 
brațe şi, cu o expresie de maximă încordare, mă în- 
trebă : 

— L-ai cunoscut pe Vava Derric al meu ? 

Vava înseamnă frate. Dar Derric ? Se referea cumva 
la numele englezesc Derric — adică Dietrich ? Dar pe 
fratele acestei indiene nu putea să-l cheme Derric — 
adică Dietrich. Probabil că și acest cuvint îmi era ne- 
cunoscut, 

— Nu, răspunsei. 

— Eşti o tață-palidă și nu l-ai Cunoscut? Adu-ţi 
aminte ! Trebuie să-l fi cunoscut. Am să-ți arăt ceva. 
Adu-ţi aminte ! 

Rupse o creangă din tufiş, o făcu cerc, legind-o la 
capale şi şi-o puse pe cap, în timp ce-mi şoptea, zim- 
bind fericită : 

— Uite,  mirtle-wreath-ul meu,  mirtle-wreath-ul 
meu. Îţi place ? Așa-i că-ţi place ? 

Yoarte curios! Această femeie comanșă folosea cu- 
vintul englezesc myrile-reath, adică „cununiţă de 
mireasă“ ! Nici o indiană nu cunoștea acest cuvint! O 
apucai de braţ și o întrebai : 

— Spune-mi, ești o faţă-palidă ? 

Chicoti într-un mod cu totul aparte şi-mi răspunse: 

— Crezi că sînt o faţă-palidă, pentru că sînt fru- 
moasă şi port un mirtle-wreath ? Nu te uita în ochii 
mei, că o să te usuce dorul, așa cum mă usucă pe 

mine ! L-ai cunoscut pe Vava Derric al meu? Vrei 
să-ți arăt cortul în care locuiesc? 

— Arată-mi-l ! 

— Hai, vino mai la margine! Dar nu cumva să te 
lași văzut, că te-ar costa viaţa! Războinicii noştri ucid 
orice faţă-palidă. Eu însă mă bucur că te-am văzut şi 
nu o să spun nimănui nimic, că ştiu că o să faci ce o 
să te rog. 

— Şi ce anume ai vrea să fac? 

Scoase crenguța de pe cap, mi-o dădu și-mi spuse: 

— Dacă-l întilneşti pe Vava Derric al meu, dă-i 
acest mirtie-wreuih ! Vrei ? 

—" Da! Da unde este Vava Derric al tău? 

— Pa... în... în... nu mai ştiu. Ami uitat. Tu însă o 
să-l găseşti. Nu-i așa? 

— Da, îi răspunsei ca să-i fac bucurie. Şi ce să-i 
mai spun? 

— Spune-i că... eu... eu... nu trebuie să-i spui nimic. 
Cînd o să vadă myrtle-wreath-ul, o să ştie el la-ce mă 
refer. Şi acum, uită-te acolo jos! În rîndul al doilea, 
vezi cortul cu însemnele vraciului ? 

— Da, văd. 

— Acolo locuiesc eu, împreună cu Tibo-taca și mă 
cheamă 'Tibo-vete-elen. O să ţii minte? Să nu uiţi! 

— N-o să uit. Cine stă în cortul cel mare, cu cele 
două prăjini înfipte în faţa lui? 

— Vupa-Urugi, care e căpetenia noastră. 

— Acum el e plecat; cine stă în el? 

— Nevasta lui şi cu fiică-sa. _ 

— Altcineva nu mai e? Nici noaptea? 

— Nici noaptea nu vine nimeni la ele. 

— Dar în cortul acela, ultim, unde stau culcaţi cei 
doi războinici, cine locuieşte ? 

— Acolo stă negrul, care va fi ucis după ce o să-l 
prindă şi pe Vulpea-însîngerată. 

— E bine păzit? 

— Foarte bine. Mereu stau de pază doi războinici, 
răspunse ea cu un aer de importanţă. 

— Aveţi aici mulţi războinici ? 

— Numai pe ăia doi, pe care-i vezi. Mulţi au ple- 
cat cu căpetenia în deșert, iar ceilalţi s-au dus la vină- 
toare, să facă rost de carne. Se întorc mîine, sau peste 
două zile. N-ai să pierzi myrtle-wreath-ul meu, ai să-l 
păstrezi bine ? | 
_— Fii fără grijă, am să-l ţin foarte bine. 

— Şi o să-l dai lui Vava Derric al meu? 

— Imediat ce am să-l găsesc. 

— Ai să-l găseşti... zise ea cu o privire pierdută, ca 
și cînd voia să-şi amintească ceva, apoi îmi luă mîna 
și continuă: Acum trebuie să plec. Pleacă și tu. Dar 
să nu spui nimănui că m-ai întilnit! Nici de la mine 
n-are să afle nimeni. 

— Chiar ai să taci? 

— Jur. Dar tu? 

— Nu am voie să spun nimănui ? 

— Nimănui, nimănui, numai lui Vava Derric al 
meu. El trebuie să afle. Promite-mi și dă-mi mîna că 
ai să te ţii de cuvint. 

— Iat-o! 

Îi întinsei mîna, pe care o strînse tare, apoi începu 
să coboare, dar după cîțiva paşi se întoarse încă o dată 

spre mine,-puse degetul pe buze, în semn de tăcere, şi 
repetă : 

— Nimănui ! Şi nu cumva să pierzi myrtle-wreath-ul 
meu ! 

După aceea dispăru în tufișuri. Rămăsei încă o clipă 
pe loc, după care pornii încet înapoi. Ce intilnire! Mă 
cuprinsese un simțămiînt straniu. Cine este această fe- 
meie ? E chiar indiană ? E posibil să fie albă ? Ca să pot 
da răspuns acestor întrebări, ar fi trebuit s-o mai văd 
şi să o mai aud vorbind nu numai o singură dată. E ne- 
bună, şi totuși m-a impresionat adinc. E o enigmă, o 
enigmă de nepătruns şi deosebit de tragică, de nepă- 
truns pentru că nu am avut timp s-o descifrez. Vava 
Derric există în orice caz şi nu numai în înciiipuirea ei, 
ci şi în realitate, dar unde? Şi cine o fi? Un indian? 
Probabil, expresia de Vava e o dovadă. Dar ce sens are 
myrtle-wreath-ul ? O fi înnebunit cumva din această 
cauză ? Sau poate că a purtat o coroniţă de mireasă în 
clipa cînd a înnebunit? Ce ginduri groaznice. În acest 
caz, e o albă şi nu o indiană. Poate că am totuşi posi- 
bilitatea de a găsi un răspuns la toate acestea. În timpul 
luptei, probabil o să am ocazia să mă întilnesc cu acest 
vraci şi atunci o să-mi dea el socoteală ! 

Hotărînd acest lucru în sinea mea, mă întorcei la as- 
cunzătoarea noastră, unde ajunsei cu bine, tocmai cînd 
se însera. Lipsisem cam mult. r 
_— În sfirşit, în sfirşit, mă întimpină Old Wabble, în 
timp ce Old Surehand nu spuse nimic. Cit pe-aci să-mi 
fie teamă că aţi păţit ceva. 

— Nu există nici un motiv de îngrijorare, răspun- 
sei eu. 

— Nu? Totul e în ordine? L-aţi găsit pe nigger? 

— Te referi cumva la negru? Da! 

— E sub pază straşnică? 

— Acum, în tabără există numai doi războinici care 
îl păzesc zi și noapte. Ceilalţi au plecat la vînătoare. De 
aceea, presupun că sarcina noastră o să fie relativ 
ușoară, paznicii fiind obosiţi. 

— Cum o să procedăm? 

— Staţi să mă gîndesc! 

De fapt, nu că aș fi avut nevoie de timp ca să mă 
gîndesc, căci planul îl aveam gata făcut, dar nu aveam 
chei de vorbă. Mă obseda gîndul la întîlnirea cu in- 
diana... Şi chiar în clipa aceea privirea îmi căzu pe 
faţa lui Old Surehand. Trăsăturile lui frumoase, băr- 
bătești, grave, fiind învăluite în lumina stranie a în- 
serării, exprimau o mihnire înduioșătoare. Oare mă în- 
șelam ? Era tocmai asemănarea pe care o sesizasem 
cînd am văzut femeia, fără să-mi dau seama de unde 
venea. Aceeaşi faţă, frunte, gură, numai că ceva mai 
pline şi mai tinere, cu trăsături bărbăteşti, deosebite 
de cele femeiești, și fără acea expresie cutremurătoare, 
dar privind cu aceeași tristețe. O clipă rămăsei sur- 
prins, apoi îmi zisei în sinea mea că trebuie să mă în- 
șel. Prea eram sub influenţa întilnirii de pe înălțimile 
de la Caam-culano și vedeam 'lucruri care nici nu 
existau. Căutai să gonesc această amăgire. 

Se întunecă şi în curînd nu mai putui să deslușesc 
faţa lui Old Surehand. Ce bine ar fi fost să nu fi cre- 
zut că mă înşel şi să-i fi vorbit despre indiană! Ar îi 
fost salvată cu mult mai devreme din întunericul ne- 
buniei sale! 

O bună bucată de vreme nimeni nu scoase o vorbă, 
pină cînd Old Wabble își pierdu răbdarea şi întrebă: 

— Ei; sir, vă mai trebuie mult timp ca să vă gîndiţi ?. 
Poate că-mi permiteţi să vă ajut? 

Atunci Old Surehand consideră necesar să-şi între- 
rupă tăcerea, pentru a-l pune la punct: 

— Oid Shatterhand nu are nevoie de ajutorul dumi- 
tale, bătrine Wabble, se descurcă el şi fără dumneata. 

— Dar cînd ? Nu avem timp de pierdut și seara trece. 

— Aveţi răbdare, îl rugai eu, Înainte ca pieile-roşii 
să doarmă, nu putem face nimic. Ştim. în care cort se 
află Bob. Ne furișăm pînă acolo, doborim paznicii... 

— Îi omorîm? mă întrerupse el. 

— Nu. E de ajuns să-i ameţim. 

— Aşa ceva eu nu pot face. Aceasta e o treabă pen+ 
tru dumneavoastră. Şi pe urmă? 

— Pe urmă îl scoatem pe Bob. 

— Bine! Altceva nimic? 

— Ba, da! După aceea mergem la cortul căpeteniei 
tribului si-i luăm „medicamentele“ care sint atirnate 
acolo de nişte pari. 

— „Medicamentele“ ? exclamă mirat Old Wabble. 

— Da, „medicamentele“ strămoşilor săi. 

— Thunder-storm, mii de trăsnete! Cînd o să afle, 
o să înnebunească. În acest caz, îşi pierde onoarea; 
de fapt pierde totul, chiar și rangul! 

— Nu! | 

— Nu? Am impresia că cunosc obiceiurile şi dati- 
nele pieilor-roşii. Cine pierde „medicamentele“ astea, 
e moral:iceşte mort. 

— Întocmai, dar el nu o să le piardă, adică nu pen-=. 
tru multă vreme. 

— Vreţi să i le daţi înapoi? Sir, aşa ceva nu are 
nici un sens ! Dacă vreţi să i le înapoiaţi, mai bine lă- 
saţi-le acolo unde sînt! 

— Nu, pentru că am o anumită socoteală cu ele. 
Vreau să evit vărsarea de sînge. 

— Cu ajutorul „medicamentelor“ ? Explicaţi-mi şi 
mie ca să pot înțelege şi eu. 

— Ce are să se întimple cînd căpetenia tribului va 
afla că „medicamentele“ lui sînt la mine ? 

— O să se sperie strașnic, ît's clear! 

— Şi o să facă tot posibilul ca să pună iarăşi mîna 
pe ele, nu? 

— Este de la sine înţeles. Și nu o să se dea înapoi 
de la nici un sacriticiu, oricît de mare ar fi el, dacă e 
posibil. 

— Sacrificiul pe care o să i-l cer nu e prea mare; 
să încheie pace cu apaşii, fără să lupte, şi să-l lase în 
pace pe Bloody Fox. 

— Mr. Shatterhand, ideea e grozavă. Căpetenia o 
să accepte. Da, din păcate aşa o să facă ! | 

— De ce „din păcate“ ? 

— Pentru că se duce dracului plăcerea mea, marea 
şi frumoasa mea plăcere. Tare m-am bucurat dinainte 
că o să le dăm o lecţie strașnică pieilor-roşii. Ştiu că 
;dumneavoastră sînteţi de altă părere, dar eu o să vă 
spun mereu că niciodată nu sint exterminați destui 
indsmeni. Aceşti oameni trebuie să dispară de pe faţa 
pămîntului. 

— Din nou vorbeşte cowboyul din dumneata, şi în- 
tr-un fel care ar putea să mă supere. 

„— N-aveţi decît să vă supăraţi. Dacă aţi fi fost cow- 
boy ca mine, aţi ști că orice indian este din naștere un 

hoţ de cai. Cite necazuri mi-au făcut acești ticăloşi! 

— Nu prea se vede să-ţi fi dăunat. Ai rămas sănă- 
tos şi ai ajuns la o vîrstă destul de înaintată. 

— Da, trebuie să recunosc că supărarea mi-a priit 
destul de bine. Și totuși, îi urăsc şi m-am bucurat că 
o să pot lichida cît mai mulţi dintre ei. Dar, ca să îiu 
drept, trebuie să recunosc că ideea dumneavoastră este 
minunată. Dacă reuşeşte, repet, îmi pierd toată plă- 
cerea. Am totuşi o mică speranţă, că celelalte căpe- 
tenii nu o să accepte. 

— Desigur, e posibil să se împotrivească careva, 
mai ales Nale-Masiuv. 

— S-ar putea. Eu însă m-am gîndit mai de grâbă la 
Șiba-bigc, căpetenia cea tinără. 

— De ce? 

— Tocmai pentru că e tinăr şi rivalitatea e mai 
mare. Taică-său a fost căpetenia cea mare a comanşi- 
lor, iar el ar vrea să fie la fel. Vupa-Umugi trebuie 
deci înlăturat, şi pierderea „medicamentelor“ consti- 
tuie cel mai bun prilej pentru aceasta. 

— Le-ai ticluit foarte bine, dar te cam înşeli. Ți-am 
mai spus că Șiba-bigc mi-e îndatorat. Sint sigur că o 
să-mi îndeplinească dorinţa, dacă o să vorbesc cu el 
serios. Pe el o să-l cuceresc cu ajutorul argumente- 
lor morale. 

— Morale.? Mr. Shatterhand, credeţi cu adevărat 
că un indian ţine seama de morală ? Vă înşelaţi cit se 
poate de mult! i 

— Pshaw! l-am salvat viaţa și am fumat cu el nu 
numai pipa păcii, ci şi calumetul prieteniei. Știi ce în- 
seamnă asta, mr. Cutter ? - 

_—— Calumetul prieteniei ? E mult în orice caz. Afu- 
măraia asta a păcii nu valorează doi bani, tocmai pen- 
tru că-e doar fum. Dar cînd doi inşi au fumat împreună 
pentru prietenie, niciodată n-au voie să se înfrunte cu 
armele, ît's clear! 

_— Înţelegi acum ? Șiba-bigc, dacă nu vrea să ac- 
cepte propunerea mea, sint destul de priceput ca să 
fac în așa fel, încît această încălcare a cuvîntului să 
devină publică şi să se vorbească de ea la fiecare foc 
de tabără şi în fiecare cort indian. Urmarea ţi-o poţi 
inchipui. 

— Hm, da. Nici un alb și nici o piele-roşie nu o să 
mai fumeze cu el calumetul. 

— Precis. De aceea, va renunţa să se bată cu noi, 
chiar dacă o va face numai din înţelepciune și nu din 
prietenie şi loialitate. Sint convins de asta. Dumneata, 
nu, mr. Cutter? 

— Well, admit. Se pare că nu mai pot avea nici o 
speranță. Și totuși, nu, sir. Îmi rămîne una și anume că 
nu o să reuşim să punem mîna pe „medicamente“. 

— Din nou trebuie să te dezamăgesc, mr. Cutter, o 
să le iau. Cunosc bine situaţia. Există un singur caz, în 
care, într-adevăr, aş fi obligat să renunţ la „medica- 
mente*, stimabilul meu mr. Cutter. 

— De ce accentuaţi atît de mult numele meu? 

— Pentru că e vorba de dumneata. Dacă îţi faci din 
nou de cap ca şi ieri, atunci aş putea da greș, altfel nu. 

— Fiţi liniştit. O să mă comport exact cum o să-mi 
cereţi. Nici nu mă gîndesc să mai fiu beştelit în faţa 
tuturor camarazilor mei ca ieri, it's clear ? i 

— Atunci sînt mulţumit și sigur de reuşită. 

_u— Well. Dar. ştiţi, sînteţi un vestmen cu 'un mare 
dar al prezicerii, foarte dibaci, şi totuşi nu v-aţi gîn- - 
dit la ceva deosebit de important. E vorba de. calul pe 
care o să-l încalece nigger-ul, negrul vreau să zic. 
Doar nu o să meargă pe jos, în timp ce noi vom merge 
călare ? 

— Crezi că am uitat de asta? Nu aș merita .să fiu 
numit vestmen, dacă ai fi avut dreptate. 

— Vedeţi ? Ar fi trebuit să luăm un cal cu noi. 

— Nu. Nu aveam nici un cal care ar fi rezistat la 
cursa pe care am făcut-o pînă aici şi înapoi. O să inăm 
un cal de aici. L-am şi ales. Este unul priponit lîngă 
cortul şeiului de trib, probabil proprietatea lui Vupa- 
Umugi, un animal foarte frumos şi preţios, pe care 
nu l-a luat cu el, ca nu cumva să fie rănit sau chiar 
ucis în timpul bătăliei. Pe ăsta îl luăm. 

— O să-l poată călări negrul? 

=— Am să-l încalec eu, iar el va merge pe calul meu. 

— Well! Mai am o îndoială. Să admitem că-i veţi 
doboriî pe paznici, îl eliberăm pe Bob şi luăm ,„medi- 
camentele“, toate acestea fără să fi observat cineva 
ceva. Dar calul o să facă zgomot. Pină acum nici un 
alb nu l-a încălecat şi nu o să vă lase nici pe dumnea- 
voastră. Şi chiar dacă o să reușşiţi să-l încălecaţi, tot 
n-O să vă dea ascultare. 

-— Trebuie să mă asculte ! 

— Oho ! Siînteţi chiar aşa de sigur ? 

— Da! 

— AU devils, pe toţi dracii! Înseamnă că sînteţi un 
călăreț cu care numai unul singur se mai poate 
compara ! | 

— Cine? 

— Ei, cine... cine... hm, să nu mi-o luaţi în nume de 
rău, dar este bătrînul Wabble ! 

— Ah, dumneata în persoană, risei eu. 

— Da, eu în persoană! Ştiţi cum mi se spune? 

— Regele cowboylor ! 

— Ştiţi ce înseamnă asta? Că nu există cal care să 
nu facă exact ce vreau eu! Puteţi afirma acelaşi lucru 
în legătură cu dumneavoastră ? 

— Vorbăria şi lăudăroşeniile nu au valoare. 

— Well, aveţi dreptate! Faptele contează. Am auzit 
şi am văzut că sînteţi un călăreț bun, totusi se cere... 

— M-ai văzut ? Încă nu ai văzut nimic, îl întrerup- 
sei eu din vorbă. 

— Nimic? După cite știu, în ultimele zile, mi s-a 
oferit prilejul să vă văd destul ! 

— Eram pe calul meu. Astăzi o să fie altfel. 

— Aşa, așa! Sper să nu ajungem cumva sub co- 
pitele calului ! 

— Fii fără grijă. Cînd o să încalec, dumneata nici 
nu o să mai fii de faţă. 

— Nu ? Dar unde o să fiu? 

— În tabără există numai doi războinici adulţi, pe 
care o să-i ameţesc eu. Între timp însă, ar putea să se 
trezească şi, întrucît cu calul nu s-ar putea termina 
fără gălăgie, toată tabăra se va trezi ca la un:semnal 
de alarmă. Şi atunci băieţii mai tineri vor încăleca să 
ne urmărească şi, cu toate că nu ne temem de astfel 
de urmăritori, totuşi glonţul cel mai tîmpit îl poate ni- 
meri pe omul cel mai deştept. De aceea consider că e 
mai nimerit ca, imediat după ce ne vom fi terminat 
treaba, să nu mai rămînem pe loc, ci să plecăm. Pro- 
cedăm, deci, în felul următor: îndată ce l-am elibe- 

rat pe Bob şi am luat „medicamentele“, vă veţi grăbi 
să ieşiţi din vilcea. Dumnâhta, mr. Cutter, îl conduci 
pe Bob, iar mr. Surehand o să ia „medicamentele“. 
Cînd ajungeţi la cai, încălecaţi şi plecați. 

-— Bob o să încalece pe calul dumneavoastră ? 

— Da! 

— O să-l lase calul în şa? Ştiu că dacă nu vreţi 
dumneavoastră, murgul nu duce pe nimeni. 

— Bob şi murgul meu se cunosc de mult. 

— Bun. Dar diumneavoastră ? 

— O să aştept pînă presupun că sinteţi în siguranţă. 
Atunci încalec şi eu și vin după voi. 

Aici Old Surehand interveni cu glasul lui liniştit şi 
hotări : 

— Dacă nu aveţi nimic împotrivă, aş face o propu- 
nere. Cit de lungă o fi vilceaua de la un capăt la altul ? 

— O jumătate de oră de mers. 

— Şi de aici pînă la intrare ? 

— Aproape un sfert de oră.. 

— Caii se află, probabil, în fund de tot. 

— Da. 

— Înseamnă că după ce terminăm, avem de aler- 
gat aproape trei sferturi de oră. Nu-i prea mult? 

— Hm! Am putea scurta drumul dacă am aduce 
caii pînă la intrarea în vilcea. 

— Asta voiam şi eu să propun. 

„— Mulţumesc, sir ! De-acord. Acum o îi trecut de 
ora zece, Pieile-roşii se culcă devreme, mai ales cînd 
lipsesc bărbaţii adulţi. Putem porni, nu credeți ? 

— Cred că e timpul, că doar n-o să așteptăm pină 
după miezul nopții. 

— Să pornim, deci ! 

Cu armele în spinare şi“tu caii de dîrlogi, o porni- 
răm. Ajunşi în vilcea, mă furișai o bucată de drum 
singur, să văd dacă putem risca să lăsăm caii singuri. 
Nu era nimeni şi în fund nu se vedea nici un foc. 
Pieile-roşii dormeau. Spre norocul nostru, cîinii nu 
erau pe afară. Deci, priponirăm caii şi ne apucarăm 
de treabă. Stelele luminau tocmai atit cît aveam ne- 
voie. Merserăm pe marginea stingă a vilcelei, pe care, 
în timpul recunoaşterii, o îmbrăţișasem cu privirea în 
dreapta mea, aşa că o cunoşteam mai bine decît pe cea 
de dincolo. Ocolirăm corturile la o distanţă așa de 
mare, încît chiar dacă ar fi fost cineva treaz sau s-ar 
fi aflat pe afară, tot nu ne-ar fi putut vedea. Trecuţi 
de corturi, coborîrăm, pentru a ne îurișa spre ultimul 
cort în care se ajla Bob. Armele ne îngreunau tiritul. 
Ar fi fost totuşi prea riscant să le fi lăsat la cai, căci 
foarte uşor puteam să ajungem în situaţia de a avea 
nevoie de ele ca să ne apărăm. 

Old Surehand se tîra în faţa mea. Îi. arătasem cor- 
tul, dîndu-i prilejul să fie primul, ceea ce pentru el 
părea să constituie o chestiune de onoare. Și, din par- 
tea lui, nu trebuia să mă tem că ar fi putut să gre- 
şească. Ajuns lingă cort mă aşteptă, apoi îmi şoptia 

— li vedeţi pe cei doi paznici, sir ? Dorm acolo la 
intrare. Să vă ajut şi eu ? Dar cred că aveţi un pumn 
mai exersat ca al meu. 

— Lăsaţi-mi-i mie! După ce veţi auzi două lovituri 
surde, veniţi și dumneavoastră. 

Mă tiîrii încet la paznici. Nu se mişcau ; într-adevăr, 
dormeau. Între ei era un anumit interval, de care mă 

folosii. “Ridicindu-mă în picioare, pe unul îl aveam la 
stînga mea, iar pe celălalt la dreapta. Îl apucai pe pri- 
mul de git şi-i dădui o lovitură în tîmplă. Un scurt .tre- 
murat îi străbătu trupul și rămase nemișcat ; cu acesta 
terminasem. La fel păţi şi celălalt. Pe urmă veni Old 
Surehand și după el mr. Cutter. 

— Staţi aici, jos, fiecare cu cite unul, le soptii. 
Aveţi grijă ca, pînă mă întorc, să nu ne facă vreun 
pocinog. 

— Așa, fără cunoștință, întrebă Old Wabble ? 

— Cine știe cît poate dura leșinul? Nu ştiu ce fel 
de căpăţini au și s-ar putea să fi lovit prea uşor. Dacă 
se trezeşte vreunul, îl ameninţaţi cu cuțitul. 

Ridicai perdeaua de la intrarea cortului şi intrai. 
Auzii o respiraţie liniştită a cuiva care dormea. 

—— Bob, încercai eu să-l trezesc. 


Nu mă auzi. Îl apucai de un picior și începui să-l 
scutur. 


—— Bob! 

Atunci se mişcă, 

— Bob, tu ești ? 

— Ce ?... Cum ?... Cine ? întrebă el somnoros. 

— Trezeşte-te şi fii cuminte. Ascultă ce-ţi spun! 
Eşti singur, Bob ? 

— Da, Bob este aici, singur de tot. Cine vine la mas- 
ser Bob, acum ? Cine vorbeşte la el? 

Acest negru cumsecade obișnuia să se numească sin- 
gur masser, în timp ce toţi aceia pe care-i considera 
că sînt mai presus decit el, îi numea massa. 

— Am să-ţi spun dacă o să vorbeşti foarte încet. Ar 
venit să te eliberez, ” 


— O0ooo...! Eliberat la Bob! Masser Bob fie liber, 
iar liber de tot ? Cine pe masser Bob face liber ? 

— 0 să te bucuri mult cînd o să auzi cine sînt, dar 
nu cumva să strigi tare de bucurie ! 

— Bob vorbit încet, aşa de încet că nimeni nu 
poate aude. 

— Bine, dar mai întîi ghiceşte ! 

— Bob nu aude vocea. Este massa Bloody Fox ? 

— Nu. 

— Atunci numai massa Shatterhand poate fil. 

— Da, eu sînt. 

— 0ooo...! Ooooh! oftă el, plin de entuziasm, în 
timp ce îl auzeain cum scrișnea din dinţi. Îi strîngea ca 
nu cumva să strige de bucurie. În schimh dădea aşa 
de tare din picioarele legate, încit fui nevcit să mă fe- 
resc, ca să nu-mi dea o lovitură, ce i-ar fi făcut cinste 
şi unui bou, căci Bob era un băiat atit de voinic, încît 
era bine să te ferești de ghionturile și loviturile lui. 

— Stai liniştit! Bucuria o să ţi-o manifești cînd o 
să scăpăm cu bine de aici. Picioarele-ţi sînt legate. Mai 
eşti legat pe undeva ? 

— În jur de trup, o curea, iar mîinile legate deo 
parte și de alta a parului care susţine cort și adînc pri- 
ponit în pămînt. 

— Cum s-au purtat cu tine ? 

=— Cu bătaie mare. Primit multe lovituri. 

=— Cum ai dus-o cu mincarea ? 

— Lui Bob fost mereu foame. - 

— De-acum o să fie altfel. Stai liniştit. Am să te 
eliberez. Afară am putea avea nevoie de curele. 

— Curele multe aici, agăţate sus pe stilp, 

— Bine, o să le simtă şi paznicii ţăi. Am adus calul 
meu şi ai să-l călărești tu. Sper că o să te înţelegi 
cu el! 

— Murgul Hatatitla ? O, Bob și murgul buni prie- 
teni. Călărit bine pe el, nu despărţit. 

— Aşa. Acum să ru mai vorbim şi să ne apucăm 
repede de treabă. Mai tirziu o să-mi povesteşti cum ai 
căzut prizonier. 

După ce-l dezlegai, se sculă, se întinse din toate în- 
chrieturile şi gemu de bucurie. 

— Unde sint curelele ae care ai vorbit ? Dă-mi-le | 

După ce le scoase şi mi le dădu, părăsirăm cortul, 
Bob îsi dădu imeftiat seama că arn niște însoțitori albi. 
Rizind de cei doi paznici culcaţi pe jos, zise: 

— Aştia cîini roşii de indieni, care mereu bătut şi 
călcat Bob cu pirioarele. Massa Shatterhand lovit pro= 
babil pe ei cu pumn în cap? > 

— Da. Acum să-i legăm. 

— Oooo...! Massa permite ca Bob legat la ei. Tre 
buie mers curele prin carne pînă la oase! 

Îi legă așa de tare, încît de durere cei doi comanşi se 
treziră. Rupserăm niște bucăţi de pînză din cămăşile 
lor și le virirăm în gură drept căluș, ca să nu poată 
striga. Apoi îi tîrîrăm în cort și-i legarăm atît de strins, 
încît în mod cert era imposibil să scape singuri. Această 
parte a misiunii se terminase cu bine. Acum urmau 
„medicamentele“. Bob şi Old Wabble trebuiau să aş- 
tepte, iar eu şi Old Surehand să ne furișăm spre cortul 
șefului de trib. Acolo nici ţipenie de om, nici măcar o 
adiere de vînt, așa că reușirăm să scoatem cu uşurinţă 
parii din pămint. Întorcîndu-ne la ceilalţi, am desprins 
„medicamentele“ de pe pari și le-am legat cu o curea, 

„— Noi sîntem gata, zise Old Wabble. Acum urmează 
lucra! cel mai greu pentru dumneavoastră, mr. Shatter- 
hand; Chiar că încep să mă tem pentru dumneavoastră. 
De aici, pînă unde este calul, e departe ? 

—— Nu. Se află în spatele cortului. căpeteniei, culeăt 
in iarbă, după cît am văzut cind'am adus parii. 

— Vreţi să merg şi eu acolo ? | 

„— Ai vrea să vezi cum se comportă ? 

m— Yes! 

— Bine, atunci hai! Asta ca să-ţi fac plăcere, pentru 

că nu mai putem păţi nimic. Dar nu te apropia de cal, 
să nu ne facă vreun tărăboi. 
_“Ne furișarăm liniștiți. Mai aveam de făcut vreo două- 
zeci de pași pînă la cal, cînd acesta iși săltă capul și în- 
cepu să fornăie. Făcurăm încă trei pași și se ridică în 
picioare, smucind lassoul cu care era legat, irămîntind 
pămîntul cu picioarele. 

— Hai înapoi, îi spusei eu. Dacă nu ne îndepărtăm, 
începe să necheze. Animalul acesta are școală bună. 

— Dracu s-o ia de şcoală, dacă îţi rupe gitul şi oasele 
în caz că ești alb. Tot mai vreţi să încercaţi să încăle- 
caţi bestia asta și încă pe întuneric ? Eu v-aș sfătui... 

Dacă n-ar fi fost întrerupt de Old Surehand, mi-ar fi 
dat un siat inutil. 

— Fără pălăvrăgeală, sir. Trebuie să plecăm. Ia-l pe 
Bob de mină și plecaţi. Eu duc „,„medicanientele“, Haide, 
haide ! 

— Din partea mea, faceţi ce vreţi. Eu am plecat și-l 
iau şi pe negru cu mine. Sînt curios să știu cum o să se 
sfirşească. Eu mă spăl pe miini, fără să am vreun ames- 
tec, căci tot nu le-aș putea spăla aici, ît”s clear ! 

Dispăru în întunericul nopţii şi putui să trec la 
-partea cea mai importantă a misiunii mele. Pentru că 
prinderea. calului era o treabă cu mult mai grea decît 
eliberarea negrului sau sustragerea „medicamentelor“ 
sefului de trib. Firește, nici nu-mi trecea prin minte să 
pun mîna pe cal în felul în care-şi închipuise Old. 
Wabble. În împrejurările date, și mai ales noaptea, acest 
lucru ar fi fost un adevărat pericol. mortal: pentru 
mine. Calul acesta. mîndru avea școală indiană, era 
poate chiar dresat. Nu suferea apropierea nici unui 
alb, cu toate că eram convins că, printr-un salt curajos, 
aș îi reușit să-i săr în spinare; dar m-aș fi putut men- 
tine numai după o împotrivire energică și îndelungată, 
fornăituri, nechezaturi, azvirlituri, adică cu mare greu- 
tate. Dar chiar dacă aș fi putut să-l încalec, nu exista 
nici un Îriu, nici măcar un simplu căpăstru, deoarece 
calul era priponit de un ţăruș, cu ajutorul unui lassou 
legat pur și simplu de git. Așa că nu puteam să mă bi- 
zui decit pe strinsoarea coapselor. Şi atunci precis că 
mi-ar fi scăpat şi numai treptat, treptat l-aș fi putuţ 
supune. În acest caz, s-ar fi întîmplat, desigur, ceea 
ce-mi prezisese Old Wabble : calul s-ar fi năpustit cu 
mine printre ceilalţi cai, în direcţia corturilor, ar fi fu- 
git cu mine încolo și încoace, la deal și la vale, fără nici 
O noimă, dînd cu mine de pămint şi, cum se obişnuieşte 
a se spune, rupîndu-mi toate oasele. 

Nu, trebuia să procedez altfel. Spre norocul meu, 
știam cum trebuie să mă port cu un astfel de cal indian, 
mă învățase Winnetou. Întii trebuia să-l fac să creadă 
că sînt indian, pe urmă trebuia să-l leg la ochi. | 

Cînd am întîlnit nebuna aceea pe deal, am observat 
că pe marginea vilcelei crește o mulţime de mentă săl- 

batică și imediat mi-a venit ideea să mă folosesc de 
mireasma acestei plante, pentru a înşela simţul mirosu- 
lui calului. Un vestman destoinic trebuie să se folo- 
sească de -erice, în unele împrejurări viaţa lui depinde 
de o mică plantă. De asemenea, văzusem mai înainte, 
în faţa cortului șefului de trib, citeva pături, pe care, 
probabil, femeia le întinsese pe iarbă, ca să le curete. 
Erau niște pături mari și late, în care, cind e îrig sau 
plouă, poţi să-ţi înfăşori tot corpul. Acest lucru îmi era 
de mare folos, altceva niti nu-mi mai trebuia. 

Mă dusei, deci, întîi la vrejurile de mentă, mă culcai 
pe ele şi mă tăvălii pe toate părțile, iar după aceea îmi 
frecai miîinile și fața cu frunzele care mirâseau tare îru- 
mos. Acum, după miros, calul nu mai putea ști dacă 
sînt alb. După aceea, mă îurișai pină la pături și rupsei 
dintr-una o fişie, cu care să pot lega calul la ochi. Cu 
restul păturii mă învelii, aşa cum fac indienii, dar 
înainte de asta Îmi scosei pălăria și mi-o băgai sub 
haina de vînătoare, pentru că aș fi putut să-i dau de 
bănuit calului. Apoi mă dusei foarte încet spre cal. Se 
culcase din nou. Cînd mă apropiai, își întoarse capul 
spre mine, adulmecă aerul și rămase culcat. Credea că 
sînt un indian. Astfel, cîştigasem pe jumătate. 

— Tșa-at, tșa-at, fii cuminte, fii cuminte, îi spusei 
în dialectul comanşilor, aplecindu-mă peste el și min- 
giîindu-l. Acceptă dezmierdarea mea, iar eu continuai 
să-l mingii, pînă ce, după calculele mele, oamenii mei 
trebuiau să fi ajuns la caii noștri. Atunci dezlegai 
lassoul, tăindu-l în mai multe bucăţi, făcui din el un fel 
de căpăstru, pe care îl pusei calului în cap, fără să în- 
timpin împotrivire. Două bucăţi mai lungi le legai lingă 
bot, în stinga și în dreapta, drept friu, și astfel îmi ter- 


238 


minai pregăttrile. După aceea, putuf să îmcatec pe spa- 
tele calului culcat și să-i zic : | 

-— Naba, naba, hai sus, hai sus ! 

"Mă ascultă. Eram călare și, pentru probă, îl plimbai 
de cîteva ori încoace şi încolo : se lăsă condus de bună 
voie, jără să mă folosesc de coapse. Am cîştigat, 
deocamdată, pentru că, mai tirziu, cînd o să-şi dea 
seama că sînt un alb, eram sigur că va avea loc o luptă. 
Pentru a ieși din raza corturilor, mă dusei pînă la mar- 
gimea vilcelei și apoi de-a lungul ei, pînă ce tabăra ră- 
mase în urmă. Atunci îndemnai calul să fugă, pină Ia 
jocul unde lăsasem caii noștri, care plecaseră. Seosei un 
chiot ascuţit, cu care indienii își îndeamnă caii la galop. 
Calul mă ascultă și de data asta, și, o bucată de drum 
zburarăm pe lingă piîriu, apoi o luarăm spre dreapta, 
ieşind afară, în preeria deschisă. 

Era un cal minunat. După o jumătate de oră de galop 
nu observai la el nici cel mai nic semn de oboseală, ră- 
sufla destul de liniștit. Deodată auzii înaintea mea un 
chiot prelung. Era unul dintre tovarășii mei, care voia 
să ştie dacă vin ; începuseră să se îngrijoreze din cauza 
mea. Răspunsei cu un strigăt asemănător. 

— All devils — pe taţi dracii, un indian! exclamă 
Old Wabble, zărindu-mă. Asta îl urmărește pe Old 
Shatterhand şi l-a pierdut. Să-l curăţăm ! 

Văzui cum își smulge arma de pe umăr şi-i strigat: 

— Nu trage, sir. Aş vrea să mai rămîn cîtva timp în 
viață. 

— Zounds — ei drăcie ! Dar e vocea lui Old Shatter- 
hand ! 

— Fireşte că este a mea, și alta nu mai am. 


„a. E]. e, el, .chiar e] e ! Dar, sir, sînt înmărmnurit, este 
extraordinar ! 


—— De ce? 

— Păi, veniţi așa simplu, călare, lipit de această 
gloabă, ca şi cum aţi fi mîncat pînă acum pe puţin o 
mie de saci de ovăz împreună. Sir, doar nu-e catul pe 
care aţi vrut să-l furaţi ! 

—— Ba da, chiar ăla este, ia priveşte ! 

— Hm,-da! Pe ochii mei, aşa «este! Trebuie să se fi 
petrecut vreo minune, altfel nu se putea domoli așa de 
repede. 

— N-a fost nevoie de nici o domolire.. M-a adus aici 
fără nici o împotrivire. 

— Imposibil ! Sînt prea cunoscător în materie ca să 
mă puteţi duce de nas. 

— Nu te duc deloc de nas. Dacă ar fi trebuit să-l do- 
molesc, acum s-ar comporta cu totul altfel, ar avea un 
alt mers şi o altă înfățișare. 

— E prea întuneric ca să-l pot vedea. Nu spumesă, 
nu ies aburi din el; nici nu năduşește măcar ? Trebuie 
să mă conving personal. 

Îşi mînă calul spre mine și întinse mîna spre calul 
meu. Acesta începu să fornăie neliniștit și se ridică cu 
picioarele din faţă în sus. 

— Lasă-], domnule, îi zisei. Nu-i poate suferi pe albi. 

m Dar dumneavoastră nu sînteţi alb ? 

— Da, dar el crede că sînt indian. 

— Ah, de aceea mascarada cu pătura? Mare șme- 
cherie ! Multe mai învaţă omul de la dumneavoastră. 
Dar mirosul, mirosul! Un indian miroase a... a... în 
sfîrşit; miroase ca un sălbatic! Un alb are o altă 

transpiraţie. Şi chiar dacă v-aţi: mascat 'co pătura, calul 
trebuia să vă simtă după miros că nu sînteți indian, 
_— Mi-am schimbat și miresul. Există un mijloc în- 
cercat, cu care poţi înşela un atare. cal. 

„= Ce fel de mijloc ? 

— Secretul meu. Dar mirosul - acesta: o să dispară 
după cîteva ore şi dacă o să-mi scost pătura și 0 să-mi 
pun pălăria, calul o să-şi dea seama de mistificare și o 
să se împotrivească. Atunci lupta, în care acum mi-aş: 
îi riscat viaţa, o să aibă loc în plină zi, în preeria 
deschisă. 

— Well, trebuie să vă cred, dar sînt curios să văd 
cum o să-l supuneţi pînă la urmă. 

— Foarte ușor. Pentru asta am nevoie de spaţiu și o 
să-l am la discreţie. Dar acum să terminăm vorba şi să. 
plecăm, Ca regiunea Caam-culano să rămînă cit mai 
mult în urma noastră. Lasă-mă să trec eu înainte, ca să 
nu devină “calul sperios din cauza dumitale. 

Pentru a ajunge în frunte, trecui pe lingă ei, și Bob 
îmi zise: 

— De ce massa Shatterhand nu vorbit cu masser 
Bob ? Masser Bob vrea spune mulţumesc. 

— Nu-i nevoie, dragă Bob. 

— Aș vrea povestit cum indienii roşii luat prizonier 
pe masser Bob. 

— Mai tirziu, acum nu avem timp. Lucrul principal 
este că te înţelegi bine cu murgul meu. 

— 0... 0... murg foarte bun cal, și Bob minunat că- 
Jăret. Amîndoi cunosc bine unul pe altul Şi trec ca ful- 
gul peste preerie ! 

Da, bunul Bob călărea acum cu mult mai bine ca pe 
vremuri, cînd se urcase pentru prima dată în şa. Cu 

toate că pe atunci se ținea cu disperare, cu ambele 
miîini, de gitul și coama calului, mereu aluneca spre 
crupă, pină la urmă căzind pe coadă în jos. De aceea i 
se dăduse porecla de stiding Bob, adică Bob-alunecosul.: 
Mai tirziu a mai învăţat cite ceva, iar pînă la urmă a 
făcut școală bună la Bloody Fox. Acum călărea fără să 
rămînă în urma noastră, ceea ce, desigur, se-datora mai 
mult calului decît călăreţului. 

Din clipa în care am părăsit Vilceaua Iepurilor, nu 
am mai avut de ce ne teme, pentru că, dispunind de cai 
atît de buni, nu puteam îi ajunși din urmă, iar even= 
tuatii urmăritori erau niște tineri, de care nu trebuia să 
ne sinchisim. Cu toate acestea, am mers citeva ore fără 
întrerupere, apoi ne oprirăm, pentru că mai aveam de 
făcut un drum foarte lung. De unde am oprit pentru 
popas, mai aveam cale de o zi bună de călărie pînă la 
Nargoleteh-tsil, unde urma să ne întilaim cu apaşii. 

Priponirăm caii, lăsind lasourile destul de lungi, ca 
să poată paște iarbă. Pe al meu a trebuit să-l leg mai 
într-o parte, pentru că nu voia să stea în apropierea ce- 
lortalţi. Îi mușca și dădea cu picioarele în ei. 

Așezindu-ne laolaltă, Bob întrebă : . 

— Acum avut timp și acum Bob poate povesti cum 
luat indienii pe el prizanier ? 

— Desigur, povesteşte, îi răspunsei, știind că tot nu 
ne-ar fi lăsat în pace. Tare m-am mirat că Bloody Fox 
te-a părăsit. 

— Masser Bob nu mirat. - 

— Văd că nu m-ai înţeles. Aţi fost la vinătoare ? 

— Da, la vînătoare. 

— Deci, ați fost împreună. 

— Da, împreună, aprobă el dind din cap. 

m Tu ai fost prins şi el a scăpat ? 

— Da. 

=— Cîţi indieni v-au atacat ? 

— Zece şi încă zece şi încă o dată zece. Poate mai 
mult. Bob nu putut bine număra. 

— Cam treizeci. După cîte îl cunosc eu pe Bloody 
Fox, nu este el omul care să se teamă de treizeci de in- 
dieni. Doar tu ai căzut în mîinile lor ? 

— Massa Fox poate nu știut asta. 

=— Nu ? Nu a văzut cînd te-au prins ? 

— Nu. 

— Bine, dar spui că aţi fost impreună! 

— Cind indienii roşii venit, el nu cu masser Bob și 
eu nu cu massa Fox eram. 

— Aha, atunci e cu totul altceva ! V-aţi despărţit, 
deci ? 

— Da. Noi plecat de acasă, că numai puţin carne 
avut. Mama Sanna rămas singură acasă și noi ieșit din 
Llano Estacado pentru viînătoare și adus carne. Mult 
timp noi nu găsit vinat, pînă ajuns departe, departe, la 
Muntele Ploii. 

— Așa ? Aţi fost la Nargoleteh-tsil ? Şi noi mergem 
acum acolo. 

— Nargoleteh-tsil, așa este. 

— Aţi fost acolo la vînătoare ? 

— Da. Şi împuşcat doi bizoni. Dau carne, mult carne. 
Noi tăiat carne bucăţi și atiîrnat pe curele, aduse cu nsi. 
Adus cu noi şi cai de povară, să ducă carne acasă. Cind 
terminat de atirnat, plecat să căutăm iarăși urme de 
bizoni, massa Fox la stînga, masser Bob la dreapta. 

— N-aţi procedat bine. Ori nu ar fi trebuit să vă 

despărțiți, ori unul dir voi, în orice caz tu, ar fi trebuit 
să rămină cu caii şi carnea. 

— Poate aşa bine. Massa Shatterhand pricepe bine, 
mai bine decit massa Bloody Fox şi cu mult mai bine. 
decit masser Bob. Bob călărit departe, foarte departe şi 
găsit urmă bizon, în siirșit el întoarce şi început ploaia. 
Atunci venit comanșii și fac cerc în jur. Masser Bob 
apărat, dar ei prins pe el. Ei întreabă pe el, ce face aici 
şi ce vrea, el nu spus nimic. Ei atunci bătut masser 
Bob, el însă nimic trădat. Atunci ei mers călare pe ur- 
mele lui la Muntele Ploii, și trimis înainte cercetași, 
Cercetași venit înapoi şi vorbit încet ce văzut la Mun- 
tele Ploii, apoi plecat repede. Trei merge încet după ei, 
cu masser Bob. Curînd ajuns aproape la Muntele Ploii şi 
masser Bob auzit împuscături. Apoi ajuns și noi. Co- 
manșii în tabără și carnea lui Bloody Fox, el însă nică- 
ieri. Dar pe pămint culcaţi indieni morţi, împuşcaţi de 
Bloody Fox, iar el plecat. E 

— Așa s-au petrecut lucrurile! El se întorsese îna- 
-intea ta și indienii l-au atacat. El a împuşcat cîţiva din- 
tre ei şi a scăpat. 

— Da, el plecat, plecat bine. Mai mulţi mers după 
el ; dar mai tirziu întors și pe el nu găsit. 

— Şi ce au mai făcut indienii pe urmă ? 

— Legat masser Bob pe cal, încărcat carne pe cai și 
plecat. 

— Unde? 

— Călărit aproape două zile, pînă Bob băgat prins 
cort. Hi spus lui că vor prinde Bloody Fox și cînd ei 
aduc pe el, atunci massa Fox și masser Bob o să moară 
la stilp de cazne. 

— Hm. Plouase tare ? 

"— Tare de tot. Ploaiă: udase masser Bolj' pliiă: să 
piele. 

— Atunci totul mi-e clar. În care parte a zilei s-au 
petrecut luerurile, Bob ?- 

"— Cînd: masser Bob întors, fost aproâpe seară, Şi 
cînd. ajuns la: Muntele Ploii; cu indienii, început să fie 
chiar foarte întuneric, | 

— În orice caz, Fox s-a întors, dar n-a vrut să. riște 
să se apropie de locul respectiv. Dacă totuși a făcut-o: 
si a văzut că au plecat, tot nu i-a putut urmări, pentru 
că. în întuneric urmele nu se pot vedea. iar dimineaţa. 
urmele dispăruseră, căci iarba călcată se ridicase din 
cauza ploii. El nu avea de unde să știe că indienii te-au 
luat prizonier. El credea că te-ai rătăcit și te-a căutat. 
Văzind că nu te găsește, poate a așteptat toată ziua să: 
te întorci. Dacă a văzut că nu vii, a presupus că:s-ar 
putea ca-şi tu să-i fi văzut pe indieni. 

— Da, așa poate el gîndit. 

— Ai fi putut să te întorci cînd l-au atacat și, fără 
să fii văzut de indieni, să crezi că el a plecat și să pleci 
şi tu. | 

— Da, acasă la mama Sanna! 

— Şi chiar te credea în stare să faci asta. Și întrucit 
nu putea să-i urmărească pe indieni, neștiind unde 
erau, altceva nu-i rămiînea de făcut decit să se întoarcă 
și el acasă, ca să vadă dacă şi tu ai ajuns. | 

_— Dar cind massa Fox vede că Bob nu-i la mama 
Sanna ? 


— Probabil că atunci a plecat din nou, să te mai 
caute o dată. Cine știe unde și cît timp a rătăcit fără să 
țe găsească | 

— Acura din nou o să vadă la mine, oh, eh, eh ! Căci 
massa Shatterhand duce pe mine inapoi la mama Sanna. 
şi massa FOX ? 

— Da, acolo te duc. Indienii au pornit să vă atace 
casă, ca să-l prindă și să-l omoare pe Bloody Fox. 

— Să nu cutează asta! Masser Bob doboară și îm- 
pușcă toţi, toţi, toţi! Nimeni la ci nu rămine în viaţă, 
nici unul! | 

Scrişni din dinţi să te bage în sperieţi; şi avea o 
dantură, incit. şi o. panteră l-ar fi invidiat. Apoi con- 
tinuă : 

— Da, taţi, toţi moare, că ei bătut masser Bob și nu 
dat lui mincare. Lui tare foame fost și ei nu lăcut decit 
rîs de el. | 

— Ei, acum avem timp să recuperăm. În cobur avem 
destulă carne pentru tine. Du-te, ia-ţi și mănîncă 
cit vrei. 

— Da, masser Bob o să ia. El avut tocmai foame 
mare cînd massa. Shatterhand venit ia el în cort şi 
eliberat. | 

— Nu prea am putut constata așa ceva, căci trebuia 
să te trezesc, iar tu dormeai tun. 

— 0, o, o, masser Bob are mare foame și cînd 
doarme. El visat chiar foame. 

Își aduse o bucată de carne şi o mîncă, îşi mai aduse 
încă una și o mîncă și pe aceasta, luă din nou și mîncă, 
miîncă, mîncă pînă nu mai avu ce lua. Ştiam cît putea 
să mănînce, dar încă niciodată nu-l văzusem să înghită 
o asemenea cantitate. 

Între timp, ne povestea amănuntele captivităţii sale 
din Vilceaua lepurilor, fără să aflăm ceva important 
pentru noi. Îl întrebarăm ce observase, dar nu era ni- 

mic demn de reţinut. Bob era un băiat bun și credin- 
cios, curajos şi deştept în felul lui, dar să observe lu- 
cruri mai deos&bite, așa cum face un vestmen, era peste 
puterile lui. 

Cînd se crăpă de ziuă, ne scularăm și ne pregătirăm 
să încălecăm. 

— Acum sînt curios cum se va comporta calul dum- 
neavoastră, zise Old Wabble. Probabil că s-a terminat 
cu păcăleala, nu ? - 

— Da. Vrei să iei pătura asta indiană cu dumneata, 
mr. Cutter ? 

— Da. Daţi-o incoace. . 

— Nu acum, numai după ce încalec. O să ţi-o arunc. 

Mă dusei spre cal să-l mîngii. Era bănuitor şi neli- 
niștit, îşi zburli coama și începu să fornăie, smucind 
Jassoul. Mirosul izmei dispăruse și acum numai pătura 
îl mai înșela. Trăsei ţărușul din pămînt și-l vîrii în 
cobur, sării pe cal, desfăcui lassoul de la gitul lui, iar 
funia o făcui inele. Ceilalţi priveau curioși, dar de mai 
departe, ca nu cumva să fie călcaţi în picioare de cal. 
dacă acesta ar fi rupt-o la fugă fără veste. Corpul îi era 
străbătut de un tremur nervos; cunoşteam acest tre- 
murat, era semnul prevestitor al apropiatei lupte. În- 
tr-o clipă îmi scosei pătura şi i-o aruncai lui Old 
Wabble ; la fel de repede irăsei și lassoul peste umăr. 
Apucai cu o mînă friîul improvizat, cu cealaltă scosei 
pălăria de.sub haină și mi-o îndesai bine. Întorcîndu-și 
capul, calul mă văzu o singură clipă, și îndată începu 
să necheze tare şi furios și se ridică în două picioare. 
Strîngînd hăţurile, îmi lipii și mai tare coapsele de cal. 
Era gata să se răstoarne. Îl împinsei înainte și trăsei cu 
atita putere de unul din dirlogi, încît se învirti imediat 

în jurul său. Atunca.se lăsă pe picioarele din -faţă și în- 
cepu să arunce cu cele din spate. Degeaba. Se cambră, 
îndoindu-și spinarea .și sărina cu toate patru picioarele 
în aer. Rămase „puţin liniştit ca să mă înșele şi, cu 
picioarele complet 'ţepene, sări o dată într-o parte, ca 
să mă arunce jos pe partea cealaltă, dar tot -zadariic. 
Își făcu toate mendrele pe care le face de obicei un 
Bucking-horse, eu însă rămăsei neclintit pe el. 

— Bravo, bravo, sir! exclamă Old Wabble. Trebuie 
să vă spun că vă ţineţi pe cal în chip faimos. Cioara vă 
face -necazuri, parcă ar avea pe dracu în ea. 

— O, ce-a făcut pînă acu: nu-i nimic, răspunsei eu. 
Aşteptaţi că o să fie și mai și! | 

Ca şi cînd m-ar fi înţeles, calul se aruncă jos și în- 
cepu să se tăvălească, zvirlind în același timp în jur. 
Am sărit cu picioarele pe pămint, lucru esenţial, altfel 
ești pierdut, și, în timp ce el se tăvălea, eu săream ba 
în dreapta, ba în stînga, în așa fel încît animalul să ră- 
mînă mereu între picioarele mele răschirate. Acest 
lucru cere un efort deosebit, trebuie să ai ochi buni, să 
ştii în ce parte vrea calul să se rostogolească în clipa 
următoare şi să fii atent să ru te atingă cu copitele. Cu 
şi mai multă precizie trebuie să ghiceşști cînd vrea să 
sară în. picioare, altfel te aruncă într-o parte iar el o 
şterge ca vîntul. 

Așa a și făcut, a sărit în picioare și m-a aruncat pur 
şi simplu în aer, iar eu am apucat din nou hățurile pe 
care le lăsasem din milini. 

— Bravo, bravo, strigă bătrîinul Wabble. Thunder- 
storm — mii de trăsnete, ce lighioană! Numai Old 
Wabble ar putea să vă imite figura asta elegantă. 

= O să fie şi mal rău, sir! Întii fl obosesc aici, apoi 
Sl las s-o ia la goană. Urcaţi în șa, ca să puteţi să veniţi 
repede după mine. 

După ce spusei acestea, calul își repetă figurile de- 
scrise, se mai tăvăli o dată, sări din nou în picioare. 
Pină aici luptase inteligenţa umană, contra voinţei ani- 
male. Acum urma să se înfrunte două forțe brutale, do- 
meniu în care, de obicei, tot eu ieșeam învingător. Pină 
acum nimeni nu a putut să mă imite în această privinţă. 
Deci, am luat calul mai din scurt de hăţuri, am alunecat 
puţin mai în faţă şi am strîns din coapse cu toată pu- 
terea. Calul stătea ţeapăn. Eram atent ce sunet o să 
scoată ; o să-l scoată ori ba ? Da, l-a scos. Era un geamăt 
lung, dureros, ţișnind dintr-un piept sugrumat, fiind un 
semn sigur că, dacă nu obosesc, victoria va fi de partea 
mea. Animalul voia să sară din nou în sus, ba pe pi- 
cioarele din faţă, ba pe cele din spate, ba pe toate patru, 
dar nu putea. Apăsam și strîngeam cît puteam de tare, 

respiraţia îi șuiera. Spumegînd de efort, împrăștia în 
jur pale de spumă albă. 
f — Splendid, splendid! striga Old Wabble, încîntat. 
Aşa ceva încă n-am văzut ! | 

Splendid, pe dracu. Îi convenea să strige, dar să fi fost 
el în locul meu! Ce efort! Plămiînii îmi erau gata-să 
plesnească. Curgeau apele de pe mine, dar nu cedam. 
Calul voia să se trîntească din nou și să se tăvălească, 
dar nu putea. Încă o ultimă şi lungă strîngere a coap- 
selor, din toate puterile și... mușchii şi voinţa umană 
învinseră, calul se prăbuși. 

— Minunat, urlă bătrinul. Este adevărat, sînteţi un 
mare călăreț, cu mult mai bun decît mine, cu n-aș îi în 
stare de așa ceva. 

Gld Surehand nu spunea nimic, numai ochii îi erau 
plini de lumină. | 

— Frumos, frumos, 0, ce frumos! strigă și Bob. 
Massa Shatterhand făcut asta des cu cal străin şi săl- 
batic. Masser Bob fost acolo şi văzut ! 

— Încă n-am terminat, răspunsei eu. Fiţi atenţi, acum 

fa din loc. i 

Stăteam deasupra calului cu picioarele desfăcute și 
cu hățurile în mînă. Calul iși reveni, se ridică cu mine 
cu tot. Câteva clipe stătu nemișcat, apoi o luă la goană, 
împins parcă de un arc foarte puternic. Preocupat să 
menţin direcția în care trebuia să mergem, l-am lăsat să 
alerge. Ceilalţi trei mă urmau. După un timp, animalul 
mai încercă o dată să scape de mine, dar l-am strîns 
ca şi mai înainte, pînă se prăbuși. Acum știam că nu o 
să se mai împotrivească și descălecai tocmai cînd cei trei 
mă ajunseră din urmă. Își friînară caii, și Old Wabble 
mă întrebă : 

— Aţi lăsat dirlogii din mină și i-aţi dat drumul ca- 
lului, sir ? Dacă o ia din loc? 

— De acum înainte nu mai pleacă. Ei invins, e al meu, 
îi răspunsei. 

— N-ar trebui să vă încredetţi în bestia asta. Ar fi 
un mare păcat ca, după un efort atit de mare, să vă 
scape. 

— Nu mai pleacă. Ia, privește ! Cunosc dresura. 

Pusei mina pe capul calului şi-i zisei : 

„— Naba, naba, — hai, sus, hai, sus! 

Calul sări în picioare. Mă îndepărtai încet și-l 
strigai : 

— Eta, eta, vino, vino! 


250 


Veni după mine, la dreapta, la stinga, înainte, încță- 
răt, iar cînd mă oprii eu, se opri şi el. 

— Extraordinar, într-adevăr extraordinar! strigă 
Old Wabble. Dacă n-aș fi văzut, n-aş îi putut crede. 

— Recunoaşteţi că l-am îmblinzit ? 

— Yes, yes and yes,da,daşiiarda! 

— Și asta fără să-mi rup gitul, mîna sau piciorul! 

— Să nu mai vorbim despre asta, sir. De unde să 
știu eu că-l întreceţi în călărie chiar și pe bătrinul 
Wabble ? 

— Cum „chiar“ ? Se pare că te crezi cel mai mare 
călăreț de pe glob! Eu însă, afirm că te întrec, și nu 
spun. asta din mindrie sau îngimfare, pentru că adaug 
imediat : am cunoscut călăreţi care mă întrec chiar şi 
pe mine. 

— AU devils — pe toți dracii! Aș vrea să-l văd și 
eu pe ăla care vă întrece. 

— Am călărit pe cai care costau; cîte cincizeci de mil 
de dolari unul şi chiar mai mult, dacă mai ales ar îi 
fost de vînzare. Şi acum deduceţi singur cam ce fel de 
călăreț era acela care călărea un asemenea cal. Încer- 
cați o dată să încălecaţi un cal kirghiz bine dresat, un 
armăsar de luptă sălbatic, sau o iapă persană, crescută 
la școala de călărie a perșilor. Dumneata ești un călă- 
reţ excepţional după concepţia de aici; dincolo, pe 
continent, te-ai face de riîs. 

— Cal kirghiz, sălbatic, iapă persană cu școală 
veche... ? Să fiu spinzurat dacă știu ce-i asta. Dar dum- 
neavoastră aţi călărit astfel de cai ? 

— Da, şi, în locul meu, Bob al nostru ar zice : ce bine 
am călărit unul pe altul | 

=. Oh... oh... eh... înterveni negrul cu o-mutră ofen-: 
sată. Masser Bob nu aşa spune, că masser Bobnua 
jost de faţăl 

„— Hm, hm, îm, mormăi bătrînul. Credeam că sînt 
un om destoinie și constat că nu-i de loc ășa... 

— Te rog, n-am vrut să spun asta, mr. Cutter. Dum- 
neata eşti un călăreț destul de destoinic, dar în felul 
cowboylor. Trebuie să recunoști însă că un indian călă- 
rește altfel, nu ? 

— Yes, | 

— Am reușit să îmblînzesc calul pentru că cunose 
scoala indiană. Dar gindește-te că mai există multe alte 
popoare de călăreţi: arabi, beduini, tuaregi, persani, 
turemeni, kirghizi, mongoli şi așa mai departe, și fie- 
care dintre aceste popoare are un alt fel de a călări. 
Dacă cineva cunoaște perfect o şcoală de călărie, poate 
el să se considere cel mai bun călăreț și totodată să 
strige mirat despre altul : ăsta mă întrece și pe mine? 

— Nu, sir. Văd că iar faceţi cu mine pe predicatorul, 
căci tot ce aţi spus, trebuie să recunosc, este foarte ade- 
vărat. Dar, de iapt, vreţi să spuneţi: nu te mai umila 
în pene, bătrîne.Wabble ! 

_— O să spun, pentru că aș vrea să te văd mai malea- 

bil și nu pentru că aș crede că sînt mai destept sau știu 
mai multe decît dumneata. Asta din cauza acelei „vă 
las baltă“. Ştii, și acolo în Caam-culano, ai vrut să-mi 
dai niște lecţii, într-un moment și o situaţie în care 
astfel de lecţii sînt nu numai de prisos, dar pot strica 
totul. 

— Aveţi dreptate, mr. Shatterhand, recunoscu el. 
fm devenit un încăpăţinat bătriîn, pentru că niciodată 

nu mi-am găsit nașul. M-aţi pus la punct, în vorbe şi 
mai ales în fapte, si vreau s-o iau ad notar. Faceţi ce 
vreţi, n-am să mă mai tirguiesc. It's clear! 

— Da, si ai să vezi, zisei eu, acest cal mă va asculta 
ca un cîine credincios. Acum, însă, să pornim ! 

— Trecem întîi pe la Altșese-tși, pe unde am trecut 
ieri dimineață ? întrebă Old Wabble. 

— Nu, nu mai mergem la Pădurice. 

— De ce? Dacă vrem să mergem la Muntele Ploii, 
Păduricea ne este chiar în drum. 

— Giîndește-te la cercetașii care au fost uciși acolo! 
Ei nu se mai întorc, acest lucru va stirni bănuiala co-= 
manșşilor, și sint convins că Vupa-Umugi va trimite 
cîțiva războinici după ei. Putem lăsa ca aceștia să dea 
de urmele noastre ? 

— Da, atunci ne-ar urma la Muntele Ploii și totul 
ar fi dat în vileag. Dar și Parker, Hawley şi Cuţitul- 
cel-lung au lăsat urme care duc într-acolo. 

— Asta a fost ieri, așa că astăzi nu se mai văd. 

— Cum s-ar zice, trebuie să facem ocol. Dar pe 
unde o luăm ? Poate trecem printre Pădurice și Apa 
Albastră ? Nu, nu merge, urma noastră ar fi descope- 
rită chiar şi mai repede și mai ușor. 

— "Trebuie să ocolim prin dreapta. 

— Să trecem din nou peste Rio Pecos ? În orice caz, 
e un ocol și încă ceocol! Nu o să fie prea mare, sir? 

Ola Surehand interveni, dînd din cap : 

— Sinteţi incorigibil, bătrine Wabble. Adineauri aţi 
spus că nu o să vă mai tirguiţi și aţi început din nou. 

— Well, well, nu mai scot o vorbă. 

— Eu îl aprob în întregime pe mr. Shatterhand. Tre- 
buie să facem acest ocol, indiferent dacă e mare sau 

mic. Nu vă daţi seama că mr. Shatterhand vrea ca în 
felul acesta să omoare două muște dintr-o dată ? 

— Două muște ? Și care e prima? 

— Prima este că urmele noastre n-au să fie des- 
coperite. 

— Well. Şi a doua? 7 

— Nale-Masiuv. 

— Nale-Masiuv ? Dar cum,poate fi ăsta o muscâ? 

— Azi ea treia zi! 

— Într-adevăr, azi e a treia zi din seara evenimen- 
telor de la Apa Albastră, și Nale-Masiuv trebuie să so- 
sească cu suta lui de indieni. O să-i iscodim ? 

— Da, răspunsei eu. E în avantajul nostru să aflăm 
dacă este aici ori nu. După părerea mea, imediat ce va 
sosi Nale-Masiuv, indienii au să pornească spre Llano 
Estacado, şi atunci o să ne putem orienta şi noi. Aşa 
că trebuie s-o ţinem mai spre dreapta. Hai să plecăm, 
meș-șurs — domnilor ! 

— Meș-șurs, repetă negrul. Massa Shatterhand re- 
ferit şi la masser Bob cu asta ? 

— Fireşte ! 

— Înseamnă că masser Bob e și el meș-șurs? 

„— Se înţelege, dragă Bob. 

— Oh, oh, Bob și el meș-șurs. Negru Bob la fel de 
gentlemen ca şi un gentlemen alb! El este tare bucu- 
ros de asta, și arătat că și el viteaz și curaj la fel ca 
vîinător alb. Păcat că el nu are pușcă să omoare indie- 
nii roşii | 

— O să primeşti şi tu una pe care am să ţi-o aleg eu 
dintre cele capturate la Pădurice. O să primeşti și un 
cuţit şi tot ce-ţi mai lipsește. 

Am început să-mi mîngii calul, care mă privea liniștit, 
fără nici un semn de repulsie. Îi cercetai copitele, pa 
care mi le dădu ca un cal țărănesc, trăit tot timpul în 
grajd şi ioarte familiarizat cu stăpînul său. După ce-l 
încălecai, rămase locului. Pe scurt, se comporta exact ca 
un Cal despre care se spune că e obișnuit cu „focul“. Mă 
recunoscuse de stăpîn. Old Wabble dădea mirat din cap, 
dar nu zicea nimic. 

Întrucît nu-i mai evita nici pe ceilalți și nici pe caii 
lor, nu mai era nevoie să mă despart de ei. Puteam să 
călărim împreună. Între timp ba unul, ba altul îşi depăna 
întîmplări din viaţa lor. Povesti și Old Surehand unele 
din aventurile sale. Avea un fel de a vorbi scurt, la 
obiect, care nu admitea nici măcar gindul că ar aștepta 
laude din partea foastră. Ceea ce auzeam din gura lui 
suna mai degrabă a raport decit a povestire. Old Wabble 
folosi de cîteva ori prilejul pentru a pune întrebări piși- 
chere, iar orice povestitor, răspunzind, cu greu ar fi pu- 
tut să nu dea amănunte despre proveniența și situaţia 
sa. Numai că Old Surehand. se pricepea de minune să 
evite răspunsurile, iar eu îmi dădeam seama că nu avea 
intenţia să lase să-i scape nici măcar o aluzie în legătură 
cu ceea ce voia Old Wabble să afle. Vorbea numai despre 
viaţa și experienţa sa din Vestul Sălbatic. Eu, la rîndul 
meu, m-am ferit să-i pun vreo întrebare din care să fi 
dedus că vreau să-l iscodesc. 

În felul acesta, trecu timpul dinainte de masă și o 
bună parte din după amiază. Cînd ajunserăm la Rio 
Pecos, într-un loc cam la o milă distanţă de vărsarea 
Apei Albastre, începu să se însereze. Trecurăm rîul înot, 
deoarece Apa Albastră o puteam ocoli numai pe malul 
drept al fluviului, 

Ajunşi acalo, dădurăm de.o urmă care ducea în apro=- 
pierea apei; la. vale. | 

— Văleu? exclamă Old Wabble. După cît se vede, 
Nale-Masiuv a-şi sosit cu indienii lui. 

Oid Surehand aruncă doar o privire pe urmele lăsate 
Şi zise : 

N-a fostel. 

Nu ? Cum adică ? 

Cîţi indieni urmau să vină cu el? 

O sută. 

Și este asta urma a o sută de călăreţi ? 

Nu... trebuie să recunosc că nu. Dacă nu a fost 
e], hm... tare aș vrea să știu cine a fost! Să fi fost nu- 
mai avangarda din ceata lui ? 

— Posibil. | 

— Înseamnă că ceilalţi o să vină după noi și o să ne 
descopere urmele. Ce-i de făcut ca să nu ne dăm 
„de gol? 

— Să hotărască mr. Shatterhand ce să facem. 

Mă aplecai în șa și privii cu atenţie urmele lăsate de 
copitele cailor și spusei : 

— Pe aici au trecut cam douăzeci de călăreţi care 
s-au simţit în deplină siguranţă, de aceea nu au mers în 
șir indian. Urma este de cel puţin patru ore. Cine vine 
după noi și are ochi buni, poate distinge cu ușurință 
urina noastră de cea dintii. Dar se lasă seara și, în întu- 
neric, urmele nu se mai pot distinge. Putem să le călcăm 
liniștiți pe urme, pentru că vreau să le cunosc mai în- 
deaproape. 

O luarăm pe făgașul urmelor și, în curînd, ajunserăm 
într-un loc unde călăreţii poposiseră. Pe partea opusă 

a rîului, locul era înconjurat de tufișuri, în care se vea 
dea o spărtură. 

— Da, au fost cam. douăzeci de călăreţi, spusei eu 
din nou, aliceva nu se vede. . 

— O avangardă ? întrebă Old Wabble. 

— Nu cred. Ce motiv ar fi avut Nale-Masiuv să-și 
împariă ceata și să trimită o avangardă ? Numai înain- 
tea unei bătălii sau cînd te afli într-o regiune nesigură 
faci acest lucru. La o bătălie nu s-a gîndit, iar oamenii 
care au trecut pe aici.s-au simţit în siguranţă, dovadă 
cum au călărit. Așa că nu avem de a lace cu un grup 
de cercetași. Mă gindesc la un cunoscut al meu, tinăra 
căpetenie Şiba-bigc. Trebuie să vină şi el la Apa Albas- 
tră dacă vrea să meargă cu Vupa-Umugi în Llano Esta- 
cado. De fapt, el ar trebui să-l călăuzească. Poate că el 
e cel care a trecut. 

— Tot ce se poate, sir. Şi acum ce facem ? Mergem 
pe urmele lor ? 

— N-are nici un rost și ne-ar putea chiar pune în. 
pericol. | 

— 'Totuși trebuie să mergem la vale, ca să putem 
trece din nou pe malul celălalt. 

— Da, dar nu prea aproape de mal, unde în orice 
moment putem să dăm peste indieni. Călărim în semi- 
cerc, în așa fel încit să atingem riul numai atunci cîrd 
s-a întunecat şi nu mai putem fi văzuți. 

— Pe cit de inteligent, tot pe atii de periculos. Dacă 
indienii ajung aici înainte de a se înnopta, o să vadă 
locul unde am părăsit urmele acestea, ceea ce desigur 
că o să bată la ochi și o să se ia după noi, iar în felul 
acesta vom Îi descoperiţi. 

— Da, dacă o să procedăm prostește. Trebuie să pă- 
răsim urma într-un loc unde să nu se poată observa. Şi 
un asemenea loc se află chiar aici. Ce părere aveţi, nu 
cumva spărtura de aici din tufiş ne oferă cel mai bun 
prilej, pentru aceasta ? 

— Cu sau fără spărtura aia, tot o să se observe că o 

urmă o apucă intr-o parte. 
__— Dacă protedăm cum trebuie, n-o să se observe. 
N-o trecem încet, ci vu să sărim peste eu, aşa că n-are să 
se poată vedea că am trecut cu caii, deoarece locul este 
călcat și iarba e toată acoperită de urme. Desigur, să- 
rind dincolo, caii noştri vor lăsa urme, dar de aici nu pot 
îi văzute, pentru că spărtura' e mică, iar crengile sînt 
împreunate. Trebuie să sărim cît mai sus cu putinţă și 
să tim atenţi ca să nu atingem arbuști și să nu rupem 
vreo frunză sau vreo rămurea. 

— Well, o să meargă, mr. Shatterhand! Cine sare 
primul ? 

— Eu. Veniţi cîte unul după mine și faceţi exact cum 
fac eu! , 

Pornii Calul, îl îndemnai să sară descriind un are 
mare, și aterizui dincolo de tufișuri. Nu rămăsei pe loc, 
ci lăsai locul liber pentru ceilalţi. La fel de bine săriră 
şi ei. După aceea, străbăturăm fişia îngustă de lingă rîu, 
acoperită de copaci, pînă ajunserăm pe teren deschis. 
Înaintarăm mai departe în linie dreaptă, perpendiculară 
pe riu, pînă ce nu mai puleam fi văzuţi. Pe urmă o lua- 
răm de-a lungul riului și, înaintînd destul de mult la 
vale, ne întoarserăm din nou spre riu. Ajunși pe malul 
lui, ne aflam cam la o distanţă de o jumătate de milă 
engleză de vadul.amintit și trebuia să venim iar înapoi. 
Se cerea o deosebită atenţie pentru că, între timp, se în- 

tunecase. Situaţia nu era de loc plăcută. 'Tocmai lingă 
vad, puteam să dăm oricind peste oamenii lui Vupa- 
Umugi, pe care acesta îi aștepta. Descălecarăm deci și 
merserăm pe jos, ducînd caii de dirlogi și străduindu-ne 
să facem cît mai puţin zgomot. 

Se dovedi curînd că această precauţie nu fusese deloc 
de prisos. Încă înainte de a ajunge la vad, simţirăm 
miros de fum. În apropiere ardea un foc, de aceea ne 
oprirăm. Trebuia să aflăm cine a aprins focul. Așa că, 
Old Surehand şi cu mine lăsarăm lui Old Wabble și Bob 
caii și armele şi o pornirăm mai departe pe furiș. După 
fiecare pas, mirosul devenea tot mai“ tare și, cînd nu 
mai avurăm decit o mică bucată de drum- pînă la vad, 
zărirăm focul, care ardea în apropierea apei. Din cauza 
iufișului nu puteam vedea cine era lingă foc. 

'“Înaintarăm cu deosebită atenţie, pină ce ajunserăm 
lîngă tufișurile care erau cam la doisprezece pași de foc. 
Ședeau acolo doi indieni, faţă în faţă, așa că îi vedeam 
numai din profil. Erau comanși. Ce căutau aici, la vad ? 
De ce aprinseseră focul? lată cele două întrebări pe 
care mi le puneam și la care nu era greu să găsesc 
răspuns. 

Old Surehand era frămîntat de aceleași ginduri. Mi le 
coniunică, șoptindu-mi : i 

— Nale-Masiuv încă n-a sosit. Presupunerile dum= 
neavoastră s-au adeverit, sir ! 

— Da, îl aşteaptă, și pentru a-l întimpina, au pus 
aici o strajă. 

— Dar de ce au avut nevoie deea? 

— Pentru un motiv foarte simplu. Nale-Masiuv 
aparţine unui alt trib decit Vupa-Umugi și regiunile lui 
de vinăteare sint [oarte departe de aici. Așa că el nu 

cunoaște vadul, iar cind va sosi, ăştia doi urmează să 
i-l arate. 

— Cred că aveţi dreptate. Ce bine că am venit aici 
după ce s-a înserat ! 

— Da. Probabil că ziua ne-ar fi văzut, deoarece au 
sosit înaintea noastră. Acum, însă, mirosul fumului ne-a 
ferit să fim descoperiţi. 

—' Dacă ne-ar fi văzut, ar fi fost rău de tot de noi. 
Chiar dacă le-ar fi fost imposibil să ne prindă, ar fi 
știut totuși că ne allăm aici în apropiere, în timp ce 
acum cred tocmai dimpotrivă. 

— În orice caz, focul este o dovadă că sînt convinși 
că sîntem hăt-departe de aici. Dacă și-ar îi închipuit 
că sîntem prin apropiere, s-ar îi ferit să aprindă focul. 
Proștii ăștia n-o să se deștepte niciodată ! 

— N-ar trebui să se plingă că n-au avut ocazia să 
devină mai deştepţi. Le-aţi dat o grămadă de lecții din 
care ar fi putut să înveţe cite ceva. Rămînem aici ? 

— Aș vrea. 

— Și eu. Cu toate că stau aici ca niște butuci, e to: 
tuși posibil să vorbească între ei. 

_— În acest caz o să aflăm cite ceva. Cel din dreapta, 
să ştiţi că e un războinic de seamă. 

— Îl cunoaşteţi ? 

— Da; Pe cînd trăgeam cu urechea, acolo, lîngă Apa 
Albastră, am văzut că el stătea lîngă șeful de trib şi 
participa la discuţii împreună cu bătrinul. Dacă au să 
vorbească, atunci probabil că vor discuta despre planu- 
rile lor de luptă. Ascultaţi ! 

Indianul despre care vorbeam rosti un cuvînt, însă 
atît de scurti și de încet că nu-l puteam înțelege. Celălalt 
răspunse, dar tot atit de neînțeles pentru noi. O vreme, 


260 


schimbară între ei cuvinte în același fel, fără să știm la 
cine şi la ce se refereau. Ne lipirăm urechea de pămint 
ca să auzim mai bine. 

Abia făcurăm acest lucru, că Old Surehanăd îmi făcu 
semn cu cotul. Știui imediat la ce se referea gestul lui, 
pentru că şi eu auzisem zgomotul asupra căruia voia 
să-mi atragă atenţia. Îl cunoșteam amîndoi foarte bine. 
Era lovitura surdă a unei copite de cal pe pănfntul 
moale, care uneori dă de o rădăcină sau de altceva tare. 

— Să fie oare caii noștri? întrebă Old Surehand. 

-—- Nu. Zgomotul vine din partea de sus a rîului. 

— Atunci e vorba de comanși, altcineva ar avea mai 
multă grijă în a-și mina caii. 

— Da, sînt comanși, dar ei nu știu că aici se mai află 
şi alii indieni. 

-— N-ău văzut focul ? 

— Nu. După zgomot, se află la cel putin optzeci de 
pași de aici, iar în partea aceea tulişurile sînt dese și 
ascund. focul. 

-— Ar trebui să-l simtă după miros. 

— Nu pot, pentru că vintul bate de la deal şi duce 
fumul la vale, aşa că n-au cum. Îndată ce o să desco- 
pere focul, o să se oprească, o să descalece şi o să se îu- 
rişeze încoace. Atunci o să aflăm neapărat ceva. | 

Așteptarăm. Zgomotul surd se mai repetă încă de 
două ori. Gei doi comanși de lingă foc nu auziseră nimic, 
ei nu stăteau ca noi, cu urechea la pămint. O vreme fu 
liniște. Cei care veneau, deveniseră atenţi şi, desigur, se 
apropiau încet. Deodată, boschetul de vizavi începu șă 
foşnească şi un puternic „hiiiiih* ! izbucni de acolo. Cei 
doi sirăjeri săriră în picioare, şi erau gata să o rupă la 

fugă în direcţia boschetului unde ne aflam noi ascunși, 
așa că ne ridicarăm ca să fugim cît mai repede, cînd de 
dincolo se auzi întrebarea : 

— Vupa? Vupa ? . 

Drept răspuns, străjile rămaseră pe loc şi unul dintre 

"ele răspunse : 

„— Umugi! Umugi! 

_ Se'așezară din nou. Se liniștiseră, pentru că între- 
barea îi convinsese că noii sosiți nu sînt dușmani. „Vupa- 
Umugi“ era semnul de recunoaștere convenit mai di- 
nainte. Se vede că pieile-roşii au învăţat și şi-au însuşit 
de la albi folosirea parolei. 

După cîtva timp, veniră din sus doi călăreţi. Fuseseră 
după caii pe care-i lăsaseră în urmă, iar acum veniră 
şi descălecară lingă îoc. Noi ne culcar ăm iarăși la pă- 
mînt. Noii sosiți se așezară la foc lingă cei doi străjeri 
şi, un timp, nu scoaseră nici un cuvînt. Așa e obiceiul 
la indieni. Abia după vreo cinci minute, începu să vor- 
bească cel pe care-l numisem un războinic de seamă 
şi care conducea discuţia, în timp ce celălalt tăcea. 

— Fraţii mei roșii au fost așteptați. VupaUmugi este 
plin de nerăbdare. 

„— Are voie un războinic să devină nerăbdător ? 

"— EI nu are voie s-o arate, dar poate să fie. V-am 
aşteptat încă de la amiază. Și acum veniţi voi ca avan- 
gardă. Cînd o să sosească Naie-ilusiuv ? - 

— N-o să sosească astăzi, iar noi venim ca soli, nu 
ca avangardă. Unde este Vupa-Umugi, cu care urmcază 
să vorbim ? 

— E în tabără, lingă Apa Albastră ! 

— Du-ne lael. 

—— Mai putem aștepta. Fraţii mei știu că mă bucur de 
încrederea șefului de trib şi că sînt urechea lui. Dacă 
nu vor să fie primiţi cu minie, să-mi spuie mie solia pe 
care o aduc, ca s-o prezint căpeteniei. 

Cei doi soli se întrebară din ochi, apoi, cel care purta 
discuţia, răspunse : 

— Da, știu că ești urechea căpeteniei Vupa-Umugi. 
De aceea o să afli ceea ce dorești, cu toate că primisem 
poruncă să nu vorbesc decit in faţa şelului de trib. Nale- 
Masiuv nu poate veni azi cu cei o sută de războinici 
al săi. 

— Uff! Dece? 

— Pentru că a fost oprit de teţele-palide, cu care a 
trebuit să lupte. 

— Există feţe-palide prin apropiere ? 

— În apropiere nu, dar dincolo de Mistake Canion 
ne-am lovit de soldaţii feţelor-palide, care ne-au atacat. 
krau atît de mulţi, încit a trebuit să fugim, și mulți 
dintre războinicii noștri au fost răniţi sau ucişi. Feţele- 
palide ne-au urmărit și împrăștiat ; cind s-a făcut seară, 
numai cincizeci de războinici de-ai noștri s-au mai în- 
tors la șeful de trib. 

— Ulf, uff, ulf! Ceo să spună Vupa-Umugi ! Poate 
amină marșul spre Llano Estacado și porneşte la Mis- 
take Canion ca să se răzbune ! 

— Asta nu ! Nale-Masiuv, căpetenia noastră, ne-a po- 
runcit să-i spunem că fețele-palide cu care am luptat 
nu sînt vestmeni, ci soldaţi. Dacă îi învingem și numai 
unul dintre ei reușește să se întoarcă la Fortul său, o să 
trimită o sută și încă o sută de alţi soldaţi, ca-să-i răz- 
bune pe cei căzuţi. Da, morţii noștri trebuie răzbunați, 

dar în așa fel încît nici un soldat să nu se mai poată în- 
toarce, ci toți trebuie să moară. 

— S-a gindit Nale-Masiuv la vreun plan, cum 
să facă ? 

— Da. Trebuie să i-l comunic lui Vupa- Umugi. 

— Pot să-l aud ? 

— Voi toţi o să-l aflaţi. Soldaţii feţelor-palide vor fi 
ademeniţi în Llaho Estacado, şi o să se prăpădească 
acolo. 

— UII, ulf, uit! E un plan care are să găsească- 
aprobarea căpeteniei noastre. Toţi acești cîini albi tre- 
buie să piară și nici unul nu are voie să se întoarcă şi 
să poată povesti ce s-a întimplat. 

— Fratele mei are dreptate. Dacă vrem să ademenim 
feţele-palide în Llano Estacado, ca să piară, și nu vrem 
să pierim și noi, avem nevoie de apa lingă care locuiește 
Bloody Fox. De aceea, marșul spre Llano Estacado nu 
trebuie amînat, ci trebuie pornit repede, ca să ajungem 
și să punem stăpinire pe apă înainte de a ademeni sol- 
aatii în pustiu. 

— Dar cum vor fi atrasi soldaţii într-acolo ? 

— Şiba-bigc, tinărul șef de trib, a fost deja pe aici, 
pe la fraţii noştri roșii ? 

— A s6sit azi după amiază cu douăzeci de războinici. 

— El cunoaște drumul spre apa din deşert și o să 
primească atiţia războinici de la Vupa-Umugi, cît are 
nevoie ca să pună stăpînire pe apă și să-l prindă pe 
Bioody Fox. În timpul acesta, Vupa-Umugi îl așteaptă 
pe Nale-Masiuv, ca să -se unească. Nale-Masiuv a trimis 
acasă doi soli, să mai aducă o sută de războinici. Aștia 
or să rămînă în spatele soldaților albi, fără să se arate, 
pină ce feţele-palide vor ajunge în desert. Acum aş- 

teaptă timp de o zi, ca să-și aducă. războinicii îrnprăș- 
tiaţi, apoi o să-i atace pe soldaţi, dar fără să lupte. Se 
va retrage pînă aici, la Apa Albastră, unde, cu micul 
număr de oameni pe care-i are, o să-i ocolească pe sol- 
daţi, ca să se unească cu cei o sută de războinici ai tri- 
bului său, pe care-i așteaptă. N-o să-i fie greu, deoarece 
are în faţă soldaţi și nu vestmeni. În schimb, feţele-pa- 
lide, care o să-l urmărească pe Vupa-Umugi cu ceata 
lui, sînt greșit informaţi şi cred că-l au în față pe Nale- 
Masiuv. cu oamenii săi. Cînd vor sosi aici, voi o să fiţi 
plecaţi. Să- faceţi în așa fel ca urmele voastre să fie ușor 
văzute, dar cînd or vrea să vă atace, să vă retrageţi 
pînă cînd albii au să ajungă în deșert. Acolo, voi o să 
fiţi înaintea lor, iar Nale-Masiuv o să fie în spatele lor, 
așa că albii vor îi prinși la mijloc. Şi atunci, dacă o să 
vrea să vă atace, nu o să luptaţi, ci o să vă retragețţi tot 
mai mult în pustiu, pentru că voi o să aveţi apă, ei însă 
nu. În timp ce ei au să moară de sete, tribul vostru nu 
are să piardă nici un om. Ce părere are fratele meu, o 
să accepte Vupa-Umugi, acest plan ? 

— Da, o să-l accepte. lar dacă va fi împotrivă, am 
să-l conving eu să-l accepte. Adunarea bătrinilor o să 
Tie cu siguranţă de partea mea. 

— Atunci să plecăm imediat la Apa Albastră, ca să 
pot vorbi cu căpetenia, pentru că trebuie să mă grăbesc 
să-i duc lui Nale-Masiuv răspunsul. 

— Fratele meu să mai aștepte o clipă. Planul e bun 
şi are să ducă la distrugerea tuturor feţelor-palide. Am 
o singură nelămurire. Şiba-bigc, care cunoaște deșertul, 
urmează să plece singur înainte, cu o ceată, ca să pună 
stăpînire pe apă. Dar cum o să găsim noi locul cu apa? 

„— Se va întoarce să ne arate drumul, 

— O să poată? O.să aibă timp? „Na o să fie împie= 
dicat de nimic ? 

— Nale-Masiuv s-a gîndit și la asta. Cind cei trei şefi 
de trib. s-au sfătuit în legătură cu marșul spre Llano 
Estacado, Şiba-bigc a spus că pe ultimul deal al deşer- 
tului există un loc care se cheamă Sucs-ma-lestavi — O- 
sută-de-copaci. Mulţi războinici comansși au fost în 
locul acela, îl cunosc și au să-l găsească ușor... 

— Suces-ma-lestavi — O-sută-de-copaci ? Locul acela 
îl știu. și eu, am fost de citeva ori acolo. 

— Foarte bine. Întrucît locul se află în calea noastră, 
pe care trebuie s-o urmeze și Şiba-bigc, el o să lase ur- 
mele necesare câ, în orice caz, să găsim și noi drumul 
spre apă. Acolo sînt multe pilcuri de arbuști și copaci 
tineri. El o să taie o grămadă de pari, pe care o să-i în- 
figă în nisipul deșertului pînă la apă. 

— Uf! Așa cum fac feţele-palide cînd trec prin deşert 
și nu vor să piardă drumul! - 

— Da. Întocmai. Dacă Șiba-bige nu ne va putea. aş- 
tepta la Sucs-ma-lestavi, cind vom ajunge noi acolo, o 
să găsim parii care au fost puși să ne arate drumul. 

— Dar feţele palide vin după noi şi o să găsească și 
ei parii care o să-i îndrume spre apă. 

-— Nu! A auzit vreodată fratele meu de tilharii albi 
care se cheamă stakemeni ? Și stie fratele meu ce fac 
acești oameni ca să-i ducă pe călători la moarte ? 

— Scot parii și-i așează altfel. 

— Războinicii roșii nu pot oâre face la fel ca feţele- 
palide ? Mai întii mergem la oază, ne aprovizionăm cu 
apă suficientă, adăpăm caii și apoi ne întoarcem o bu- 
cată de drum îndărăt. Pe drum, scoatem parii lui ȘŞiba- 
bigc şi-i înfigem să indice o altă direcţie, unde nu există 

apă și unde soldaţii o să piară de sete. Dacă Vupa-Umugi 
o să accepte planul, comanşilor o să le aparţină pe ve- 
cie nu numai apa deșertului, dar o să-l prindem și pe 
Bloody Fox și o să nimicim toţi soldaţii albi. 

— Vupa-Umugi o să facă ceea ce Nale-Masiuv îi pro- 
pune prin tine. Am zis. Howgh ! 

— Atunci să plecăm la Apa Albastră, ca să avem 
timp. Nale-Masiuv așteaptă, trebuie să ne întoarcem 
imediat ! 

— Focul de aici putem să-l stingem, deoarece, dacă 
războinicii voştri nu vin, nu trebuie să-i mai așteptăm. 
O să vă conduc prin vad. 

După ce stinseră focul și tăciunii, se îndreptară spre 
rîu, cei doi soli mergind călare, iar cei ce stătuseră de 
strajă, pe Jos. 

Îndată ce plecară indienii, ne ridicarăm și hoi şi ne 
privirăm lung, cu toate că în întuneric nu ne puteam 
vedea faţa. Ceea ce auzisem era de cea mai mare im- 
portanță. 

— Îmi vine să strig ca indienii „ufi, uff, ut“! zise 
Old Surehand. 

— Ei,nu am spus cu că aici o să aflăm cite ceva, sir? 

— Am ailat, și nu orice, ci chiar planurile lor de 
luptă ! 

— Am fost acolo sus, în tabăra soldaţilor. Vasăzică 
ei l-au atacat pe Nale-Masiuv! De fapt, comandantul 
lor nu prea mi-a plăcut, e un tip cam redus, care ar 
merita să i se taie puţin din nas. Dar ceea ce au pus la 
cale indienii, în nici un caz nu-i putem lăsa să înfăp- 
tuiască. 

— Aţi vorbit cu comandantul ? 


— Da. 

— Ştia cine sînteţi ? 

— Nu. 

— Și nici nu i-aţi spus ? 

— Nici nu mi-a trecut prin minte aşâ”ceva. 

— Atunci îi înţeleg obrăznicia, pentru că știu cit 
de modest păreţi atunci cind vreţi. Dar ce ziceţi despre 
planul făcut de acest Nale-Masiuv ? 

— Nu-i prea grozav. 

— Şi eu sînt de aceeași părere. Dar un ofiţer de ca- 
valerie nu este un vestmen și cred că e posibil să se lase 
ademenit în Llano Estacado. 

— Sînt convins de asta. Chiar dacă nu-l găsesc prea 
grozav, nu vreau să spun că planul nu face două parale, 
nu ; dar noi, de exemplu, l-am fi făcut altfel. Şi totuși 
trupa de cavalerie o să cadă în capcană. 

-—- Dacă Vupa-Umugi o să fie de acord cu Nale- 
Masiuv. 

—- Cu siguranţă că va fi. 

— Nu credeţi că ar trebui să ne strecurăm pină la 
Apa Albastră, să observăm sau chiar să auzim ce ho- 
tărăște ? 

— Ar fi o idee, dar, din două motive, nu trebuie s-o 
punem în aplicare. | 

— Şi din care anume ? 

— În primul rînd, sînt sigur că Vupa-Umugi va fi de 
acord, deci nu trebuie să-i spionăm. În al doilea rînd, 
n-avem timp. Sint convins că Şiba-bige pornește miine 
de dimineaţă sau chiar în noaptea asta spre Sucs-ma- 
lestavi. Deoarece trebuie să i-o luăm înainte, nu avem 
timp de pierdut. Trebuie să trecem mai întii pe la Nar- 
goleteh-isil, să vedem dacă apaşii noştri au sosit deja. 

Dacă au sosit, o să lăsăm caii să se odihnească puţin și 
apoi o s-o pornim, înainte de a se face ziuă, spre Llano 
Estacado. 

- — Cunoașteţi locul pe care comanșii l-au numit Sucs- 
ma-lestavi ? | 

— Îl cumosc chiar foarte bine. Cînd îl vizitam pe 
Bloody Fox, la venire și la plecare, făceam întotdeauna 
popas acolo. În limba apașilor se cheamă Gutes-nontin- 
khai, adică același lucru, O-sută-de-copaci. 

— După denumire s-ar părea că este o pădure acolo ? 

— Nu-i propriu zis o pădure, nu. Numai datorită 
faptului că se ailă la marginea deșertului, e numele 
justificat. Copaci adevăraţi sînt puţini. Sînt niște bos- 
chete de arbuști și ciţiva arbori înalţi și uscați, care se 
pretează foarte bine pentru a face pari din ei, ceea ce 
vrea și Şiba-bigc să facă. Acum să ne întoarcem la to- 
varășii noștri. Trebuie să trecem riul cît timp vadul 
este liber și nu e încă supravegheat. Haideţi !... 

— A durat o veșnicie, strigă Old Wabble, cînd ajun- 
serăm la el. Dacă absenţa dumneavoastră s-ar mai fi 
prelungit, aș Îi venit şi eu. 

= Ca să ne pui în primejdie, zisei eu. Tocmai de fe- 
lul ăsta de a fi aș vrea să te dezobișnuiese. Greșeala 
asta, de care se pare că nu te poţi lepăda, odată şi odată 
te va duce la pieire. 

— Old Wabble să piară? Nici nu se gîndeşte la 
asa ceva. | 

Da, nu se gîndea. În ciuda vîrstei sale, era tot cow- 
boyul fără griji, ușuratec. | | 

Thecurăm vadul şi traversarăm încet fişia de pădure 
de pe malul riului, după care puturăm lăsa caii să 

alerge în voie, stelele luminîndu-ne suficient calea. 
Această împrejurare favorabilă mi-a și permis să ţin 
direcţia ca pe un fir întins și să ajungem la Muntele 
Ploii fără nici un ocoliș. Cînd zărirăm ridicîindu-se în 
faţa noastră cele două virfuri ale muntelui nu prea 
înalt, era aproape miezul noptii. 

La poalele muntelui, creșteau tufișuri dese. Trecind 
pe lingă eie, auzirăm strigătul apașilor : 

— Ti arcu — cine este acolo ? 

— Old Shatterhand, le răspunsei. 

— Ovan ustah arhondă — veniţi încoace ! 

O luarăm în direcția de unde eram chemaţi. Un apaș 
veni spre noi, pentru a ne vedea. 

— Da, e Old Shatterhand, marea căpetenie a apași- 
lor, zise el cînd se apropie de noi. Am pus războinici 
"de pază în mai multe locuri ale muntelui, pentru a vă 
aștepta. 

— Războinicii apași au sosit ? 

— Da. De trei ori cite o sută. 

— Cu provizii ? 

— Cu carne și făină pentru mai multe săplămini. 

— Cine e șelul ? | 

— Entșar-co, Focul-cel-mare, favoritul lui Winnetou, 
după cum știe și marele meu frate Oid Shatterhand. 

— A sosit și Cuţitul-cel-lung împreună cu cele două 
feţe-palide ? 

— Da, au sosit și au povestit despre isprăvile lui 
Oiad Shatterhand. Fraţii mei să mă urmeze. 

Ne conduse o porţiune în valea care se întindea în- 
tre coastele muntelui, și ajunserâm în curînd în tabăra 
apașilor. 

Entșar-co nu era numai favoritul lui Winnetou, ci și 
al meu. Ne salutarăm cu multă căldură și el îmi spuse 
că atit el, cit și ceata lui, se pun sub comanda mea. 
Veniră și Parker și Hawley să ne stringă mîinile. În 
cîteva cuvinte le povestirăm cum l-am eliberat pe Bob. 
Era mare bucuria revederii, pentru că luseseră îngri- 
joraţi de soarta noastră. 

Nu era nevoie de nici o consfătuire. Ajungea faptul 
că voiam să mergem la Llano Estacado. l-am explicat 
lui Entșar-co situaţia și, întrucît trebuia să dormim, luă 
el toate măsurile ca să putem pleca de îndată ce ne 
vom trezi. 

A doua zi de dimineaţă, la răsăritul soarelui, eram 
departe de Muntele Ploii. Ceata noastră se mișca des- 
tul de repede peste cîmpia dinspre dealurile de care 
am mai pomenit și de unde se întinde Llano Estacado. 
La capătul răsăritean al dealurilor există acele rîuri ce 
se pierd în nisip şi care apoi se string în lacul unde și-a 
ridicat Bloody Fox misteriosul adăpost. 

Old Surehand se bucura vizibil de întilnirea cu apașii. 
Observă că ei sînt pregătiţi aproape militărește. Pro- 
babil că nici un alt trib de indieni nu se putea mîndri 
cu un sistem de aprovizionare atit de bine pus la punct. 
Pe drum, povestindu-i cu cite eforturi şi cu cită sir- 
guinţă reuşise Winnetou să facă din mescaleroșii săi o 
trupă de elită, respectul pe care-l avusese și pînă atunci 
față de Winnetou crescu și mai mult. Apașii aveau bur- 
dufuri pentru apă, confecţionate din piele de antilopă, 
așa că războinicii, la nevoie, nu erau nevoiţi să rabde 
de sate. 

După amiază traversarăm șirul de dealuri și condu- 
serăm trupa într-o vale pe care o cunoşteam și unde 

făcurăm popas. În vale exista un piriiaș, desigur un fir 
de apă foarte subțire, dar suficient ca să putem să ne 
umplem burdufurile. Valea se afla cam la un sfert de 
zi de mers călare pînă la locul numit O-sutâ-de-copaci, 
unde urmau să vină comanșii. După popas, coborirăm 
în Llano Estacado, prin al cărui nisip moale galben-ar- 
gintiu o luarăm spre nord-est. 

La apusul soarelui, ne oprirăm în mijlocul deșertului. 
Ne înconjura o imensă cimpie de nisip, al cărui orizont 
era un cerc perfect, ca tras cu compasul, semănind cu 
un uriaș platou de cozonac presărat cu zahăr și griș, 
o comparaţie cam îndrăzneață, dacă ne gindim că e 
vorba de pustiul Estacado, uscat şi fără nici o ve- 
getaţie ! 

Cu toate că nu aveam de ce ne teme, am pus senti- 
nele şi, după ce Caii și-au primit raţia de ştiuleţi de po- 
rumb, din care aveam o cantitate apreciabilă, ne-am 
culcat. În noaptea răcoroasă a deșertului, somnul ne-a 
făcut bine, iar dimineața ne-am sculat odihniţi şi ne-am 
continuat drumul. 

Uneori drumul de azi ne ducea pe lîngă fișii cu 
cactuși uscați, de care trebuia să ne ferim caii, ca nu 
cumva să se rănească la picicare. Pe alocuri, aceste 
pilcuri de cactuși se unesc și sint atit de dese, încît omul 
este obligat să le ocolească destul de mult şi să se stre- 
coare cu greu printre ele. Cine nu le cunoaște întin- 
derea şi natura, se poate zăpăci și chiar rătăci printre 
ele, iar dacă nu are provizii și apă, poate să piară de-a 
binelea. 

După masă se lăsă o căldură înnăbușitoare. Soarele 
ardea îngrozitor, iar un vînt fierbinte, ca ieşit din cup- 

tor, răscolea întinderea, umplind aerul de nisip. Aveam 
o misiune grea, deoarece numai eu singur cunosteam 
regiunea şi, deci, răspundeam de viaţa tuturor. Privirile 
abia reușeau să străbată norii de praf și, cu toate că 
eram convins că mergeam în direcția dorită, adeseori 
întilneam unele lucruri menite să mă inducă în eroare. 
E adevărat că-l aveam cu mine pe Bob, dar, fără a pune 
la socoteală capacitatea lui specifică, el umblase în- 
totdeauna în deșert împreună cu Bloody Fox, bizuin- 
du-se pe el, așa că nu mă putea ajuta cu nimic. Îmi dă- 
deam seama că unele pilcuri de cactuși au dispărut, în 
timp ce altele răsăriseră în locuri ce nu existau înainte. 
Mă feream să consult busola. Instinctul de orientare al 
vestmenului e mai sigur decit acul magnetic. 

Eram Sigur că mă ailu pe locul potrivit, acolo, unde, 
între două porţiuni întinse de cactuși, trebuia să existe 
un drum ce ducea la apă. Dar nu găseam drumul nică- 
ieri. De fapt, din locul acela, cu ajutorul binoclului, ar 
fi trebuit să zăresc copacii crescuţi în jurul micului lac, 
dar văzduhul era prea încărcat cu nisip ca să pot vedra 
ceva. M-am adresat din nou lui Bob, şi, după multe în- 
sistenţe, aflai ceea ce ar fi putut să-mi spupă de la 
început. 

Bloody Fox, voind să se asigure și mai mult contra 
dușmanilor, cu multe eforturi şi cu ajutorul apei ce-i 
stătea la dispoziţie, plantase cu cactuși drumul pe care 
îl căutam, într-un cerc atit de larg, încît, cu ochiul ]i- 
ber, de la marginea acestui cerc, adăpostul lui nu pu- 
tea fi zărit. Firește, acest lucru nu ar fi fost posibil, 
dacă nu ar fi existat și înainte, jur împrejur, fişii de 
teren întinse pe distanţe de mile, acoperite cu cactuși. 

Jrebuia numai să umple golurile, și totuşi a fost nevoie 
să muncească împreună cu Bob și Sanna, timp de cî- 
teva luni de zile. Înainte puteam veni dinspre nord sau 
vest, acum trecerile acestea erau astupate, în schimb 
făcuse una nouă la est. Era atit de îngustă şi atit de 
întortochiată, încît cu siguranță că un străin s-ar fi fe- 
rit s-o urmeze. i 

În sfîrșit, știui ce trebuie să fac ca să ajung la Bloody 
Fox. Pe apași nu puteam să-i iau cu mine, pentru că 
aşezarea constituia un secret pentru ei și, probabil, așa 
o să și rămînă. Trebuiră, deci, să facă popas. Lăsai 
acolo și pe albi, îl luai cu mine numai pe Bob, ca să-i 
dau prilejul să-și revadă cît mai repede mama şi pe 
Bloody Fox. 

Merserăm timp de aproape o jumătate de oră, în ga- 
lop, în jurul uriașei întinderi de cactuși, pînă ce ajun- 
serăm în partea estică. Găsirăm deschizătura și, ca să o 
putem străbate, furăm obligaţi să mergem incet, ba la 
dreapta, ba la stînga, după cărarea croită în mijlocul 
cactușilor. În sfirșit, zării virfurile verzi ale copacilor, 
care, din cauza nisipului, păreau colorate în gri. Curînd 
după aceca zărirăm și casa lui Bloody Fox, așezată la 
umbră. În faţa casei trebăluia o femeie. Văzind-o, Bob 
îşi îndemnă calul strigind : 

— Asta e mama Sanna, mama Sanna de la masser 
Bob ! Oh, Oh! Oh! Mamă, mamă ! Sanna, Sanna! Bob 
al tău venit ! Bob aici, iar aici! 

Bătrîna se întoarse, îl văzu, lăsă braţele să-i cadă ne- 
putincioase. Stătea înmărmurită. De bucurie, nu putea 
să scoată nici un cuvînt. Bob își opri calul lingă ea, sări 
de pe cal și, chiuind de bucurie. o cuprinse în braţele 
lui lungi. - 

Sirigătele luseseră auzite. Ușa casei se deschise și 
ieși cineva pentru care întoarcerea negrului reprezenta 
cu siguranţă o enigmă, dar nu făcu nici un gest, iar pe 
faţa lui nu se putu vedea nici cea mai mică dovadă de 
surprindere. 

Stătea nemișcat, cu ochii plini de lumină, aţintiţi asu- 
pra mamei și a fiului ei. Părul său lung, des și negru- 
albastru, era strîns într-un fel de moţ ca o cască, restul 
atirnîndu-i pe spate. Podoaba capilară indiană nu era 
împodobită cu nici un fel de pană de vultur, cu nici un 
însemn. Dar și așa, oricine îl vedea, își dădea seama că 
nu era un'indian de rînd. Era suficient să-l vezi ca să-ţi 
dai seama că ai în faţă un om de seamă. Ca şi mine, 
era îmbrăcat în haine de piele. În jurul gitului purta 
punga cu „medicamente“, frumos ornată, pipa păcii 
sculptată artistic și un lanţ triplu din gheare şi dinţi 
„de urși grizzly, doboriţi de el. Trăsăturile feţei grave 
erau de o frumuseţe bărbătească, care putea îi carac- 
terizată de tip roman, numai că pomeţii erau putin 
mai proeminenţi. Culoarea pielii era de un brun des- 
chis, cu o ușoară tentă de bronz. 

Era Winnetou, căpetenia apașilor, cel mai minunat 
dintre indieni. Numele lui trăia în fiecare cort, în fie- 
care adăpost, la fiecare foc de tabără a indienilor. Drept, 
credinciQs, înţelept, viteaz pină la cutezanţă, deschis și 
fără pic de prelăcătorie, un prieten: și un ocrotitor al 
tuturor celor năpăstuiţi, fie că aveau pielea albă sau 
roşie, dar în același timp dușman neîmpăcat și adversar 
al tuturor celor nedrepţi. Așa era cunoscut de toţi aceia 
care auziseră de el sau chiar îl văzuseră. Ce fericire să 
fii prietenul acestui om ! 


Bob continua să strige ceva maică-si. Entuziasmul lui 
parcă mai creștea în loc să scadă. Între timp mă apro- 
piai încet, iar Winnetou auzi pașii calului meu. Se în- 
toarse şi mă văzu. Chiar și acum, faţa lui de bronz ră- 
mase nemișcată, nici nu tresări măcar. Numai ochii i se 
măriră și o lumină de dragoste profundă ţișni din ei în- 
spre mine. Descălecai. Ne îmbrăţisarăm strins și 'ne să- 
rutarăm ca niște fraţi care nu s-au văzut de mult. Apoi, 
tinindu-mi miinile într-ale lui, făcu un pas inapoi, mă 
privi şi-mi zise : | 

— Fratele meu. Shatterhand vine ca roua în potirul 
înmiresmat al florii, ca vulturul care-și apără din tăria 
cerului cuibul cu pui. Ai găsit acolo, în munţii din 
Sierra Madre, biletul meu ? 

— Inima mea, răspunsei, a dus „dorul fratelui meu 
Winnetou ca bolnavul după razele soarelui, șiele 
scump sufletului meu ca pruncul pentru o mamă care. 
l-a născut. Au trecut mai bine de patru luni de cînd 
ochii mei l-au văzut ultima'oară. Am fost sus în Sierra 
Madre, la stejarul bătrin, și am găsit rîndurile tale. Am 
venit aici eu trei sute de apași, conduși de viteazul 
Entșar-co, ca să preiei comanda lor. Bloody Fox nu-i 
acasă ? 

— Zilnic se duce de citeva ori și înconjoară cîmpul 
de cactuși ca să vadă dacă nu tii și... privește! 

Se opri în mijlocul frazei, arătind în direcţia din care 
venisem. Soseau mai mulţi călăreţi : Old Surehanăd, Old 
Wabble, Parker, Hawley şi Entșar-co, apașul. În frun- 
tea lor venea Bloody Fox, îmbrăcat exact ca un va- 
queros mexican, în haine din piele de bizon, cu cusături 
împodobite cu franjuri. În jurul briului, în loc de cen= 

tură, purta o eșarfă lată roşie, ale cărei capete atirnau 
în partea stingă. În eșarfă erau virite un cuţit bouiie 
şi două pistoale ţintuite cu argint. Pe cap avea un 
sombrero cu boruri largi. De-a curmezișul genunchilor 
ținea o armă grea cu două levi, iar în partea din fată 
a şsii erau fixate, cupă obiceiul mexican, apărătoare 
din piele, câre-i acopereau picioarele pînă la gleznă, 
ferindu-le de loviturile de suliță sau de săgeți. 

Avea ceva peste douăzeci de ani. O mustață deasă 
îi umbrea buzele. Partea inferioară a feţei, cu bărbia 
puternic dezvoltată, arăta o voinţă dirză, de neîniriîni. 
Ochii însă priveau lumea vesel și blind — poate numa! 
în momentul de faţă, cînd era bucuros —-- ca un copil 
care nu îndrăznește să atingă un [luture, de teamă ca 
nu cumva să-i facă vreun rău. şi totuși, acest tînăr era 
vestitul și temutul Avenging-ghost — „stafia-răzbună- 
toare“, care cu glonţul lui nimerise în mijlocul frunţii 
atiţia bandiți din Estacado ! | 

Sări de pe cal în plin trap și-mi întinse mina. După 
ce mă salută cu cuvinte pline de căldură, se adresă lui 
Winnetou : 

— În sfîrşit, am găsit pe cine căutam. Dar nu numai 
de războinicii apași e vorba. Bănuieşte Winnetou ce oa- 
mehi vestiți i-a adus prietenul și fratele Oid Shat- 
terhand ? 

__ Căpetenia apaşilor răspunse, făcînd semn din cap că 
nu. De aceea Bloody Fox continuă: 

— lată-l pe Old Surehand, unul dintre cei mai renu- 
miţi vînători albi. A plecat din sud ca să facă cunoș- 
tinţă cu căpetenia apașilor, dar. între timp: l-a întilnit 
pe Old Shatterhand. 

În sfirșit, acești doi oameni stăteau faţă în faţă. Se 
cercetau din priviri, apoi Winnetou intinse vinătoru- 
lui mina. 

— Căpetenia apașilor îi spune bun venit celui ce vine 
cu Old Shatterhand. Am auzit multe despre tine. Să 
treacă acum fapta în locul vorbei, așa cum persoana ia 
locul povestirii. | | 

Old Surehand spuse și el citeva cuvinie. Vedeam că 
Winnetou îi făcuse o profundă impresie. 

— Şi aici, continuă Bloody Fox, este Old Wabble, 
„regele cowboylor':. L-a ajutat pe Old Shatterhand şi 
pe Old Surehand să-l elibereze pe Bob. 

O tresărire ciudată, aș spune veselă, se ivi pe chipul 
lui Winnetou, cînd întinse bătrinului mina, spunîndu-i : 

— Găpetenia apașilor a auzit multe despre Old 
Wabble. El este șiret ca vulpea, călărește ca dracul și 
îi place să fumeze ţigări. 

La “inceputul salutului, faţa bătrinului strălucea de 
plăcere, dar abia auzi ultimele cuvinte și trăsăturile i 
se intunecară imediat, iar el exclamă : 

— Thunder-storm — mii de trăznete, e cît se poate 
de adevărat! Dar de luni de zile nu am mai avut o ţi- 
gară între buze. De unde să o iei în această blestemată 
regiune ? Dacă o să mai dureze mult situaţia asta, o 
să-mi ies din piele și o să-mi răsucesc ţigări din ea, 
it's clear! | 

Blocdy Fox îi mai prezentă pe Parker și Hawley, 
care se bucurară și ei de cîteva cuvinte prietenești. În 
timp ce înconjura locurile în căutarea mea și a apașilor, 
dăduse peste ei, venind dinspre nord, pe cînd eu cu Bob 
venisem dinspre est. Albii i-au spus imediat cine sint, 
iar el i-a invitat să vină repede cu el. 

Ce multe lucruri am: [i avut să ne povestim, eu, Win- 
netou și Bloody Pox! Dar nu aveam răgaz pentru așa 
ceva. Deocamdată aveam. grija comanşilor. Bob şi Sanna 
trebuiau să ducă la adăpost caii nostri, iar noi să ne 
așezăm și să ne slătuim. În fața casei se aillau. două 
bănci și o masă de scînduri negeluite, unde ne puturăm 
așeza. 

Fax intră în casă, să ne aducă merinde și să ne os- 
păteze. Şi cu toate că cele aduse meritau toată consi- 
derația, atenţia celor care încă nu luseseră aici era 
atrasă în cu totul altă direcţie. 

Priveau miraţi în jur. Un adevărat rai, aici, în mij- 
locul: deșertului ! Era un bazin natural, abroape rotund, 
cu un diametru de vreo optzeci de pasi, plin cu apă 
limpede și prețioasă, pe suprafaţa căruia soarele îm- 
prăștia, cu razele-i fierbinţi, mii de diamante. Deasu- 
pra apei, zburau libelule diafane, vinind muște, ţinţari 
și alte insecte mici. Pe mal, Caii noștri, ca niște cunos- 
cători, păşteau iarba fragedă și grasă. Palmieri pitici se 
oglindeau în apa abia mingiiată de vint. Peste coroa- 
nele lor în formă de evantai, coroanele cedrilor și sico- 
morilor formau un acoperiș ocrotitor. În spatele căsuţei 
era un cimp cultivat cu porumb, unde un stol de papa- 
gali Aici se certau în jurul unor boabe de porumb 
auriu. | 

Căsuţa în sine nu era mare, dar pentru jrebuințele lui 
Bloody Fox destul de încăpătoare. Nu se putea vedea 
din ce material era construită, deoarece aţiît pereţii, cît 
și acoperișul erau învăluite în lujerii plini de frunze și 
flori albe cu nervurile roșii ale passiflorei. În mai multe 
locuri, prin abundența frunzelor zădrenţuite, în locurile 

unde soarele bătea mai mult și coacerea fructelor era 
mai avansată, se puteau vedea fructele galbene, dulci, 
cît oul de găină. În alte locuri, unde florile nu erau încă 
trecute, colibrii minusculi zburau din [loare în îloare. 
Acești liliputani ai lumii păsărești, părînd nestemate 
zburătoare, găsiseră drumul peste Llano Estacado pină 
în această minunată insulă. 

Sicomorii, cedrii și chiparoșşii de lingă apă erau co- 
paci bătrîni, a căror sămînţă fusese adusă aici de păsări, 


“atunci cînd încă nici un om nu bănuia existenţa aces- 


tei ape în deșert. Mai erau plantați și castani, migdali, 
portocali, dafini, sădiţi cu ani în urmă de Bloody Fox, 
precum și o [ișie de tulişșuri care crescuseră repede, și 
iarbă veșnic verde, care înconjura toată așezarea si 
apăra oaza de prailul adus de vînt. Bloody Fox săpase 
șanțuri în toate direcţiile, pentru a putea iriga.întreaga 
această floră. Unde se termina irigaţia, locul acestui 
belșug de plante era luat de [el de el de cactuși, lipiţi 
de pămînt și care formau acel cerc ocrotitor în jurul 
așezării, despre care am mai vorbit. 

Acest loc frumos, departe de lume, îţi dădea iluzia 
tropicelor. Te puteai crede în sudul Mexicului, în cen- 
trul Boliviei, sau la marginea pădurilor virgine din 
Brazilia. De aceea, uimirea, cu care era privit acest 
mic rai în mijlocul deșertului, era cit se poate de fi- 
rească. Vorbisem despre oază lui Old Surehand, Old 
Wabble, Parker și Hawley, dar că ar [i atit de minunată 
nici unul nu-și putuse închipui. 

Cînd își exprimară în cuvinte încîntarea, Bloody Fox 
se simţi măgulit și-i invită în interiorul casei să le-o 
arate, 

Intrind prin ușa  înrămată de passifloră,-se putea 
constata că interiorul este iormat dintr-o singură în- 
căpere. Cei patru pereţi erau făcuţi din stuf, umplut și 
legat cu ajutorul milului din lac. Tavanul fusese împle- 
tit din fire lungi de stuf. În trei dintre pereţi fusese 
practicată cite o mică fereastră, fiind camuflată din 
afară de lujerii florilor. Lîngă cel de al patrulea perete, 
ceva mai departe de ușa aflată tot pe acest din urmă 
perete, era o vatră făcută din pămint, deasupra căreia 
se ridica hornul, făcut tot din stuf și pămînt. Sub horn 
era agăţat un cazan de tuci. 

Podeaua era acoperită cu piei de animale. Fixate pe 
stilpi, se aflau niște curele acoperite cu piei de urși, 
formind trei paturi de dormit. Sub tavan, atirnau 
bucăţi de carne afumată, iar pe pereți tot felul de 
arme din cele ce se pot întilni și găsi în Vestul Înde- 
părtat. Citeva lăzi serveau drept dulapuri și cufere. 
Exista şi o masă cu mai multe scaune, meșterite de 
însăși Bloody Fox. 

Podoaba cea mai de preț era însă blana păroasă a 
unui bizon alb, împreună cu capul. Era costumul lui 
Avenging-ghost, pe care Fox îl îmbrăca de cîte ori ieșea 
să pedepsească vreun stakemen. Desigur că de aici pro- 
venea înfricoșătoarea descriere a „stafiei“ din Llano 
Estacado. De ambele părţi ale blănii, erau înfipte în 
perete o mulţime de cuțite înspăimîntătoare, luate de el 
ca amintire de la stakemenii pe care-i împușca în frunte. 
Sub patul lui Bloody Fox se găsea o adincitură acope- 
rită cu piei, unde, în lădiţe de tablă, își ținea muniţia. 

' Pe peretele nordic al camerei, unde nu ajungea soa- 
rele, atirnau mai multe burdufuri de piele, destinate 

rezervei de apă. Cu ajutorul lor a salvat Bloody Fox 
viaţa muitor călători rătăciţi în Llano Estacado, care 
altfel ar îi murit de sete. 

Așa arăta „insula din deșert“ şi casa construită pe 
„insulă“. 

Ne așşezarăm afară şi mincarăm, repede și cu poftă, 
ca apoi să începem consfătuirea. Înainte” de a începe 
sfatul, Bloody Fox intră în casă şi se întoarse cu n cutie 
mică de carton, pe care i-o întinse lui Old Wabble, zi- 
cîndu-i : _ 

— Poftim, mr. Cutter, e pentru dumneavoastră, pen- 
tru că vreau ca oaspelii mei să se simtă cit mai bine 
la mine. 

Old Wabble luă cutia destul de ușoară, o cîntări în 
mînă şi zise cu un ton plin de îndoială : 

— Să mă simt bine? Credeţi că acest obiect o să-mi 
mărească buna dispoziţie ? Ce este în ea ? 

"— Deschideţi-o și uitați-vă singur. 

Old Wabble îndepărtă învelișul de hirtie, săltă capa- 
cul și scoase un strigăt de bucurie : 

— Dumnezeule ! Țigări, ţigări, sînt ţigări! Și chiar 
cincizeci de bucăţi, cincizeci în cap ! Și cui apartin ? Nu 
cumva mie? | 

— Dumneavoastră, desigur ! 

— Toate cincizeci ! Thunder-storm ! Sinteţi un tînăr 
cu suflet de aur, un om minunat! Veniţi încoace! Ve- 
niţi la pieptul meu! Trebuie să vă dau un smackt. Un 
adevărat smack ! 

Îl trase pe Bloody Fox spre el și-i dădu o sărutare 
zgomotoasă. Apoi își aprinse o țigară și scoase un fun, 


-. 


1 Sărut zgomotos (engl). 


- 


282 


cu o plăcere care se întipări pe fiecare rid și riduleţ al 
feței. De fapt, spiritul de camaraderie ar fi trebuit să-l 
determine să ofere fiecăruia dintre cei prezenţi cite o 
țigară. Dar nu făcu un atare gest, fiind un fumător prea 
pasionat, ca să fie capabil de un asemenea sacrificiu. 
Pe fața lui Winnetou trecu un zîmbet, a cărui semni- 
ficaţie o înţelesei doar eu. El nu era stăpînit de pasiuni 
mărunte și nu putea înțelege cum poate un. vestmen, 
numit chiar „regele cowboylor“, să se lase cuprins da 
atita entuziasm datorită unei simple ţigări... 

